
... Ovo je zadnje, dugi časak; pao sam; sve je 
ponad mene, u ustima gorčina, u kostima stud, 
gust mrak nadima udove; zar taloženje patnje 
nije bez kraja i konca? prekid? privid? ne, ne 
žalim se; ne, ne plačem; ne, ne  strepim; 
osluškujem kruto prskanje spona, ima ih! a, 
čekam, još čekam, sad tek čekam, evo, sad je 
čas, posljednji trenut, prva, prava i jedina prilika, 
leća u koju se sve sabire; vidim samog sebe i 
sve se razastire preda mnom; a ovo u meni? 
kuga? dijelovi Stambola su okuženi, lomače gore, 
čujem okužene i zazidane; a možda sam otrovan, 
pio sam vodu, jeo hljeb; zar u tri stambolske 
smokve nisu mogle biti tri majušne kapi otrova? 
pa i u mojoj čekmedži u Gradačcu je ležao 
šupalj prsten čiji je otvor pritiskao alem-kamen, 
gore zraka sjaja — dolje bijeli prah kabur-mraka; 
u meni viču nekakvi prisni ali i nekako mukli, 
kao iz bureta, glasovi; možda me sultan truje 
pomalo još otkako sam zimus dojahao u Stam- 
bol? a što mi, onda, nudi oprost? ne, dok se ne 
uvjerim, to mu neću, ni u sebi, spočitnuti, neka 
mi je dušmanin, ta, pustio je da odahnem i od- 
morim u ovoj kući na Ejubu, evo, više od 
stotinu dana; kakav odušak! jed, neizvjesnost, raz- 
diranje; da me ubije njegovo je, a ne ubija; gos- 
toprimstvo, čin dobrote, carska darežljivost! ne, 
neću reći ništa ružno o svemu tome sve dok se 
u to ne uvjerim, u tome je spas, život mi visi O 


5 


koncu, prekinem li ga lažljivom, nepravednom 
pomišlju, ubiću se sam, neće trebati drugi katil; 
šta sultan kani sa mnom? s tom svojom ne- 
vidljivo ispruženom rukom koja nudi izmirenje i 
oproštaj, kada je sve već odavno predodređeno 
daleko prije moga poraza na Zlom Stupu, prije 
svih mojih poraza od Lima do Sarajeva i od 
Sarajeva do Gradačca i od Gradačca do Osijeka 
i od Osijeka do Zemuna i od Zemuna do Beo- 
grada i od Beograda do Istambula; i prije svake 
moje pobjede; davno, još od onog nečeg pogub- 
nog u riječima moga brata Ferhada: ti nećeš biti 
junak kada narasteš! jesam li imao sedam godina 
kada je Ferhad, go do pojasa, s perčinom koji 
mu je silazio niz potiljak, preklao crna kurban 
-ovna a ja povratio ugledavši krv kako šiklja? ti 
nećeš biti junak kad narasteš, rekao je Ferhad, a 
i on je bio dijete, dijete i brat; je li tada sve 
bilo rečeno tim riječima moga brata samo za 
glavu višeg i samo nekoliko godina starijeg od 
mene i zar riječ ubija? zar se i kopljem ne 
može našaliti i sabljom tobože posjeći, kobajagi 
probosti, zar to nije samo vježba, prijetnja, 
zastrašivanje, iskušavanje, opomena, odbrana, mig, 
koliko puta smo se tako igrali! ti nećeš biti 
junak, ponavljao je moj mlađi brat Orhan, ti 
nećeš biti junak ponavljao je Bekir, skakutali su 
i kreštali; ako je ubistvo nehotično, oprašta li 
kadija? je li kazna blaža? ostaje li zauvijek ono 
čega nema? jer, ako ima teško nemanje ima i 
lako nemanje, nisu ista ta dva nemanja; je li sve 
već bilo upisano u moju kismet-knjigu, svaki moj 
pokret, svaka moja riječ? je li sve bilo 
predodređeno_ još otkako sam se rodio? je li 
moje skončavanje bilo ucrtano u išaretu  sul- 
tanovih prstiju kada se ovaj rodio? a on (po 


svojoj) čini dobro; to je ruka izmirenja, pružena 
ruka, milostiva ruka, ruka koja nudi nagradu za 
pokajanje 1 oproštaj za grijeh; a baš to je za 
mene patnja, to čekanje, to šta će sa mnom 
učiniti, šta će sa mnom biti, to me satire, nakon 
moje pobune i nakon moga odbijanja! (je li to u 
mojim ili je u njegovim rukama? nije ni u mojim 
ni u njegovim nego u Božjim); sabur, sabur 
kojem su me učili i otac i mati 1 život kleti i 
kuransko prosvjetljenje; strpljenja, strpljenja; gdje 
je? a i za šta će mi? zar za to da prihvatim ono 
protiv čega sam se borio, ono protiv čega sam 
krv prolijevao; i tuđu; zar tuđu?! da golom 
petom zatrem tu krv u travu i na zeleno, na 
crveno, na crno ponizno spustim svoja koljena? 
pred jednim čovjekom koji jeste sultan, ali je 
ipak samo čovjek; kakav čovjek? koliko sam 
mogao da vidim nikakav, din-dušmanin, grudobol- 
nik, samo sjenka živa čovjeka, neka je u 
muževnom dobu; ali ne, ne dok se u to sasvim 
ne uvjerim; pa da je i pravedan i okretan i jak 
a ne đaur-sultan 1 janičarski krvolok sve bi mu 
vrline izbile u nevakat a trebalo bi da je još 
toliki {i da ima neprekidno tri života pred sobom 
i pri tom dan i noć da dreždi i da sve kajase 
carstva zateže u rukama e da bi nekako svoje 
preinake i novotarije proveo u Bosni; a Bosnu 
ni tada ne bi preinačio, jer nije Bosna to što on 
mni da jeste, Bosna je nešto drugo, Bosna će se 
i u sebe sviti i tvrdoglavo usnuti a neće se sul- 
tanu pokoriti, Bosna snagom dahće; ... ubiće me, 
jer ako je Ali-pašu Fidahića zvorničkog, prognao 
na Trapezunt, meni će glavu odrubiti, sultan je, 
eto, moj sudija; kako sam malo žalio Života i 
kako sam hitao ne bih li poginuo, bitka je meni 
omrznula a smrt omiljela, nešto mi je zeblo u 

kostima, tvrdla nekakva gorko-slatkasta mliječ; 
priliku za megdan više nemam, uostalom svaka je 
bitka samo san, u njoj se ne bijem ja nego neko 
drugi nalik na mene, ja hoću samo da znam i 
vidim koliko će me živa za onaj svijet ostati, 
ništa drugo; imao sam kapetanluk, imao sam 
vezirluk, sada imam sužanjstvo i uzdah, ili izdaju, 
sultan mi sve to zdušno nudi; on, doduše, kaže 
da bi mi vratio kapetanluk, vremenom, možda, i 
vezirluk samo je to put nekog drugog a ne moj; 
ako sam ovomrtav — izdaću, smrt na smrt dva 
puta smrt, to je isto, ako sam jednom sasma 
nestao zar će mi teško biti i drugi put; ima 
li duga nestajanja? da vidim; sultan misli da će 
uređujući vojsku po europski spasiti carstvo, 
njemu je više stalo do carstva nego do vjere; 
meni do vjere; dolje gomila potkupljivih — gore 
gomila gramzljivih, dolje gomila neukih — gore 
gomila lažljivih, dolje gomila lijenih — gore 
gomila silnih; a zar sam ja bolji? pogubite 
tešanjskog muftiju Čelebi Ćulića zato što neće da 
izda fetvu kojom se zabranjuje nošenje fesa; 
utekao je na Drinu; potecite za izrodom i sustig- 
nite ga, govori vam pravednik i mumin bosanski, 
Husein-kapetan, mi nećemo da nam franački 
kaiševi za fišeklije tvore krst na grudima, nećemo 
tijesno  nizamsko = odijelo, nećemo nikakve 
novotarije koje nam udaraju na obraz, držimo se 
vjere pradjedovske i narodnih običaja, ja pod 
fesom umrijeti ne mogu; imao sam najbogatiju 
kapetaniju u Bosni, sada imam kauk, imao sam 
svu butum Bosnu, sada imam samo čakšire; ako 
metnem fes na glavu, sultan će mi vratiti kape- 
taniju, navučem li tijesno nizamsko odijelo, sultan 
će mi povratiti Bosnu; skinuti se i — obući, 
samo to! ko. ne bi uzeo plodnu zemlju za izlizane 

čakšire, život za smrt? stignite ga moji kavazi! 
ako tešanjski muftija inati pa ne može u Kur'anu 
da nađe ajet koji zabranjuje fes (i sam znam da 
takav ajet u Kur'anu nema) što ne nađe, kad je 
već učevan, kakav hadis koji zabranjuje preinake 
narodnih običaja jer, evo, ja ne mogu dati svoj 
kauk za kapetaniju i ne mogu dati svoje čakšire 
za svu butum Bosnu; a Bosna je opsjena i seras- 
ker je Husein-beg Gradaščević opsjena; i čakšire 
su opsjena i kauk je opsjena i moje su kosti 
opsjena; nadmi se, Gradačačka kapetanijo, pro- 
gutaj Bosnu i Hercegovinu, nadmi se, Turkušo, 
carstvo ti se raspada; samo je vjera pouzdana i 
nju sam branio, samo Allah dželešanuhu daje i 
uzimlje; nikada ja nisam htio da budem ni ajan, 
ni kapetan, ni sarasker, ni vezir, ali je sudbina 
htjela da budem i ajan, i kapetan, i serasker i 
vezir; i otkud ljudima ta žudnja za opsjenom, 
zašto nisu dovoljni sami sebi, ta potreba da u 
drugome vide, traže, gledaju i nalaze nešto što 
oni sami nisu a htjeli bi, kobajagi, da budu; 


, ponekad su bili toliko uvjerljivi da sam i ja sam 


sebi postajao i bivao ono što su oni htjeli da 
vide u meni; opsjena; sav je život opsjena i u 
dubinu i u širinu i gore i dolje i tamo i Ovamo i 
jedino što nije opsjena jeste muka i glad, tuga i 
jad, nemanje svake vrste, od svake ruke, samo je 
nemanje tvrdo i opipljivo, teško i tegobno, gvoz- 
dena nigdina zla, opipljivo. krakato ništa ponad 
kojeg lahori život kao odraz nečega mimo moga 
vidokruga i moći poimanja ... 


... silazeći zimus niz knjaževu Serbiju moja je 
duša bila opsjednuta bijelim opsjenama snijega i 
snjegovića; Fidahić je proklinjao i psovao nev- 

rijme a ja sam krišom od njega i zabrađene, 
pokrivene i zakukuljene sluškinje Hamše, šakama 
zasipao vrelo ždrijelo snijegom, gutao bjelinu 
očima; trnite zubi, ledi se krvi, neka se sve 
raspukne, prsne, rastoči . 


... trideset dana sam pokušavao da ustanem iz 
postelje i nisam mogao; to je bilo nestajanje; 
kopnio sam od stida. što ležim u kući knjaza 
Miloša s kojim nisam govorio više od godine 
dana i za koga nisam htio ni da čujem; peškeš 
od pedeset hiljada groša koji mi je poslao nakon 
moje pobjede kod Kačanika na Kosovu ravnom, 
obrnuo je u porez na Jadar i Rađevinu koji je 
potraživao brat moga  pobratima Mahmud-beg 
Fidahić, nakon što je knjaz Miloš čuo za prvi 
poraz bosanske vojske na mostu preko Lima; Živ; 
znam da živ ne bih mogao ustati iz postelje; 
znam da sam ustao nikakav, a ne znam kako 
sam ustao; i znam da sam takav, nikakav, uz- 
jahao konja a onda dušu, koja je gorjela, gasio 
snijegom uz Moravu idući niz Serbiju da mi sul- 
tan Mahmud, hajrom hajirli, glavu odsiječe! jer 
meni se u neprekidnom bunilu kotrljalo šest _=hi- 
ljada janičarskih glava koje je sultan u ljeto hi- 
ljadu osam stotina dvadeset i šeste za jedan dan 
posjekao na Hat-Mejdanu; dodaj još i ovu moju, 
šaptao sam; kuda žuriš? govorio je Fidahić? 
dodaj još i ovu moju, šaptao sam; nisi ti bilo ko, 
ne može tebi sultan suditi kao što bi sudio Ali 
-agi Rizvanbegoviću, ili Smail-agi Čengiću, da su, 
kojim čudom, bili uz nas i na našoj strani, Oni 
puze pred njim i ližu mu skut, ti si gospodar 
Bosne, hej, nije to šala, vladalac, sultan te zove 
na razgovor, sješće naspram tebe, ti na šilte, on 


na šilte; sve mi nešto govori da ćemo mi ovim 
putem jošte hoditi i prolaziti, govorio je Fidahić; 
ti, možda, ja — jok, rekoh; e, baš ti, reče 
Fidahić, ti; koliko preklani, samo je bilo ljeto, 
jahao sam putem preko Foče, Sandžaka do Peći 
i Kačanika ne da stavim glavu na panj pod sul- 
tanovu sablju, ne da ispružim vrat za njegov 
svileni gajtan, ne da zinem i otvorim usta za kap 
otrova, nego na čelu bosanske vojske s tvrdom 
nakanom da skupa sa Skadraninom udarim na 
sam Carigrad; udarila Bosna na Carigrad! udario 
je i Ibrahim egipatski, udarila je i Rusija, 
udarila je i Vlaška i Kurdistanska i Franceska i 
Engliska! ko je tada počinio izdaju? ja? zašto 
nakon pobjede ma  Kosovu-polju nismo  sišli 
Skadru kako je bilo utanačeno i sjedinili — voj- 
sku s vojskom Mahmut-paše Bušatlije? da sam 
tad osvanuo pod Carigradom, kako bi mi sada 
bilo lahko ovo moje breme; nije samo stoga što 
su Bošnjaci bili opijeni pobjedom nego i zato što 
meni nije bilo ni nakraj pameti da veliki vezir 
Rešid-paša, prvi do sultana, može pogaziti datu 
riječ! pa gdje to ima? pa zar to može? vratite 
se, u Bosnu se neće uvoditi nizam, služite sul- 
tanu kao i do sada, tako kako vi hoćete, kako 
ste navikli, kako znate i umijete 1, Šaljite 
godišnji danak od dvadeset hiljada kesa, kako 
ste rekli da ćete, eto, k'o i Serbija, namjesnici 
vam više neće dolaziti iz Carigrada, ti ćeš 
Husein-kapetane biti vezir, Jadar i Rađevinu 
ćemo opet povratiti zvorničkoj nahiji; vezir je 
lagao — carstvo se rušilo, ali, nu, ni ja ne Os- 
tadoh u Bosni ... 

. za sedamdeset i tri konaka od Beograda do 
Stambola, sedamdeset i tri puta sam vidio istu 
grbavu, prljavu, potuljenu nakazu i jednom, kada 
mi je dizgine prihvatila, kvrgave prste i crne 
nokte njine, ali nijedanput joj ne vidjeh lice, pa 
ipak prilika je u svemu nalikovala na me; šta 
god bih činio ja, izdaleka je činila i ona; svaki 
put bi kretnjom pokazala nešto što sam prepoz- 
navao kao svoje, mada mi je smisao poruke iz- 
micao; ako ništa drugo, svoj hod sam prepoz- 
navao u njenom ... 


. u otvorenom ognjištu naše niše ponad hanske 
konjušnice zabrađena saputnica Hamša kuhala je 
pirinač kupljen parama knjaza Miloša koje ja, 
doduše, nisam uzeo, ali ih je uzeo Ali-paša 
Fidahić, tobože kao naknadu. za usluge koje je 
nekad činio beogradskim trgovcima i skeledžijama; 
bila je to u stvari, milostinja; vidi, rekoh; Fidahić 
se okrenu; šta? upita; ne bih se smio zakleti da 
je uhoda, niti to da je to jedna te ista spodoba 
ali stalno je viđam i to uvijek predveče, u sum- 
rak, prije konaka; pa što mi ne reče? ne znam! 
ako je opet vidiš, reci! evo je, rekoh; ali je 
Fidahić nije vidio; uvijek išareti tako da me njen 
išaret podsjeća na moje jutro toga dana, evo i 
sad; ah, reče Fidahić i čudno me pogleda; šta je 
u tim mojim riječima bilo tegobno za me, ne 
znam, samo znam da sam se najednom pokajao 
što sam ih izgovorio; ništa nije bilo uvredljivo u 
začudnom pogledu moga pobratima pa ipak za 
taj nalet tegobe, u prvi mah, krivio sam njega; 
nasrnuo sam na sluškinju koja je čučala uz odžak 
i koja, sve vrijeme puta od Beograda, nije 
progovorila ni ciglo tri riječi podnoseći nevolje 


puta bolje nego mi: da ti nisi ona spodoba? 
upitah trgajući sa nje kabanicu i šamiju a prsti 
mi se i nehotično upletoše u njene kose (ja ni 
njeno lice, puna tri mjeseca, zapravo, nisam ni 
vidio); šta paša? zacviljela je, šta beže? nisam ja 
nikakva spodoba, ja sam Hamša; pobratime! pris- 
kočio je Fidahić i zagrlio me gotovo zaplakavši! 
moji prsti su još bili spleteni Hamšinim  plete- 
nicama kao konopcima i ona se, jadna, nije 
micala; Fidahić uze moju malaksalu, omlitavljelu 
ruku zgrčenih prstiju i oslobodi me kosa; smio 
bih se zakleti da ono nije carski čovjek ali, ako 
ga opet vidiš, ubij ga! hoću, odgovorio je 
Fidahić; ne bojim se ja ludila, rekao sam, ne 
bojim se ja ničega, osim Boga dželešanuhu; 
znam, rekao je Fidahić; do sada sam se utrkivao 
da ti kažem sve što mi je na duši, rekao sam, a 
Fidahić zastade kao da je čekao da još nešto 
kažem; jesi, rekao je; gledao sam da vidim vidi li 
on da sam ja, tada, tu, u tom časku, nestajao u 
njemu, ali on to nije vidio; da niko ne zna da 
sam poražen, da niko ne zna da sam napokon 
gubitnik da li bi me se ko sjećao? poražen 
neporažen, gubitnik = ili negubitnik, ja ću te se 
uvijek sjećati, a za sve što si prepatio svetiću se 
gdje god budem mogao do kraja svoga života; 
još malo pa neću moći podnijeti ni iskru u 
tvome oku, rekao sam; zašto? upitao je, i ja sam 
odgovorio: zato što sam već odavno nikogović; 
nisi, nedajbože, otpovrnuo je Fidahić; uvijek sam 
mislio da je kraj i svršetak negdje spolja, napo- 
lju, negdje drugdje i da ga treba očekivati 
sprijeda, straga, odnekud, da dolazi iznenada i 
nenajavljen a nisam znao da se svršetak, otkako 
znam za se, otkako sam prohodao i progledao, 
gnijezdio negdje u meni i nikad svoju tugu, očaj 

i beznađe nisam njemu, svršetku, koncu, kraju, 
pripisivao nego sebi, iako su to svaki put bile 
njegove, samo njegove sluge i najave ako ne i 
on sam; sluškinja je skupljala, pomicala i izdizala 
svoje krupne kosti pod zarom kao  pritke, 
prolazeći tiho i postrance da ne zapne za moj ili 
Fidahićev pogled i nikako se ne uspravljajući; 
gledao sam kako snijeg s neba snosi tišinu; 
umreš li, rekoh, smrt mora ostati praznih šaka; 
kako to? reče; tako, rekoh, ona je takva niti joj 
se ide u pohode, niti je se dočekuje; ti sve o 
tome; i sam znaš da je to jedini ćurak koji 
posljednjih godina ogrćem; u boju; ne u boju, 
najmanje je smrti u boju; zažmirih i ugledah crna 
ovna s tri puta svinutim rogovima, krv prsnu 
nagorjevši cjelac, a oko glave mi se najednom 
omota taman pas; progledam, ali sam vidio samo 


... govorio sam: ako neko ima kakvu vrlinu, bilo 
kakvu, neka je izgoni na put preda se i njome 
poštapa sve dok ga Allah ne obraduje svojom 
milošću; ne valjamo mi, ništa mi ne valjamo i ko 
zna hoćemo li ikad i valjati; kome govorim? Ali 
-paši? ne mogu; hodi ti, rugobo, tebi da govorim 
koji su blistavi trenuci jednog seraskera kao što 
sam bio ja! najblistaviji je taj da kopnim ukupno 
trideset i dvije godine a da mi neko kaže: 
živjećeš još, ta toliko sam staraca vidio u Životu, 
u meni ne bi imalo šta još nestajati; sve sul- 
tanove ponude sam odbio i nije mu preostalo 
ništa drugo do da me otruje ili pusti u šetnju 
stambolskim sokacima koji su okuženi kugom; iz 
vrata preklana ovna šiknula je krv i ranila cjelac; 
to jutro meni se stužilo; kakav ćeš ti biti junak? 


pitao je Ferhad koji je u ruci držao nož; pod 
abdestom? s grijesima? taj trenut, dok je prstima 
rašćešljavao runo i napipavao žilu kucavicu, crven 
pojas s Ferhadovog struka se odmotao i pao; 
tada nisam znao hoću li biti junak, jer su mi 
ljudi izgledali golemi kao brda, ali sam u svojoj 
djetinjoj duši slutio da se i junaku može stužiti, 
branio sam se; taj Bajram, drugačije nego do 
tada, gledao sam meso u pilavu češće se prstima 
prihvatajući riže; iako meso nije krv; kad god 
zažmirim, vidim kako crveno razgara bijelo a 
zelene vlati trave se ispravljaju i odižu kroz 
hladan zrak plavu nebu; golem je Carigrad, 
govorio je svojedobno podno Srebrenice u ljeto 
hiljadu osam stotina trideset i prve ćurčija Salim 
-aga iz Krupe, otac sedmoro ženske djece kome 
je ta vojna bila deseta vojna za života i koji je 
potpadao pod barjak Bećir-bega, banjalučkog 
kadije; puno nas se odazvalo za rat protiv sul- 
tana ali golem je Stambol, ne bi ga mogla os- 
vojiti sva bosanska vojska ni Anatolija, ni svi Ar- 
banasi čestitoga Škodra-paše, tako je golem taj 
grad; u jednu stambolsku džamiju mogla bi stati 
sva naša vojska; Salim-agu svezaše i tako 
dovedoše pred Bećir-bega koji naredi da mu 
udare trideset batina po tabanima što je vojsku 
svojim govorom smućivao, sneveselio, kvario njine 
junačke namjere — bosanska vojska ide na 
Stambol a hoće li ga osvojiti, to samo Allah zna 
a ne zna Salim-aga iz Krupe; od svega u meni i 
sada drhturi živa golemost toga našeg nauma a 
nema ni bosanske vojske ni stambolskih zidina; i 
da je bogdo bosanske vojske bilo još manje a 
Stambol da je bio još veći pa da taj naum bude 
još ludji, sasma lud i nemoguć, možda bi u meni 
ovaj trepet bio još žešći i jači, jači od sjaja i 

raskoši što mi je pred očima, ali kada mi se 
zimus, prije tri mjeseca, ukazao Stambol pred 
očima, dvojako se raspoloženje borilo u meni: 
jedno ponos što smo pošli na nj udariti a drugo 
što nisam pod njim poginuo, jer ovo na konju 
ne jašem ja nego nekakva tetka moje sudbine, ja 
ko kolac svoga kraja, ništa drugo; moja sudbina 
se hranila mnome a ljudi oko mene mojom sud- 
binom; ne bojim se, samo da odvagnem koliko 
još života na dlanu-pladnju iznosim, ili odnosim 
sa sobom i da nemam  uzdanja u Allaha 
dželešanuhu, zatekao bih samoga sebe kako 
pokušavam da se preobrnem u drugog kako bih 
Mojri izmakao gazeći svojim nogama ime Husein 
-bega Gradaščevića, ono što sam uistinu; krv i 
snijeg na mome početku, snijeg i krv pri mome 
kraju i stalno čuđenje koščatoj Hamši — ko je 
ono nju, Fidahiću i meni, preporučio kada nam 
je ono pročitan sultanov ferman u Zemunu? još 
su se s poštovanjem odnosili prema meni; kakvo 
je to bilo poštovanje? još sam imao prijatelje; 
kakvi su to bili prijatelji? znalački je nađena i 
odabrana za ovaj put i ovu službu; stani sultan 
Mahmude! stani, zaustavi se, ukoči se, ukruti 
pred mojim pogledom, ne trepći, ne, jer me 
zbunjuje da si i ti čovjek; kako sultan može sići 
među ljude? (kao Harun al Rašid); još je i 
rekao: gledaj u meni samo čovjeka; bilo je to 
smiješno samo što je tada u meni smijeh već bio 
usahnuo a moja usta za smijeh zapečaćena; 
preveliki su pri tebi vojnički darovi, to ti ot- 
voreno kažem, i golema je tvoja srčanost, da bih 
olako svoga carstva lišio takvoga čovjeka, iako si, 
uz ostale moje dušmane, ti prvi grešnik i veliki 
krivac, bunio si se, nemire izazivao, omeo i 
zakočio moje preinake, a carstvo se ovo, ako 


hoće da živi i opstane, mora preinačiti, govorio 
je sultan a ja sam rekao: mora, samo ne tako 
kako ti hoćeš da ga preinačuješ; sjaj koji te 
okružuje mene ne zbunjuje, tuđe su mi tvoje 
europske stolice na koje sjedaš; jesu li one 
preinake koje će spasiti Otomansko Carstvo od 
propasti? odmalena skačeš po krovovima palata, 
dvorski sjaj je za tebe k6 livada za moga konja, 
a ja? oh, kako mrzim sjaj! svu tu raskoš tvojih 
saraja jer znam šta se sve njime zamagljuje, i 
sam sam sjajem bio zabljesnut, svojim sjajem, ja 
znam čemu je raskoš nadomjestak, najčešće 
nadomjestak, i nu, tuge, možda bi bosanski sjaj 
nadvisio stambolski da sam uspio, ha?! tuđi je 
meni Turkuša odavno, drugačiji smo mi ljudi, 
jesmo braća po vjeri, ali samo svako u svom 
ataru da bude; a ti spasavaj što se spasiti može; 
nije to odskora iz boljih je to vremena, da mi ti 
stojiš nad glavom nisi ni onda kada si bio 
najmoćniji, ne ti, nego prijašnji sultani, a nećeš ' 
ni sada kada se nazire kraj: meni sutra, tebi 
prekosutra; ruske lađe zoveš u pomoć! ... zbog 
takvih kao što si ti! ... 


... lažan je sjaj tvoje moći kad onakve svoje, 
jake i izabrane, šalješ na Bosnu, ko ti to govori 
kakva je Bosna? vidiš da ne vladaju vladaoci ni 
kad su najjači; zar je katil kakav je bio Ali 
Dželaludin-paša mogao svojom gvozdenom  pes- 
nicom privoljeti Bosnu da i dalje bude lav koji 
čuva kapije stambolske? i zar je tvoja zamisao da 
iskušavaš Bošnjake čas katilom, kakav je bio 
Dželaludin, čas premećući ga u Belenliju, đah _u 
Abdurahim-pašu, đah u  Prilipliju = (taj, takva 
preobrazba tvoga bosanskoga vezira nije, doduše, 

ni prismrdila Bosni), čas ga, Dželaludina, vezira, 
preobrćući u Morali Ali Namik-pašu koga je 
trebalo obući u dimije da može torokati i 
eglenisati sa ženama po sećijama, a ne utiskivati 
ga u sramotno tijesnu nizamsku odoru i slati 
među ljude časne i poštovane, pravedne, i 
iskrene čuvare islama i  pouzdanike drevnih 
bosanskih običaja; skini sa sebe sjaj, izdanče 
dinastije Ali-Osman! skinuo sam = ga! ali ne 
preoblači se u Europljanina; nego, kako? onako 
kao tvoji stari; ne trepći da ti vidim oči i ne 
govori sa smiješkom i obično, ne pretvaraj se da 
si čovjek koji govori, jer ti si sultan koji očajava, 
jer čim je prvi 1 posljednji  vezir-Bosanac 
prevaren i nagrđen (lažnim obećanjima tvoga 
muhur-sahibije, ni tebe, sultane, neće više biti, 
odavno nisam običan čovjek ja, a kamoli ti; žao 
ti je, kažeš, da stradam uludo; evo ti, kažeš, 
ruka pomiriteljica, služi nizamu, evo ti đeneralsko 
odličje, odreci se svoga prkosa, pokaj se, zamoli 
makar ovlaš oprost i sve će ti biti vraćeno i 
Gradačačka kapetanija i čin i zvanje, a ispred 
tebe tako mlada, zdrava, drčna čovjeka otvoriće 
se putevi hajra i napretka; ne kažeš kako da se 
odreknem onoga zbog čega sam sve svoje na 
jedan tas stavio, kako? kako god znaš, probaj! i 
zar je teško odreći se onoga što nemaš, što si 
već izgubio? pokaj se, to je još bolje, opipljivije, 
zatraži oprost, eto puta; pokori mi se, sultan sam 
i, umjesto progonstva i patnje, bićeš predvoditelj, 
vremenom, ono što si bio sam nasilu prigrabio, 
ali sada mojim blagoslovom — vezir bosanski; 
bih to mogao, bih kako ne bih, da su mi od 
danas prvi koraci, da ti sad kolješ kurban-ovna, 
bih, kako ne bih, govorio sam ja; a on je, 
govorio: koliko ima onih koji bi sve učinili kada 


bi se mogli samo makar nadati da će zbog 
kakove velike zasluge meni u korist (jer nije sav 
Stambol carski, ne kuca svako srce za me, odav- 
no se tome ne čudim, ako sam se ikad i čudio) 
kada bi se mogli nadati polovici milosti koju tebi 
nudim, evo na, ovaj čas; a ja ti milost pružam! a 
svako živ, odavde do Skadra i od Skadra do 
Beograda i od Beograda do Travnika i od Trav- 
nika do Beča i od Beča do Stoca i mojih vjer- 
nih Hercegovaca Ali-paše Rizvanbegovića i Smail 
-age Čengića, čekaju kada ću ti ja glavu odsjeći; 
jer, zar sam ovoliko milosti ponudio Škodra-paši? 
nisam, a glasovitiji je bio i od tebe; zar sam je 
ponudio tvome drugu i  pobratimu Ali-paši 
Fidahiću? samo zahvaljujući mojoj milosti prema 
tebi on još nije prognan i uza te je; otkako je 
svijeta i vijeka ne pamti se ovolika milost prema 
jednom buntovniku koji je s vojskom pošao na 
svog padišaha; pa i onomad, kada si me s 
Bošnjacima prvi put pohodio, svi skidoše kape i 
kauke samo ti jok! osion si! ne valja ti to, i 
teško te je shvatiti, pa ipak, moje je strpljenje s 
tobom veliko; sam se svojim rukama bacaš u 
propast a znaš da je to težak grijeh, pokori se, 
evo kapije, svojim rukama ti je otvaram; neću, 
svijetli padišahu, neću, ne mogu, kad bih ikako 
mogao, vjeruj mi, da bih ti odmah ruku poljubio 
i rekao: nisam dostojan nagrade, meni spada žes- 
toka kazna, ta, i ja sam kažnjavao, rekoh i 
raskrvavih zubima jezik koji je tim riječima iskao 
milost i oprost od  đaur-sultana i krvnika — 
ponadah se na trenut da je veći grešnik od 
mene, oči su mi suzile, o podlosti! kako da sul- 
tanu objasnim da moje suze ne gleda i ne 
tumači; nu, pa vidi, zar nije čovjek kad kaže: s 
kojim pravom si ti kažnjavao? to će Allah 

presuditi, rekoh, nećemo o tome; to će Allah 
presuditi, ponovi sultan; zaista, otkud bezvjerci? 
nećeš moju milost, ta, eto, idi, pa još promisli, 
ne nudim ti ništa nečasno, služićeš uzvišenom 
cilju i Bosni, ovako, uza me, možeš je una- 


- prijediti više nego onako, bez moje pomoći; niko 


u Bosni ne želi nikakve preinake; neka sve Os- 
tane kako jeste; zar za procvat Bosne treba slati 
uhode koje u bisagama vuku tovare akči i njima 
podmićuju age i begove, zar ti kupuješ pristalice 
neminovnosti? vidi, i znam i čuo sam, bilo je 
onih koji su rođenom sinu glavu odsjekli zbog 
neposluha; da si moj rođeni sin, za pobunu, zna 
se, leti glava s ramena, tu šale nema; pred 
tobom sam; ali da vidiš i ti i da zna cio svijet, 
drugi je vakat i ja znam šta mi je činiti, po 
njemu se vladam, govorim pred svjedocima i ne 
krijem, preda te su moji emisari izašli i rekli ti 
moju volju a, evo, sad si stao i pred moje lice i 
ne daš da te moji prsti dotaknu, hoću da znaš 
da smo i ja i ti samo poslenici carstva i robovi 
na Allahovu putu; okončaj moju sudbinu 0, 
padišahu, rekao sam ... 


. otada me, možda, truje pomalo, on, nekim 
svojim krakom koji se podiže sam, koji osluškuje 
sklad padišahova bića ili, neko ko mu ne pripada 
nikako; sve je moguće; ili sam, ovlaš, u. mimo- 
hodu, s vrha koplja sultanova nizama, nehotično, 
dotakao kugu; ali ni otrov ni kuga nisu moj kraj 
i svršetak, oni su sporedni, ja sam im lak plijen, 
gotovo pribježište, oni meni nisu potrebni, oni su 
samo dvostruki pečat kojim se pečati moja kis- 
met-knjiga jer, zar je puno i da sam i otrovan i 
okužen? nije puno, taman je, moj kraj je i bez 

toga utanačen; sablja sultanova krvnika odavno je 
podignuta viš'" moje glave, kraj je bio još u tami 
tri puta svinuta ovčijeg roga u avliji mog 
roditeljskog dvora u Gradačcu; luk moga života 
je sada već krug, strijelu više odapeti ne mogu a 
ovo malo časaka što mi još ostaje, ostaje mi 
samo da sve dovedem u red, takva je narav 
moja, s njom sam uortačen, ugodna pogodba; s 
ostacima sebe idem glavnom presuditelju a mislio 
sam da ću preda nj izići sav; jasno razabirem put 
za džehenem i put za dženet, ostalo mi je još 
da molim a hodio sam; ali šta bi tek sa mnom 
bilo da onomad, kada me utvara skoli, ne 
priletih gradnji svojih haira? tek sam bio prevalio 
dvadesetu; u riznici porodičnoj, koju je moj brat 
rahmetli Ferhad, naslijedio od rahmetli oca 
Osman-kapetana, bile su odijeljene halal-pare i 
njima sam, uz majčin blagoslov, podigao džamiju; 
niko ne zna koliko sam, samo noć prije odluke 
da budem ljudima na korist a kod Boga sevap 
da zaradim, bio lakomislen, osion, silnik, u ružno 
zanesen i lakom, o, utvaro prokleta za vijeke 
vjekova, ti si me Bogu okrenula, kada sam 
ugledao kakva si, Bogu sam se okrenuo; 0, All- 
ahu, ti u čijim rukama je sve. pa i ta utvara, ona 
savska utvara podno zidina Gradačca koja je 
stala na moj put, na put ispred mene i moje 
srce uzdrmala strahom, je li i to bila tvoja volja 
i zašto je tvoja opomena bila tako strašna i 
rugobna? samo slabo sam sebi služio potlje, opet 
često svome srcu ne vjerovah do kraja, toliko 
puta u svojim osjećanjima stadoh na pola puta, 
bijah kolebljiv, hej! što ne privedoh kraju svoj 
teški zadatak? što ga primih? što ga ne odbih? 
sve mi je bilo ostavljeno, a kraj je odmah na 
početku, što ne znadoh da je kraj odmah sprva, 


al 


za 


pa o tome nikad nisam čuo da ljudi govore, 
niko! što milostivo vrijeme nisam upotrijebio da 
početak ne čeka svršetak, što ne polegoh po 
vratu svoga dorata, što ga ne ščepah šakama za 
pustu grivu i ne stigoh Tuzla-kapetana kad se s 
Kosova prvi odvojio i što ga ne vratih? što pok- 
lekoh pred svojom jedinom pobjedom, zar dotle 
seže otrovni trag ogrebotine jedne gradačačke ut- 
vare? što me pobjeda opi? što ne bijah jak i 
odlučan? što nisam pohrlio Skodra-paši u pomoć, 
što povjerovah na riječ velikom veziru (i što se 
ona utvara tad ne pojavi, kad je već htjela da 
mi pomogne!) o, to je lahor pirkao oko moje 
glave a meni se činilo da me deru bure, vjetrovi; 
što me manje ima, sve bih više toga htio da 
vratim; okončaj moju sudbinu, o moćni padišahu, 
neprijatelju, đaure, zar me nisi zvao? i zar ja 
nisam došao kako je red i običaj? na tvojim 
vratima stoji sjena osvijetljena stambolskim svjet- 
lom i svojim koščatim prstom upire u svakog 
čovjeka na mom životnom putu; osluškujem u 
sebi taj dah, svoj dah koji dopire do gomile 
kamenja; za nešto lako i prozirno, za nešto što 
se odmah gubi pred mojim očima dao bih oOs- 
tatak svoga života, drugo i nmemam; važem, 
mjerim, šta. pogledujem, šta mi to još može u 
šaku stati, zar ću se na Sudnjem danu ovakav 
podići i hoću li se ovakav uopšte moći podići i 
zar se i ovakvi podižu?! a šta bi bilo da onomad 
u mojoj dvadesetoj = godini, podno zidina 
Gradačca, preda me i pred moju braću Ferhada, 
Bekira i Orhana ne izađe utvara, samo se meni 
pokazujući, samo moje stisnute šake ljubeći, samo 
se mojoj osionosti klanjajući, samo moju lakoum- 
nost hvaleći; koji bi to, onda bio put? put na 
kojem bih se naužio duša; za taj put nije kasno, 


sav bih svoj bezočno rasut život povratio i tek 
takav mogao bih biti otrovan ili okužen; možda 
me samo upola truju, možda će me guba samo 
dopola izjesti, ali ne umire taj nego ovaj Zmaj 
od Bosne; nije bilo samo dovoljno govoriti da 
meni ništa ne treba i, kolika bi tek uznositost 
bila da nisam prihvatio ono što mi je sva butum 
Bosna, one zime, u Tuzli, nudila; predala; kakva 
bi to tek bila uznositost, tek sad, kad me gotovo 
i nema, sada kada sam bolestan i skrhan, kada 
sam sve bitke izgubio a bitku za podlost "nisam 
poduzeo, niti ću uistinu, i za manje se glava 
gubi a meni, baš kao da sam vjerno služio 
padišaha, kao da sam ja taj koji je bosansku 
bunu gušio i ugušio a ne onaj koji je bunu 
podigao i vodio, meni se mudi deneralski čin i 
druge dobiti i usluge i puna šaka razna odličja; 
kakva prilika! da sam sav! i šta znači biti pok- 
varen, podao, ta, vidi, ja 0 tome neću i ne 
smijem ni da mislim, a je li mi do života? eto 
stranputice; šta bi to značilo? prišao sultanu, 
izdao ono u šta se zaklinjao, ono zbog čega je 
ubijao i koliko bih usta sladom nasladio svojim 
pristankom uz nizam; ta zar usred bilke za 
Skadar, kada je Rešid-paša — pošto nas je na 
lijep način prevario i otpravio u Bosnu, obećavši 
sve što smo iskali — udario na Škodra-pašu i 
njegovih četrdeset hiljada Arbanasa, zar cijele 
čete, u jeku bitke, nisu prelazile na sultanovu 
stranu; pa izdaja jest izdaja, ali i to postoji na 
zemlji i, toliko sam stvari vidio pa ih se ne 
sjećam a to, tu izdaju nisam vidio pa ipak mi je 
jasno pred očima; ako je zlo ono što je tvrdo i 
vidljivo da se ne može ni gledati a sve dobro i 
plemenito, ispravno i čestito lagano, miris, Ops- 
jena, lahor i nešto varljivo što se s teškom 

mukom stiče a nikako ne zadržava, ako je izdaja 
i bijeg, tvrda, čvrsta, opipljiva karika u lancu 
postojanja a  kukavičluk spas od propasti i 
uništenja, ako je zlo ono što tako pristaje zemlji 


1 na nju naliježe, ako ono što je protiv Allaha i ' 


Pejgambera, tako prisno, gotovo samo od sebe, 
bez napora i očas prijanja uz ljude i drži ih dok 
ne pređu na ahiret, možda je, onda, zlo ono na 
što bih trebalo da utrošim ovo svoje preostalo 
vrijeme, ovo svojih nekoliko dekika, ovaj dugi 
časak; zlo je tako prisutno, tako moćno, tako 
prijemčivo da mu slabašni vjetrovi dobra nikako 
ne mogu nauditi; možda bih kao izdajnik i ud- 
vorica, krivokletnik i preobraćenik tek tada bio 
Bosni od koristi; i možda bi pomen na moju 
nevjeru, da rečemo, na moju izdaju, možda bi 
prezir = kojim = bivši serasker bosanske vojske 
odgoni sve svetinje od sebe, ostavlja poginule iza 
sebe ne osvrćući se, one mrtve koji su ga do 
tada uznosili do junaštva i samozaborava, do 
žrtvovanja duše, tijela, imena i imanja, možda bi 
tek takav, opoganjen, podigao žar osvete, možda 
bi ih tek takva uvreda trgla i digla na noge, 
zbližila. i sjedinila, možda bi ih moja izdaja 
okupila u znatno većem broju nego moja čes- 
titost i privrženost i, evo, moja žrtva i dosljed- 
nost! kada bih znao da će moja izdaja polučiti 
veće. uspjehe nego moja hrabrost i ispravnost da 
li bih se tada priklonio sultanu Mahmudu? ne 
bih; jer šta je Bosna bez mene? ravnodušna 
krava, ili ni to; a šta sam ja bez Bosne? dim! 
moje prve bujruldije bile su naredbe o postu i 
zekatu, nisam uočavao šejtanska zamajavanja i 
njihova okrutna kola na putu mojim bujruldijama, 
i sada ih se držim, stišćem pečat u ruci kojim 
sam ih pečatio; ali nije dovoljno biti u pravu; 


čvrsto prigrljena vjera, rz i obraz, kuranske 
upute, samo sam u tome vidio istinsku snagu, 
rješenje za svaku nevolju pa i sada samo u to 
vjerujem, a Allah neka mi oprosti moje grijehe; i 
zašto to onda nije dovoljno? kada bih imao 
misao nad misao, a nemam, čak da sam i cio 
život proživio u ašku kao kakav derviš, ni to 
možda ne bi bilo dovoljno, nešto bi ostalo neis- 
kazano, jal! zlo jal! dobro; ne znam raspored 
svijeta, samo sebe pratim koliko mi moja pamet 
dopušta u ovi posljednji čas; a ako ne može 
tako, pitam se da li bih podmetnuo svoje ime, 
ne kao golu i prostu žrtvu onoga koji neće da 
obrekne ono za šta se borio i ono protiv čega 
se borio, tukao i krvio, nego da budem dvo- 
struka žrtva: da u duši ostanem onaj koji jesam 
a javno budem izdajica? a ako ni to ne bi 
pomoglo neka me zemaljska laž sažeže i neka mi 
duša izgori u vatri džehenemskoj; a da znam da 
će moja takova žrtva polučiti uspjeh u Bosni, 
kad već nije postigla moja prosta odlučnost i sve 
ono što sam činio, da li bih se tada priklonio 
Mahmud-sultanu e da bi i on sebi pripisao pob- 
jedu što je od neprijatelja načinio prijatelja i 
poslušnika?_ ne bih! i da može na tome da 
počiva svijet; ili možda bih; da izniknem, potreb- 
na je potpuna žrtva; a ja ni s knjazom Milošem 
nisam htio da govorim; bih! sad kad ne bih — 
bih! da li zato što me praznina skolila sa svih 
strana; da jest mogao bih u nizamu početi ne 
kao đeneral nego kao miralaj pa i kao baša! 
jadna je ova moja posljednja dobit; jer uviđam, 
prema svojim mjerama i prema svojim moćima, 
kasno, da je put seraskera, vezira i vođe put 
gubitnika i žrtve iz koje niče pobjeda i imanje i 
tako stalno iznova, put gubljenja, otuda toliko 

sjaja na odorama onih koji prednjače, pa to 
znam, znam makar jednim djelićem, sjaj sastavljen 
od svojih i tuđih, što dragovoljnih što iznuđenih 
žrtvovanja a nema: pisma i upute za cara i 
vezira; i otkud već pri samoj pomisli, koju nigda 
do sada nisam puštao k sebi, otkud sad najed- 
nom, već i pri samoj pomisli da se preobrnem, 
preokrenem, izvratim i u istoj koži drugi pos- 
tanem, drugačiji, otkud mi ova snaga i svježina, 
gotovo divlja radost, pred kojom ću se već 
sljedećeg trenutka žarko stidjeti a taj stid mi 
zauvijek sagorjeti cijeli jedan čifluk sjećanja, 
znam, to je crv iz roga kurban-ovna, to je plašt 
nestanka, ne gradi se, Husien-kapetane, da taj 
plašt vidiš prvi put, samo prvi put znaš  sasma 
jasno kako je izatkan; i zar bi se sultan tako 
lako odrekao usluga Ali-age Rizvanbegovića, 
sada Ali-paše, (uistinu si darežljiv, Mahmud-sul- 
tane, kad i iz izgubljenih bitaka tebi age izlaze 
kao paše), Smail-age Čengića, i mnogih mojih 
dušmana, kako bi oni gledali da mi Život 
daruješ? prigrlili bi me kao svoga! a šta bi na to 
rekao Kara-Hamdi-paša, sada vezir bosanski, onaj 
koji me je na Zlom Stupu, ponad Sarajeva, nad- 
bio? šta će im isti? šta bi rekli rastuženi Sulej- 
manpašići i šta bi rekli Džindžafići, bil! im time 
pogazio odanost? prigrlili bi me kao svoga, ta, 
nema toga ko me takvog ne bi mogao prigrliti, 
bio bi to zagrljaj onih koji se dave — neraskidiv; 
i svi oni koji tako postojano stoje iza Ččet- 
vorostrukog bosanskog vezira; pa ne vrijedi to 
tolike glavobolje tolikih ljudi od koristi, šta će 
reći oni koji sultanu vjerno služe a nikad nisu 
bili nagrađeni; ali nije to moja briga, moja je 
briga ova lažna snaga koja me je zapahnula od 
same pomisli da izdam i prokažem, uistinu ni 


padu nigdje kraja nema dok god ko može da 
izdrži, a može, svijet je beskrajan, i vjera, vjera 
se može promijeniti, dobro se daje i nadaje, 
samo. je zlo. nezajažljivo, časniji je od svega toga 
poraz a ove moje muke imaju kraj; pa koji je to 
: onda put? biti sam — nikako, biti u drugome, 
nekako, ta, vidi kako su ljubav i mržnja sublizu, 
na istom mjestu; zemljom može prohoditi samo 
pehlivan; eto, sve je propalo a ja se još uvijek 
uzdam u svoje tri prve bujruldije; tako mi nije 
žao umrijeti za svoj narod, rod i porod; samo 
naroda nigdje, uvijek mi je neko nedostajao, čak 
i kad sam jahao na čelu vojske koja je brojala 
petnaest hiljada ljudi; uvijek bih gledao lice đah 
jednog čovjeka, đah drugoga čovjeka ni dvojicu a 
kamoli trojicu, nisam istovremeno mogao da 
uočim, vidim i sagledam; kada ih je bilo više, 
vidio sam gomilu; a svaki od njih, bilo riječju, 
bilo pogledom, kidao mi je dušu i tako mi 
dokazivao da nisam svetac; nije mi, valjda, 
neprijatelj — prijatelj; koji je moj najveći ne- 
prijatelj? znam koji je, ali — od ljudi? odjednom 
ih vidim mnogo ali samo računajući, na prste; 
sultan Mahmud? i, nu, što bih od njega gradio 
prijatelja kada mi je kao neprijatelj = najveći 
prijatelj, ovo je moja snaga, nije ona malo- 
pređašnja, lažna; a s prijateljem sam u njegovoj 
milosti i da je Fidahić sav kao ja, a da nije 
gotovo sav kao on, mrzio bih ga sve do ovoga 
trena; jer milosti na zemlji nema i samo pehlivan 
može iznijeti živu glavu i neokaljanu dušu, ali ko 
je taj da neprekidno dan i noć jaše svoju 
sjenku? dobri? drugo su dobri, derviš? ko zna; 
hadis Muhameda Alejhiselama kaže da se pri 
kraju života treba opraštati od ovoga svijeta; 
kako je to umirujuće za one kojima je dato; ali 

samo Allah zna sve, a smije li izanđala, skorena 
i izjedena duša pred njegovo lice? za nju, takvu, 
izjedenu dušu je vatra, možda — vječna vatra, 
jer ne kaže li Abu Bekr da će džehenem 
napokon jednom opustjeti, ali to samo Allah zna; 
vatra, vatra prema kojoj je ova zemaljska vatra 
kao mlaka voda; previše sam gledao sjeni ovoga 
svijeta; strah. me je, ceptim, u goloj sam vodi, u 
vatri i u vodi, tijelo mi je užaren kamen koji 
puca; udisao sam i izdisao kuranske upute pa 
ipak sve mi je satrveno, zaista je ovaj svijet 
težak trenut i jedino sam se u mladosti naužio 
života, samo što nijedna prijašnja radost ne 
dopire do mene baš kao da je nikad nije ni 
bilo; smijao sam se, jeo i pio, govorio, jahao, 
snivao,  ljubio, tukao, lovio, gradio, mudrovao, 
spavao, zdrav bio, ali se svega samo s naporom 
sjećam, sve je izblijedjelo a svuda, po svoj po- 
ljani moga života, izniču crni šiljci ove moje 
muke i propadanja, sada i ja uviđam da je samo 
to i bilo; zar su se svi darovi moji samo i vazda 
u meni preobrtali, zar nigda nisam bio u pravu? 
i da ne bi one utvare koja se klanjala skutovima 
moga neznanja i mladalačkoj osionosti, kako bih 
našao put do dubljeg vjerovanja? zar mi majka 
Melek-hanuma svojom ljubavlju nije sve molitve 
usadila u pamćenje? i ne samo u pamćenje; 
jeste, ali to nije bila puna, istinska vjera — zašto 
je određeno da bude tako a ne drugačije, zašto 
mi to nije došlo kao obasjanje, zašto mi je' 
uputa došla kao užas; jer, znam, ima takvih ljudi; 
takav je bio mulla Kerim Mestvica Sarajlija, moj 
učitelj, čovjek gradačačkih dvora, moj i moje 
braće i moga oca, učitelj Orhanov, Ferhadov i 
Bekirov, onaj koga sam pogubio ... 

on je bio prozirna blagost, njega crna 
prečanska spodoba nije privela na pravi put, on, 
mulla. Mestvica, bio je odmah obasjan; a ako 


nije? ko to zna? kad na njega mislim izlazim 
" izvan sebe i ništa ne vidim, gledam a ne vidim, 
sve je samo vidljivo i opipljivo, ali ništa ne znači, 


nema imena; o drugom znam samo ono što me 
je zaboljelo, pamtim samo bol; on, bol, uputa mi 
je, sabirem svoje greške tako grčevito i s takvom 
upornošću kao da ću započeti život iznova a ne 
skončati; ne, ne dopire do mene blagost onih 
koji su bili blagi i koji su blažili, nego samo 
njihove sjenke, ali ja ni sada nemam pravo da se 
uz njih svijem i pribijem; evo, mulla Mestvica 


. gleda, nadgleda hoće li se slast koju sam osjetio 


pri pomisli na izdaju ovaplotiti pred obojicom i 
preda mnom i pred njim, svi smo sjena, jer šta 
sam ja drugo nego sjena? zar mi je on potreban, 
da on stoji tu preda mnom, da bih osjetio kakvu 
bih sramotu nanio imenu Gradaščevića i svome 
ocu čije je junaštvo opjevala narodna pjesma; ali 
de, da vidim ko je ko u mome životu, manimo 
se toga, jer sad mi svi tek izlaze pred oči; ne 
znam imam li toliko vremena; sutra je sedmi dan 
Ramazana, već sam tri puta post pokvario? 
možda će mi Bog oprostiti grijehe moje, ogrom- 
na je milost njegova, on zna; moje tijelo, moja 
pamet, ja ih ne razdvajam ... 


. meke riječi, smiren pokret ruku, lagan korak, 
povjerljiv ton, osmijeh, pogled znanca, podizanje 
obrva, ljubopitstvo, neznatno je prokletstvo koje 
goni vezira prema prokletsvu koje pritiska sul- 
tana, obične riječi, strog, doličan glas i — oprost, 
ako mu budem služio; na njemu su hlače i tanak 

kaput ko po ćurka do koljena; on je dželat koji 
je za samo jedan dan na Hat-Mejdanu posjekao 
šest hiljada janičara, onih koji su njegov rod, 
dinastiju = Ali-Osman, koja vlada  Otomanskim 
Carstvom, učinili moćnim; i njegov glas i njegov 
pokret skupljaju me u zvrk, u zeru, u nekakav 
žižak do na dno mene, osjećam na sebi sve čime 
sam za života gađan, dotican i probadan, stvaran 
i razaran, učvršćivan i opipavan, jer blaže me 
njegove riječi, njegov. glas mliječi moju krv u 
žilama; dozivam tvrde, sure, nerazorivo krute i 
poštene jednomisliće bosanske, žive i poginule; i 
trnje, neprekidno trnje koje se osipa s mojih 
dušmana; dželat, đaur, govori blago, kako to da 
njegove riječi ne čuje samo moja pamet i kada 
bi mi ukazao deset puteva do sebe ja bih bez 
žaljenja zakrenuo glavu; moj odgovor je odrečan 
i to je odgovor s kojim sam došao, stao, sageo 
se, poljubio mu skut i uspravio se, to je odgovor 
s kojim sam sam sebe unaprijed okovao, do 
prskanja okovao, nišči slojevi u meni toliko su 
debeli da ta njegova, sultanova nišča ponuda, 
ponižavajuća ponuda, uvredljiva ponuda, ne može 
nauditi meni niščem, nišče ma nišče, vojnički 
darovi kojim me je Allah obdario, pripadaju 
nizamskim preinakama za ozdravljenje Carstva 
Otomanskog! darovi! a Bosanci, prije tri godine, 
kada su me one zime u Tuzli, izabrali, nisu ni 
mislili na moje darove, gledali su samo mogu li 
ja podnijeti mirise prezrele jeseni, nisu ni mislili 
na moje darove, oni su me izabrali cijelog, zajed- 
no s precima, imenom, imanjem i mladošću, bio 
sam onaj uz koga je trebalo vezati sudbinu 
Bosne; kada bih smio na časak skinuti sa sebe 
oklop unaprijed spremljenog odgovora koji me 
štiti, koji priječi da sultanova koja riječ ne rani 

život što ga stišćem samo jednom šakom, pa da 
provirim i čujem kako uistinu zvuče riječi njego- 
ve ponude, i šta bih onda govorio; ali, kao da 
zna, u njegovim rukama je sve, u mojim rogovi 
nađeni kraj puta, i sve što blaže govori: idi i od- 
mori se, ne žuri s odgovorom, a ja ću čekati, to 
se ja više grčim i ježim ... 


. i tek kad sam pošao na Ejub u svoju kuću 
-tamnicu, idući carigradskim ulicama, osjećao sam 
svu tegobu tuđine i žalosti u srcu što toliki mus- 
limani potpadaju pod kapu dđaur-sultana, da u 
takvom biser-gradu sjedi on, Mahmud Ali-Osman, 
onaj koji oponaša dđaursku vojsku i franačke 
običaje a sve muslimane hoće da obuče u tijesnu 
odjeću i tako ojača Tursko Carstvo koje se 
raspada; sva ta brda džamija, kakve ni u snu ne 
možeš usniti, sav taj raskoš i sjaj, svemu tome 
prijeti kaiš u-na-krst; drži sultan da će bolje 
nego što su očevi sinove podučavali boju i meg- 
danu, novačenjem i zaptom ojačati svoju vojsku, 
a u njega vojski svakojakih, čak i onih kojima ne 
zapovijeda; došao sam, uzeo abdest, klanjao; 
Hamša i Ali-paša su skrajnuti čekali da ih 
pozovem, preda mnom je bio sahan bamje a 
pored sahana komad lepinje, prismočio sam ali 
mi je gorak zalogaj zapeo u grlu, zapalio sam 
čibuk, srknuo gutljaj kafe, tek tada sam oprezno 
popustio okove kojim sam se okovao pred sul- 
tanom, pustio sam da u meni ponovo odzvone 


" riječi njegove ponude: bićeš đeneral u mojoj 


vojsci, ja ne mogu pustiti da darovi, kojim te je 
Allah obdario, propadnu u zemlju, sve će ti biti 
vraćeno, ime i imanje i, prođoše te riječi kroz 
sve slojeve moga bića i čemera, natkriliše jauk u 

meni i zariše se u duboko zapretano jezgro 
moga života i ja osjetih takav bol kakav ranije 
nikad nisam osjetio; o, zemljo moja, Bosno, ne 
mogu izdati ono čime sam te zazivao, jer ne Živi 
vezir, nego čovjek i ne vodi vojsku serasker, 
nego proviđenje ... 


. 1 kako to da me riječ prijatelja boli a riječ 
neprijatelja snaži, ko to premeće? i, de, izađi iz 
toga, ako možeš; i sultan je utvara, ista ona ut- 
vara nalik onoj koja me je jedne noći, uoči 
Ramazana nagovarala ne samo da ne postim; ja 
ću svoju gorku čašu ispiti do dna, jer, šta je moj 
život prema onolikom narodu koji strada, i šta je 
moj pad i nestanak za samo jedan drevni običaj 
ako se drevni bosanski običaji odupru sultanovim 
novotarijama; živjeću u njima sve dok god pos- 
toje a kad nestanu, ni ja ne treba da postojim; a 


Allah prašta; meni je bilo dosta moga gospodstva 


kapetanluka, i meni je sasma dobro bilo, meni 
nije ništa trebalo, ja sam vladao kao vezir i 
ranije ... ; O, kako je u tim nadmenim riječima 
zapretena istina moga života prije Tuzle, što tu 
nisam zastao? niko ne može tu zastati; kakva je 
to nužda pobiti šest hiljada nezadovoljnih, pa s 
tolikom vojskom ja sam na kraju branio Bosnu; i 
kakve je sve ljude slao na Bosnu; i kakvu je 
četvorostruku nakazu od vezira slao na Bosnu; 
Dželaludin-Abdurahim-Prilipli-Morali-pašu! da mu 
sudim samo po onome kakav mi je ostao u 
djetinjoj duši, dosta bi bilo; zar ljudi moraju, pa 
da su i zvjerinje, trpjeti i takva čovjeka; šta sve 
nije, kao Dželaludin, stiskao svojom gvozdenom 
pesti, od pera do skromnosti, pa ipak mu sav 
dželatski posao ostade  nepokriven na ovom 


ISA 


svijetu, ostalo je kod Boga; sve je isto samo se 
drugačije zove, ubica u prnjama, ubica u svili i 
kadifi; pa i ja sam mislio da mi niko ništa ne 
može, niko ništa! ne moram mu se pod kožu, 
nakazi-veziru, uvlačiti da bih vidio i znao kako 
mu je; Dželaludin nepodmitljivi, bez harema, čak 
bez žene, sklonjen, bektašija, sve dok mu derviški 
red "sami sultan nije rastjerao; žene  hode 
svijetom; zar mu je to pokriće što je šesnaest 
ljudi, i to kakvih ljudi, za jednu noć, pogubio u 
Jajcu; ostade bez pokrića; žene hode svijetom; 
ostade bez pokrića; sultan mu je bio pokriće; i 
zar nije bilo bolje da je poginuo . .. bludi moj 
pogled kroz carigradske mušepke kao kroz 
čelične rešetke kaveza u koji je zatvorena moja 
duša; jesam li ikad i sreo čovjeka koji je s 
ljubavlju poveo drugoga na onaj svijet, svima su 
krila polomljena još na zemlji; i niko neće imati 
zagovarača ... 


. 0, mili moj, ovo ja tebi ne šapućem, ovo su 
skrivene misli moje, Huseine, ovo su moje 
kretnje, moje niti; svu sam sebe krila i stiskala, 
zlato, srebro 1 svila bili su tri prsta debele 
trenice oko mene i moga tijela, lažnim  Os- 
mijehom sam ružnjala svoje lice pred ljudima, 
bila tvrda, glupa i nepokorna, sve za tebe, prije 
tebe, mili moj, tri dana sam u tvom dvoru na 
prstima hodila da dozovem svoj korak k sebi i 
njime preda te izađem; tovare radosti, smijeha i 
ljubavi pohranila sam u sebi, tako da sam snivala 
smijući se; sve sam to donijela i razastrla preda 
te; kada su se moje ruke sklopile nad tobom, ti 
si ih nježno razdvojio i skinuo sa svojih pleća, 
sve si svoje poljupce samo započinjao, zašto? ne 

privinu me sasvim uza se a nisam ti ni tuđa ni 
nemila; dugo si gledao osunčano jezero podno 
svojih bosih, blijedih i koščatih stopala koja su 
pritiskala hladnu travu; bio si nekako sapet a 
bez ikakve sumnje u me; išla sam za tobom i 
jagodicama svojih prstiju usijavala svojoj žežen 
život tebi u leđa, osvrtao si se ali umjesto da 
me zagrliš, žurio si da se sakriješ a onda u 
osami dahtao od sreće, čudeći se ... 


. između mnoštva lađa i čamaca na Bosforu 
sporo plovi crna savska dereglija puna i muška i 
ženska i stara i mlada; otkud tu? kuda? svi pos- 
kakaše na zemlju i otisnuše praznu deregliju od 
obale; vidim da su iz Bosne, govore bosanski pa 
iako su uza me, gledaju me, pozdravljaju, dotiču 
ali i svi nekako spremni da namah odu, da se 
namah raspu na sve strane; čude se svemu što 
vide; a ima li vas u Bosni još? pitam; ima, 
odgovaraju, kako da nema, Husein-paša; a jesu li 
živi? živi su! živi i zdravi? živi i zdravi! čudili su 
se oni koje sam pitao; dobri te se sjećaju s 
tugom, zli sa zluradošću, vele, tvoje će ime 
vječno ostati u našem sjećanju, govore, ali meni 
se čini da lažu; pitam ima li ko iz Gradačca, javi 
se jedan; je li onaj sokak, i kažem mu koji, 
kaldrmisan onom kaldrmom? nije, veli, promijenili 
kaldrmu; ja se žestim; ljudi se čude; treba da 
vrate staru kaldrmu, da sve bude onako kako 
sam ostavio; dobro, kažu, vratiće; priređuju li es- 
nafi teferiče? pitam; priređuju; kisele li se takiše? 
pitam, kisele, vele; ašikuju li momci i djevojke? 
ašikuju vele; igrate li na sijelima šemadana? 
igramo,  posipate li salep  isijatom?  posipamo; 
dobro, velim; još niko na glavu nije stavio fes, 


vele, osim onih koje je doveo sobom Kara Mah- 
mud  Hamdi-paša, samo, eno, sklonjeni su, 
dvanaest hiljada Arbanasa je sklonjeno, čadore 
udarili u Sarajevskom polju, nije im dato da 
opljačkaju Šeher kako su se nadali poslije bitke 
na Zlom Stupu, €, i jeste Zli Stup, tobože kivni 
što se, onomad, bosanska vojska nije priključila 
Škodra-paši; a što su oni uz sultana Mahmuda 
onoga koji njihovoga Škodra-pašu za  perčin 
vucara po Carigradu i pokazuje svijetu: ovo je 
čuveni paša koji je nasrnuo na me, ovo je 
neposlušni — za to ne haju; ni oni ne nose fes, 
fes nosi nekoliko hiljada nizama; hoće da novače 
vojsku, i naše momke, ali. još nisu počeli; 
bogami, podosta će im trebati dok se osmjele, 
niko ne da sinove u nizam; navodno je Ar- 
banasima obećano da će opljačkati Sarajevo kada 
ga osvoje, ili su to oni sami među se pustili 
takav glas, a ne sjećaju se da su u buljucima, u 
jeku bitke, kada je na njih navalio veliki vezir 
Rešid-paša, prelazili na njegovu stranu ostavljajući 
svoga Mahmut-pašu = Bušatliju sama među 
zidinama Skadra; pa i tada, što mitom, što splet- 
kama, muhur-sahibija mnoge odbi od Škodra-paše, 
tako, biva; ali to je njihova stvar, ne treba, ako 
smo mi pogriješili, svoju grešku da pravdamo 
tuđom, njihovom;  veliš; a  Kara-Hamdi-paša, 
čujem, nije katil, kada mu je prišao Fadil ef. 
Šerifzade sa spiskom onih koje je trebalo 
pogubiti, jer njemu je pisanje onih koje treba 
pogubiti sasma prešlo u naviku, Kara-Hamdi-paša 
je pocijepao tabake naočigled svih i bacio ih 
konju pod kopita, rekavši: nisam ja ljudski kasap, 
nu, isti dan dijete postade nekibul-ešraf namjesto 
svoga oca; zašto se Fadil ef. toliko sveti za smrt 

svoga oca, ima u tome laži i još više računa, u 
tom njegovom, sinovljevom bolu i u toj želji za 
osvetom i u tom njegovom bijesu na ubice; on 
od svoje boli barjak gradi i pod njim stalno 
stupa: pogledajte ovaj barjak sav je krvav od krvi 
moga rahmetli baba; ljudi mu se uklanjaju s 
puta, a on — hodi li hodi! daleko će, haman, 
jer, vazda, dok je živ, može tako govoriti: vidite 
li vi ovu krv na mome barjaku, to je krv 
nedužnoga, onoga koga su janičari kamenovali 
uoči bune na sultana! svetim se i da živim hi- 
ljadu godina stalno bih se svetio! kakva nesreća! 
a klanja li svijet? klanja, jakako, klanja se 
džematile više nego ikada; tvoje bujruldije se 
umnažaju i čitaju po džamijama; i da je 
izmišljeno to što čujem prihvatio bih kao da je 
istina; istina, paša, istina, ne znam tačno kad, ali 
u Ahmetpašinoj džamiji i sim sam bio i klanjao 
kada je imam na vazu pomenuo tvoje bujruldije; 
nije rekao da su tvoje ali se znalo čije su, ta to 
može, to nije teško razaznati, ljudi uvijek znaju i 
ono što se ašićare ne govori; imam može za to 
glavom platiti a nizašta, nepravda; a samo Zato 
što sam proglašen za buntovnika, a od buntov- 
nika ni najvaljanije nije valjano; a ja sam 
zadovoljan lažima; sve je onako kako si ostavio, 
da se, na, sada, povratiš u Bosnu, a kamo puste 
sreće da hoćeš, sva bi Bosna listom pohrlila za 
tobom; a oni koji nisu išli za tobom sada se 
kaju; a znate li onu priču o zmaju? o kojem 
zmaju? pitaju a vidim oči im sjakte, onu O 
Zmaju i djevojci koja je pratila Zmaja; 

govorili su da mi je lijeva ruka zelena ispod 
lakta; posljednji put, pred bitku na Zlom Stupu, 
trebalo je, kako je ajalet bosanski  utanačio, 
sakupiti i dići vojsku od šezdeset hiljada ljudi; tri 


vojske su branile Bosnu kada je, nakon osam 
mjeseci moga vezirovanja, sultan poslao Kara 
-Mahmud-Hamdi-pašu, a u sve tri vojske nije bilo 
ukupno više od osam hiljada ljudi; tri vojske: 
jedna na Hercegovinu, jedna na Drinu, jedna na 
Teslidžu; zašto tri, ne znam ni sada, više ne 
znam, možda sam znao; tako je ispalo; volja 
Božja; a uzdali smo se u to da će svi listom 
pohbrliti za nama; ... i pitala djevojka Zmaja gdje 
mu leži snaga a on joj odgovori: eno, u oOnNOJ 
brezovoj metli, djevojka stala da ljubi prljavu 
brezovu metlu; Zmaj se smijao; nije u toj metli, 
eno, u onoj drvenoj kašiki, a djevojka stala da 
ljubi i oblizuje drvenu kašiku; nije ni u drvenoj 
kašiki, smijao se Zmaj, eno je u žaraču; a nije, 
nije ni u žaraču, moja je snaga, djevojko, u is- 
tilahu, saburu i drevnim bosanskim običajima! i u 
svakom od vas čestitih koji se drže tih običaja; 
zašto bi nam sultan mijenjao i brkao valjane 
običaje, neka mijenja nevaljale ljude; ako nigdina 
kida Otomansko Carstvo a ne kida nas, šta će 
onda nama tuđe preinake, mi ćemo sami, uz All- 
ahovu pomoć, živjeti kako smo naučili i brinuti 
se o sebi, a sultan neka se ne brine više O 
nama; budimo braća, budimo zajedno, jedan ne 
može zamijeniti sve, ni svi jednoga; a svako za 
se odgovara; svi moji susreti za sav moj Život 
sada se sabiru i skupljaju u jednu žižu a u to 
središte, ne veće od jajeta, staje hiljadu ljudi, 
gdje je to središte u koje mogu stati toliki ljudi, 
toliki pogledi, tolike sudbine, toliko riječi, toliko 
nadanja, toliko započetog i nedovršenog, toliko 
pokidanog i iznevjerenog? u meni je to središte, 
đah na lijevoj sisi, đah u pupku, đah u oku, đah 
u obrvi, đah na nadlanici, vidim ga a i ne vidim 
ga, izmiče mi, tek će se, evo pri kraju moga 

života pojaviti, biće posljednji Žžižak koji ću. 
ugledati na posljednjoj stepenici ovoga svijeta; _i 
na šta sam se sve primoravao? koliko i kad sam 
se savijao, popuštao, prigibao, uzmicao, a kad je 
tek bilo ono da sam išao kud mi se išlo i da 
sam činio ono što mi je srcu bilo drago, jer sve 
su prisile, naročito one izvanjske, bile čišćenje 
puta za moj hod; ali gdje se to sve sabire? u 
šta? u šta sve to staje? i kako tako mnogo u 
tako malo? ne zove se badava srž; je li moja srž 
bila prije mene, ili se pojavila onoga dana kada 
sam se rodio? ili je  stožerila pokatkad u 
trenucima obasjanja, slave, sreće i pobjede? je li 
bila u begu? u kapetanu? u seraskeru? u 
veziru?! da li je moj brat Ferhad znao da su 
njegove teške riječi kazane zauvijek — sud- 
bonosne, mrka uputa, nepromjenjive, zapretene, 
neoborive, konačne, oba nišana? da li je majka 
Melek-kaduna znala šta mi daje golemom svojom 
ljubavlju, je li njen kantar bio pouzdan i sasma 
tačan? tako me je uporno podsticala, velika je 
moja mati! ona je jedina osoba koja je i sada 
svuda oko mene ali, ako je majci i dženet pod 
nogama, ni ona ne smije biti zagovarač nikome, 
pa ni svome djetetu; niko ne zna puteve sud- 
bine, osim Allaha; ona. je bila tako otvorena u 
svom podsticanju moga dostojanstva kao da ju je 
neko nevidljiv, iza leđa, dan i noć nagovarao da 
čita jedino one redove moje kismet-knjige koji su 
je činili ponosnom, a od suza radosnica, suza 
ushita, nije vidjela slova onih redova koji 
opominju na blizinu grijeha, greške i prerana i 
mučna i tegobna svršetka; ili se nadala čudu? 
gdje sam oticao? kuda? kako? kroz njene ili 
kroz svoje prste? kome je to trebalo? ko je to 
odnosio? ... 

oni s lađe stoje, čuče, leže i sjede a svako 
drži praznu posudu; ima tu zemljanih i drvenih 
časa, testija, bardaka, (kalajsanih sahana,  poz- 
laćenih šerbetnjaka, malih kazana, staklenih čaša, 
kao da su došli da mi sve to stave pod noge i 
ja mislim — to me narod ,dariva, moji bližnji i 
vas narod; i dok sam se okrenuo oni tim istim 
sudovima stali da  grabe pijesak i meni ga 
prosipaju po nogama, a ja od stida ne mogu da 
im kažem da to ne čine da ih ne uvrijedim; je li 
samo u zlu duša tvrdne? iščili li to čovjek dois- 
ta? i da ne iščili? bi li živio? je li duša čuva 
kožu na okupu, je li duša u kostima? ne znam, 
ali sama se ne drži, to Allah zna; šta je to biti 
izabran od tolikih ljudi? šta je to biti izdvojen i 
biti prvak? je li to znači biti nasilnik? lažljivac? 
šta je to biti nad tolikim i što toliki onda nava- 
ljuju? kakav je ono bio izbor, one zime u Tuzli, 
kada se velika većina, gotovo svi, meni okrenuše 
i gromko rekoše: ti! nikad takav izbor nije bio 
obavljen u Bosni otkako se zna za Bosnu; u 
tome je bilo znakova; ali kakvih? je li mene 
opilo? zanijelo? nema toga koga ne bi opilo i 
zanijelo! sada znam zašto me nije sasma opilo i 
zanijelo!. nije stoga što je u tome izboru bila 
zamka i prepreka: eto ti, Huseine, ako ... jesam 
li stoga pola pristajao a upola se branio i opirao 
a gradio se kao da pristajem sav, opet od stida i 
ponosa, a i kako bih drukčije? mislio sam da će 
me svaki kamen grada Gradačca pratiti kud god 
se djenem i ići za mnom, da će se za mnom 
podići kamen po kamen moje džamije i kad 
jutrom oči otvorim a kula i džamija i šadrvan i 
drvo šimširovo pod pendžerom hana u kome sam 
odsjeo ili, ispred moga čadora na bojnom polju; 
ali to je bilo samo nešto malo, a drugo, šta je s 

drugim, s ostalim, to nije sve; još dok sam se 
upola opirao a upola pristajao tada, tu, moj Život 
je krenuo drugom, drugačijom stazom, ta, tako je 
i trebalo da bude; ne, ne kažem da se ponovo 
ne bih borio za din i nam i rz, za pravdu, is- 
tinu, vjeru i zemlju, ali kakva je, od čega je bila 
sva ta neprohoda i otkud toliko sporednih, 
slučajnih, nepotrebnih strana i stranputica koje 
nikakve veze nemaju s otporom sultanu; zašto je 
i od toga satkana ta borba? nikakva tu ravna 
puta nije bilo; i što toliki onda odsvakud nadiru, 
naviru, što im ja trebam da se oni iskažu i što u 
moje spilje i pećine hrle slijepi i bandoglavi? zar 
svakoga od njih nije mati rodila? a oni čekaju ja 
da izađem da bi oni ušli! zašto? to da ćemo 
udariti na sultana, to kao. da je svima sporedno, 
a najvažnije da iskažu drugim kakvi su! zašto? 
nadiru na me kao da sam im ja mjera svega, 
svih njihovih postupaka i koliko se od mene od- 
biju i koliko mene zakinu — to su! pa i ranije 
su to činili oni koje sam sretao po dvoru i u 
polju ali je tada svakome i malo bilo dovoljno i 
za uzmaknuti i za pokazati se, a potlje _ jok, 
trebalo im je puno: idem u smrt, hoću da vidim 
ja a hoću da vide i drugi, makar se čudili, kakav 
sam kad već krećem na zidine Stambola, kad 
idem u boj na Turkuše, na sultana i sve njegovo 
carstvo: ovdje, u ovom gnijezdu, hoću da se vidi 
da sam zmija — ako sam zmija i da zmija ljubi 
Bosnu, ljubi je i brani; ako sam dobri da se ne 
izuzimam, dobri sam u Bosni, nigdje drugdje i ne 
u bilo kakvoj Bosni, nego ovoj Bosni, Bosni 
mojih otaca, koju znam, bez preinaka; šta je u 
njoj, za me, dobro, da se osnaži, ništa da se ne 
mijenja, a zna se šta ne valja; ja znam šta valja 
za mene, a ako ne znam pitaću onoga kome 


vjerujem i on će mi kazati; pa i kad sam haire 
podizao, česmu, han, ćupriju, džamiju, ljudima na 
korist a sevap kod Boga da zaslužim, sveti hair, 
spomen, ni tada majstori i zidari nisu prelazili 
crtu moga niti su se spuštali ispod crte svoga 
ponosa; ali ha sam,;postao vezir, sve su na meni 
stali razvaljivati, svi, odsvakle; kad sam svu moć 
imao i slavu, i onda su od mene tražili da vide i 
osluhnu svoju snagu, da se nešto njihovo i naj- 
neznatnije od mene odbije, ja. da budem zvek 
koji će oni osluhnuti, smijali se ili plakali, 
naricali. ili kleli; i sad — čekam; sultan je iz- 
rekao svoj sud; i on čeka; a otrov je otrov, 
suvišan je u mojoj utrobi, u meni nema više šta 
da razara, sve je razoreno; kuga, ako je kuga, 
napala je sasušen hrastov list a ne živa čovjeka; 
dušmani! harajte čuvenje o Husein-kapetanu! _ a 
zubi moje mrtvačke lobanje tako su nalegli jedni 
na druge da do mene ne može doprijeti ni 
dašak; ja sam sada samo jedno sporo bosansko 
nemanje satkano od nevidljivih baklji onih kojima 
sam davao i onih koji su me kidali komad po 
komad; sve im je moje bilo dragocjeno, svaki 
moj poticaj i svaka moja greška, kao da su bili 
slijepi kod očiju, ta, tek oko mene je bilo sve i 
za svakoga, a oni su čekali da ja kažem: hoću, 
pa da oni kažu: hoćemo, da ja kažem: neću, pa 
da oni kažu: nećemo, a drugo su gledali: moje 
gospodstvo, moje begovstvo i moj kapetanluk, 
moja lovišta na Adi u Tolisi koju sam opkopao 
šancem stotinu metara širokim, deset metara 
dubokim i deset hiljada metara dugačkim, moju 
okruglu, staklenu kulu — kulu gradi Husein-ka- 
petane, kulu gradi a kamena nema — sazdanu 
od stakla, a iznutra obloženu gleđosanim Oope- 
kama u plavoj, zelenoj, turundži, bijeloj i kahvaji 

boji; moj lov; moje molitve; a Bosni je svejedno 
bio jedan Rizvanbegović ili bila tri crna Rizvan- 
begovića, bilo sedam Čengića ili dvadeset 
Fidahića, nije Bosni trebala moja Zvijezda a nije 
ni meni, ni moja' snaga ni moji darovi, Bosna je 
ravnodušna mati, 0, svijetli padišahu, ni potoci 
janičarske krvi neće spasiti Otomansko Carstvo 
od propasti, jer Bosni nisi dao da diše, ostaće 
samo ono što je Allah odredio da ostane; ... i 
kako smo samo lahko podlegli slavi sa Kosova a 
već nas Sarajevo, u koje moje čete, moj alaj, 
slavodobitno ulazi, dočekuje s mnoštvom znakova 
od izukrštanih crnih, nagorjelih greda; to je bio 
znak nepovoljan, nevoljan, zlosutan i tad i sad; 
ali to je bio znak a slova, bijela slova crne kis- 
met-knjige, bila su ispisana i ranije; i prije Tuzle, 
negdje u nekom ataru prošlosti punom nepod- 
nošljivo prozirna bonluka i rahatluka; jahao sam 
ispod svog slavoluka od nagorjelih greda spaljena 
šeher-Sarajeva; i, otimao se  slavlju koje je 
upriličeno nakon pobjede bosanske vojske nad 
vojskom sultana Mahmuda koju je predvodio 
sami muhur-sahibija trinaestoga jula hiljadu osam 
stotina trideset i prve kod Kačanika; i ranije su 
Sarajevom harali požari, i poslije će, ali taj požar 
uoči moga povratka bio je strašna opomena u 
koju nisam htio da povjerujem, put kojim sam 
hodio već je bio posut ugarcima; zašto je to 
jutro, taj dan pobjede, bio posut ugarcima? rijet- 
ki su požari, paljevine, koje se tumače znacima i 
sami su dovoljna nesreća; a moji jaramazi, druzi 
i ičoglani, jamaci, kečedžije i kalkandžije, barjak- 
tari i čokadari, baščauši, časni i čestiti, činilo mi 
se da ih je toliko da mi zastiru pogled na sve 
zlokobno iza zidova prostrane bašče u kojoj me 
proglasiše prvim vezirom Bošnjakom; bio sam 


zakovan svojom pobjedom za crne grede 
sarajevske; toliko su se svi oko mene trsili da ih. 
potaru, i kobne glasove i šapat zloguki zatru; 
pogled u znakovlje slavlja i sve to obilje, u svu 
tu prekomjernost, samo je još jače podsticao 
moje sumnje — umorni i klonuli od podržavanja 
slavlja i svečanosti pridizali su svojim rukama 
ushit umjesto da ushit pridiže njih i nisu bili 
umorni od svečanosti i sitosti nego od tog 
podržavanja; zar treba sebe da krivim? u duši 
sam tugovao a spolja se radova, odobravao, 
dijelio, rasipao — nedobiveno! a trebalo je da se 
u sebi radujem a svečanost zatrem bez straha i 
zazora zbog prigovora; sad uviđam da je i meni 
bilo stalo do slavlja i pohitao sam za svim 
vanjskim znakovima radosti, odobravanja i pob- 
jede, kao da i zgarišta koja su me dočekala nisu 
očigledno samo zgarišta; u Sarajevu se nisam,kao 
vezir, zadržao duže od tri dana po drevnom 
običaju; pošli smo na Carigrad i nakon sedam 
mjeseci izbivanja  slavodobitno se povratili s 
teškim, svečanim obećanjima velikog vezira da će 
nam u svemu. izići u susret; Džindžafići, Fadil ef. 
Šerifzade i ostali samo su se uklonili i pritajili_a 
ja sam mislio da ih više nema nikako; vezir 
može ostati u Sarajevu samo tri dana, tri 
konaka, vidim, iako je  zakon-običaj svet i 
neprikosnoven, Sarajlije su ga uz moje ime 
"pominjali s podsmijehom; za njih nisam bio vezir, 
tek je trebalo to da postanem; i sve sam 
znakove spolja metnuo na se da oni vide da sam 
ja ipak vezir; ali da to uvidim i ja sam; šta sam 
to pogubio na putu iz Bosne i na putu u Bosnu, 
tek,, najednom, činilo mi se da su vezirski 
znakovi bili ono što mi je ispadalo iz bisaga na 
putu .u Bosnu; ostali su dovukli ogroman plijen; i 

to je bio jedan od razloga hitrine i žurbe s 
kojom smo povjerovali u riječi obećanja muhur 
-sahibijina; = plijen; svaki je donio i za unuka, i 
svi su se radovali u kući koja nije izgorjela; pa 
kako? pa kako, kada su se svi radovali? šta je 
trebalo da kažem? gatku — priča se, čujem, 
doprlo mi je do ušiju, nazirem, slutim, osjećam, 
vidim da ljudi učeni i neuki, o, neuki! pričaju da 
je bosanska vojska odnijela pobjedu nad  sul- 
tanovom vojskom pod lošim znakom — najljepši, 
najbogatiji grad Bosne je slučajno izgorio, 
mnogima nije do pobjede jer su pogorjelci, sve 
su izgubili pa ovo slavlje neka bude tiho slavlje, 
nećemo bučno slaviti našu pobjedu; drugi, trez- 
veni, odlučni, nisu za sve to marili: Bosna je 
sada samo naša i mi Bosnom  vladamo i 
upravljamo kako mi hoćemo, sagradićemo, ako 
treba, Šeher iz temelja za tri dana! kakva dvos- 
mislica: po drevnom običaju vezir ne može ostati 
u Sarajevu duže od tri dana, ostane li duže od 
tri dana, reći će se da se Husein-paša, prvi 
vezir-Bosanac, kano nijedan vezir, poslat iz Stam- 
bola, ogriješio o običaje koje je sa sabljom u 
ruci ustao da brani; a odem li za tri dana, reći 
će: uznio se Huso, eno ga se ponaša ko vezir, 
neće da ostane u Šeheru više od tri dana, a još 
mu imenovanja za vezira iz Carigrada nema; ja, 
vezir koji čeka stambolsko naimenovanje; a ova 
sablja dimiskija optočena draguljima koju mi je, 
poslije boja, poklonio pobijeđeni muhur-sahibija 
Rešid-paša, a ovaj arapski at pokriven srmali 
hašom, zar ne vidite? zar to nisu pouzdani 
znakovi? muhur-sahibija je dao svoju riječ, zar ko 
smije i pomisliti da će je pogaziti? možda hitri 
tatar već jaše za nama s carskim fermanom O 
mome  naimenovanju; donijeli smo vam, 0, 


sarajevski pogorjelci, utjehu svojom pobjedom, 
radujte se, podižite kuće, tešite bijele grede, 
zidajte kuće kamenom, sad smo svoji na svome, 
pouzdano svoji na svome; jedva sam čekao da 
izjašem iz nadmena Sarajeva, ali i u vezirskom 
Travniku me čekalo dvosjeklo slavlje, i tamo je 
doček bio golem, pregolem, izađoše preda me 
sav narod i svi uglednici, kadije i muftije, age i 
begovi, baše i čaušbaše, muzur-age i kolćehaje, 
čokadari i spahije svi sa svitom i svi esnafi, put 
do vezirskog konaka bio je posut cvijećem, a 
pod kopitama moga konja prostrti ćilimi, topovi 
gruhnuše sto i jedanaest puta, hiljadu dukata na 
darove dadoh, bjesomučna radost i dobrodošlica, 
poznata, prisna lica, prvo bosansko veselje bez 
koprene, izdašno, ono koje sve živo u zemlju 
sabija, ne dočekuje se tuđin, nego svoj, je li na 
meni sve dovoljno blistavo za ovakav doček? a 
projahujući kroz Sarajevo, činilo mi se da je na 
meni odviše blještavila! pa ipak nešto nije bilo 
kako treba; i da stoga kažem: polovite veselje, 
polovite smijeh, polovite pjesmu, polovite kolo, 
polovite zalogaj; umanjite doček, ne namirujte mi 
zlu slutnju sarajevsku; to je bila istina, tako je 
trebalo; zar se Ebu Bekir nije suhom balegom, 
prašinom i kamenjem bacao na svoje okićene 
vojskovođe kada su mu predavali ključeve Bag- 
dada, kako se toga ne dosjetih? ne namećite mi 
veselja, njime se ništa ne nadomiruje, ni — što 
sam izgubio, ni što hoćete da izgubim, ni što 
ću izgubiti, ne pravdajte se, jer ja znam da vi 
znate da su me u Sarajevu dočekali zlokobni 
znaci i crna predskazanja; i ja sam u sebi 
osluškivao zlokobne znakove još onomad u Tuzli 
— sedmi dan sam napeo luk i odapeo strijelu i 
pogodio gavrana koji je kao crn potpis, ime, 

zapečaćeno crvenim voskom, pao na bijelu hartiju 
snijega; snijeg nije bio onako mekan i težak kao 
onaj koji me je pratio kada sam išao niz Serbiju 
Carigradu da pred sultanom prignem glavu, bio 
je ljut, prhak, oštar; vjetar je očas zameo crno 
slovo i crven pečat, samo je pisaljka virila i 
drhturila koso zabodena; onda je prošlo još 
sedam dana i ja sam od svojih izabran za vođu; 
od toga dana pa sve do proljeća, stotinu dana u 
Bosni se nije nazivao selama ni uzvraćalo s 
ymerhabax, nego se pozdravljalo: ako Bog da na 
proljeće, Ako Bog Da Na Proljeće, već tada sam 
bio dao sve bez ostatka; već tada sam podastro 
sve svoje, već tada sve u prašinu ispustio; i od 
tada se pahuljice nečujno otkidaju sa neba, 
sliježu na dno mene, peku me i tope se, i tako 
neprekidno gase moju zažarenu utrobu; kažu da 
je to prvi znak kuge, vatra u utrobi koju nikako 
ne možeš ugasiti; a snijeg se otkida s moje kože; 
onaj predstambolski snijeg bio je lapavica, onaj 
podno Tuzle prhak, prašinast, snijeg mi je brat i 
brat i opet brat; udisao sam ga; a maločas da 
Fidahić ne izađe, da se moj pobratim ne otkide 
od mene, od mojega šilteta i da ne izađe, bih 
ciknuo popola: on ne zna; da je ostao još samo 
časak, raspolutila bi me jeka, ovako osta samo 
muk, pribirem se; Fidahićeva predanost je tolika, 
a mene tako malo, da nema na šta da nalegne; 
on ne zna; za sve što sam sabirao svojim rukama 
u Bosni, dok smo se još nadali pobjedi i probit- 
ku, uspjehu i slavi, on je bio odan svemu tome 
mome bez ostatka; što god bih odbacio ja, i ne 
gledajući, odbacivao je i on, i, sada  upire 
užagren pogled u me i vidi nadu a ne moj i 
svoj svršetak, on misli da je sve još uvijek tu, 
samo što nije nadohvat ruke; on čeka, ne da 


umremo, nego da se vratimo u Bosnu i bijemo 
protiv turskog paše i turskog sultana, on u nešto 
drugo i ne vjeruje, on čeka da se ja pridignem, 
on ne zna da se ja pridići neću; samo Što je 
izašao osjetio sam da se gubim i da tonem, a da 
se vratio, crk bih; neka se ruka predvoditeljka 
našla, smilovala, nekoj sili sam još potreban; ili, 
ovo što je ostalo, ova užarena slika moga 
sjećanja ispred mene je li još i to treba velikom 
krvoloku; pa, uzmi, silo, još i ovo što mi je Os- 
talo! imam sina Muhameda, dvanaest mu je 
godina, ko dvanaest mjeseci, ko dvanaesi dana, 
ko dvanaest sati i ni na kraj pameti mi nije da 
bi mu iko išta mogao nažao u Stambolu učiniti, 
jer znam sva zla ovoga svijeta, niko im ništa 
nažao neće učiniti, sklonjeni su, na sigurnom, 
ovdje, u Istambulu, ovdje, i moja žena Altun 
-Duna i moje dijete, od njih sam se oprostio, 
neka su živi i zdravi i neka im Allah ukaže 
pravi put, a meni da se smiluje, najmilostiviji; pa 
nisu li u jeku bitke, nisu li usred bitke prema 
meni konji iskakali a na konjima bila privezana 
djeca mojih dušmana, znali su da ću ih pošted- 
jeti i prihvatiti, dušmani su mi slali svoju djecu 
da ih zaštitim kad bi uvidjeli da gube bitku; u 
tome nema bojazni; ne, ne išće, ne, ne Vidi; 
moje je lice crno, smrknuto, njegovo smrknuto, 
oko nas tama; na licu se zrcali duša, duša 
probija koporan i ćurak, binjiš i hrku, možda mu 
nije stalo do ovo malo moga života? ili će mi ga 
uzeti usput; ne, nije se moglo živjeti i činiti 
onako kako sam činio, htio i živio, ja sam bio 
upravljen, nigda nisam zagledao drugu stranu, 
ako sam gledao nadlanicu, nisam pogledao dlan, 
ako sam gledao dlan, nisam okretao nadlanicu; 
pa šta je ispod sjene? vidi, stoga što nestajem, 

zato što mi se život krati, ja sam osion grešnik, 
a da poživim, oh! kako bih sada s lakoćom činio 
sve ono oko čega sam se uludo lomio i pri tom 
gubio prisebnost, da mi je život iznova poživjeti 
a ništa od svega da ne iznevjerim, ništa od 
onoga što je mene iznevjerilo; trebalo je samo 
ne zastajati! kako sam se ograničio poštenjem! a 
mogao sam  zamahnuti onoliko koliko sam 
džiliiom mogao dobaciti; i sageti se i opet 
zamahnuti; gdje god da sam zastao tu su se is- 
kupljala skončavanja, zgušnjavala otvrdnuća; nije 
trebalo da zaspim tri dana; tri dana je trebalo da 
ostanem na nogama, kad sam već bio izabranik, i 
ta tri dana bila bi dovoljna; što sam zastajao? 
ne, sultan je slijep kad misli da je u meni tuđi 
život kao u kakvom razbojniku i zlikovcu, on 
misli da ja svoj život dugo, otkako sam skršen 
ponad Sarajeva, nisam ničim obnavljao i da meni 
to treba; on misli da ja ljubim Bosnu; a njemu 
treba samo još jedan poslušan vojnik; šta me se 
tiče njegova intriga, meni je dosta moga belaja! 
a zar sam ikad bio moćan? možda kao kapetan 
najbogatije kapetanije u Bosni; ja sam vrhunio u 
Bosni dvije stotine i pedeset dana i isto toliko 
noći, bio vezir osam mjeseci, osam crnih. mjeseci; 
čekao i griješio, krivo činio kako drugom tako i 
sebi, i sva je Bosna bila poda mnom, kako to da 
sada više nije, punih osam mjeseci; nije bila sva, 
uvijek_je bilo onih koji su se otimali da ga 
njegov ne zajaše, da zajaše on, i što dalje sve ih 
je bilo više, sada je Bosna nada mnom ali i opet 
nije sva a kamo puste sreće da jeste, ja bih nes- 
tao, Bosna bi ostala i, opet bi me bilo; kako će 
me pamtiti, jer jedino ću tako trajati, a ovo 
života što se u mene našlo nije trebalo ni da 
čuvam, a nisam ni čuvao; to je života ostalo u 


meni onako, samo od sebe, jer i to ima, znam 
da ima, kao što znam, vidio sam, da ima i onih 
koji su sav svoj život predali Bogu i onih koji su 
sav svoj život predali šejtanu; ili onih trećih; ili 
onih kojima je duša iz njedara iščupana, onih 
koji zavide; kako je ljubav po Bosni škrta, u 
šaku stegnuta, skrivena i silovita, urlik, sasma 
blizu čudu, suha, kratkotrajna mudžiza; otuda 
moja česta nevjerica u potpuna prijatelja i 
privrženika, zato je vazda zbunjujuća bila za 
mene .onolika privrženost moga Zvornik-kapetana; 
i da je ostao još trenut, rascijepio bi me bolesna 
i ja bih ispao u prašinu kao suha dudova larva, 
prozirna prazna košuljica iz koje je bijeli leptir 
poodavno utekao lepršajući; pa koliko si nas to, 
mati, rodila: Ferhada? Orhana? Bekira? _\1 tri 
Huseina? o, mati, nema svako majku kakva si ti 
a svako ima majku; ti čestita i bogobojazna, 
drugačija od drugih matera, odvojena od drugih 
bosanskih žena, ti koja i jesi i nisi bila Bosanka, 
ti koja si me podsticala; i sav moj ponos, možda, 
otuda 1 potiče; gledajući u zdencu svoje lice 
često bih ugledao tvoje i tako, na smjenu, đah 
tvoje, đah svoje, sve jedno preko drugog, koliko 
mi je srce htjelo; toliko sam puta slušao priču O 
tvome dolasku s očeve vojne, toliko sam je puta 
slušao i u sebi obnavljao da mi se čini da sam 
bio rođen i prije nego što si ti došla odnekud s 
Kavkaza u dugim  svatovima pod  barjacima 
Osman-kapetanove ordije, dugih svatova; činilo mi 
se da sam se ja već bio rodio kada si ti 
dojahala u Gradačac, i da sam te onako mali, 
unaprijed rođen, dočekao kao sin sa stručkom 
smilja i bosilja koje sam pobrao sagnuvši se 
ondje pored avlijskog praga; cvijeće koje bere 
dječja ruka, cvijeće kratkih peteljki, pokidano i 

uvenulo, toplo i klonulo, puno vlati trave, steg- 
nuto djetinjim prstima; dočekao sam te kao sin 
već unaprijed rođen s kitom poljskog cvijeća koje 
je uvenulo onako nespretno pokidano iz korova, 
poneki cvijet samo s glavicom; ispadalo mi je 
kada sam ti ga pružao, a ti se osmjehivala i 
saginjala i kupila svaki i najmanji i najuveliji 
cvijetak; tako sam te dočekao; Ferhada, naj- 
starijeg, rodila si tek naknadno, poslije mene, 
rekoše u mukama, zato sam ga mrzio; a mrzio 
sam, možda, i Orhana, jer si i njega, tako čuh, 
rodila u mukama, uz krike i jauke; jedino sam ja 
bio unaprijed rođen; a Bekira si rodila krišom i 
lahko, njega si, čuh, tako rodila, na njega se 
nisam obazirao, jer je došao tek iza mene i Or- 
hana, kao posljednji, ali i njega sam mrzio, jer si 
ga rodila lahko, neosjetno, iako nije došao 
nerođen kao ja; njega, sultanova zagovarača, iz- 
dajicu, branioca sultanove stranke u Bosni; on, 
rođen, ko smetnja i mučenje; i Bekir,rođen 
gotovo krišom, u zapećku, ne kao četvorostruka 
očeva kruna i radost; on je kivni, on, Bekir, 
kome sam sve što je bilo nedovršeno u meni 
šaputao na uho, kome sam povjeravao sve što je 
kroz mene htjelo da prođe i sve što se u meni 
htjelo ugnijezditi i sve ono čemu sam se opirao 
sa strahom i užasom, sve je to natrpao u zob- 
nicu svoga konja i u svoje bisage i povremeno, 
pomalo, vadio i rasprostirao pod smiješak trav- 
ničkog vezira Ali Namik-paše, svoga prijatelja; 
pokupio je Namik-paša i to a i njega; a sada, 
obučena u  nizamsku odoru, šepuri se po 
Gradačcu Bekirova žuta sjenka; ljudi ne vide; 
moj život je zapretala moja duša, ali me više 
ništa ne remeti, ništa me nizašta ne priječi; 
skončavanje mi je sve kapije otvorilo, nijedna 

više nije zakračunata preda mnom; pa čak ni 
ono što se, naoko, ne slaže jedno s drugim; i, 
nu, sretan sam da je sve ono što je nekad bilo 
nespojivo najednom jedno s drugim iako ne 
nalazim riječi kojima bih jedno s drugim sastavio, 
i najoprečnije i najčudnovatije se samo od sebe 
slaže i uklapa jedno u drugo, ćutim sklad, samo, 
moram biti nepomičan; kako sam bio glup i 
uzak! ili je ovo klonulost ludog od boli? ništa 
više nije u opreci, blag je i neosjetan pregib s 
ovog u onaj svijet, tu vida nema, oči ne trebaju, 
živi mrtvaci su skrajnuti, to je časak sasma 
bezbjedan; niko me ne pometa, ništa mi na put 
ne staje, sve iza mene živo je preda mnom, pa 
čak i ono što je odavno nepomično i ono se, na 
svoj način, grči i pokreće, ja nisam kriv! da, 
tako, jah, tako vidim, nikakva pomisao: da li je 
to moguće? ja znam, za mene je tako i tako će 
ostati vidio neko, ne vidio niko, znam da vidi 
Bog, o, majko Đul-Melek-hanumo! od malih 
nogu si mi govorila da se u Boga pouzdavam pa 
ipak me je tek utvara obučena ko ban prečanski, 
premećući svoje lice u lica moje braće, nagnala 
da užasnut sasvim prigrlim vjeru u jedinog Allaha 
i zauvijek je zadržim čvrsto, časno, čestito i čisto 
onako kako si me ti poučavala, onako kako 
treba, bez kraja, da nikada nikome nisam morao 
zavidjeti na njegovom ašku; da ćeš, o, mati, moje 
duše, onoliko koliko budeš htjela i uzeti i 
ponijeti sa sobom to nisam znao; jesi li pouz- 
dano odmjerila s koliko drama duše se Živi u 
Bosni? 1 je li tvoj kantar bio sasvim pouzdan? i 
smije li se to pa makar mi bila i mati? i zar put 
do vezirske stolice i moći nije s obje strane 
ograđen samo korak razmaknutim binjektašima 
crvenim od skorene krvi, pa kako je visoka ta 

vršika s koje kamenje obijeli; i zar iza svakog 
kamena ne izviruju izbuljene oči krvoloka? zašto? 
ne znam! sad ću saznati; govorila si, da, i utirala 
mi put do paše i vezira, mada je takva pomisao 
u ono doba bila daleko od bilo kog kapetana i 
od najljućeg, najnezasitijeg i najosionijeg i onog 
koji bi se najvećma  zaboravljao; suviše je svaki 
od nas dugo, predugo, uživao nesputanost arslana 
koji čuva stambolske kapije; kome je od bilo 
kojeg od četrdeset i dva kapetana bosanskih 
kapetanija, pod bilo kojim sultanom padalo na 
pamet da bude vladalac Bosne? nikojemu! kome 
je padao na pamet vezirluk nad Bosnom kada 
smo svakog vezira, ma kakav da je dohodio, 
prije ili kasnije, skidali s Bosne i slali natrag u 
Carigrad, jal' živa jal! mrtva; ako si mislila da 
postanem vezir, mislila si, valjda, na to da odem 
u Stambol i postanem vezir rumelijski, anatolski, 
egipatski, makedonski, serbski, alžirski ili koji 
drugi a u Bosni je oduvijek za nas bilo toliko 
hoda da su nas noge slatko boljele i toliko 
gledanja da su nas oči snom pekle da niko nije 
htio ništa drugo do da bude samo ono što je i 
bio; ali ti si me, vidovita, nukala da se uspinjem 
stazom čija obzorja nazire samo onaj koji se tom 
stazom uspne, stazom časti, stazom silnom, zašto 
kada si znala da je ta staza posuta mrtvim? 
mrtvim pod tobom, mrtvim u tebi, mrtvim ponad 
tebe, zašto? ta to je izmišljena ljubav, to je 
ljubav oblaka! ili ti nisi tako htjela, jesmo li te 
mi sinovi ne hoteći obenđijali, da podstaknem 
vatru vjere nije mi na um padalo samo onda 
kada je sve već bilo izgubljeno, činio sam to 
odmah uz nadu i vjeru u istinu da Bosna treba 
sama o sebi da živi, to je ono na šta sam 
nalijegao = uvijek i u svako doba, okrilatio 


uspjehom, bio pogružen porazom ali trebalo je 
odmah da budem Bosni i mati i utvara a ja 
nisam bio ni jedno ni drugo; i šta će meni 
bojazan za mušrike, uzmicanje od nepouzdanih, 
" gađenje pred dvoličnjacima, ta to je u Božjim 
rukama; jer, jesi li, majko, znala da ću za tobom 
doći mlad? to mlad kažu samo moja usta jer ja 
sam star, prestar i, kada je Dželaludin ubio oca, 
pa Ferhada, kako je tvoje srce to podnijelo? da 
nisi i ti s njima skončala samo prividno Ostavši 
živa prostirući i perući ponjavu ljubavi ispred 
koje smo ja Husein, Orhan i Bekir skidali obuću; 
da mene zadavi, nisi dopustila ni sudbi samoj a 
kamoli čovjeku bez osjećaja, veziru Dželaludin 
-paši, koji je na se uzeo Ferhadov lik; ili si sve 
nagađala, sve priželjkivala i sa svim se mirila u- 
naprijed; možda te je nekakva tajanstvena sila 
pripremila za to šapućući ti šta te čeka, šta sve 
moraš predeverati; je li stoga u me gledaš još 
otkako sam se rodio ne skrivajući to ni pred 
kim, otvoreno me izdvajajući pred mojom braćom 
pogledom, riječju, uputom; ostavila si mi svoje 
duše onoliko koliko si sama odvagala na svojoj, 
nevidljivoj tezulji, kod tebe je tajanstvena tezulja; 
odvadila moje, a namirila svojom; Bošnjak ne 
treba golom dušom da hodi jer je svuda oko 
njega tvrdoglavost i pasjaluk; inače, otuda dohode 
bandoglavi, hudi i dobri koje po Ččaršijama i 
bazrđanima, hanovima i tašlihanovima čuvaju, 
hrane i vežu uza se za sitne darove kao Šaljivu 
opomenu za ono što mudro prećutkuju oni koji 
se neprekidno  okrutnošću  spasavaju;  postaću 
smiješan i nedostojan! klonuću! ti si znala koliko 
ćeš modra, a koliko tamnocrvena plamena razgor- 
jeti u mojim grudima da bih prohodio Bosnom! 
zar može majka, u svojoj ljubavi biti dušmanin 

svome sinu? zar se i ta ljubav može izopačiti? ili 
je to nevidljiva igra za koju se ne zna? ili se 
srodne duše prepliću onako kako to niko i ne 
sluti; zar Bekir nije pao u postelju kada si se 
razgoropađena ispriječila njegovu prvom sevdahu, 
njegovoj slijepoj, doduše nedoličnoj ushićenosti; 
jer ti nas nisi odvajala od sebe nikako, zar nisi 
stisnutih zuba podsticala Ferhadovu uznositost sve 
dok mu se visoko na njegovu vratu njegova gla- 
va nije sasma ukočila tako da je gledao spušte- 
nih očnih. kapaka; Ferhada; zar Orhana nisi 
odbila od prerana hadžiluka, tako da je od tada 
gotovo umukao; zar Ferhad, još dok je otac bio 
živ, nije mahnitao po dvoru kao luda s ben- 
silahom puna suha granja koje je prštalo pod 
njim kada bi se noću, obučen, strovalio u dušek 
zato što si ga, mlada i nejaka, odvratila od vojne 
na Serbiju a otac se smijao i tebi i svom naj- 
starijem = sinu, dok smo Orhan, Bekir i ja stajali 
nepomični i uplakani? zar .Bekir napokon nije 
čvrsto prirastao. uza te kao žut kadija kome 
bijela pjena udara na usta kada presuđuje; a zar 
i mene nisi podsticala razmičući moju braću da 
ja prođem? kao da su svi očevi u Bosni zana- 
vijek sve matere smrtno uvrijedili; o majko, o 
mati, o majčice, plemenita i moćna! na šta to 
izilaze ove moje riječi, nu, ova istina nije ovakva, 
to tako ispada kada se kaže, to je nekakva ne- 
vidljiva ujdurma riječi samih; zar nisi jednom pla- 
kala, jednom bila osorna i žestoka, jednom 
razgoropađena, jednom pjevala, jednom šaputala, 
jednom preklinjala, jednom se nerazumno otima- 
la; to kad se kaže, a zapravo stalno bila pouz- 
dana u svojoj blagosti, ti si držala zemlju po 
kojoj smo  golišavi  hodili, s tvojih usana se ot- 
kidao dah koji smo udisali, na tvome dlanu bio 


je zdenac nad kojim smo se glavama sudarali, u 
tvojim prsima mlijeko kojim smo se zadojili; = ili 
to majke u jedan čvor, za jedan dan, vežu svo- 
jim sinovima rođenje i smrt, početak i kraj i 
drže da su pravedne; to je ono što je obaška; a 
kada se izađe na sokak, čuje se: deraću ti mater! 
otuda sam uvijek namirao, osobito kao vezir, da 
sve bude onako kako su nas stari učili, da se ni 
u čemu ne pregoni, i žestio se na sve što nije 
običaj bosanski, onakav kakav je bio za veliku 
većinu, ne za manjinu; neka bogatih, Allah je 
tako odredio da jedni imaju i da daju onima koji 
nemaju, i da se pomažu, ali običaj je za sve jed- 
nak; u njemu je snaga, uzor, sreća, spas i nada; 
i da se zimija drži svoga reda i zakona, raja 
svoga,. bezi svoga, šokac svoga, hrišćanin svoga i 
Jevrejin svoga; tako sam htio i želio, ništa da se 
ne barče, nigdje ništa da se ne pomjera ni gore 
ni dolje, samo nabolje, da bude kako je oduvijek 
bilo, onako kako treba; šta će meni novotarije 
kada mi je sva snaga potrebna da se drži i čuva, 
štiti i zaimlje ono što se već ima, ne da se još 
veća zbrka i smutnja u narodu stvara i zameće a 
život brka i razara; da ljudi budu. dobri u svome 
i pri svome a Knjiga je od Boga, ne treba boljih 
knjiga; to samo uvijek neko hoće novotarijama 
da se okoristi, neko nevidljiv i gramziv, neko ko 
nije lopov a lopov mu pomaže, jer svaka je vlast 
od hrsuza i protiv hrsuza, ne ni za ni protiv čes- 
titih i bogobojaznih; zar je nizamski red bolji od 
janičarskog odžaka, zar je muteselim bolji od 
ajana? zar će onaj koji nikada nije bio kapetan 
biti bolji od onoga koji se rodio kapetanom? 
neće i ne može! ako Otomanskom Carstvu 
prijete sile i sa istoka i sa zapada i Rusija i 
Engliska i Franciska i Njemecka zar će ih sultan 

nadjačati ako naoko i to preko noći bude isti 
kao što su te sile? neće; ako ne bude onakav 
kakav je, samo bolji, neće ih nmadjačati opo- 
našajući im izgled i dovodeći tuđe miralaje koji 
ga prezirno gledaju uvodeći novotarije i tuđe 
običaje; zar da ja igram kako drugi svira? svako 
ima svoju kajdu; ne kažem, ako kaurin ima bolji 
top, da ga ne uzme, neka uzme top od kaurina, 
ili čelik od kojeg sablju kuje, to uzmi a mani se 
novačenja i prcinaka; jesu li đaurski konji brži, 
ako jesu, uzmi konje a ostavi đaure, tako; ali, 
neka, idi kud si pošao, mi ćemo se okoristiti, 
samo malo računa s Osmanlijama da svidimo; i 
do sada smo bili svoji na svome, sada hoćemo to 
da budemo jošte i više; kad ja kroz Serbiju s 
vojskom ne mogu proći sultanu u pomoć bez 
dopuštenja knjaza Miloša, što za se da očekujem 
od takova vladara i padišaha; njemu hrlim u 
pomoć, on me zazivlje, a ne mogu kroz Serbiju 
proći, još mi se knjaz s druge obale Drine grsti 
i prijeti mi; šta ja na to da kažem i šta da 
radim sa sobom; da gledam sjedeći skrštenih 
ruku kako katil-vezir tamani Bošnjake janičare; 
kočio bih se kad bi ono na šta sam navikao 
bivalo nečim narušeno; lagano  hodite, malo 
zborite, zna se šta se zbori, kad se zbori i ko 
zbori, ako treba i ne mičite se, samo ne kvarite 
dobrih bosanskih običaja, sve mi je nenadano 
postajalo dragocjeno i sveto; ne uznemiravajte 
me i ne žestite me, ostanite u tome, ja ću se 
tući a vi, ne remetite ustaljeni red i navadu, 
takvi kakvi ste mili ste, inače, progoniću i, sebe 
ću sažeći; u oganj ću se baciti samo vas da 
sačuvam; kakavgod, pa i nerazumljiv bosanski 
običaj starostavan i ishlapio draži mi je nego 
kakvagod sultanova preinaka, jer ako nema 


običaja na šta će mi kosti naleći, u tome je 
tajna moje žesti, nema druge; i sad bjesnim i 
zdvajam od same pomisli da bi se nešto moglo 
promijeniti, jer ako smo svi isto i jednaki u 
svome i na svome, baška što smo obaška, šta je 
to onda jedna smrt? a Allah je obećao, ako sam 
na putu vjere posječen biću šehit i vječna polja 
dženeta ukazaće se namah preda mnom; a tuđe 
sile, tvrde i hrapave, strane i neznane pre- 
stravljene za svoj plijen, a prisile lažne, a slučaj- 
nosti kao znakovlje koje predskazuje pad i 
nemoć, . konac sudbine? a stid, a smijeh, a 
gorčina i nevidljive ruke koje me otimlju i sma- 
njuju me na utvaru, bijednu, pokislu, prezrenu, 
strašilo na kome se i odjeća skanjuje! pa šta? 
zato ni riječi, ni kretnje ne remetite i ništa ne 
pomjerajte, svaki put kada se šta pomjeri, makar 
i u neznaju, klonuću, a nekom od vojnika 
olabaviće zglob, njegovi prsti neće stezati balčak, 
handžar će mu ispasti iz ruke; zar nam se smijeh 
i zgražanje nisu sami od sebe oteli iz grudi kada 
smo ugledali prve nizame s kaiševima alafranga 
preko grudi u-na-krst; ako misliš, sultan-Mah- 
mude, da ćeš, krstivši muslimanske čete franačkim 
kaiševima doseći Napuleonovu slavu, grdno se 
varaš i ja dižem svoju ruku na te, meni ti 
kaiševi neće leći na grudi pa taman samo protiv 
njih udario, niti će se moje noge, kao gole, 
sramotno isticati u tijesnim, pripijenim čakširama; 
pa kako to da nisam pobjednik, nego sužanj 
kada je, eto, sva istina uza me i onda i sad? ali, 
šta je temelj moga bijesa? šta je bilo iza, ispred, 
oko, ponad svega toga? ja! samo ja! a preinake 
sultana Mahmuda bile su takve da su udarale na 
obraz svakome čestitom Bošnjaku muslimanu i 
oriom ko zna i onom ko ne zna, i učenom i 

neukom i onom ko gubi čifluk i spahiluk, sela i 
kmete i pravo na porez za trošenje zuba i pare 
od harača i zakupa od trećine i onom ko dobija 
akče i zvanja i imanja i moć i muselimluk; i ja 
sam se pitao otkud ja u svem tom vrtlogu?. ko 
me prvog isturi? šta me to izgura kao ovna 
predvodnika? čija ruka me je isturila ispred svih 
i otkud ja da se ispriječim prvi i da ispred svih 
stanem i podbočim se? ali ni to nije bilo ono o 
čemu sam se s prva većma pitao gledajući kako 
se krunim i osipam, grčim i skupljam od golema 
bosanskog posla, kako mi lijeva ruka nestaje a 
desna noga tone i, dok nogu vadim da se na nju 
oslonim, kako gubim glavu sa ramena i mašući, 
mlatarajući rukama ispred sebe hvatam svoju 
glavu koja je kopnila i hlapjela; ili sam se tako 
zgušnjavao i tvrdnuo da sam zastajao bez daha 
osjećajući: pomjerim li se još malo, prsnuću, 
pokidaću sve spone s ovim svijetom i moj pogled 
će se zauvijek zamutiti; tako sam u svim tim 
časovima sve bliže dohodio  grohotu; čas s 
podsmijehom, čas sa strahom, čas sa užasom 
gledao sam samoga sebe udvojena i to već sprva, 
u Tuzli; svaki put nakon grohota, kao onomad, 
treći konak nakon bitke kod Kačanika negdje 
podno Mirne planine u Sandžaku, mislio sam da 
je Bosna iščezla i da je više nema; tada bih 
dozivao svoju kulu i svoja polja i Bosna bi se u 
sve širim krugovima stala podastirati preda mnom 
preko Hercegovine, sve do sinjega mora, preko 
Drine do na Jadar i Rađevinu i ravnicom na 
sjever sve do duboke Save; ali to je bilo iza 
mene, ponad mene, ispred mena, oko mene, do 
mene, a ja sam udvojen gledao samoga sebe 
kako jašem đah ispred većeg đah ispred manjeg 
buljuka i puštao svoj pogled sve dalje dok se ne 


bih prepanuo da ću i samoga sebe. izgubiti na 
vidiku zauvijek; tada bih pojurio kao bez duše 
da sebe dostignem, sebe ili onoga drugoga sebe 
koji me gleda i sluša i čuje; zastajao bih i sve bi 
mi naviralo najednom, nisam znao šta prije da 
počnem; čega prvo da se prihvatim a red i 
običaj za koji sam se borio, moje pregnuće 
smetalo mi je, remetilo me, nije mi dalo da mis- 
lim, kidalo me je; kako je bilo lahko mnome 
vladati i upravljati, mnome koji je trebalo da 
vladam i upravljam; kako sam to samo zagazio u 
krv u koju nisam ni htio ni želio da zagazim? 
preko posrednika! nije mi bilo povratka; tada bih 
se, u svom  svakojakom  pretjerivanju, malo 
sabirao ali ne gledajući ni na šta iza sebe, 
pogotovo ne na ono što je krivo, loše i 
pogrešno ispadalo, a mnogo šta od onoga što 
sam činio svršavalo je zlo i naopako i, tome sam 
se smijao gromoglasno kao da nije moja krivnja 
i, odmah od Boga oprost iskao; stoga mi je naj- 
radosnije sjećati se moje djetinje dobi, igre, kojoj 
sam se gotovo divio, i opet kao da to nije bila 
moja igra i kao da to nisam bio ja; i najvećma 
sam volio da se krećem, ponekad sam htio sve 
da okončam, ne znam kako, da mahnem alaju i 
odem, ali ljudi oko mene bili su durašni, uporni 
i stvarni i ja sam  Odustajao; ostajući nasamo 
noću, slike, sjenke i prikaze tih istih ljudi su me 
čerečile i rugale mi se, jer su ti ljudi tako 
treperili preda mnom i nasrtali na me izmije- 
njeni, oni, ali ružni, rugobni, grozomorni, ljigavi, 
prljavi, odurni, utvare moga spaljenog mozga; ali 
kada bih ih jutrom, nakon takve preteške noći, 
opet ugledao utegnute u njihovu dostojanstvu 
kako kleče preda mnom i čekaju moju riječ da 
mogu sjesti i podaviti noge poda se, ponovo bi 

mi prijanjali za dušu, jutro je tada za me bilo 
golem dar od Boga; pa ipak, mišljah, ovi isti 
ljudi ponizni i durašni samo sinoć iskrivljeni i 
razvraćeni, bijahu stvarni jer ovi ne bijahu sinoć 
nego oni isti i možda je ovo jutro opipljivija ob- 
mana; ali jutrom, nakon teške noći ja bih 
ponovo bio spreman da za ove ljude učinim sve 
što je bilo u mojoj moći pa i preko toga, iako 
su me njihove prilike sinoć na smrt izmoždile i 
izmučile a ja im to nikako nisam ni smio ni 
umio ni htio da kažem; ali sve je to još bilo 
hodi-mi-dođi-mi, jer sam i ja morao naskoro 
činiti ono što su činili i svi satrapi prije mene, a 
to bijahu, moji, ne dušmani, dušmani mi se 
prikazivahu lijepo obučeni i uljudni, i što će 
činiti svi satrapi, veziri i vladaoci poslije mene — 
udarati i sjeći; kao da ima mnogo onih kojima je 
tvrda, neumitna sudbina odredila smrt od 
vezirove ruke, vezir se za tu neminovnost morao 
naći, koji je da je, pa bio to ja sam ili neko 
IreĆI. ss: ; 


. Što si me mati pustila da umirem stazom 
vezira nasilnika? zar nisi znala da mi dušu 
uzimaš, zar te je toliko satrla smrt moga oca i 
smrt moga brata, zar nisi znala da je put vezira 
put krvnika, ili si mislila da je sva opojnost moje 
hrabrosti od tebe Đurđijanke naslijeđena; a ko je 
to i kako ostao sav na zemlji i zar se kome Os- 
taje? pa bilo to i usred Bosne? ... 


. još je gore kada dozovem u sjećanje uplakana 
lica onih koji su me okružavali, kada se sjetim 
kuće i dvora koji je time, tom smrću Ferhad-ka- 


petana, bila zapahnuta, ispunjena, kada se sjetim 
svega, vidim da je na svakom licu bila skrivena 
ćuprija preko tuge, pa i na najuplakanijem, čak 
je jedna dobra glava, jedna ženska uplakana 
glava, meni iskreno čestitala: sada si ti kapetan, 
rano moja!, rekla je kroz suze žaleći Ferhada a 
veseleći se Huseinu istovremeno, nu, vidim u tim 
suzama svoju mladost, čehru svoga lica, pa čak i 
svoj stas, ali vidio sam, tada, na tom licu, da 
sam bio niko, da sam bio samo sjena kojoj se 
govori; ali, bio sam živ i to sam osjećao svim 
svojim damarima, kao grijeh koji me goni da 
koraknem čas na jednu čas na drugu stranu i 
koji me drži sputana i prikovana za jedno mjes- 
to; možda sam se uvijek tako tuđio, od toga 
nisam nikad u se sasma primio ni prihvatio svoj 
kapetanluk; i vidio sam da se od svoje braće još 
jednom nehotično odvajam; i šta mi je drugo os- 
talo nego da u sebi zategnem nevidljivo, nejasno, 
to što se znalo da sam kapetan uistinu, to; da 
prihvatim nagradu i opomenu; a onome kome je 
već nešto nedostajalo izvaliće se ruke iz ramena, 
a ako i to ne pomaže, na njemu izrastaju 
nevidljivi patrljci mahana; i sve sam rekao; ali 
najvećma nas, žive sinove, puštala si da se 
svadimo, i kada bismo se tako stijesnili međusob- 
no, mene si izdvajala, nasilno istrzala i, meni je 
bilo ugodno a mojoj braći neugodno; htjela si da 
posigurno  osvojim onaj tvoj svadbeni put do 
Kavkaza, da sasma bude tvoj, kako je sljepilo 
pravično! a koliko si mi puta govorila: stidi se, 
Huseine, i, ništila sve moje; svi su se divili mom 
ponosu kuli na Adi, samo si ti O njoj zborila 
podsmješljivo, kako su grube riječi kada ih ne iz- 
govaraju tvoja usta! jednom će se, kad sunce 
svojim zrakama probije tvoju staklenu kulu, jato 

vrana zaletjeti i porušiće ti je! i, što je okrugla? 
od koga se skrivaš i tuđiš kad samo na Adi 
boraviš? zar ćeš provesti život kao samotnjak? 
tako mlađan a odan molitvi, miru i lovu! svi 
moji zločini meni su tuđi, svaki me zadržao 
ondje gdje ga počinih i svaki me je korak u- 
natrag vratio tebi a ti si mislila, očekivala, da ja 
koraknem dalje; nisi to rekla, nipošto, ali tako, 
na to je izašlo a ono na šta izađe to je, ništa 
drugo; ne žalim kule koju sam srušio i zapalio i 
tako je zauvijek za se sačuvao; zar da mi 
čaušbaša sjedi u njoj? ali tragam za onim što me 
je držalo u poštenju, ta nije, valjda, kukavičluk? 
čak je bilo opojno rušiti sve oko sebe kada su 
kola bošnjačkog pregnuća krenula nizbrdo! a to 
sve za to da se ti možeš povratiti putem kojim 
si došla u Bosnu; ta, golem je to put, zar ga 
može osvojiti bosanski beg i kapetan, ni sultan 
njime ne može proći u pratnji svoje goleme, raz- 
norodne vojske; čak ni preobučen; a ljudi  mis- 
le da sam se ja takav rodio; drugo sam ja, 
drugo — moja rađa, to dvoje nije bilo, niti je 
moglo biti jedno; tek poražen i skrhan sam 
jedno; negdje na najvišoj stepenici sve se potire, 
kako je niska stepenica moje uzurpirano  šilte 
bosanskog vezira, šilte koje su mi podastrli i dali 
moji, jedino pravo i istinsko vezirsko šilte, jer 
nije od sultana i Visoke Porte; može li utrnuti 
od samoga sjećanja ovaj žižak života u meni koji 
tinja, niko ne zna kako, odakle i dokle? kad sve 
razgrnem, očito je da ni njega ne bi trebalo da 
bude! pa ipak je tu! ne gasi ga ni to što sam 
sebe i za tuđi zijan optužujem, a ljudi sude kako 
sude; da li bi strašni, nezajažljivi, bjesomučni 
krvolok_ i satrap, zasjevši ma šilte bosanskog 
vezira, utro put za ono što smo mi iskali od sul- 


tana najprije milom a onda silom: da plaćamo 
godišnji danak od dva miliona groša, da sami 
sebi biramo vezira, da nam ne novači vojsku, ne 
uzima redife? pa ja sam i na to pristao, pa ništa 
opet ne bi; ja pogubih ljude i silno se razjarih 
pa ništa ne bi, opet bitku izgubismo; a, eno, svi 
se povratiše u Bosnu samo za nas dvojicu, za 
mene i Fidahića, od hiljada, nema milosti ni 
oprosta! a to gdje se zločini potiru nije život ali 
nije ni nestanak; o, mati moja, zar si me ti učila 
boju i junaštvu? ta ja svoga baba nikako ne 
pominjem! nijedan moj zločin, tek ih sada tako 
nazivljem nije moj zločin, pa zar se tako postaje 
neko! a one koje sam pogubio pogubio bih još 
stotinu puta! pa zar su oni krivi? zar su mi, sad 
kad ih nema mali? ali ni sad kad ih nema nisu 
maknuti s puta koji sam prešao; svi stoje 
nepomično na onim mjestima; sve ono što sam 
htio da pomaknem stoji na svom mjestu a sve 
ono što sam htio da stoji rasulo se i razvrglo na 
sve strane kao da je od pepela; zar se nisam 
sam sebi čudio gotovo bez prestanka kao kakvoj 
nakazi i često zdvajao da li da se sebi smijem ili 
da nad sobom plačem; nedoučen? neodlučan? 
kakav je ono bio drhat u meni osim užasa, kada 
na dvore banuše glasovi da je Ferhad zadavljen 
u Travniku? tuđe svjetlucalo? hladan plam koji 
žeže obraze, stidom rumeni, drhat koji se gasi 
ispruženim = dlanovima, desnim preko lijevog; 
potresen, mojim damarima bilo je to da sam 
sada ja kapetan Gradačačke kapetanije! ponad 
boli stid, ponos i zatečenost, sladno gubljenje, 
odbijanje posigurnog, beskraj kraja; i od čega je 
taj bol za bratom izatkan kad, evo, ne nestajem 
ja kad moj brat nestaje; i što od sebe potisnuh 
uzdarje kad je tuzi i tegobi zbog bratove pogibije 

trebalo dana i dana da se u meni sasma uobliči 
i nastani? ta, u prvi mah pustih da u meni bukti 
samo silna mržnja na Ali  Dželaludin-pašu, 
bratova krvoloka, i mahnita silna žed za osvetom; 
mržnjom i osvetom potiskivah i uzdarje i bol; uz- 
nositost bi me razorila a osvetu spriječiše ruke 
oko mene; ko je mislio na starješinstvo od nas 
četvorice? niko! ono je bilo Ferhadovo; a sve 
zidine, s vremena na vrijeme, išću i uzimaju 
takvu krv; zar nije bilo bliže rađanju da sam 
pustio da me radost ponizi i razori? zar nije bilo 
bliže sabiranju i početku da me je radost očvrsla, 
gledao bih u zidove zgražanja oko sebe, otvorio 
drugima vrata plemenitosti; ne licemjerju; možda 
tako tuzi za bratom ne bi trebale godine da se 
uobliči; možda bi se pri tom moja tuga namah 
odvojila; sada mi sve izlazi pred oči s nesmi- 
ljenom jasnoćom, nepojmljivo čisto i neshvatljivo 
brzo i vidim samo ono što je. jedino i trebalo 
vidjeti — dvori zapahnuti nesrećom i izvana i iz- 
nutra čvrsnu a kuća puna leleka i plača; a mimo 
sve, novo  čuvstvo, sasvim novo i neznano, 
čuvstvo koje se ne kazuje, o kome se ne govori, 
o kome se čak ne može govoriti, čuvstvo koje 
me odvaja od braće tako da mi njihovi pogledi 
ne mogu više nauditi: riječima teškim, punim 
opravdanja mulla Emin Mestvica Kerim Sarajlija i 
umni, povjerljivi = ljudi, = prijatelji plemena 
Gradaščević, isjekoše zrak, grijeh se više nije 
začinjao ali se više nije moglo ni disati; od kada 
je moj brat Ferhad zadavljen Dželaludinovim 
svilenim gajtanom, ja ga volim, u onom trenutku 
u kome je moj brat Ferhad ostavio ovaj svijet ja 
sam ga zavolio; ja, majčin  izabranik; riječi: 
grijeh, podlost, bol, smrt, ljubav, duša, otac, mati, 
brat, vezir, sultan; Ferhad se oglušio o poziv 


bosanskog valije Ali Dželaludina, nije mu otišao 
kada je bio pozvan, ali ma Bajram, ne 
prenebregavajući drevni bosanski običaj da se svi 
viđeniji ljudi sandžaka nađu pred namjesnikom u 
Travniku, Ferhad-beg Gradaščević je zadržan kad 
ostali poljubiše ruku vezirovu i odoše; vezir nije 
bio zaboravio zaboravnost gradačačkog kapetana; 
moj brat — visok, viši od nas, viši od oca, 
mršav, orlovski povijena nosa, vječno malo podig- 
nute i iskošene glave i pogleda koji je stalno 
nekud bludio, koji bi mi odozgo, u mimohodu, 
tiho, uputio koju, uvijek s osmijehom, čak kada 
je to bio ukor ili uvreda, volio je suhe šljive i 
takiše — zadavljen je i ja sam vidio, o užasa, da 
se smijao iskolačenim očima; uklanjao sam mu se 
za života, time ga izazivajući, a tek sad njegova 
uspravna sjenka neprekidno je uza me i ništa od 
onoga što kaže i što me je negda vrijeđalo nije 
više uvredljivo, sve su to sada samo riječi 
razumijevanja i praštanja; u mene je oduvijek 
gledao tako kao da jasno predviđa sudbinu koja 
ga čeka, nadmoćno i podsmješljivo u isti mah on 
zna a ja, drugorođeni, ne znam da on zna moje 
mjesto u porodici, on je tu kratko, ne do u 
duboku starost, iako to neće nikome da kaže; a 
šta da je rekao? sada znam da me je volio ali 
to nije moje, to je bilo samo njegovo; tek sada 
je samo moje, tako je određeno; željeznog, 
nepodmitljivog, skromnog = krvoloka i pjesnika 
Ali-Dželaludin-pašu u Travniku stići će kazna i 
na ovom i na onom svijetu; branio sam se 
svojom nedužnošću, ali nu, branio sam se i, 
zdušno se utjecao Bogu; šta je trebalo činiti, 
oprečna čuvstva u meni živjela su i tinjala 
naporedo, mada se, naoko, ništa u dvoru nije iz- 
mijenilo i, sve bilo pribježište, a da nisam otkrio 

da me je volio moj brat, na svoj osoben način, 
možda, u posljednjem svom času sasma toga 
svjestan, naknadno bih zavolio ja njega; i, zavolio 
sam ga; mrštio sam se, sva mi se utroba grčila i 
stezala 1 vezivala u tvrdi uzo kada je pred 
nekoga trebalo da stupim kao kapetan 
Gradačačke kapetanije sve dok vrijeme nije 
ublažilo bol a život potekao onako kako je i 
ranije tekao; Ferhad-beg! što ga tako  oOs- 
lovljavam? nosio je svoje starješinstvo na čudan 
način pogledajući u mene kad god bi samoga 
sebe oslovio kapetanom; sada strijela mržnje 
prostrijelja mnome a ja te njegove poglede tek 
sada razumijem; na čudan način je moj brat 
nosio porodično starješinstvo, čak s porugom ali, 
nosio ga je; nosili smo ga svi a ponajviše se 
pitala majka i bez njene privole nije donesena i 
izvršena nijedna veća i važnija odluka, reda radi 
pitani su svi u kući i Orhan i Bekir i ja i mulla 
Mestvica i drugi gradačački starci i Odličnici; 
uvijek smo se svjetovali i mada u početku nisam 
shvatao zašto se nešto što je očigledno mora 
provjeravati, čekati da i drugi često, činilo mi se, 
i ne razumijevajući, površno i hladno kimnu 
glavom prije nego što se neka odluka provede, 
ali to je bio običaj; postao sam  najmlađim 
kapetanom u vascijeloj Bosni, jedino je Mustafa 
Skadarlija, Škodra-paša arbanaski bio mlađi i poz- 
natiji od mene; iako su me ljudi gledali drugačije 
nego do tada još nisam znao šta mi je činiti, a 
ni to zašto me gledaju drugačije kada se meni 
činilo da se nisam promijenio; a promijenio sam 
se; ljudi imaju osobeno čulo za mijene drugih, 
onih koje gledaju, a za koje ne zna ni onaj u 
kome se te mijene i. zbivaju; mijenjao sam se a 
sve se dogodilo u tri dana, i moj susret s ut- 

varom i pogibija Ferhadova i moj zavjet da 
podignem džamiju, sve u tri dana; rekao sam 
materi samo za ovo posljednje, prvo je i sama 
znala, a o utvari nisam govorio nikome, nisam 
mogao, ona je bila samo moj gost, o njoj se ne 
kazuje, ona se samo meni javila, samo sam je ja 
vidio, iako su pored mene stajala sva tri moja 
brata; ona je ludilo ako se izgovori riječ. o 
njenom postojanju, ona baca u bezdan onoga 
koji je prokaže, nju ne vidi svako, o njoj se šuti 
sve dotle dok ne napusti onoga kome se javila; 
mati. mi je otključala magaze i čekmedže u 
kojima su bile pohranjene halal-pare za moj hair: 
zavukao sam ruke u zlato sprano od grijeha i 
zuluma, stečeno pošteno i časno, bez truna 
prevare i tuđe muke, težak i dragocjen novac 
koji zbog svoje čistote izaziva nevjericu i 
sumnju ... 


... od čega sam bježao kada sam skočio na 
neosedlana konja sa golom sabljom u ruci da 
posječem Dželaludin-pašu u Travniku; poletio sam 
da uzmem krvarinu za bratovu glavu, ali od čega 
sam bježao? hej! gdje je Gradačac a gdje Trav- 
nik, konja bih satro pod sobom Travniku se ne 
bih ni primakao, a kamoli ubio vezira; zar moj 
bijes može biti toliki? zar sam se toliko, u tom 
trenutku,  otimao svom  naslućenom kraju? 
podsmješljiv lik Ferhadov mi izađe pred oči, a 
Bekir je htio da pogubim Bekira; da je bio 
siguran da neću stoga što mi je brat, moja bi 
sablja sunula prema njemu ali mi se njegovo lice 
prometnu u PFerhadovo, a Ferhada osvećujem; 
najednom se zagonetka. ispriječi, ruka mi klonu 
još se zapravo, ne bijah ni rodio a sve je već 

bilo gotovo; kako me je moj brat Ferhad 
nakaradno volio, kako je njegova ljubav bila 
hirovita, teška, kako je jedva čekao da ja krenem 
njegovim putem devera i propasti i kako sam mu 
ja u tom, i ne znajući, zdušno pomagao; on nije 
utvara, ni zlo, ni nevolja, ni mržnja, nego brat i 
ljubav; ništa ja za svoga života nisam vidio, nije 
trebalo bogzna šta ni vidjeti i, zašto li sam se 
samo toliko trsio, nije mi, o Allahu, bilo spasa, 
to je sudbina prednjaka, onih koje sudbina isturi 
u nevakat; zar je moguće da se dveri ljudskih 
duša, tako gusto isprepleteni, toliko provide? pa 
to je put do jasna sjaja i razaznavanja, ta to 
treba samo razgrnuti i doći do prosta, časna, 
munjevita i vedra života, prodrijeti pogledom, 
laganim zamahom noža kroz sav taj gustiš; Fer- 
had je jedino prema meni bio blag, jedino je 
meni u svemu popuštao, držali su da to čini za 
hater naše matere ali nije, i za drugo šta ona ga 
je često molila ali joj on nije baš tako lako iz- 
lazio u susret, prema drugima je i nehotično bio 
osoran i zao i to mu je sasma pristajalo, nije 
hotimično vrijeđao, ni hotimično bio grub, nego 
tako, iz naravi i navike ali je meni u svemu 
povlađivao, kao da je njegov pogled samo na 
meni počivao a ja sam tada na sve to odgovarao 
pukom ravnodušnošću, tek mi je sada do svega 
toga stalo, sada kad mene gotovo i nema, to 
postaje i ostaje, ne, ne ostaje, možda postaje, ali 
zašto tek sada? 


. 1, vidi, kopneći i hlapeći ovdje u ovom sjaj- 
nom, blistavom, moćnom, velelijepom gradu na 
Bosforu, gdje je sve, naoko, Bogu ugodno, u 
njegovu slavu načinjeno, u slavu islama, i gdje je 


sva ljepota kao lahor, da mahnem rukom bi nes- 
tala, o, ludo li lijepe namisli, daleko od Bosne, 
dabogda se ko strijela u svako bosansko brdo 
zabola po jedna moja riječ, po jedna moja misao, 
po jedan moj pogled — pa ipak, ovdje u Stam- 
bolu,, toliko je prljavštine, nemira, nereda i 
rasula, nezadovoljnika, utučenih, otrova, kuge i 
spletaka, ubistava, mita i prevara, izdaja i laži; 
lijepi sokaci, krasni vrtovi i perivoji, nesagledive 
palate, bujno rastinje, blještavilo sunca, i Žamor 
živosti i šarenilo boja i sve tako neobuhvatljivo, 
pogrešno dahnem i sve nestane, i moje i Stam- 
bolovo, stoga mi je najpreče da uskladim svoj 
dah i da tako ponovo mogu da zađem u pore 
svoga nestajanja, he, život svoj da proživim! jer 
to nije bio život, samo mi se činilo da je bio 
život, bilo je to neprimjereno,  neprimijetno, 
sumračno gušenje i gušanje; ne, sultan-Mahmude 
dinastije Ali Osmana, ne veziru bosanski Husein 
pašo, ne, nije najprije sultan, nije najprije VEZIr, 
nije paša, ni mušir, ni subaša, ni muhur  sahibija, 
ni kadija, najprije je nešto pa onda za tim sve 
drugo a ko to izgubi ovdje, na zemlji, izgubio je 
sve zanavijek; nikakav mu sevap naknadno, osim 
ako dragi Bog drugačije ne odluči, neće pomoći; 
ovo malo toga nešto što mi svijetli u ruci, ovu 
žišku ne dam drugome do Svevišnjem i da sam 
mu bogdć6 ponio sav svoj život da ga nisam 
pogubio u osionostima, u grijesima i zabludjelos- 
tima istih takvih zabludjelih i izgubljenih oko 
mene; mati mi je možda uzalud svu svoju ljubav 
ostavila; šta je to u meni bilo tako strašno 
manjkavo pa mi Allah, u presudnom času života, 
jer taj čas je ovaj časak sažimanja početka i 
kraja, ne metnu i ne postavi sablju više glave 
nego u mirno, mirisno i blago predvečerje podno 

gradačačke kule upriliči susret s  utvarom 
obučenom u odjeću kakvu u Bosni ne nose, 
nego kakvu nose u Preku, da bih bio opomenut 
i da bih stao na pravi put, iako sam držao da je 
majka sve učinila, i prije te opomene, da se 
samo 1 jedino u Allaha pouzdavam; nekom 
možda izađe melek, ali meni je na put stala 
prikaza; i meni se po drugi put smučilo i 
zgadilo: utvara je držala par tri puta svinutih ov- 
nujskih rogova koji su krvarili; nagnuo sam se 
bio nad ambis i povraćao otrovno žutu, gorku 
tekućinu jeda iz svoje smušene utrobe u kojoj je 
još trebalo da stoluje svjetlo; da je nakaza bila 
samo nasrtljivija, sasvim bi me sebi privoljela i ja 
bih ugledao njen tabor a ne graditelja svoje 
džamije; ali ko zna! utvaru je dosta jednom vid- 
jeti pa da ti stalno na oči izilazi; a utvara je 
takva, njoj je dovoljan i neznatan povod, i samo 
tvoje sjećanje pa da se sva javi i pojavi, nju 
možeš dozvati kako god hoćeš; i ne znam koliko 
je, uvijek ponovo, svojim moćima uplivisala na 
mene: zar to nije bilo onomad, odmah po mome 
dolasku u Travnik, kada sam sebi vezirski konak 
bogato uredio i pozvao terzibašu da mi kroji naj- 
bolja odijela, zlatom opervažene dolame i čakšire 
i zovnuo majstora Ambru iz Ušćupa, momke 
poslao po njega, da mi načini pečat od suhoga 
slata sa sedam uzvika upućenih Allahu džele- 
šanuhu: o prijatelju, o slavni, O svemogući, Oo 
darežljivi, o milosni, o pokrovitelju i o oprosniče 
koji idu ukrug tako da nijedan od uzvika nije 
prvi i da nijedan nije posljednji; i ja sam tim 
pečatom pečatio svoje bujruldije koje su narod 
sasvim u vjeru zvale; imao sam u zlatu izrezan 
pečat rađen rukom najboljeg majstora, ali oh, 


"kako mi je bilo teško čekanje sultanova fermana 


o mome naimenovanju za bosanskog vezira; i što 
moj pečat nije bio od gvožđa! kako je sve išlo 
drugačije nego što sam zamišljao i drugačije nego 
što je trebalo: zašto? pa ja sam i kao kapetan 
bogate i dolične odore nosio i, nismo li se borili 
protiv novih, skaredno tijesnih nizamskih čakšira i 
ćuraka, nisam li tim bogatim odorama starinskog 
kroja, pokazivao kako vezir treba da izgleda i da 
se nosi pred narodom inini i, kako da izgleda 
kad kogod preda nj izađe i nešto moli i zah- 
tijeva; oduvijek sam se obuvao i nosio spram 
sebe i svoga ugleda a da u to nisam nešto ni 
zagledao, odjeća je ta prijanjala uza me i nije 
bilo sumnje da sam to ja, a ako bih tu i tamo 
dodao još po jednu zlatnu viticu, ili srebrnu Žicu 
više, zar je to grijeh i sramota? zar sada, kada 
sam postao vezir, to ne treba da činim? da 
hodam u ritama? pa ja u ritama nisam hodio! a 
oni, suhotinje: derviš i kadija i tromi bezi trav- 
nički, oni što zlato ma svojoj . odeždi  prljaju 
blatom, memlom i čađu da ne sja i ne bode oči, 
najprije poistiha a onda i dreku nadadoše da 
sam se prekomjerno uznio i da držim da mi više 
niko nije ravan; da s visoka s njima govorim i 
da se ophodim drsko i nadmeno; zar da se vezir 
ne razlikuje od zimije? to se njima samo čini! a 
ja još nisam znao ni umio čestito ni da se 
branim od tuđih nemanja, još nisam umio svoju 
dušu zakloniti i rijetku vedrinu svoju sačuvati od 
tuđih pogleda, od zlopogleđa, od sebičnih, laž- 
ljivih, drskih, otvoreno podlih, vidljivih i nevid- 
ljivih potraživanja; zar nismo imali samo jednog 
neprijatelja, svi? ta zar nismo u našem ajaletu 
naimenovali vrsne ljude, najbolje, sasvim se sagla- 
sivši?_ ljude koji se ističu, onako sami od sebe, 
da to i hudi vide, ljude koji su se žrtvovali, 


71 


72 


ljude koji su pobijedili muhur-sahibiju na Kosovu, 
ljude koji su se nese- bično borili na putu do 
Kačanika i na putu od Kačanika a odozdo, s 
vojne, hvala Allahu, iznijeli živu glavu, ljude 
probrane, svakom ugodne, ta ko su im to prik- 
riveni dušmani i zavidljivci? ko? neka se glasnu! 
isticali su se svaki baš za ono za šta su 
naimenovani: haznadar za haznadara, kol-ćehaja 
za kol-ćehaju, ajan za ajana, defterdar za defter- 
dara, i svi drugi ponaosob; i kako je to 
Hazim-beg goraždanski smio preda me a da iz 
njegovih blijedih i buljavih očiju zja podlost, što 
je bar ne ukri, i da mu se krepana lisica na 
njegovom skupocjenom ćuraku trza i trese kao 
živa i, kako je smio preda mnom  koraknuti 
korakom otimačine, hej! kako? to nisam dopus- 
tio! ni s kim ja nisam bio drug u podlostima, a 
za moje grijehe Allah će mi suditi! ovdje niko! 
jok! a ja to, sve to, takovo, nisam znao, onomad, 
da rastumačim, a mig — kakav još manje, 
udešenost glasa kojim je iskan od mene probitak, 
ili drugome da se nanese kakva šteta i kakvo 
zlo, drugi da se sruši, onaj koji to ište da se 
odigne, da likuje i da se hrani tuđom nesrećom, 
jer mu drugo ne nedostaje, samo to, ta tuđa 
nesreća; ali što? tada nisam znao da pratim i 
oslušnem  udešenost glasa, udešenost kretnje, 
poneku riječ i dvosmislicu, ali nu, sada ih 
razumijem .i sasma dobro razabirem, čak i 
odobravam! pa da, jah, kako bih drugačije! a do 
maločas sam mislio da je to ono što je mene 
umanjivalo a da ja to nisam vidio, jeste, ali što 
to onomad nisam  uviđao i, sam se tako 
poigravao, kao oni mnome, što? način na koji je 
izgovarao riječi svoga potraživanja, tim načinom 
je rušio i obarao mene i uzimao, grabio i otimao 


ono što mu je trebalo; jest se dao, jest se lomio, 
lomatao, prelamao ali je pri tome i mene rušio a 
ja nisam znao kako da mu se istrgnem i otmem; 
kako je imao obraza tako, na takav način, iskati! 
i sve one nevidljive gomile ljudi koje su se krile 
iza njega, onoga koga su isturali preda me i, sve 
na mene i sve od mene s prokletim osmijesima, 
tiho, kao da se podrazumijeva, skidali i na se 
metali, oh! koliko sam samo griješio i koliko 
puta pogriješio, ali nisam vidio ništa mimo njih, 
to mi je bio sav utok i sav vidik i sve u vidiku; 
ništa izvan toga, takva vidika, kojeg sam se 
gnušao i koji me je bolio za me dugo nije bilo 
ni ' postojalo; dan i noć ja sam buljio u 
neprozirne daljine prema Carigradu 1 takav, 
sumanut donosio odluke, pokretao ljude, podizao 
Bosnu, sve činio, takav, odatle; drugog trona 
nisam imao; a to su činili oni ljudi u koje sam 
imao najveće povjerenje, iako je, ruku na srce, 
svaki od njih vršio svoju dužnost kako je naj- 
bolje znao i umio; pa treba im vođ, njihov, na 
sliku i priliku njihovu, onaj u koga se gleda s 
ljubavlju, zebnjom, strahopočitanjem, onaj koji se 
namah prepoznaje kao svoj; onaj koji je isti kao 
oni samo velik, veći od njih, onaj koji se voli, za 
kojim se ide i za koga se, ako treba i gine; što 
ne mogu 0, bijedni, o jadni, o vi koji mi suze 
na oči nagonite, vi ubogi, vi bogati nikogovići, 
zašto ne možete bez mene? kad smo u dobru 
niko nam ne treba, ali kad nam prijeti pogibelj 
onda nam trebaš ti, tamna zvijezdo naša, ti, 
junače, ti kome je lijeva ruka zelena ispod lakta, 
ti Husein-pašo! ali sve su to bila namirivanja za 
negdašnje gubitke i to je svakom najprije bilo na 
pameti, tek onda drugo, Bosna, vjera, rz i obraz, 
eto to, tako, ali ma koliko god da sam se 

razočarao toliko sam se 1 čudio  smionosti, 
odlučnosti, dobroj volji njihovoj, bili su u stanju 
sve podnijeti, sve dati i učiniti, ali i sasvim se 
preokrenuti i odreći svega i pasti u teška 
zdvajanja i odricanje iz kojeg ih ništa nije moglo 
iščupati! pa i ja sam sad takav! i sve su to bila 
namirivanja i umjesto da ih smiruje uznemiravalo 
ih je svako dobro koje su činili kao da ih ja 
komadam nad bezdanom; ako nije odmah, jest 
poslije; to oni, to ti, takvi! oni koji iz moga 
sjećanja rastjeruju dobre i plemenite; kako su 
samo čulili uši i žudno osluškivali glasove koji su 
pronosili da carski ferman o potvrdi moga ime- 
novanja za bosanskog valiju nije ni poslat iz 
Carigrada; kako su se bojali za ono malo svoga 
mala a za rz i obraz više nisu ni krili da ne 
mare; kako sam mogao znati da Osman-beg Tes- 
keredžić trideset i kusur godina mrzi Salih-agu 
Ćuka zato što je u Salih-age Ćuka vakuf stare, 
oronule džamije u Zgošću i da sam ja taj koji 
će Osman-begu izići u susret, jer preuzme li 
Osman-beg vakuf, smrtno će uvrijediti Salih-agu i 
Osman-beg će stoga malo poživjeti; Osman-begov 
život nije drugdje nego u rukama Salih-age i to 
u vakufu džamije u Zgošću a otkud tamo to više 
ni Osman ni Salih ne znaju; toga je bilo i 
mnoge su želje bile i mnoge mrzosti i mnoge 
čudne sramotne stvari; uskoro im se činilo da će, 
mrzeći me, svi skupa više za se polučiti, tako da 
bi ferman o mome naimenovanju, koji su toliko 
pominjali i drsko tražili da ga iznesem pred 
narod i pokažem, sve pokvario, da je, kojim 
čudom, došao iz Carigrada, da su ga, kojim 
čudom, carigradski Tatari donijeli u Travnik; nag- 
nao bi ih na ono za šta više nisu bili sposobni 
ni spremni: da me vole, cijene, slušaju i poštuju; 


ovako, mržnja im je sada bila sigurniji zalog 
življenja; pa zar oni ne znaju! ne budu li mrzili, 
a voljeti ne mogu, neće ili ne umiju, teturaće 
kao pijani, šta li? šta će onda? ništa! da se 
smiju? skaču? lude? ali ni ja to ne činim sada 
kada sam kao i oni; zašto da se predaju u moje 
ruke? u ruke nevježe? onoga koji gubi, pada i 
propada, ta oni su se predavali u moje ruke, bar 
u početku, da se dignu i podignu, da Bosnu 
svojom učine, da žive; pa kad ja mrzim sebe jer 
nisam, eto, uspio, šta se čudim kada me mrze 
oni koje sam iznevjerio? čak i da ja tome svemu 
nisam jedini krivac, kao što i nisam! ta, ja sam 
bio taj vrh, ta vršika, koja prva probada nebo, ili 
se, tresući prva zariva u blato; podigli su se da 
od sultana odaleče svoju Bosnu, a još vezir 
bosanski pod imenom Abdurahim-paša, muhafiz 
beogradski, fermanom dodjeljuje nahije kako mu 
se svidi, a stotine godina jedna te ista porodica 
je u jedan te isti kadiluk utkivala svoje kosti, 
gdje je to kad viđeno u Bosni? a moj brat! tada 
smo se uplašili, takav ferman dat najprije baš 
Fidahiću nesretnom, sve je najednom preokrenuo 
i mi smo zamrzili sve sultanove  novotarije; 
pobojali smo se da će sve otići helać ako 
budemo gledali i čekali, sjedili skršcnih ruku, a 
to što je carstvo sunulo propasti držasmo da će 
biti nama u korist; bijasmo li u zabludi? možda 
me stoga ona utvara i nije nagovarala da cio 
pođem za njom jer je znala kakav me kraj 
očekuje, znala je više nego ja, više nego mi svi 
skupa, znala je budućnost moju pa će sačekati, 
ili se to meni samo čini? pa nije moj put do 
njih i od njih! moj je put pečat sedmokliki, 
pečat, ništa drugo! zar stablo nije božje davanje i 
zar grom nije božje davanje i zar grom ponekad 

ne raspoluti stablo?! ta zar moja misao nije bila 
samo jedna jedina da Bosna samo Allahu 
pripada, da Bogu vjeruje i da nam za to ne 
treba tutor iz Stambola, Kur'an ćemo sami učiti 
napamet i tumačiti; a gdje je u svemu tome moj 
otac, ja ga dobro pamtim, ali ne u njegovu nes- 
tajanju za njegova života, to je nevidljivo i za 
mene i za njega i tad i sad, možda za nj nemam 
vremena! ha! ha, junaka! na sad! u njegove pute 
nestajanja neću zalaziti, on stoji preda mnom 
takav, ovakav i — gotovo, ali zašto i njega da 
ne pitam? jer šta je pri njemu od onoga što 
spada i pripada samo meni ne i mojoj braći, ili 
komu drugom, čega da se bojim sada kada se ni 
do sada nisam ničega bojao? dok sam mogao, pri 
ocu mahane nisam nalazio; i što mi je dalji i 
nejasniji, što ga manje shvatam i sve njegovo na 
njemu, to mi je draži i. više ga volim; da ga 
pratim, da ga gledam, da vidim dokle seže svjet- 
lost žrtve, šta ona popunjava ako je žrtva, da 
uočim i zapamtim koje je moje mjesto u očevim 
nemanjima; a možda je sjeme spasa na putu iza 
sebe za me ostavio, ja pri njemu mahane ne 
tražim iako znam da nema čovjeka bez mahane, 
a meni je dragocjeniji i uputniji moj nedostatak 
nego očeva vrlina; očevo doba je doba postoja- 
nja! doba kada je sve bilo na svom mjestu i sul- 
tan i car i vezir i zimija i aga i kadija i rajetin i 
kmet, kada je dizdar uistinu bio dizdar, kada je 
zlo bilo šareno i šaljivo, kada se moglo prutom 
otjerati, rukom oplijeviti i kad nije bilo drugih 
igara, kada je zlo čučalo 'skriveno u svom brlogu, 
prikriveno, prituljeno, zakukuljeno i skvrčeno, bez 
snage i nevoljko, i kada se samom tom zlu činilo 
da je za njegov izlazak i mimohod put tijesan, 
gurav, nesiguran, kada preobilje dobra samo sebe 

nije moglo da izdrži, kada su vile konje 
pojahivale i grive im noću u pletenice saplitale; 
otac je tome dobu pripadao i bio čovjek o-sebi 
-pri-sebi i nikakvom nizamu, nakazi i siletini nije 
za oko zapinjao; ali, i on je morao imati teške 
čase i zle slutnje, samo koje ... 


.. dok nam je s prikrivenim smiješkom ispod 
brka, pokazivao kako se baca džilit, nijednog ne 
izdvajajući ni po stasu ni po glasu, kao da nas 
nije ni razlikovao zamjenjujući nam često imena i 
Ferhada zovući Huseinom, Bekira Orhanom, bio 
je kao gost i nedokučiv; kako to da mi nikad ne 
reče, o babo, da ljudi ubijaju natenane? jesu li i 
tebe tako ubijali? ko si ti, oče? kakav si ti? koji 
su bili tvoji crni tereti? koji je od nas četvorice 
prednjačio u tvom samrtnom času? i je li ijedan 
prednjačio ili ti je nešto drugo bilo na pameti? 
reci, progovori, vidim te, čudna neka svjetlost te 
obasjava, ne ova stambolska, nego je to tamno- 
srebrnasto — starostavno svjetlo bosansko, po 
rubovima zlatasto, svjetlost koja miri i povremeno 
me zapahne teškim mirisima koje pamtim  od- 
malena; progovori, reci nešto, evo, ne dišem, evo 
ne mičem se, je li me to mati donijela i od- 
nijela? da nikoga nema u Bosni a samo tvoja, 
oče, i materina pouzdana ljubav uza me, sa 
mnom, vi u grobu, i da nikad nikoga za života 
nisam susreo, bi li mi i onda bilo ovako teško i 
tegobno, reci mi, to mi reci, na to mi odgovori? 
ne bi, sine; a i ovo mi reci: što su me boljele i 
neznatne riječi moje braće, a krupne dušmanske 
uvrede nisu, i što mi je pamet mutio i mali bol 
koji mi je nanio brat, a velika nesreća u koju bi 
me dušmanin gurni, um mi bistrila i snažila me, 

jer tako je bilo! reci, oče; zato, sine što braću 
nisi volio potpunoma; zato? zato! da, sada i ja 
to znam a znam i sve drugo što sam htio da te 
pitam! znam: sad (ćeš nestati, iščeznuti i ja 
shvatiti kako se iščezava, vidjeću ono što i mene 
ubrzo očekuje, de, nestani, mučim se, stid me je, 
ali činio sam što sam znao i umio; priznajem da 
sam jednom poželio da Bosna nestane zajedno sa 
mnom, ali samo jednom; podlosti nisam bio 
dorastao, koliko se to čovjek puta može u sebi 
premetnuti? šta me briga hoću li te sad izgubiti, 
ja mogu ostati sam, ja i hoću da ostanem sam; 
ne vjerujem nikome a znam da će me se u 
Bosni sjećati jal' po dobru, jal' po zlu, i šta bih 
drugo mogao poželjeti, to je možda više nego 
što zaslužujem; žrtvovao sam se, nisam žrtvovao 
sve onako kako sam htio, prečesto sam se gušio; 
ne. krivim nikoga! evo, nestaću, sad uz tebe; ti 
nećeš biti junak kad narasteš, rekao je Ferhad i 
tako načinio rupu u mojoj duši i ja sam kroz tu 
rupu nestajao svaki put kad god bih se makar 
samo osmjehnuo; hoću još da vidim može li ovaj 
žižak moga života tebe mrtva oživjeti! hoću još 
to da vidim, jer ne ubija samo mač nego često 
riječ a u knjigu mrtvih svi smo upisani; tvoja 
smrt se za mene nije dogodila onda kada si 
poginuo, nego, evo, dogodiće se sad! i ništa ne 
bi bilo tako tegobno da sam bio savršen! ha! 
čuj! savršen, bez mana i poroka, uman, jak, 
moćan, dobar, silan, neuništiv; ali šta kad savršen 
čovjek legne i zaspi? sniva li? i najmanjom uv- 
redom ili nesmiljenošću pogođen ja sam nestajao, 
od mene se zauvijek odvaljivao komad, pa jal! 


od kapetana, jal' od bega, jal! od muža, jal' od 


vojnika; konj, ako bi se mojoj kajasi oduproć, ja 
sam kopnio; tvoja smrt će se dogoditi, evo, sad 

samo ako se ja na to uistinu odlučim, iako si u 
grobu koji na ramenima nose tri vezira i tri 
moja brata; moguće je, oče, da si ti uz tolike 
bio mrtav i prije kabura, i, gle, ubiću te tek pos- 
lije tvoje smrti, nu, kako je to! to nije grijeh, a 


' sve drugo je doista samo naknada za goli život; 


teško onome ko stane pred hiljadu ljudi pa im 
dovikne: ginimo braćo za zemlju i slobodu! oni 
misle da ih taj koji viče: ginimo! prevodi u žive! 
a, nu, samo Allah oživljuje i njemu to nije teško, 
vidi kako je to nerazmrsivo klupko koje se 
kotrlja bez prestanka, ja da te dovršim tananom 
riječju da bismo najzad ti i ja, otac i sin, prisni, 
skupa ostali; jer moje braće ovdje nema, moja 
braća su moji dušmani, oni su uz sultana, moja 
braća, tvoji sinovi, oče Osman-kapetane! a da 
sam bio sasvim častan i savršen? hej, zar se 
onda nikad ničemu ne bih nasmijao, Zar se 
ničemu ne bih narugao! 


... sve nadire 1 navire jedno za drugim, tiska se 
na gomilu jedno ponad drugog, liježe mi na prsa; 
i rijetki, zaboravljeni časi dobrote, radosti, ugode; 
kao da sam sto godina proživio! ravnica je to, 
prostrano polje, ja na konju, debeli oblaci polegli 
po obzorju, zora li je plamteća, suton li je 
užareni? ali tama — plemenita i, kao da ja 
nisam na konju nego jašem u njegovoj utrobi i 
vidim svoj kraj sasma jasno; a dobro mi je dok, 
ko  đoja, jašem obavijen tamom koja nije 
buronosna, prijeteća, nego blaga i ugodna, meh- 
lem koji slazi niz moj potiljak; žarko žudim da 
razaznam koje je to polje, gdje je to, ali mi je 
najednom muka, lijevom rukom otiskujem one 
oblake a desnom stiskam nekakvu trulež pod 

sobom: deset puta gubljenje, jednom miris 
pogače, deset puta grubost, jednom mio osmijeh 
nekog čovjeka; uistinu se sa svih strana sve 
silovito sabire odjednom a razlučiti se može samo 
postupno, uviđam da sam bio jak, jer su me 
satrle samo prijetvorne sjenke moje braće, ništa 
drugo, sjenke koje su se premetale u jednog te 
istog vezira s četiri različite obrazine: Džela- 
ludina, Belenliju, Abdurahmana_ i Morali Ali 
Namik-pašu; nije bilo ni boja; ni sultana, ni 
Bosne, ni ikakva carstva, ni blata, ni prašine, bili 
smo samo ja i moja braća premetnuta u vezire i 
veziri premetnuti u moju braću i ja u mojoj 
braći i braća premetnuta u mene i ja premetnut 
u vezira i to je sve; uviđam kako sam bio 
uništavan i uviđam da me je bilo mnogo na 
gomili; neka nestajem kad ne nastajem samo da 
nisam nepomičan; a zar sam nestajao samo ja? 
nebrojene su zablude i moje i tuđe, koliko je 
ljudi samo ma moje oči izgorjelo u kratkom 
bijesu svom i mom; koliko sam puta urlao i nes- 
tajao; sve je to tajna na tajnu, ništa drugo, tome 
kraja nema; i zar sam sumnjao igda da sam 
tolike bege i uglednike volio i da mnoge volim i 
sada i da sam neke volio sve dok se nisu iz- 
mijenili, ili razotkrili, a da se neki nisu mijenjali 
nikako i da sam ih volio neprekidno; ali da 
mnoge volim i sada i rado ih se sjećam, onih 
zaštićenih! vidi, pa ja sam njih volio; o, kako 
sam bio u pravu! i kako je čovjek malo kad u 
pravu; i kako ne zna; ali o iščeznuću niko ne 
govori; svi govore o prolaznosti a svima prijeti 
trajan nestanak? ili za to nema pravih. riječi, 
možda čovjek predaleko i preduboko odlazi i 
iščezava da bi i za to mogao da nađe riječ, 
možda nestaje prebrzo, bez milosti i najave, i 

nema moći da se vrati pa tu riječ odnosi sa 
sobom ... 


. ali, nu, tada se nisam krunio samo ja i to što 
mi je bilo teško još nije značilo da sam bio Živ; 
i svi mi dolaze; a možda je trebalo zastati pri 
prvoj tegobi! kome to. da objasnim? vremenu? 
kamenu? majci? evliji? i svi mi dolaze, svi koje 
sam igda sreo i vidio; baš čudno; sad jednim 
pogledom, u isti mah mogu obuhvatiti i ljeto i 
zimu u Gradačcu, i behar i snijeg, siva Zeca 
kako bježi uz jendek moje zaleđene ade, neravan 
zid koji podupire kulu dvora po čijem se 
hrapavom kamenju jedva drži pjena snijega, 
prhka, prozirna; krv opet, tragovi krvi na snijegu 
i moj, vreo, učestao dah, uzastopno dahtanje, je 
li to sve meni i pred nigdinom uzmiče? moj 
pouzdan pokazatelj, jasna uputa, glasno romoravo 
čitanje, otvorena knjiga, crna slova moga života 
koje više ne sričem nego prelijećem lahko zdesna 
nalijevo; i s užitkom — zbog nenadana majstor- 
stva, jah! i, vidi, čim se nigdina pokoleba u 
meni, nečije me ruke odižu i povaljuju na dušek, 
kvase moje žedne, ispucale i spečene usne; a 
kad se nanovo zamuti moje sjećanje, onda mi 
krajičak neusnula uma kazuje da zalutali Život 
ponovo nadire, razvaljuje moje izmoždeno tijelo i 
krši rešetke čemerom okovane duše i ja znam 
šta me boli; ne boli mene to zašto sam bitku iz- 
gubio, nego to kako sam bitku izgubio i nijedna 
moja rana nije od noža i kuršuma nego je svaka 
moja rana od zlih pogleda onih koje nisam, kako 


. mi, maločas, reče otac, dovoljno volio; a ni oni 


mene! pa kome je malo? a kome je onda opet 
mnogo? kad mi se život vraća ja ne razlikujem 

dobro od zla ni istinu od neistine — sve vidim 
— znači: otvaram vrata nestanka, sve mi se muti 
i zamućuje živim; i da li je ovo u meni malo ili 
je sve, i može li se komadati žiće? postoje lahka 
vrata beskraja i teška i drvena i gvozdena i 
mjedena i svakojaka; i čime sve nisam bio 
zaštićen: ugledom, imenom, bogatstvom, ljudima 
koji su me okruživali, svojim bijesom i, ljubavlju 
koju sam osjećao i kojom su drugi k meni 
nadirali; ali samo što pritvorim vrata beskraja, 
prema meni se valja i nadire bezoblično življenje, 
žrtvovanje i žaljenje a sav teret koji sam nekad 
doživio i preživio pritišće me i sada baš kao da 
sve ponovo doživljavam, svaka moja utvara tovar 
je teška na mojim prsima; a ja smrt ne dozivam, 
stoga što osjećam da je tu i da je moj napor 
uzaludan, njena premoć; a moje pripreme su 
žurne! zašto ovo malo života što mi se varljivo 
vraća rasprostirem kao bošču u koju pokušavam 
da pokupim ono što se pokupiti ne da, pa zar 
su i svi drugi ljudi tako rasuti po zemlji, o, All- 
ahu milosni, ti si kadar! ali šta mi je to, na! 
sad! izmaklo? šta to na trenutak imadoh pa 
odmah izgubih? koliko je tu  oprečnih, 
nepomirljivih stvari koje se lome jedna o drugu; 
nestajem i nestajući sagledavam jasno kada sam 
postajao a kada nestajao i draže mi je da 
gledam to da nestajući gledam kad sam nestao, 
nego da sam sebi ispred sebe promičem Živa 0Os- 
mijeha ne uviđajući da su i mrva kukuruze i 
sedefna jabuka balčaka moga noža za bensilahom 
i snaga kojom sam nekad kiptio da je sve to 
bilo obavijeno koprenom kroz koju ne prodire 
da moj život nije utemeljen niti satkan da moga 
imena, ni od moga zvanja, niti od golemosti 


zadaće koju mi je sudbina namijenila, nego od 
koječega, od sitnica i naoko neznatnog i ja sam 
malokad znao to da uočim, zadugo, možda 
nikada; a tek sada, sasma znam zašto sam bio 
nehoran kad sam bio nehoran; jer bi me onomad 
život zapahni nenadano, neočekivano, jer bi život 
onomad nahrupi; pa zar je mogao da vodi vojsku 
onaj koji nije znao ni kad živi ni kad mre? 
mogao je jer nije zato bitke gubio; i ničiju 
utrobu ne raskopati, ni u nju sasma ući; nečiju 
ne moći; odgoditi svoje posljednje konačenje; 
možda sam ma moj sedmi Kurban-bajram, uz 
novu košulju i nove čakšire čija mi je čoha 
grebla kožu, bio zapahnut i nekom silom koja 
dolazi odnekud iz dubina zemlje ili iz tame s 
one strane zvijezda; vidim sebe zarumenjelih 
obraza i osmijeh ne slazi s moga lica, ćutim 
radost moju; rađujem se zajedno sa mojom 
braćom, ćutim svoju dječju uznemirenost, ustrep- 
talost, premećemo gurabiju i šećerleme u rukama, 
drvenog konjića s grivom od crne vune i šarenu 
kamdžiju, bajramske pare brojim; žestina radosti, 
otimanje o zvrk, . vriska, obilje, nerazumna 
veselost, nemjera; između tih nevidljivih zapah- 
nuća radosti udijevao se pokoji melek, nakon 
meleka silazio je sami život ali to uviđam tek 
sada kad mrem; i utrobu svoje braće raskopati! 
suviše su me namučili, neka se oni sada mene 
prepadaju i neka se trzaju i otimaju i bore za 
svoj spas, naknadno; svejedno što se Orhanova i 
Bekirova sjena šepure po Bosni, niti me žale niti 
likuju; to zna, ako ne Abdurahim, Belenlija i 
Morali Namik-paša, onda zna sami sadrazam, a 
ako ne zna on, znam ja, jer i ja sam bio vezir i 
svi su oni u meni boravili; preneražen svojim 
otkrovenjima, napukla duha, prizivam svoje uz- 

danice i utješiteljice sure i bismile; duša žeđa 
Allahova okrilja; mijenja li se moja molitva? već 
sviko na dobit koju mi ono što je posljednje 
dariva, iako sve u strahu da mi predstoji samo 
još koji trenut, ne trsim se oko toga šta da 
izađe preda me, neka izlazi šta god hoće, uos- 
talom, već u prvom naletu nemilosrdnog 
okončanja, sagledao sam sav svoj život; Ozračje 
koje je kao gluha munja sinulo iz studena 
svemira ... 


... kad bi ko reci: Napuleon Bunaparta, a bijah 
dijete, ja bih se nadmi ko Husein, kad bi ko 
reci bečki ćesar, a bijah poodrastao, ja bih se 
nadmi k6 beg, a kad bi ko reci vezir, a ja bijah 
čovjekom, ja bih se nadmi i reci — kapetan, kad 
bi ko reci sultan, ja bih se nadmi kć paša i 
vezir, a čovjek nema snage previše ma šta mu se 
činio — da je kako treba upravi, vidio bi; 
prema onom u čemu nije bilo očiglednog, nesmi- 
ljenog kraja, a nije ga bilo u mom prezimenu, u 
mom begovstvu, u mom nepodnošljivom vezirstvu, 
nisam osjećao ništa; a dok je moje prezime 
prijanjalo uza me, nisam ponekad htio ni s 
braćom da ga dijelim; a sad je moja nada u 
tuđem nepouzdanom sjećanju; ali moja nada je 
Bog; sedam smrtnih = grijeha begovstva, sedam 
smrtnih rana od kapetanstva, sedam smrtnih rana 
od imena moga, kulja i u me i iz mene; a 
između moga života, koji bi se sad sav mogao u 
šaku sabiti i moga okončanja, stisnuo se azrail, 
na koju god stranu da pogledam njegovo strašno 
lice ugledam; sve što je bilo krvavo i zemno, sve 
što sam krvi prosuo, šta ja ubih, sve smrti na 
mome putu bosanskog seraskera i bosanskog 


vezira, sva pogubljenja i tuđa stradanja, sva sila 
koju sam imao u rukama i sva sila koju sam 
ispuštao iz svojih ruku, lupanje moga topuza i 
moja stisnuta šaka ponad ljudskih glava, sve je to 
trebalo uzeti na se i potpomognut uzdarjem hi- 
ljada ljudi, sići, leći i izdahnuti; bosanska dušo, i 
opet, ko zna, bi li mi lahko bilo; i opet, ko zna 
hoće li mi Allah na Sudnjemu danu oprostiti; _a 
ovako, evo ih, svi puze k meni, svi se na me 
sručuju; zla sila, namirisavši krv prodire ispod 
mene, kroz mene, kao kroz truhlu  ponjavu, 
tanak je moj stid, a moći da je spriječim 
nikakve; pa, iako je sve to što sada vidim bilo, 
opet kao da ponovo biva, samo, sada još i gore, 
sasma vidljivo; a ona krv i oni grijesi nadimaju 
me, šire i razapinju, glavom nebo dodirujem, u 
samrtnom hropcu, kao u tamnom bunaru, ogle- 
dam se; nisu samo meni moj život drugi kidali i 
-rasturah nego sam i ja namirivao svaki dram 
svoje otete duše kad god sam mogao od drugih 
a da nisam ni znao šta radim, evo, to uviđam 
odavde svijen nad grobom svojim; šta bih sve 
vidio da iz groba uzmognem gledati, glavom mis- 
liti? a i ovo mi je previše; kažem, zar nema 
kakva uputa za predvodnika naroda? ali i da ima 
kad bih je bistrio i kako bih joj povjerovao i, 
zar predvoditelju naroda treba uputa, zar on sam 
nije uputa narodu? zar da se ugleda onaj u koga 
se svi drugi ugledaju? sav je nauk, učitelju moj, 
mulla Mestvice Kerime  Sarajlijo, da se stvari 
izvrću, zar nije tako moj vjesniče devet dobrota, 
ti koga krasi plemenitost, ti koji prohodiš kroz 
moje noćne košmare, lomatajući rukama kao 
kakav pomahnitao divanija, ti koji si cio Život 
prezirao one koji lomataju rukama, da bi mene 
tješio govoreći da nisam ja taj koji te je 

pogubio, nego možda moj brat vezir bosanski 
Dželal - Belenli - Abdurahim - Namik - Ferhad 
-Orhan - Bekir - Husein - paša Gradaščević; ili 
moj brat Bekir Ali Namik-paša Gradaščević, vezir 
bosanski, čak možda vezir bosanski  Ferhad 
Dželal-beg_ Gradaščević, ali zalud, zar da se 
lažemo stojeći na kapiji sjenki; samo, umoriš li 
se, reci mi, O, moj učitelju, umoriš li se dok 
rukama razgoniš i razgrćeš, ti koji nisi volio ništa 
rukama da razgoniš i razgrćeš, moj košmar, da 
do mene dopreš i zar nije naporno prohoditi 
kroz poluživa čovjeka tebi koji pripadaš sjenama, 
mora da me vidiš mutno, nejasno a _ ja tebe 
sasma jasno mada si proziran; kako znam da me 
vidiš s naporom i mutno? znam! po mnogim 
znacima, nije to ništa neobično, nikakvo čudo; ali 
ja više nisam Zmaj od Bosne, nili mi je lijeva 
ruka zelena ispod lakta, nisam Osion i Znam i 
odavde s ovog stambolskog šilteta na kome ležim 
presamićen, nema više ni dobrih ni zlih nego 
samo živih 1 mrtvih; ništa nisam upamtio od 
tvoga nauka po sto puta čestiti mulla Kerime, 
samo jedino crna slova smrti sričem; a i da 
jesam zar bi mi to sad koristilo? tek sada imam 
sve; a nosio sam i pamtio ono što mi nisi izrav- 
no rekao, nego ono što si mi saopštio izokola, 
tajnim, nemuštim jezikom, znakovima svoga srca, 
nečim, neznanim, nevidljivim znakovljem, ne pok- 
retom ruke, ni išaretom, nego onim nevidljivim 
što i samu ruku pokreće; a taj nauk sam koris- 
tio, makako mali, neznatan bio, i ne znajući da 
ga koristim; a riječi i čini naučene i ono na šta 
sam bio prisiljen nije to dopiralo ni do koga, bio 
je to samo tvrdi kameniti put za moj vječni od- 
lazak; a to što sam pamtio 1 riječima izgovarao 
služilo mi je kad sam htuo istinom da slažem 


druge, branu kakvu ispred sebe da postavim i 
podignem zid nedodira; često; eto, nu, izađe da 
mi nisi bio dobar učitelj, a ja sam oduvijek mis- 
lio i držao da jesi a i svi drugi tako; mnogi; ko 
je ono izuzetak? neka se ne pomalja! ali ono 
ljubavi za me, ono ljubavi što je uspjelo proći 
kroz moja stisnuta rebra, to ljubavi mi je sada 
mehlem na ljutu ranu mog iščeznuća; a nježnost 
moje žene! o, šura Dervent-kapetane! o, ti koji 
se svaki put odazva, junače bosanske bune! ni 
tebe, o, ti koji se  odazivaš, ni — tebe  Zvor- 
nik-kapetane, niti ću ikoga ispustiti do zadnjega 
časa, ostaćete uza me kao i toliki drugi, silan ih 
je broj! još zapovijedam! i ne svodim ugušenu 
bosansku bunu u torove gubitaka, niti u sepete 
žalosti, nego zagledam svoj grijeh; sva golem: 
žest bitaka — pobjeda i poraza, sve sabiranje 

rasipanje sila, tužno pognuće zemlje Bosne; te 
nadimanje knjaževine Serbije, te nadimanje car- 
stva njemeckoga, te nadimanje carstva ruskoga, 
te nađimanje carstva franceskoga, te nadimanje 
carstva otomanskog; mene prati petnaest hiljada 
ljudi na onaj svijet i, pominju me od Beograda 
do Dubrovnika i vas butum Bosna i pć Her- 
cegovine: znaju moje ime od Stambola do Beča; 
ta, nije dato svakome da drži vezirski pečat u 
rukama! čuj! vidi! pogledaj! govorim; hiljadu 
ljudi je palo, hiljade ih se prućilo ničice po 
zemlji da bih ja uvidio da me je ubila riječ 
nekog seiza, bliskost brata i osmijeh majke! 
samo, istina jeste — nisam ja sebe nametnuo za 
vođu ustanka, dogodilo se to voljom drugih, ali _\i 
oni isturiše ne mene, nego ono što bih ja tek 
trebalo da budem, svoju nadu; i nisu oni bili 
toliko neprijatelji meni, koliko su bili sebi, a_i 
šta bi? a oni koji se ispriječiše mom naimeno- 

vanju, to su Zzavidljivci, = koristoljupci; Rizvan- 
begović podstače moj izbor i ja bijah izdvojen i 
izdignut ponad njega, jer kako bi se sam dod- 
vorio sultanu i kako bi se drugačije okoristio 
nego nasrćući na me: nu, vidi svijetli padišahu, 
tvog hercegovačkog sluge i štićenika, ja bijem 
Husein-kapetana, bijem tvoga dušmanina, vidi! 
nagradi me! daj mi Hercegovinu! i kad pomislim 
da su svi moji druzi, svi redom gubitnici, a 
Bosnu, kakvu smo željeli, nismo sačuvali, srce mi 
preplavi takva tuga da nadomiruje sav Život i 
plače prag mog konačnog počinka; a i onih koji 
se ne odazvaše nikako bilo je na hiljade, po 
zemlji toliki hode da će svaki grešnik naći onoga 
koji će mu halaliti, a ko halali to nije privre- 
meno; Allah je najveći i jedino on zna sve; a 
blago i onome koga narod prizove sebi; a niko 
ništa ne uređuje na ovom svijetu, sve se samo 
preuređuje i uvijek odande odakle se niko i ne 
nada; badava su govorili i đaur-sultan i knjaz 
prevrtljivi i moj pobratim i braća moja neodvojiva 
i age i begovi i raja i zimije i hrišćani i šokci i 
moje pristaše i moji tužitelji, istina nije bila ni u 
mojim ni u sultanovim rukama, nego samo i 
jedino u rzu i obrazu, namu, dinu i ašku a tu je 
i ostala; i evo me opet živa nasred musafirhane 
tuzlanskog konaka, okružen s četrdeset i jednim 
kapetanom koji sjede uz četrdeset i dvije man- 
gale pune žeravice; i nikada se age i begovi, 
kapetani i ajani bosanski, ni prije ni poslije, nisu 
iskupili u većem broju i na jednom mjestu kao 
tada, tih dana, u zimu hiljadu osam stotina i 
trideset i prve; nu, živ stojim, sve oko mene gori 
i izgara, plamti i ječi, tako je bilo! gori moj 
begovat, gasi se moj život! padam  proboden 
sabljom već pri prvom koraku; nije se moglo 


izreći i iskazati; uzmi handžar u ruke u ime All- 
aha dželešanuhu i u ime Muhamedovo za Bosnu 
posnu, ponosnu; lako je biti pametan onome ko 
nije iz Bosne; rekao sam: u mojim rukama je 
samo koplje! a oni su rekli: udarićemo, akobog- 
da, na proljeće pa šta bude! a ja sam rekao: u 
mene je samo sablja, a oni: udarićemo na sul- 
tana, nama naša prava, njemu njegova! neka se 
kapetanije ne daju fermanima, neka se kano i do 
sada nasljeđuju; jesmo li jurnuvši kroz KaraHam- 
di-pašine zbijene redove pod zidinama Sarajeva, 
sastavljene od nizama i Arbanasa, prezirali Život 
ili smo prezirali smrt? ništa nam nije padalo na 
pamet, mi smo jurnuli! ali nije to ono što hoću! 
gdje je uputa do samo tamo, u dno srca, koje je 
predano Allahu jer ja jesam hodio po svijetu, 
nosio se, ja sam bio sluga svoga ometanog srca 
u kome je bila beskrajna žudnja za božjom 
providnošću, ali trebalo je da znam jasno i 
određeno, kao što znam sada kada je sve kasno, 
gdje se za me krila propast a gdje je vrio Život 
živi i gdje su se krila dobra moguća! o, prego- 
lema razdaljina dijeli seraskera od miralaja; i aga 
je predaleko od života, a kamoli  muhur-sahi- 
bija; jer ja više ljude ne vidim ni kao male ni 
kao velike već samo kao ugasle i uskrsle iskre 
života; ko se razbuktava?! Behamija iz Dubice 
koji na moje oči pade kod Kačanika stoga što 
sam ga poprijeko pogledao, evo moje vjere u 
tebe, neka ti je na! rekao mi je izbezumljenim 
pogledom — on je imao vjeru i imao je Život 
živi, bio je siguran u pamćenje svoga seraskera, 
jer njegov pogled bio je sasma rječit; a život ima 
i moja žena i, ne videći me sa mnom, dijeli _i 
polovi moje iščeznuće; kako da pustim, nakon 
svega, sina da živi? a da se svi u Bosni drže 

adeta, ne bi nam trebala bolja zaštita pred 
uništenjem; raduje me da sam se borio pa makar 
bilo i uzalud — hiljadu nevinih žrtava padne dok 
se uvriježi običaj, zašto ga onda kvariti? zašto da 
s glave skidam kauk i mećem fes kad je kauk 
moj adet a moj adet moj život?: o, ti, Huseine, 
pa zar samo kauk? a da to s kapije vječnog 
svijeta na zaudara čudaštvo i smješljivost? to je, 
valjda, dotle dok se kapija širom ne otvori! tako 
sam blizu; a vidi šta mi se kazuje, da jedan kauk 
upliviše hiljadu sudbina; pa kakva je onda strka 
stala onih po Šeheru koji namah skidoše kauke i 
turbane a blistavu svilu saruka odmotaše ostavivši 
samo fes; mi smo uz sultana, a uz koga si ti? 
rekoše; samo nije ih bilo mnogo, tih koji su 
otkrili fes; pokazalo se da su nakon mog Zlog 
Stupa pobijedili, ali nikad oni neće biti u pravu 
i, Bošnjaku će fes vazda spadati s glave; sve je 
to samo prividno; oni đauri koje je sultan Zov- 
nuo da ga uče novotarijama izruguju mu se i 
podsmjehuju mu se, a sve što je oko sultana 
tursko i islamsko psuju u sebi i poluglasno 
preziru; pa zar tako! to! uvodi red i zapt u 
svoje vojske tako što pokrštava askere kaiševima 
u-na-krst; pa to je samo spolja! eno mu 
Mehmed-Alije egipatskog i Ibrahima egipatskog, 
pa što ih ne potuče, u njih je vojska mus- 
limanska,  starostavna; Zar su njegovi redovi 
mualemi iskendž kad smo na njih navalili složno 
i zdušno kod Kačanika izdržali, zar su im 
pomogli kaiševi u-na-krst, smetali su im u bijegu, 
tijesne nizamske čakšire im popucaše, stražnjice 
im zabjelasaše u trku; eto; pa dobro, možda 
ovakva vojska, ustrojena na starinski način nije 
dobra za sultana ali za nas je dobra i dovoljna; 
ili nije? i sam sam želio da mi je alaj u strogu 


zaptu; da je bio, ne bi Tuzla-kapetan odjahao s 
Kosova a da ne pita, niti bi se ostali buljuci 
bosanski na nj ugledali i ja bih prošle godine u 
ljeto imao tri vojske po dvadeset hiljada a ne 
jednu od osam hiljada ljudi; a da svaki u srcu 
ćuti vjeru pradjedovsku — takvom skladu moje 
baše i predvoditelji s osmijehom bi, u po glasa, 
naredbe izdavali; vidi, sasvim sam živnuo dok 
sami kraj svoga života traćim na tričarije; tričarije 
su to, te vojske i uredbe, carstva i. nemanja, 
samo u srcu čovjekovu nema tričarija, tu su ti 
badava svi spoljni znaci, ukrasi; ali -ostanite, ja 
idem do  Ali-Dželaludin-paše; ne moram, EVO, 
on dohodi meni, da vidim kako: tobože sam, ili 
tobože k6 moj brat; dohodi moj brat tobože kao 
Dželaludin, sjenka se neprekidno premeće, bez- 
broj bi se puta od nje mogao sačiniti onaj čija 
je sjenka; jednom odraz, to je nebrojeno puta 
ponovljeno udvajanje; kada je tvoj brat Ferhad 
stao. preda me ... ; dolazi kao Dželaludin ... ti 
si, Huseine, bio utkan đah u mome, đah u 
njegovome pogledu! to ti kazuješ, paša? ja 
kazujem! a ne znaš da se sada sve preda mnom ' 
providi, pa i ti, jer to što kažeš je laž! nisam ti 
bio ni na kraj pameti, jedino je moj brat tada 
mislio na mc a da ni on sam nije znao ni zašto 
ni kako; Ferhad se pred tobom ukočio jer je bio 
stao pred svoju utvaru; onu koja je i mene 


zaskočila s leđa i — okrenula na pravi put dok 
sam tog žarkog ljeta stajao oslonjem na zid 
gradačačke tvrđave i bio buktinja — pod rukom 


kamen vreo, pod nogom trava spržena, čuo 
čobansku sviralu i čekić o nakovanj i prskanje 
kamena i pucanj u daljini i mukanje goveda i 
korake svoje braće i jedva čujan žubor vode koja 
je slazila u. mračnu hladu niz zidine; čekali smo 

lađu iz Preka a ta lađa koju smo čekali, već 
bijaše pristala uz obalu i s nje je sišla ona ut- 
vara, lađa se pusta ljuljala i niko joj nije prilazio; 
sve to i, materin zapt, i moja raspamećujuća 
žudnja, i to što sam se tuđio od svoje braće, sve 
je to bila donijela ona prikaza koja je skočila na 
me! takva je prikaza skočila meni za vrat! ne 
staj! govorila mi je, ne staj! kad govori ne znaš 
šta je pravo a šta je krivo, šta dobro a šta Zlo, 
šta lijepo a šta ružno ali, zašto ti, Dželaludin 
-paša, kažeš da sam stolovao u tvom pogledu, 
kada me, do tada, nisi nigda bio ni vidio? vidio 
si me tek nakon što si pogubio Ferhada, kada 
sam ti ja, dvadesetogodišnji gradačački kapetan, 
donio globu od dvadeset hiljada groša, kojom si 
nas,  Gradaščeviće i  Gradačačku kapetaniju 
oglobio zbog Ferhadova neposluha; dvadeset hi- 
ljada groša; mislio si, belčim, da toliku globu ne 
možemo platiti! i držao si, jamačno, da nećemo 
htjeti da je platimo? dok sam, izlazeći preda te, 
evo, baš kao ovo sad što se gledamo, u jednoj 
ruci stezao kesu a u drugoj nož; dug, tanak, 
oštar poput šila ili volovske žile! ko se u koga 
tada premetnuo? ti u moga brata Ferhada ili moj 
brat Ferhad u tebe? tek gledajući u tebe, vezira 
bosanskog, ja sam vidio svoga brata, a na svom 
bratu sve samo one crte, osim osmijeha, koje je 
od oca naslijedio; kad god sam u grudima oćutio 
bijes a u svojoj ruci koštani držak noža, na tvom 
licu, licu bosanskog vezira, pojavio bi se i 
smiješak moje matere, jer moj brat Ferhad imao 
je, ponekad, u uglovima usana materin smiješak, 
ne znam kako! mora da joj ga je, neopreznoj, u 
vragolastoj, djetinjoj igri, nekoć izmamio a onda 
ga oteo, prisvojio i zauvijek za se zadržao; ako 
si u mome bratu Ferhadu bio ti onda sam tek 


tada prvi put stolovao u tvom pogledu ja, a Živ 
si ostao samo zahvaljujući tome što mi se od 
tebe prividio moj brat, a na mome bratu osmijeh 
moje matere; ali, meni ima da zahvališ što si 
postao najmlađi kapetan u vascijeloj Bosni i Her- 
cegovini; vidiš, kako ni sada ništa o Bosni ne 
znaš, jer nigda se mi braća oko kapetanluka 
nismo  svadili i rašta bi kada se znalo da 
prvenstvo pripada Ferhadu, jesu drugi, ali mi 
Gradašćevići nismo; samo, moj brat je bio toliko 
zatečen, zaprepašten i prestravljen tvojom  iz- 
nenadnom presudom, jer, zar je baš toliki grijeh 
ne odazvati se veziru na povik — da se namah 
u te preselio jer nije imao kud drugo i, ili_je 
moja žudnja da ga osvetim bila tolika da mi je 
njegov lik, njegovo lice, bilo neprekidno pred 
očima te sam, kada ugledah tebe, ugledao njega, 
ili. je bilo oboje; kapetanluk! istina je, to sam 
pomislio, mimo svega, jeste, pomislio sam kada 
sam te ugledao, tebe u njemu i njega u tebi; 
vidi, ruga mi se brat, tobože poginuo a ovamo 
vezir postade: na ti, brate, kapetanluk, eto ti ga, 
a vidi mene — ja vezir! ali to je bila himba, 
himba! i što stojiš tu? zvao si me! ja tebe? da 
se ne svadimo, eto ti prijatelja i pobratima, pitaj 
ga;  Fidahiću, jesam li ga zvao? koga, Husein 
-beže? Dželaludin-pašu!_ a, nerazgovijetno, pomi- 
njao si ga može biti, mrmoljio nešto ... za te, 
Dželal-paša, čast, za Bošnjake poniženje, za te 
poštenje, za Bošnjake pokora, za te dobro, za 
Bošnjake zlo; a tek sad uviđaš da nisi bio baš 
dalekovid; a ako jesi onda si vidio predaleko a 
to nije za nas, ta daljina i razdaljina; stoga ti 
mene, mrca snishodljivo posjećuješ, jer ti si — 
vrapčiji mozak, da znaš! ti si Bosnu htio gvoz- 
denom metlom da počistiš; ti si pjesnik stroga 

stiha! ti si uman! ti si Stambol i to onaj koji si 
mrzio: raspusan i mehak, opušten i grešan, za 
tebe je Travnik, varoš nakraj svijeta, s ruba tame, 
a Bošnjaci ahmaci; pa ipak, zar sultan ne ljubi 
svaki kutak svojega carstva? ljubi; ali nije Bosna 
samo za ljubljenje: opiranje, neposluh, greške, 
glupost, zatucanost, tvrdoglavost; Bošnjak ne ćuti, 
ne vidi stambolsku silu, ne vidi, doduše, ni stam- 
bolske grijehe, a i šta bi imao od toga i da ih 
vidi? nije sviko ni na šta drugo osim na post, 
mrsko mu je svako pomjeranje, kako je uopšte 
svjetlo vjere prodrlo u njegovu mračnu dušu, 
kako to da je prigrlio islam; ne priznaje i ne 
zna ništa, ni silu ni milost, nije svikć, ne može 
mu u glavu; kad bi džine ugledao bi rekao: nu, 
koliki su, on bi i na mudžizu odmah svik6; ti, ti 
Husein-beže Gradaščeviću, da si nedoučen i 
nedostojan govori i to u šta si sama sebe doveo; 
meni sultan nudi đeneralski čin? zar to? i to mi 
nudi padišah Mahmud, onaj kome si ti isti, 
Dželaludin-pašo, slijepo i bez pogovora služio, 
nesmiljeno, na vjeru svom svojom snagom bez 
ostatka i činio i radio ono što niko drugi u vas- 
cijelom carstvu osim možda takvog zlikovca ne bi 
ni smio ni mogao da čini i, sad tebe, takvog 
poslušnika i izdašnu pest svoje volje, on je opoz- 
vao; a bektašije, tvoj derviški red rastjerao; i naj- 
zad te i pogubio, nego što, odgurnuo! pa šta je 
to? kakvo je tvoje djelo? to je ono do čega si ti 
sebe doveo; Husein-kapetan, samozvani VEZI 
bosanskog pašaluka, eto i tebe, dogodilo se, vidiš, 
ono za šta sam se borio, protiv tebe i takvih 
kao što si ti — pobijeđen si_i sužanj si, a- ja 
sam se borio za carevinu i njegov probitak, za 
stih i sklad, red i svjetlo neumrlo, stamenost i 
stid, čestitost, nerazularenost; stani Fidahiću! ne 


idi! = stoj! kuda ćeš, stani, pobratime! kakva 
povika! ah, ja, kuda bih? nikuda! čuj, kažeš: 
nema Dželaludin-paše pred nama, ni iza nas, ni 
pored nas, kažeš, niti ga je bilo u ovim našim 
odajama; kada se PFerhad-kapetan Gradašćeviću, 
najstarijem Gradašćeviću, o, pobratime Ali-paša 
Fidahiću zvornički, Dželaludinov svileni gajtan ob- 
motao oko vrata: i zategao, preda nj je iskočilo 
moje lice, pred njegove iskolačene oči, moj. lik iz 
njegovih iskolačenih očiju, pred njegove  is- 
kolačene oči, nije li tako, o, Ferhad-Dželaludine? 
tako je! i brat moj je urlikauo moje ime, samo 
moje ime i tada me je, tako urliknuvši, Zazvao, 
od njegovog zora i smrtnog zorta i ja sam iz 
njega iskočio, izbio me je iz sebe, zar to brat 
bratu da ne može?! tako si me ti, o, Dželaludin 
-Ferhad-beže, vidio i prije nego sam stvarno prvi 
put preda te izašao; i gušeći se u strašnom 
ropcu moja prilika je tad vidjela 1 upamtila, 
ispod zakrvavljenih i iskolačenih bratovljevih_ bio- 
njača, podsmijeh njegova oka, njegov grozni 
smiješak, ali samo za me, i ugledao sam, i prije 
nego sam stao preda nj, vezira Dželaludin-pašu; 
nema riječi kojim bih te u to uvjerio, ali on 
zna! tako nekako podsmješljivo Ferhad_ me je 
gledao od malih nogu, samo ne tako očigledno, 
kao tada, tu, u tom svom posljednjem časku; 
ne, nikako nije mogao samo svisnuti, nestati 
— privinuo se uz svog krvnika, nepravedna je to 
toliko bila ta smrt, ušao u svog dušmanina, az- 
raila i, sjedinio se s njim, Ferhad u Dželala; a _ja 
ostadoh; i ja bijah, ali samo kao sjena, lahor, 
proziran ali i jasan, sav; ... nismo li, o Orhane, i 
ti, Bekire, a i ti, majko, nismo li, ne jednom u 
Dželaludin-paši vidjeli našeg Ferhada i, nismo li 
nijemo, bez: riječi. zgrozivši se, priznali 'jedni 

drugima, sjetite se ovo je čas razotkrivanja, u 
Dželaludinu smo = uistinu = ugledali — PFerhada; 
njegova,  Ferhadova, bratova  zvijer-utvara je 
onomad skočila meni za vrat; ona me je nago- 
varala na grijeh i ma svakojake nedoličnosti i 
opačine i od tada Allaha žarko spominjem i 
molim ga da mi se smiluje; a možda je to bila i 
moja utvara, ionako me je zaskočila s leđa; 
mater me nijemo, bez riječi, samo pogledom, 
opominje, ona sluti sve svoje korijene u meni, 
ona sluti i naslućuje i zna sve korijene moga oca 
i mojih pređa, korijene ona proniče u meni i da 
ih skrivam tek to bi joj bio jasan putokaz; 
govorio sam, hvala ti, majko, što si me u vjeru 
uputila i u tome, dok bijah dijete, bila čvrsta i 
nepokolebljiva i strpljiva i blaga i uporna; čuj ti, 
Dželaludin-paša, = ucviliš li i kao sjena, moga 
pobratima Husein-pašu Gradaščevića, moja će ti 
sablja suditi, a ako sjeni ne može nauditi sablja 
ima šta može, ja ću to tražiti i naći pa ma 
koliko god da me bude koštalo; već i pri samoj 
pomisli da ga ti, Ali-paša Fidahiću, pobratime 
moj, ne vidiš Dželal i za me iščezava, neka si ga 
otjerao! uvijek ti vikni! ali zar ti ne znaš ništa 
drugo? oni koji gledaju i vide — ne vjeruju, ali 
ti koji gledaš i ne vidiš — vjeruješ, kako je to 
meni milo! ali, uviđaš li, pobratime, zašto si uza 
me toliko? uviđaš? uz mene, koji nestajem, ti 
koji postojano postojiš i postaješ, eto, ti si 
stvaran, uviđaš li zašto sam ti baš ja potreban? ti 
si meni bliži nego moja braća, a ja sam tebi bliži 
nego tebi tvoja braća, zašto? zato što je tvoj 
život u tvojim žilama tako stvrdnut da mu je 
stalno potreban neko blizak ko bi ga raskrav- 
ljivao, patnja tebi jednakog; i ti sve misliš, €vo, 
okončaće se, sve misliš, evo, sad i, tako nižeš 


svoj život slabašnim  uzlovima tankih — vlati 
vezivom, ne nisi ti slabašan, niti je tebi stalo do 
života! zato si mi ahbab! nije zato! zato! i da ja, 
na sad, prevrnem list i pristanem uz nizam i ti 
bi pristao uza me! ne bih! bi! ne bih! ja ti 
kažem da bi! kako? tako! uvrijeđen si, začuđen, 
usplahiren, ali tako bi bilo! ali, nu, nemoj da po 
tebi rovinđam pa da uvidiš da bi pristao ako bih 
ja pristao; Husein-beže, ako se ikad spasim ovog 
sužanjstva, a sve mi nešto kazuje da hoću, moja 
se sablja, nikada, pa taman ostao sam samcat, 
neće odmarati sjekući tvoje uvreditelje i pristaše 
sultanovih preinaka u Bosni pa ma ko to bio i 
pa ma gdje to bilo! znam, biće tako stoga što ja 
zauvijek odlazim, a da ostanem i da se preok- 
renem, ali ne, ne bi, imaš pravo, jer da se 
preokrenem onda to više ne bih bio ja nego 
neko drugi u mojoj spodobi; ili bi, jer još bi išao 
uza me preokrenuta nadajući se da ću se opet 
preinačiti i sebi, onome prvome, prethodnom sebi 
povratiti; i kada bi se, nakon što bih primio 
nizam, postao, daklem, izdajica, kada bi se uv- 
jerio ti da sam ja od tad drugi, drugojačiji 
čovjek, ne ovaj, onda bi ti, Fidahiću, napustio 
mene 1 sultana i ne bi osjetio nimalo grižnje sav- 
jesti, nego bi se sa stidom u sebi mrko hranio 
mržnjom na mene, tako bi bilo; sve tvoje znam; 
ja nikad ne klonem, Huseine; dobro, ne kloneš, 
de! nema toga ko nikad ne klone i ne poklekne, 
ali kako to da ti niko nije razbudio taj tvoj Život 
u tebi, to tvoje bukovo srce i, šta radiš, šta 
činiš, kud su, ti tvoji djelići života, te čestice, 
mrve tvoga života koje ti otkida mrvi i razbuđuje 
moja tuga? kud su se djeli? ne pokazuješ ih 
meni! nisu, valjda, tako neznatni da se ne vide 
nimalo; misliš da nešto od tebe krijem, dragi 

seraskeru i pobratime? ne, ne, ne mislim, kažem 
da kriješ svoj život komadić po komadić kad god 
ti ga ja u tebi podstaknem, kad god ga u tebi 
razbudi ovo moje postepeno, lagano a neprekid- 
no iščezavanje, a nagledao si se moga nestajanja 
ti više nego iko drugi; uvijek s tugom i bolom u 
duši! ne poričem, ja za veći i bolji jaranluk, Ali 
-paša, nigda ne čuh i nigdje ga ne vidjeh do 
ovaj naš, tvoj i moj; ta i ja tako mnim, Husein 
-beže, i ja tako mnim i osjećam, pa čemu onda 
takav gorak govor s tvoje strane? bolno ti je, 
znam, teško ti je pa zato vrijeđaš! ne, ne 
vrijeđam! onda te ne razumijem, ispade da te ja 
tu u nečemu potkradam, u nečemu nešto skrivam 
od tebe, i čak da želim tvoju smrt, nije li tako? 
ali nu, meni ti ipak halali, jer se s tobom bonim, 
evo, stadoh prepirati oko pustih riječi, i da mi 
ružno kažeš otrpjeću, samo da tebi bude bolje; 
ne, nije to, Fidahiću, zar se ne sjećaš kad sam 
ja bio protiv sultana i Porte i njihovoga da se 
fermanima daju i uzimlju kapetanije, ti si bio za 
sultana i Portu; kada sam ja bio za to da se ide 
na Moskvu, ti si bio protiv, onomadne kada smo 
skupili vojsku na Orlovu polju protiv Moskova, 
iši da branimo Stambol od  Moskova, din 
-dušmana, a knjaz Miloš nam nije dao da 
pređemo preko Serbije i siđemo Filebu, kakav 
vazal, ha? ti si bio protiv, namrzio na Turkuše i 
vezira turskoga i sultana turskoga i brata svoga 
bosanskoga, bio si kivan što te je Abdurahim 
-paša spleo u svoje mreže i prevare i iz tvog 
Zvornika otjerao a kapije srebreničke pred 
nosom zamandalio; nije to baš tako bilo, nije iz- 
ravno, ali tako je ispalo, kriv je opet moj brat 
Mahmud kao što su tebi kriva tvoja braća Orhan 
i Bekir, tako su i meni kriva moja braća Mah- 


mud zvornički i Memiš srebrenički; a da si mene 
znao prije njih? da sam bogdom; da si mene 
znao prije nego Abdurahim-pašu u kome Živ 
stoluje Orhan-paša Belenlija, paša Namik i moj 
najmlađi nježni brat Bekir onaj koji je zalutao 
glavom u oblake; u nježnosti; ali čuj dvosmislicu: 
evo tvoje hvale i pohvale, čuj: o, ti, Dželal-pašo, 
bektašijo, dervišu, asketo, odani, pouzdani, uzore 
skromnosti i emine, visoki, ugledni, nesmiljeni u 
pravdi, o ti u koga ljudi imaju doboko pov- 
jerenje, tamo na sjeveru, daleko, zapadno od 
Vlaške i Serbije a podno rijeke Save leži zemlja 
Bosna, najsjevernija granica Otomanskog Carstva, 
arslan koji čuva kapije Stambola, samo čuj, nije 
to više lav, nego vuk, nije to ni vuk nego pašče 
koje se otkinulo s lanca, ta je zemlja moja sada 
pašče koje laje i reži na mene, sultana Mah- 
muda, svoga gospodara, hoće ruku, koju je 
dosele lizalo, sada da ugrize, to je mračna 
zemlja, vlažna zemlja, brdovita zemlja, u njoj 
drveće zimi ledi i puca u njoj ljeti vrućina vode 
ispije, i tu tamo su neki bezi i kapetani koji ne 
vide ništa do svoje uznositosti, osionosti a ima i 
drugog naroda: pravoslavnih, kršćana, Roma i 
Jevreja, njih ne diraj, nego ove bege zZatri, 
pokori, ne daj nikome tamo da više diže glavu, 
zatri bunu u korijenu i zatri je zanavijek, ti si 
asketa, bez žena, nepodmitljiv, častan i pobožan, 
ako ti Bosnu ne umiriš nikada je niko umiriti 
neće, jer onda više ne znam ni kakva je to 
zemlja ni kakva čovjeka u nju da pošaljem, onda, 
neka je vatra sažeže, tvoja je ruka ne čvrsta, 
nego gvozdena, ništa te obamest neće, ničim ti 
podvaliti ne mogu, nikakvim darovima te pod- 
mititi ne mogu, ni na kakav grijeh navesti, ni 
odvratiti sa puta koji ti zacrtamo, dovedi Bosnu 

u red i pripremi je za moje preinake; jer kad ja 
sultan Mahmud, preinake provedem po svem Os- 
talom carstvu lasno ću preinake i u Bosni uvesti; 
ti, Dželaludin-pašo, idi i čini tako kako ti 
nalažem jer Bosna nije Kurdistan, jer Bosna nije 
Egipat, jer Bosna nije Rumelija, ni Anatolija; 
uski islamski zemljouz od Grčke preko Rumelije, 
Anatolije i Sandžaka sve je tješnji, Serbija se 
otima i samo što se nije sasma otela, Grčka se 
otela, Bosna visi, hoće da se otkine, a meni je 
puna kapa i ovako: Besarabija, pa Krim, pa 
Sirija, pa Egipat, pa ova ulema stambolska, Zais- 
ta, samo je proviđenje takva čovjeka meni pos- 
lalo! to govori sultan to i, više ne razbirem 
njegove riječi; vidi, pa zar se od mene moj 
svršetak toliko udaljio da vidim Dželaludin-pašu, 
a čujem sultana? zar se smrt od mene toliko 
udaljila da mi naviru i ovakva davanja, da mi se 
i ovo, o tebi, Dželale, nadaje ili je to bratska 
pregršt i darežljivost, to što nije ni život ni smrt; 
a sjeti se, padišahu, u Bosni žive ljudi koji nikad 
nisu odrekli pomoć Otomanskom Carstvu, zemlji 
islama kada bi ti zaprijetila opasnost izvana, na 
granicama tvoga carstva; ali i Bosna žudi, kao i 
sve što dahće, da diše do u beskraj, samo bez 
svog stambolskog gospodara; hoće, od straha, 
žudi da diše naslutivši slatko disanje isprekidano 
radošću; sad, kad osjeća pred kraj, baš kao i ja, 
gdje je zapravo, ugodno nadimanje, odakle je, 
kuda da se okrene i gdje da se djene, ta, zar se 
sestra Serbija nije dobrano odalečila od Stambola 
i još će se otimati, što i Bosna ne bi bila 
carevina? sve nek se miče i pomiče osim nje! ta, 
za sebe je i golema, i lijepa, i jaka, i hrabra i 
čista i žuđena i sjajna i dovoljna; a? to je bila 
slutnja! više nismo bili jedno, Bosna i Stambol, 

bili smo braća kao braća Rizvanbegovići, kao 
braća Gradaščevići, kao braća Fidahići, braća koja 
se mrze a naskoro i braća koja su se na smrt 
zavadila! i sada tako mnim, i sada je tako, pa 
iako ta misao više nije ni moj život, ni moje 
okončanje moja namučena duša gnjura se u tu 
misao kao djetinja glava u majčino krilo; sve me 
od te misli boli, kopnim, skapavam, ali mi je ta 
misao mila; a ti si, Dželal-Ferhade, došao tako 
čvrst, tako nadmen, tako pouzdan, i tako 
neumoljiv, ali nisi došao kao brat, ni kao otac, 
nego kao dželat, samo što jedan čovjek, pa i 
kad mu svi pomažu, ne može svijetu toliko 
nauditi da bi zaslužio da i sam bude uništen, a _i 
nema takve kazne ... 


... evo, mati katila! da nije! kako možeš u njega 
da gledaš? sine! Huseine! zar ja da ga prokli- 
njem? zar ja u vradžbine da se pouzdavam, ja se 
uzdam samo u moć Allaha dželešanuhu i on će 
mi suditi; ali, sada je vladalac i još je vladar 
kome se imamo pokoravati, a kad mu se imamo 
pokoravati što ga, u ime žrtve koju je Grada- 
čačka kapetanija podnijela, ne bih zamolila da te, 
kao mlađeg brata, posadi sebi uz koljeno da ti, 
moj Huseine, ugled u Bosni poraste, da se uz- 
visiš nad ostale, da očvrsne moć tvoja, da te uz- 
nese, da odskočiš visoko, da utvrdiš ugled i 
snagu i da te ni dugo koplje više ne može 
dokačiti; bol! ja ću sa svojim bolom i doći i otići 
i tu mi više niko ne može ni pomoći ni odmoći; 
a možda mu, izrodu kamenom, ovako i veće 
muke zadajem, jer, evo, podiže me i viče: ustani, 
majko! što ga preklinje i moli žena čijeg je muža 
pogubio i majka čijeg je sina zadavio ... 

. nego, da ga kunem i proklinjem, ha! da nije 
pogubio moga brata Ferhada, ja nigda ne bih bio 
predvoditelj bosanske vojske, ni vezir; ili, možda 
bih? ali, što se sada i ja ne zadjenem u svoga 
krvnika i dželata Mahmuda pa sultan ne pos- 
tanem; oni su oni, ja sam ja i, ja ne mogu, 
zašto? nije li junaštvo moga rahmetli oca pjesma 
opjevala, to nije kasida usamljenika, ni rubaija 
pjesnika gvozdene šake, nevješt gazel moga brata 
Bekira, ali se čuje i odjekuje ime moga oca 
Osman-kapetana, sa njim si dojahala sa Kavkaza, 
i duge naoružane svatove imala i četvoricu nas 
rodila, tri moja brata, tri moje utvare; utvare 
koje su me na pravi put okrenule! tri za jed- 
noga! ono što sam onomad osjetio pred svojom 
braćom to i nije više samo strah, to je puka jeza 
koja prodire do u srž kostiju, to je nešto od 
čega se srce steže i krv ledi u žilama; i evo i 
sada osjećam isto, na. mahove, samo što je sada 
to rijeka kojom otičem, postelja u koju spuštam i 
polažem skrhano i slomljeno tijelo svoje, kupka i, 
moje šilte; i jedino što se sad nad tim razastiru 
sve moje sure koje sam igda prošaputao, to 
traje, a ja sam očvrsnuo, jer su mi stopala 
ledena, uz njih plazaju kraci hladna beskraja, 
tuđina nepojamna koja u hipu guta i dijelovi 
mene uistinu više nisu moji, ne pripadaju mi; 
nemam uzmak kao onda kada me meka i hladna 
sjenka spopala podno zidina Gradačca; i tu se, 
uz Božju pomoć, sabire sav moj Život i ja ga, 
prvi put, vidim jasno kao na dlanu ... 


. svu je mene, sine odnijela smrt tvoga oca, 
koga ovaj katil pogubi, crna je jama u meni 
otada, boli, kako ne bi boljelo, = ali, = vidi, ja 

klečim, ne pred njim nego pred njegovim 
starješinstvom, jer me je tome moj otac učio; i 
tvoj otac; ja klečim pred vezirom i zamišljam da 
klečim pred svojim najstarijjim sinom vezirom; i 
boli mene, sine, smrt Ferhadova, isto kao što bi 
me, ne daj Bože, boljela smrt Orhanova, smrt 
Bekirova, ili tvoja, vi ste moje dvije ruke kojima 
vas grlim, moje dvije noge kojima vam dohodim, 
a vidi, ja ljubim prašinu na mestvama njegova 
zvanja, a što je u njima istovremeno i moj 
dušmanin i katil moga života, to je privremeno, 
izaći će on, njega i nema, jer bez svoga zvanja 
on je ništarija i on to zna, a znam i ja, stoga se 
ne čudi, sine; u Dželaludin- -paši je čaurila težnja 
k ašku, ja o tome ne znam ništa, to samo Bog 
vidi, a čovjek se može lahko ogriješiti govoreći 
za nekoga da je mušrik ili da je dobri, a_i 
griješan može da živi od prijašnjih sevapa nekog 
svog; ja mu skute ljubim, milost =ištem, sine 
Huseine, majka može toliko da se ponizi, njeno 
se srce uvijek cijepa i raspada; zašto si, O, katile, 
o, paša Dželalijo pogubio Osman-kapetana, muža 
moga i bosanskog junaka? zašto si mi pogubio 
sina prvenca? i znaš li da te sada moj 
drugorođeni sin Husein, kapetan  gradačački, 
serasker i vezir bosanski, proklinje na samrti? jer 
da tebe ne bi on sad ne bi u svojoj tridesetoj, 
rano moja ljuta, umirao u Stambolu, otrovan, 
okužen, ponižen, bolan, skrhan i neutješan, o 
paša!? 


... nisi li mi sama krišom dohodila i sama mi 
tajom  šaputala: kada vijećaš s Bošnjacima, s 
prvacima, posadi mogao sina Huseina jal' desno, 

jal! lijevo sebi do koljena, tebi to nije ništa a 
njemu će biti golemo ... 


. nisam umio ni da te poslušam; a čulio sam 
uši i utapao se u obilju koje je isijavalo iz tebe, 
majko; nije li Ferhad bio mudriji, svu svjetlost 
materine ljubavi koja se osipala s mene on je u 
svoj sepet kupio, ljubav kao uputu, stoga je i bio 
tako hladan, tako razuman, tako razborit, tako 
prav, tako uspravan i — neočekivan, darežljiv_u 
trampi i zlom namirivanju; nisam te sasvim 
shvatio, majko, a ti nisi očajavala što mi nisi 
svijet objasnila, = ili nisam znao, ili se nisam 
usudio da te poslušam do kraja, jer ja, zapravo 
nisam ni koračao bez tvoje upute i tvoga savjeta, 
a svi tvoji savjeti i sve tvoje upute bile su da 
koračam sam bez tvoje upute; ja to znam tek 
sada, dockan; da sam znao onda šta znači OVO 
što ljubiš ruku dželatu i veziru Dželaludin-paši, 
Dželaludinu koji se premetnuo u mog starijeg 
brata, lako bi mi bilo pristati na nizam, ali tada 
bih i za drugačiji put znao odranije pa nikada ne 
bi ni došlo do toga da budem zatočen ovdje, ne 
bar ovdje i ne bar sada, ovako, a to Znanje, 
koje leta vazduhom, to je znanje podlosti; mala 
je zemlja Bosna da u nju stanu svi ljudi; malo 
sam htio! ali nema mene i u tome što me nose 
riječi pomisli sudariti na Carigrada što me raduju 
isto kao što su me radovale prije tri godine kada 
sam išao da udarim na Carigrad! zašto podlosti? 
zar majka da me podlostima uči; i na podlost 
nagovara? nisam bio dorastao svojoj zadaći ili 
zadaća nije bila dorasla meni; o tome su mi 
govorili svi, i veliki vezir u svojim kajimama koje 
je slao tobože kao prijatelj i u svojim kajimama 


koje je slao kao otvoreni dušmanin; i prosti ljudi 
svojim riječima, i mudri ljudi svojim svi su mi na 
hiljadu načina govorili da sam nedorastao majčina 
savjeta, samo ja to nisam ni čuo ni razabirao; a 
sada sam samo slab, ništa drugo, inače sad kad 
znam ' zar bih govorio o podlostima; samo, nu, 
otkud čibuk Alijage Rizvanbegovića na mome 
putu i zar sadrzam laže? džabe, nisam dokučio 
visinu na. kojoj se_ ostaje, a to užasava; kako ju 
je dokučio serbski knjaz Miloš i hoće li morati 
pogubiti sve koji znaju slovo i. azbuku? i što mi 
sve to tek sada nadolazi, u ovi moj smrtni čas, 
što mi nije došlo makar jučer, jer, sada je sve 
gotovo, svršeno; puno je sultanu Mahmudu da 
čeka više od stotinu dana. moj i Fidahićev 
odgovor; nije to. ruka pomiriteljica; jeste da 
nismo okovani i da nam na nogama nisu negve 
ni okovi niti. nas je, kao Škodra-pašu za perčin, 
sve natraške, vukao po stambolskoj. kaldrmi; jest 
da. nam nije glave poodsijecao, jest nam dao 
kuću i ugodu, okićen zindan i bogatu ponudu, 
jeste da su te njegove blagodeti naše posljednje 
poniženje, ali da si mi, mati, izašla, kao ovo sada 
što te vidim. kako klečiš podno Dželaludinovih 
nogu, možda bih ozdravio i našao bolji put od 
onog kojim 'sam hodio, ono u šta do prije 
nekoliko časova nisam mogao ni da slutim; ali, 
mati, što mu noge grliš sad kad je sve gotovo? 
ne znam, sine, valjda se nadam da ću mu tako 
skršiti tvrdo srce njegovo, ili stoga što je tu u 
tvojoj, sine, blizini, ne znam; otkako si Otišao 
grlim sve i grozomorno i neznatno što je bilo s 
tobom, pored tebe i uza te; Fidahić plače: hoćeš 
li seraskeru moj, malo otpočinuti, malo odmoriti, 
ja ne gledam. muku. tvoju, ne gledam, Huseine; 
jesam li se ikad o tebe ogriješio? kamo puste 

sreće da jesi, sad ne bi tako golem stajao viš' 
mene; a ja znam da sam ti preči nego sve što si 
izgubio 1 da sad dođu tvoja braća Memiš-beg 
Fidahić kapetan Srebrenice i Mahmut-beg Fidahić 
kapetan Zvornika i da ti predađu ključe od oba 
grada,  kleknu preda te i oprost od tebe zaišću 
— ti bi mene pitao šta da uradiš; da ti sad sul- 
tan kaže: sve ti je  oprošteno, idi knjazu, 
vratićemo ti Jadar i Rađevinu, znam da bih ti ja 
opet bio preči i; vidi, ti bi čak htio da me 
zamijeniš, ti bi htio da se nama dvojici sve naše, 
sve što znamo i razaznajemo sasma zamuti, sve 
da nam se ispremješta i, ako hoćeš, da sve to 
sasvim nestane, a, vidi, kad god sam mogao, 
stigao i imao vremena, čudio sam se tvojoj 
privrženosti i sad uviđam da sam griješio što sam 
se tome čudio; o, ti si velik, Huseine, vitez na 
vezirskom tronu Bosne, nikad te niko neće moći 
zamijeniti, a ja ću, dok u meni bude i posljednji 
dašak života, biti uza te, uz tvoju slavu i uz 
tvoje ime + boriti se da se Bosna odaleči od 
Turske; bićeš na mome putu, uza me, sjećaćeš 
me se, pa. ti, pobratime, Ali-paša, ne znaš Oo 
čemu govoriš, u tebi će ostati samo slijepa borba 
koju smo započeli i ti ćeš biti okrugO kao top, 
ali leden i, riječi se odbijati od tebe i sve ćeš 
vidjeti, pravo ćeš hoditi, snaga će tvoja biti 
ogromna a čim legneš ti ćeš zahrkati, čim se 
probudiš ti ćeš se rasaniti, govorićeš samo po tri 
riječi izrijekom, razumjećeš samo ono što se kre- 
će i miče, a ono što stoji i što je. nepomično, pa 
ma šta to bilo, nećeš ni zapažati, bićeš pun i 
zdrav kako nigda nisi bio, bićeš snažan, zabrekć, 
ali sve tvoje biće van tebe, škrgutaćeš zubima, ali 
mene više nećeš moći dozvati u svoje sjećanje, 
slušaćeš žudno svaku riječ koju o meni budeš 


čuo, nikada nikoga. nećeš prekidati kad. o meni 
bude govorio ma to bilo i uvredljivo, najgore, ali 
mene nećeš moći dozvati u sjećanje, jer ja tebi 
mrtav ne trebam, kopaćeš po svojoj duši tražeći 
svoju ljubav za. mene ali, ili je nećeš naći, ili je 
nećeš prepoznati, tražićeš u svom sjećanju riječi 
koje smo kadgod izmijenjali ali, ako ih se i 
sjetiš, zvučaće ti tuđe i kao da ih nismo ni iz- 
govarali nas dvojica, nego neko dalek, stran i 
naopak, ako ih i čuješ sve će pusto u tebi od- 
jekivati; niko neće bolje od tebe znati sve što 
sam činio ali ništa od svega toga za te više neće 
imati smisla ni značenja; za jednu moju riječ 
bićeš spreman da prihvatiš čak i nizam, ali mene 
više neće biti među živima; pa kako to, 
pobratime. moj? bićeš bijesan što me nema i ići 
ćeš, hodićeš i u mnogom drugom čovjeku tražićeš 
ovo nešto što nema imena ali ga. nećeš naći 
osim ako prestaneš biti častan i čestit; zar baš 
tako, Huseine moj? tako! bori se, to ti. je moj 
amanet jer znam da je to i tvoj amanet; lahko 
ćeš ga izvršiti jer od njega ne možeš odustati 
ako ostaneš častan i Čestit; lijepe mi riječi, 
napokon kazuješ, a što veliš da tvoja mati Me- 
lek-hanuma ljubi ruku Dželal-paši? to. ona njemu 
dušu vadi! pa zar tako? tako! nikad to neću 
razumjeti; ni ja; kako je mio tvoj glas, mati i 
tvoj pogled i tvoje kretnje, ne smijem ni da po- 
mislim da te više nema; zašto misi za moga 
života bila veća od svega, što mi jasno i glasno 
ne reče šta i kako da radim? a zar nisam? sjećaš 
li se, mati, kad je ono. dojahao glasnik i donio 
haber da Ferhad-kapetan ima da ide Dželaludin 
-paši u Travnik na viđenje a on otpovrnuo da 
neće i kako su svi u našem dvoru rekli i stali 
kazivati neprestance to isto, to što je on rekao;. 

da ne ide, i ja i ti i Bekir i Orhan i mulla i svi 
starci: ne idi veziru na konake a vezir ako ima 
šta neka pošalje tebi posrednika i kajimu nama u 
Gradačac, lijepo ćemo mu odvratiti i učiniti 
onako kako Bog zapovijeda a on, vezir, ište i 
zahtijeva; sjedili smo na zelenoj travi, visoko, na 
gornjoj zaravni gradačačke utvrde; na travi pod 
kojom su ležale kamene ploče; pred nama su 
bile bijele bošče  pritisnute s krajeva opranim 
kamenjem da ih vjetar ne zavrće, na boščama 
sahani i tepsije, drvene i srebrne kašike, vruć 
hljeb posut: brašnom; oni, neki naši, naoružani, 
siđoše do sahat-kule, naniže da nam ne smetaju, 
neko. od njih sitno u saz stade udarati, zapjevaše 
pa utihniše, ali kad čuše smijeh od nas, odoz- 
gora, zapjevaše ponovo; Dželaludin-paša je za 
jedan dan u Jajcu pogubio šesnaest ljudi, ovje u 
Gradačcu neće pogubiti nikoga; Ferhad je s 
visoka, pogledao na me, a sve moje biće, sav 
moj život, sve što je bilo u meni, u mome srcu, 
svaki trag duše svoje ukivao sam u zemlju, u 
podnice, u tkanje tkanice pod sobom; onda si ti, 
mati, stala odhukivati, kršiti prste i prigušeno 
ponavljati riječi kojima je Ferhad odbio da ide 
veziru na poklonjenje i — nikako da ih odmjeriš 
i osluhneš im težimu; kad će vezirova ponovna 
opomena, kakva li će biti? i meni se sklanjahu s 
puta, mogao sam sve, izabrao sam ono što sam 
zatekao, gorio sam, moja je snaga kipjela, bio 
sam raspamećen žudnjama, suzbijao sam ih i 
uspijevao da ih suzbijem; jahao sam luda konja, 
bacao džilit, hrvao se, dane i noći provodio u 
lovu, budio se horan, veseo, da bih odmah 
potom postajao tmuran, sapet i nadasve gord, 
toliko gord da su mi ruke i noge trnule, svi su 
se uklanjali od silnica koje su iz mene izbijale i 


bole šta god bih pogledao; pogledima smo jedni 
drugima govorili o moći Gradačačke kapetanije, o 
ugledu roda i imena, o snazi, čuvenju i slavi 
predaka, o silini vjere što je osjećamo u prsima, 
o sjaju našeg oružja, o bogatstvu, o dukatima u 
tajnim, skrivenim čekmedžama; tako; onda je 
svanulo jutro: rzanje konja, čakit kopita po 
kaldrmi, zurne i doboši, zvek oružja, vruća pura, 
dugi čibuci, ljudi, stiska, ugodno skrivanje, blis- 
kost ruku, osmijesi koji razvaljuju usta — Kur- 
ban-bajram, crvene čohe, pucnji pušaka krdžalijki, 
prvi, drugi: prvi pucanj nigda uhvatljiv_ prasak, 
sav, i odlazak Ferhad-kapetana veziru u Travnik, 
drevni običaj da se na Kurban-bajram ide veziru 
u Travnik, običaj koji se ničim ne može i ni za 
što ne želi prenebregnuti, a na vezirov prijašnji 
poziv se i zaboravilo; kako, majko, ne biti 
zlikovac: ja sam bio onaj koga si najviše voljela, 
ti znaš varam li se, ali zar da sam hvalisavac ako 
kažem samo ono što je bilo očito; nisi, dabome, 
željela smrt svog najstarijeg sina, ta kako bi to, 
ali kada je zadavljen uživala si u mom starješin- 
stvu i u tome što sam baš ja sada glava kuće, ta 
nije li ispod toga Ferhadova smrt i kako to od- 
vojiti? kako onda ne biti zločinac? uzaludno je 
naše poštenje! ne govori tako, sine! i brate, onih 
koje sam pogubio! ne govori tako, podaniče, 
ugledniče bosanski, sužnju careva trona! govorio 
sam da mi nije do časti koju mi Bosna nudi, jer 
da sve imam i bolje i više nego igdje ikoji, a 
nisam pitao jesu li svi spremni zakleti mi se na 
poslušnost, a mulla i mati trebalo ja da nauče 
moga sina Muhameda ovim riječima: idi babu 
Huseinu i reci mu da je krenuo putem na kome 
je zločin, krv i laž nešto svakidašnje i obično, 
nek se pričuva; a Dželal-paša je bio upitao: imaš 


109 


110 


li još sinova, o hanumo, Melek-hanumo? imaš! e, 
onda ih pazi, jer bih i njih mogao da pogubim; 
ali ja mu nisam išla ni kao udovica ni kao 
majka, ja sam mu išla kao sam džehenemski 
plamen, kao sablja umašćena otrovom; njega 
mimo sve ljude odlikuje i, kako vidim, uzdiže, to 
što je mrzio žene; govoriš tako, sine, kao da 
Dželaludin-paši vrline u nisku nižeš, riječi su 
pokude ali je boja tvoga glasa neprimjerena 
pokudi, ili na samrti, 0, rano moja ljuta, praštaš 
dušmaninu; niko u Bosni nije imao takvu majku, 
bila si stroža nego otac i ja sam na te ponosan 
sasvim; svaki put kada si uvjerena da si brijeg i 
brdo, moćna bujica koja sve krši pred sobom, 
svaki put kada bi se odbila o Dželaludinov 
bedem, u šta si skrivala svoj očaj? što si od 
najodličnijih koji su se sami od sebe iskupili na 
vrh Bosne izabran za najboljeg, sine, zar je to 
malo? tome nisam težio! jesam ja, tvoja mati! 
imao sam sve i bez toga! baš zato! duboko u 
duši bio sam tužan i smeten; zar misliš da nisu 
znali koga uzimaju, nije sve u životu nužda i 
prisila, podvala i mito; mene to i raduje i 
rastužuje, bio sam serasker, ha pustim da me to 
što sam serasker ozari obuzme me stid i kajanje; 
poniženje i bol, srdžba i nesnosan teret moga 
neuspjeha! zar je sve, zaista, samo od .mene 
zavisilo? a nesloga, a bratski inat? pa nije li od- 
luke donosio ajalet bosanski, pa nisu li svi bunu 
digli, nije li buna, napokon sama od sebe 
planula, tinjala, tinjala i planula i nisu li, najzad, 
mene samo zovnuli da ukrasim čelo povorke, 
kolo povedem, znam igrati! nismo tuđini, baš se A 
radilo o bratstvu i bošnjaštvu; znala si, mati, da 


idem protiv cara i sultana a nisi zadrhtala?! čes- 
tito iščeznuće je ljubav, to tvoj život očuvava, šta 

mari ako 'ti odeš a život tvoj ostane, Ferhadova 
smrt_ je teška jer na nju nije bio spreman 
nikako, a ja tebe od bešike pripremam! pa što 
nestanak, majko? što mi život ne produžiš, ja 
sam okusio radost blagovanja! prekorijevaš me? 
gluho i daleko bilo! ta, borio si se?! jesam li? 
šta,  Huseine? jesam li se borio — srčano, 
pobratime? borio si se, pobratime i ahbabu, kano 
ris pa i bolje, ravna tebi ja ne vidjeh, pamtiće 
se tvoje junaštvo dok je svijeta i vijeka, da znaš! 


ž 


. to se Hamša odiže i raste, njene se kosti 
tanje i izdužuju, sve viša i viša biva, već joj ne 
vidim otkriveno lice — ne vidim ga stoga što to 
ona ne želi ili stoga što to ja neću; tu je da 
služi; a zar moj Ali Fidahić još nije otišao? nisu 
te odveli? zar si još viš mene? nisi prikaza! nisi! 
slava, sjaj, opsjene moć; Stambol ljudske ruke 
sagradile, podigle? mrzim ga, on je moj grob, 
Travnik je veći, Travnik će prije u dženet nego 
Stambol! do neba seže! opsjene moći! moj 
ponos, moj, sve je hotjelo da ga skrši, jedino je 
moj ponos svima većma smetao, čak i mojoj 
braći, njima ponajviše, ha! to je bio teret za one 
oko mene, u njemu sam krio život, u njemu su 
bili moji damari: moja moć! moja snaga! napos- 
ljetku je ostala samo uznositost a život mi je 
odnio jedan seiz, o, kako su strašni trzaji nemo- 
ći, gubitnika! jah, haman, seiz; ona spodoba, ili 
je on ili mu je otac — prihvatio dizgine moga 
konja — kratki, svijeni, napukli, jaki, debeli, 
prljavi, tupi nokti; išareti! zar i on! tu si! ti si! 
kako ti ono bje ime? Halil Glođo, znam, timar - 
efendija molio da te najmim, molio za te! mulla 
se sažalio i moga seizbašu nagovorio da te uzme, 

bez mog znanja, a onda si, pridržavši mi konja, i 
prije si i poslije si, ali to jednom, svakidašnjim 
riječima, nije ih bilo puno, dvije-tri, na trenutak, 
vjerovatno nehotično, uz pomoć moga nemara, 
kroz raspuklinu u mom ponosu dopro do mog 
srca, život je pokuljao iz mene; čak i ako se nisi 
usudio svoje prljave prste ispružiti prema meni 
sve moje te je tada tako obilato zapahnulo da 
mi to više nisi mogao vratiti; ti ni sad ne znaš 
šta ti govorim, ti ni sad ne vjeruješ da si jedan 
od ubica Husein-kapetana Gradaščevića, koji je 
onda potom postao serasker i vezir, morao pos- 
tati! ostala je onomad i odjahala prazna ljuštura 
bega bosanskoga; od tada si me silno zavolio ali 
i. da se nisi skrivao 1 bježao, oko mene je, 
potlje, bilo i odviše buke i halabuke da bi me 
ponovo dosegao,. uz to me je i sve drugo 
čerečilo, neraskidive mengele stokrakog  bivanja 
koje mi je svijalo šiju i glavu zabadalo u zemlju; 
dobro; ali kako? čime? koje su to bile riječi? de 
ih ponovi! na kraju te je ubio konj ali ja na 
tebi nigdje ne vidim ni ožiljka; kud bježiš? stani! 
ta nisi valjda čestit! zovi ga! ne, ne treba, stići 
ću ga sam, znam gdje je, srešćemo se opet! šta 
ti je, Husein-beže? šta je bilo? koga dozivaš? 
reci! ne znam šta mi je, stid me moga bivšeg 
seiza! i poslije su iza mene često ostajale prazne 
ljušture Husein-bega, Husein-kapetana, Husein-se- 
raskera, Husein-vezira, ne znam više gdje sve 
tako prazan i opstojavam ali sigurno sam još na 
svim onim mjestima na kojima sam onomad oOs- 
tajao, sjedeći ili stojeći, ležeći ili jašući, te sjene 
moje mnogo se ne miču; da moj ponos nije 
samo puko nadimanje? na šta naliježe? istančao, 
imam ga još, i, na njega, na tu školjku, trošim 
ostatak svoje snage, Bože! jer ništa u meni nema 

osim, bismile i elhama, ali, samo, ko to izgovara? 
beskrajna je Allahova milost, on sve zna i sve 
može; seiz Halil Glođo od onih spolja, izvana, ali 
nije samo on, ali šta Zmaju od Bosne može 
jedan seiz ako mu nije brat rođeni ... 


... sva trojica su stajala ispred mene kada me je 


zaskočila = vlastita = sjenka; moja se, svadba 
priprema, sestra Dervent-kapctana Altun-Duna je 
isprošena, vidio sam je samo jednom, njoj se 
predajem, neka mi sina Muhameda čuva, neka 
vatre gore, neka top gruhne, nek' meleći slaze 
niz ognjeno nebo, neka se duga uplete u grivu 
moga konja, svadba je, nevjesta isprošena, neka 
bude behar, neka oprano nebo bude zategnuta 
plava opna, neka svi ljudi obuku crno, neka 
svijetom zavlada smijeh, neka od Gradačca počne 
i neka se širi na sve četiri strane, neka se smiju 
sva carstva" i svi (ćesari, neka knjazu mošnje 


popucaju od grohota, neka se konji potkuju pot- 


kovicama od zlata, neka sablje odrvene, neka se 
sultan spotakne, neka. mu tijesne gaće na -zadnjici 
popucaju, neka sva vojska posjeda, neka se svi 
drveni čanci napune vrućom purom i neka se sve 
ćase napune kiselim mlijekom! ima li mlaćenice? 
zar nisam' za iftar donio somuna? koliko je do 
jacije? hoću da ustanem, da klanjam, postio sam 
ali. sam izgubio post, i post i abdest, nešto mi je 
slano: pošlo na usta; hoće li moje ime biti zatrto, 
o, Allahu? oživi, Bosno! kakva li tebe sudbina 


'očekuje? nikada nisam' računao i govorio ovako: 


ako: ' janičari_ i  Ruščuklija, ako Mahmud-paša 
Bušatlija i Arbanasi, ako sultan Mahmud i odana 
mu carigradska ulema, ako veliki vezir Rešid 
-paša, ako . . . ako . . . jedino sam se uzdao u 

Allaha i proroka; nisam ja bunu podigao, buna 
je mene podigla i, neka je! dosta je bilo 
turskoga gospodstva, hoćemo sami sobom da 
gospodarimo i da gospodujemo; u Serbiji knjaz, u 
Bosni vezir-Bosanac; tako je trebalo da bude, 
nad zemljom, nad bregovima, nad gorama, nad 
rijekama, gore, bliže nebu, u oblacima stolovao 
je vezir-Bosanac, ponekad se činilo da je njegov 
odraz dolje na vodama ali su mu lik virovi 
uvrtali, talasi brkali i mutili; mnogi govorahu da 
je onaj vezir na nebu, ponad Bosne, sličan 
ovome na zemlji, meni; smijali smo se i nadali, 
strepjeli, žudjeli, zašto je sultanu i velikom veziru 
trn u oku gospodstvo bosanskih kapetana, ta to 
nije skorašnje, oduvijek smo bili svoji i, prijatelju 
odani; .. . prenem se kć6 beg, ali znam da se i 
rob može uzdići do vezira, neka bude ... 


... otkud baš ja da brinem o tolikim ljudima? da 
se kroz mene prelamaju stanja alajeta i paša- 
luka? da puštam i sprečavam ono što vremena 
donose? neko se brine o tome; a da ko će? i 
to? nije moje da pitam ko me dovede, nego je 
moje da činim ono što mnim da je najbolje; ne 
naslanja se ljudski pogled na kamen, ni na drvo, 
nego na drugog čovjeka; odličja su od ljudi i 
treba im mnogo časnih podržilaca; sve me uv- 
jerava da sam kapetan i serasker, a sve gledam 
da se uvjerim da sam vezir; služe me; i ono 
čime me obdržavaju time me i ruže, ruše, ni 
riječ ni pogled ne mogu proći kroz odlikovanog i 
zaštićenog, prva je prepreka čoha odore protkana 
zlatnim nitima, druga ime, treća, rečemo, sablja u 
Kosi RH 

. a ginu i uludo, bolje je da te nema nego da 
tvoj krik cijepa i polovi zajednicu kojoj pripadaš, 
umukni i nestani — ostaćeš! uzalud se nadam, 
uzalud zdvajam, nisam mogao ne . biti serasker; 
sad nisam; cio život sam tvrdnuo kao da sam bio 
načinjen od drveta koje se suši ... 


... palate stambolske, kapije; kapija Dolmabahče, 
kao da je kapija bečka, kao da idem ćesaru a 
ne. sultanu; mermer pod nogama? staklo? led? 
zar se i na to nogom staje i nogom gazi, nogom 
hodi? zar se i po tome hoda? stepenište; pod od 
mermera, blješti kao voda; ko to neprestance 
pogleda u me? Fidahić! za njim se vuče Hamšina 
kabanica, možda je i ona u njoj; prošli smo 
kapije i izdržali sve poglede, vodili su nas; 
onomad, padne mi na um, kada smo sišli Filebu 
i pošli na Moskova i kada je i bosansku vojsku 
sultan Mahmud rukom, izdaleka, pokazao Rusima, 
i tada smo izašli, ja prvi put, u jednom od 
dvorova, pred sultana, u odjeći koja je odudarala, 
u šutnji u kojoj se nije znalo ko je od nas sul- 
tanov pristaša; šta je to u tome da se pamti? 
sjaj, moć? sva sultanova svita i straže odoše 
nekuda, a nekom greškom i zabunom povukoše 
za sobom i Fidahića i Hamšu, koja se, kanda, 
otimala; ostadoh sam sa sultanom; ne znam kad 
je došao ili, jesam li ga zatekao, ali me to nije 
brinulo: u sebi sam ponavljao — ta, ja sam sul- 
tana već ranije vidio; on, pak, reče da 
zaboravimo svađu, da pređem u njegov tabor i; 
reče: oprostiću ti bunu pa, iako, trpko, ipak tako 
kao da mi je bunu već oprostio; u ti čas sjena 
moje matere nađe se u zraku i ja se tome jako 
obradujem; tim više se obradovah što se sultan 

gradio kao da je i ne primjećuje: razumio sam 
da je to što se sultan gradi kao da ne 
primjećuje. živu sjenu moje. matere nekakva 
europska novotarija koju je od tuđina prigrlio, 
jer svaki čestit čovjek na njegovu mjestu vidio bi 
sjenku moje -matere; mati, čije su ruke bile 
otrivene do lakata, spusti drveni čanak vruća 
mlijeka, zadrobljena kukuruzom, meni pred noge, 
pokloni se sultanu i nestade, a ja ondje sjednem 
da jedem; sultan se na to podsmjehnu, ustade i 
ode; pogledam ima li gdje drvena kašika ali je 
ne nađem, a onako prstima nisam mogao vaditi 
kukuruzu iz vruća mlijeka pa se i ja dignem i 
izađem odatle sve se osvrćući i pogledujući onaj 
čanak koji osta nasred carske palate; ne znam 
što ga ne uzeh i ne ponesoh sa sobom; sam 
nađem put kroz kapije, od kapije do kapije, a 
onda zađem u vrevu carigradskih ulica; = bijaše 
sparan dan, buka i prašina i teško sam disao; 
žurio sam kući-zatvoru na Ejubu i mislio: eto, 
vidi sad bih mogao da uteknem, ali nisam imao 
snage i jedva sam čekao da se vratim; a i gdje 
da pobjegnem? pomislim, te se tome stanem 
bezglasno smijati, a kako sam bio slab, to me taj 
moj smijeh obori i ja padnem; naskoro ugledam 
nebo i po nebu konjanike a onda i kapiju svoje 
zindan-kuće na Ejubu; mislio sam da je Fidahić 
otpravljen u progonstvo, te se začudih kada ga 
ugledah kako se s Hamšom o nečemu dogovara i 
kako nekakve postećije slaže jednu na drugu i 
vezuje crnim konopcima; ja sam u ruci držao 
turban a nisam znao ni odakle mi ni zašto sam 
ga donio, ni čiji je, te ga bacih daleko od sebe 
uplašen kao da je u njemu nešto gadno i 
zastrašujuće, mada mi je sve vrijeme dok sam 
išao carigradskim ulicama stalno pogled zapinjao 

za one koji su još turbane nosili, a nije ih bilo 
mnogo, već odavno carski službenici ne nose 
drugo do fes; Ali-paša je govorio ozarena lica: 
jesi li vidio sultana? jesi li ga čuo? meni se 
činilo, rekoh, da me je mati i dovela i odvela a 
sultanu, ako me opet zovne, neću više ići, pa 
neka sa mnom radi šta god hoće ... 


... ali nije moglo, sutradan ujutro samo što smo 
klanjali sabah, dođoše po nas ponovo i odvedoše 
nas u onu istu mermernu palatu, ali je sada, um- 
jesto otvorena prijestolja u zidu, nasred prazne 
dvorane stajala jedna europska stolica i jedan 
europski hastal sličan toj stolici i na njemu gor- 
jela svijeća a pored svijeće golema i neuredna 
hrpa fermana koje je sultan pečatio svojim 
carskim prstenom-pečatnjakom; jednom se opeče 
vrelim voskom i trže ruku; obuze me jaka 
znatiželja da pročitam koji od tih carskih svitaka, 
a neki od njih mi se, izdaleka, prividješe kao 
moje smrtne presude; što tolike? pomislih; nu, to 
sultan nije pečatio i potpisivao katul-fermane 
nego pjesme Ali Dželaludin-pašine; svaku pjesmu 
posebice, i to ovako: trese glavom i, suzama koje 
mu curkom cure niz bijelo lice, s vremena na 
vrijeme, škropi papir, onda umače golemo guščije 
pero u staklenu posudu punu krvi, odiže pero 
do očiju i čeka da kap krvi kane na čist i opran 
mermerni pod, onda osluškuje; i, svaki put kad 
kap krvi padne, prsne i razlije se, kao da je 
palo nešto gvozdeno, jal' mamuza, jal' žarač, jal" 
potkova; okrenem se, a Hamša nasred palate, baš 
kao kakva Ciganka, loži vatru, puše u ugarke; iz- 
vadila iz njedara tri pečenjka, onako još pod 
komušinom, neoljuštena i, nijemo i bezobrazno 

pokazuje rukom, kao da je kukuruz muško udo; 
jedan kukuruz sultan, jedan ja, jedan Fidahić; 
Fidahić se smije, ja se žestim, sultan šuti; 
nečuvena je to drskost, srećom, sultan se zakašlja 
od onog dima, ustade i ode sve se ušmrkujući u 
nekakav svilen rubac; ja klonem, a onda, brže- 
bolje sjednem, podavijem noge poda se da se ne 
primijeti da sam klonuo, blješti mi ona vatra 
pred očima, dim i mene štipa i grize, stid me 
nečega, a ne znam čega; kad, vidim, Fidahić ode 
za sultanom, a Hamša drži sa dva prsta odvijen 
pergament brižljivo i krasno ispisan znakovljem, 
prinosi vatri, i, čujem, cereče se; vidi, pa i ona 
je zlurada, pomislim, nikad nisam ni slutio da bi 
i ona mogla biti zlurada; u ti čas Hamša pogleda 
u me pa mi hitro licu prinese pergament i ja 
stadoh da ga iščitavam; sve mi jasno šta piše, a 
ništa ne razumijem; pročitam ga još jednom 
ponovo kad to kajima Dželal-paše zapečačena 
sultanovim pečatom koji visi i klati se; pogledam 
bolje kad to i nije carski pečat nego naopako 
visi, sva krvava i spljoštena glava moga rođenoga 
brata Ferhada, kesi se i namiguje; onda se opet 
obeznanim ... 


. Ili je rano proljeće, ili je kasno ljeto, ili je 
jesen potaman, stojim sam usred ravnice ko 
usred zelena mora, more do koljena, a tamo, 
preko rijeke Save, druga je carevina, tamo je 
ban, put do Beča, njemeckoga carstva, tuđin_ s 
kojim se trguje, tamo čamcima i dereglijama naši 
govedari i trgovci idu i kupuju, i Zaimlju, 
prodaju; šuti zelena voda, valja se bezglasno, 
njen negovor, ja sam Gradaščević, granica turskog 
carstva; čujem iza sebe nekakav hropac i prštanje 


ljeskova grmlja, okrenem se, kad Dželaludin-paša 
sav u crvene trake povezan ko dijete u povoje, 
ali ne da su mu ruke uz tijelo i noga uz nogu, 
nego ruke slobodne, posebice obmotane, a tako i 
noge; i sve onom desnom nogom udara u 
zemlju, opanak mu stambolski, izvezen zlatnom 
žicom odozgo i crvenim halkicama ukrašen, svjet- 
luca; o pojasu sablja, kriva, široka, gola, u travi 
kanija te sabljetine, po  kaniji plavi dragulji 
posuti, što sitni, što krupni, oko nas nikoga, ni 
ptica da prhne, meni sve nešto strašno i 
smiješno; uza se nemam ni kubure, ni noža, ni 
handžara, nego poletim onako. golih ruku na nj, 
ali samo što ga dotakoh a on se pretvori u 
kamen, golem, odignut, grubo u četvrt tesan, 
nekakav mekan, kamen-pješčar kakvog nema u 
nas nigdje danima da hodaš uokolo, sve se pod 
prstima mrvi, runi i Osipa; hoću da ga oborim, 
položim, da ne štrči, a kad on već u zemlju 
poboden, ne miče; zađem da ga zagledam, na 
njemu nekakva šara skroz po ivici uokolo se 
oplela, jedva se nazire, sad ne znam je li u 
kamenu moj brat Ferhad ili vezir Dželalija; = iz- 
virim iza kamana kad ugledam svoje svatove, 
mladu, Dervent-Dunu mi privode, idu ovamo 
pravo prema neni a ja mislim šta ću im reći kad 
kamen onaj ugledaju, a kamen golem usred 
polja, nikad tu nije bio; potrčim u susret 
svatovima i zavičem koliko me grlo nosi da ovo 
nije put do Gradačačkog dvora i ko ih je ovim 
putem uputio i sve svatove vratim natrag; i 
taman stanem, odahnem kad mi odnekud sin 
Muhamed, dijete, dotrča a ja ga podigoh a onda 
i mene nešto poduhvati odozdo i ponese, kad, 
najednom, vidim sjedim na podu, pilav jedem i 
smijem se, a kako god se pomaknem poda 

mnom daske škripe; onda mati za mnom, kud 
god ja i ona; prođi me se, mati, što ideš nepres- 
tance za mnom? ona samo šuti, pretvara se da 
ne vidi onaj kamen; na njoj nekakva pokrivala 
crna da crnja ne mogu biti, kad god pogledam 
na tu njenu odjeću, a sve me nešto na to goni, 
mami i primorava, istom mi pogled potone i 
propada u taj mrak, u tu crninu njene odore, u 
tu ko prazninu, oslijepim: mati, pak, neće da se 
glasne, samo pogledima išareti — ona to umije 
— a ja nešto hoću da mi baš riječ uputi, a ja 
njoj pogledom da odgovorim; teško mi, a i 
smiješno mi; onda viknem, dignem glas na mater, 
nikad to nisam učinio ni prije a ni poslije; Fer- 
had sasma nepotrebno ide za mnom, viknem, 
premeće se u prikazu, prati me i namiguje, a 
kad to nije Ferhad onda se Bekir premeće u 
Ferhada pa to on — Bekir ko Ferhad kobajagi 
na me namiguje; tako, kad je iz Beograda u 
Zvornik došao muhafiz Abdurahim-paša, vidjeh 
da se u Abdurahim-pašu uvukao naš Orhan, zato 
je on i išao u Beograd, i da mi odonud, iz Ab- 
durahim-paše, ko Ferhad namiguje, očima žmirka, 
izaziva; od svega mi je najteže bilo to što to 
nisam nikome smio da kažem, ni Melek-kaduni, 
ni Dervent-Duni, ni mulla Mestvici Kerimu, 
nikome; poslije sam čuo da se govori kako se 
ljudi ibrete što sam onako dugo u Ab- 
durahimovoj pratnji bio i što sam očima svojim 
onako dugo gledao zločine koje je car po Bosni 
činio; kome da kažem da se s kabadahijom i sil- 
nikom slizala sjena moga mlađeg brata! a i ona 
utvara, ha se pojavila stala mi je najprije 
namigivati; stoga. su u pravi stari ljudi kad 
namigivanje zabranjuju, ne daju drugima i ne 
čine to međusobno; ružno je to; ... 

. stid jači od smrti me obuzima dok gledam 
Altun-Dunu kako kao djevojčurak čin-čiplak gola 
sjedi a nad njom ja kao dijete a do mene Fer- 
had s perčinom, go do pojasa, a onim nožem 
kojim je preklao svog prvog kurban-ovna, i on 
dijete, skače i viče: ja sam Đerzelez Alija! Orhan 
se nagaravio po licu: ja sam Kara Bahredđin-han, 
veli, moj harem broji trista crnih robinjica;_i 
Bekir, samo u dugoj košuljici, struže drvenom 
sabljom između podnica i plače, nešto mu ispalo, 
zaglavilo se između dasaka; napolju snijeg; 
obučen sam isto onako kako je bio obučen Ali 
-aga Rizvanbegović Stočević na skupu u Tuzli, u 
odjeći koju četrnaest dana, koliko je trajao skup, 
nije sa sebe skidao, samo što je sve to na meni 
skrojeno prema mom djetinjem uzrastu; ja onim 
njegovim tankim čibukom jurim braću i vičem iz 
sveg glasa, oči mi zakrvavile, vrat naduo, glas 
prepukao, pjena mi na usta: ja sam vezir, sve ću 
vas pobiti! ja vojsku imam!" ja sam vezir na 
Bosni! Altun-Duna jednom rukom uvrće pletenicu 
i smiješi se, ne miče se; zašto me rasplete 
pletenice, pitam se u sebi i kosama ne pokrije 
barem neke dijelove svoga tijela, a ona i noge 
nekako bestidno raskrečila i ne haje što je gola; 
ujutro ću je otjerati; ja sve ispred sebe gonim 
onim čibukom Bekira i Orhana a najviše se 
kočoperim ispred Ferhada zaklanjajući Dervent 
-Dunu 'od njega, ta on je najstariji među nama, i 
u tome sam revnostan; ja ne znam šta je ljubav 
ali znam da to Ferhad zna, mada će mi i Or- 
hanovo ruganje sutra' biti nepodnošljivo; moram 
zauvijek: da odem nekud nakon ovolike sramote! 
Altun-Dunu ću otjerati, čvrsto sam riješio, ha 
svane, niko me u tome neće moći spriječiti, niti 
od toga odvratiti; najzad rastjeram i izagnam 

braću i padnem potrbuške; pred oči mi izniče 
krupna, crvena i plava šara na ćilimu; ujutro ću 
sabahile  Altun-Duni dati knjigu  puštenu  \{, 
ponavljam u sebi, ona je bestidna; neću da je 
pogledam; zašto su je baš za me isprosili? onda 
mi najednom sine da je Ferhad umoren u Trav- 
niku, a da je Orhan uz sultana kao muhafiz 
beogradski i da je Bekir kao Morali Ali Namik- 
paša pobjegao u Stolac Rizvanbegoviću, te da 
ona trojica ne mogu ni biti moja braća! da se 
kakvi hrsuzi nisu preobukli, sine mi i sasvim se 
prepadnem! još veća sramota, te skočim, ali 
nisam morao — sva trojica stoje i gledaju u 
mene; viknhem na Ferhada: ti, Ferhade, nisi živ, ti 
ne možeš gledati, tebe je u Travniku zadavio 
Dželaludin-paša, pa padni i zažmiri, a PFerhad 
sam sebe objema rukama uhvati za vrat i ko 
đoja se stane daviti, isplazi jezičinu, iskolači OČI, 
namigne mi i, tobože, padne mrtav na pod; 
pomozite mi da ga iznesem i sahranim, vičem ja 
sada Bekiru i Orhanu a njih dvojica stoje, šute, 
neće; nijedan, doduše ne gleda nagu Altun-Dunu, 
baš kao da je tu i nema, ali mene strah da je 
ne pogledaju i u sebi molim grčevito, silno: spasi 
me, Allahu, sramote! suze mi naviru ma ih bijes- 
no tarem i odgonim jer neću moći uhititi 
poglede svoje braće bačene na moju buduću 
ženu! spasi me, Allahu, grijeha, jer ako je 
pogledaju znam da ću ih morati još noćas, kad 
poliježemo u dušeke, podaviti sve redom jednog 
po jednog; u to se otvore vrata i s hukom hlad- 
na zraka, snijega, svjetla i iskri iz Ognjišta, uđe 
golema muška prilika držeći u lijevoj ruci 
kamdžiju, tanak, dug do poda, čibuk, i četiri 
crvena fesa sve jedan u drugome, a onom des- 
nom, slobodnom rukom smače sa sebe ogroman 

kontuš, baci ga odande, s vrata, na golu Altun 
-Dunu i sasvim je prekri; ona ostade pod onim 
kontušem; u to Ferhad đipi s poda i gurajući 
Orhana i Bekira žurno priđe Duni pod ćurakom 
pod kojim se ona malo i micala ali nije  iz- 
virivala, a ja priskočim onom čovjeku i prepoz- 
nam u njemu Ali Dželaludin-pašu; stanem mu 
ruku cjelivati i zahvaljivati mu se; sad moja braća 
priskočiše meni ibreteći se što ubici našeg Oca 
toliko ruku cjelivam; a ja ne prestajem jer, ispus- 
tim li ruku Ali Dželaludin-paše on može poseg- 
nuti za onim svojim  kontušem i ponovo, 
naočigled moje braće, razgolititi Altun-Dunu;_a 
šaka mu hladna, modra, gvozdena, sve mi se 
usne lijepe i meso kida od hladnoće kad ih po- 
ljubim, peče; najzad sam paša se istrže i vrnu 
nazad pa najprije Ferhadu nabi jedan od onih 
fesova preko ušiju, skroz mu lice pokri; Bekir_i 
Orhan sami zatražiše svaki za se fes pa ih 
natakoše ali i njima fesovi golemi, ni brada im 
se ne vidi; tako moja braća stadoše da se 
pomiču ispruženih ruku kao slijepi nišani, sve se 
smijući i sudarajući; ti nećeš fes? okrenu se sad 
Dželal-paša meni, noseći još onaj preostali fes na 
dlanu okrenut kao zdjelu, tako da mu je crvena 
kičanka visjela između kažiprsta i srednjaka i 
priđe i prinese mi tu fes-zdjelu i pokaza — puna 
krvi; vidi, reče, nećeš fes! pa ga stavi sebi na 
glavu a sva ga ona krv zali; ko raznosi snijeg po 
ćilimu? čuh materin glas ... 


... jašemo, tražim ispod oka lica svoje braće, ne 
vidim ih; stajem, zastajem; mnogo ljudi oko mene 
a nema ni Ferhada, ni Orhana ni Bekira; koga 
tražiš? pita Fidahić: Ferhada, rekoh, brata Fer- 

hada, rekoh ponovo; Fidahić se smrče, okrenu i 
žestoko zateže dizgine; bacali smo džilit u polju 
izvan zidina; nu, Austrija, drugi umet, Sava 
drugačije teče, poprijeko — tvrđava osječka, go- 
lema, drvena 1 ciglasta, s mnogo kapija, drugačija 
nego moja kamena, to je, znači, onda kada je 
sve već bilo svršeno; to je, znači onda kada je 
sve prošlo i Zli Stup i Sarajevo i odlazak iz 
Gradačca; to ja čekam odgovor bečkog ćesara, ili 
stambolskog sultana a oni se međusobno dopi- 
suju; to sam ja zatočen, gotovo se poradovah, 
više ni za šta ne odgovaram, sve brige su spale s 
mene, minule, ali me odmah stuži i pogruži 
pomisao da već danima premišljam hoću li, mogu 
li, i kako ću napisati knjigu knjazu Meterniku; 
na! da li uistinu svi koji me na to nagovaraju 
znaju šta čine kada me na to nagovaraju, ili 
znaju nešto što ja ne znam a neće da mi kažu? 
svi mi govore: de, i na to me nagovaraju i, fra 
Ilija Starčević i svi — piši, piši; lijepe moje sve 
one godine do hiljadu osam stotina dvadeset i 
SEN. 55 


. danju mojoj Huseiniji ništa ne prijeti, = ali 
noću mi se čini da je sagrađena na samom rubu 
ambisa, nad provalijom i kad vode nadođu i 
bujice zahuče, budim se, palim luč, dižem baše, 
subaše 1 tefterdare, stare askere o koje se 
spotičem po hodnicima i po verandama: ustajte, 
silazite, bujica će potkopati stijenu na kojoj je 
sagrađena moja džamija, rukama ćemo je hvatati 
ako počne da se ruši, sve kamen po kamen na 
prsa dočekivati! što si je gradio na litici? ko je 
to rekao? ko se drznuo da to pita? zar se već 
jogunite, paskovići? režite iz mraka ma svoga 

gospodara, prijetite? ded! ko je taj? neka izađe! 
posjeći ću ga! namah! moja je džamija na litici 
vremena, hairi su neumrli, a sevap u Božji tefter 
upisan, 0, vi, neposlušnici, drznici, zalutali! ... 


. a jutro svane bistro, isprano ko džam, a moja 
džamija bijela, = bjelja od snijega, nigdje litice, 
nigdje bujice, čak i sahat-kula nepomično uz nju 
MO 35 


. toliko džama koliko ima na tvojoj kuli na 
Adi u Tolisi moglo bi postakliti sve prozore u 
Bosni; i što ti je kula okrugla i što je iznutra 
sva obzidana gleđosanim ciglama te plavim, te 
crvenim, te turundži, odakle ti? gdje si te cigle 
kupio? u Veneciji; a majstori i dunđeri koji su ti 
tu tvoju kulu zidali, odakle su majstori? odsvakle 
a najviše od Šibenika i Dubrovnika; baš? baš! ... 


. uhvatili smo lovokradicu! pustite ga! opet smo 
ga uhvatili! opet ga pustite ... 


. ima negdje u ovom mom lovištu ris i sve 
divljači ima ... 


. sav si mio kad te gledam odozdo, vidim te 
lovcem i sve idem za tobom, gledam bilje i ras- 
tinje, slušam ptice, ja sam lepet krila; ne bih 
htjela nigda da gledam kad ubijaš zeca, ili 
jarebicu! a ti ne idi i ne gledaj! zar ti nije 
ZaOT ac 

... koliko si ljudi pogubio u boju? ... 


se BE ZNAM ss. 


. nareži mi kajase, ukrasi ih; sedlo mi načini 
kao što si ono negda, davno kad sam bio dijete; 

. imao sam sokola; pa, jutro je ... na konju 
SUM 15 


... izdaleka sam te gledala kada si projahao kao 
vezir, išla sam okom za tobom; svi ukrasi i sve 
tamne boje, crvena, plava, zelena ostadoše za 
tobom kada se prašina sleže i svekolika tišina 
zavlada ... 


opkop je dubok . . ; nikakav opkop; 
kapetanija nije oaza; sultan je po veziru mogao, 
kad god je htio, poslati ferman i oduzeti mi 
kapetaniju, djedovinu, hej! zar je to moguće? 
moguće je, jednu je dao a drugu kapetaniju 
oduzeo Ali-begu Fidahiću zvorničkom; i u to je 
moj brat Orhan upleten; Bosanac, brat, musliman 
-murtat, kako? o Allahu, oslobodi me muka 
mojih! zašto se sve ovo meni dešava? a svjetlo? 
S) UZOL? ss 


.. . kada je Dželal-paša, nakon silnih optužbi 
opozvan, kome su se to Bošnjaci na nj tužili u 
Carigradu ne štedeći zlato za mito i peškeše? 
kome? prijateljima? je li mrtvom Ferhađu, mome 
bratu, koji je stolovao u Dželalu, svom krvniku, 

bilo slatko kao pri osveti, kad Dželal ispi otrov 
pa tako i sebi presudi i dohaka kao i Ferhadu 
što je i mnogom drugom, prije njega, za svoga 
života? ili je mrtvom Ferhadu, koji se nastanio u 
Dželalu, bilo drago da živi pa makar i u duši 
svoga dušmanina ... 


... ja znam da je Belenli-paša, bježeći, sakrio 
moga brata Bekira; a janičari mu harem nisu 
rastjerali_ jer ih je bilo nekakva sramota, a i 
njegove žene su odjahale pogružene i pokrivene, 
a Alijaga Ruščuklija na janičare tada nije vikao .. 


. 1 kad ti je došao Abdurahim-paša i u njemu 
moja braća i fermanom ti poklonio i dao 
Srebrenicu a ja s vojskom skočio pa te Zasužnjio 
nisam znao da sam silom najvećeg i najvjernijeg 
prijatelja sebi zarobio; ja sam kidisao da te 
ubijem, nije bilo druge, a nu, ti mi najvećma 
prijatelj postade, pričaj ... 


... Četrdeset je i dva kapetana s tobom na čelu, 
na mene, Fidahića zvorničkog, skočilo, a ja mnim 
nema meni Jadra, nema Rađevine ali, nu, evo 
meni Srebrenice; uzećemo Bosnu, odvojićemo se 
od sultana jal' milom jal! silom, pa ipak smo 
neodlučni stajali tada, i ti i ja; a kad skidoše 
Belenli-pašu, ne ubiše ga, doista, neka bude glas- 
nik, vikahu, neka ide sultanu u Carigrad i neka 
mu kaže da nam ne rastura odžake; a silno su 
se bili uznemirili kad su čuli da je sultan Mah- 
mud u krvi ugušio janičarsku bunu u Carigradu; 
neka ide, pustite Belenli-pašu i njegov harem; 
njišu se pokrivene haremske gospođe, na san- 

ducima sjede, sehare na jednu a one na drugu 
stranu, karavan konja ode Stambolu;  janičari 
uzeše vlast; oni su onda zapovijedali, digli se sas- 
vim i pobunili; sultan mijenja vojsku, ne trebaju 
mu više; €e, nećeš! šta će; i tako stotinu dana; 
onda imenovaše novog vezira Abdurahim-pašu, 
beogradskog muhafiza, ko biva, najbliži Bosni, 
hitno je, preša je a on je taman za taj posao, 
biva Bosnu da smiri; da ne šalju kakvog čovjeka 
čak iz Carigrada, preša je; on pođe i dođe do 
mog Zvornika, dalje tada nije ni smio ni mogao; 
tu ga ja primim i prihvatim, zna se kolika sam 
budala bio; noć je, neko lupa, ko je, ja, kaže; 
uđi; reče: evo ti odmah kažem: bićeš paša samo 
što si mi noćas vrata svoga dvora otvorio, bićeš 
kapetan nad kapetanima; ja se još i obradovah! 
moj pobratime, zna se kakva sam budala bio; 
onda idi, kaže, u Sarajevo, pokupi, kaže, ovuda, 
po svoj svojoj kapetaniji do hiljadu ljudi, možeš 
li? mogu; pokupim do hiljadu ljudi, a zima, nema 
snijega mnogo, ali zima, nije. za vojne; dobro, de 
odemo mi, on Abdurahim još sjedi u mome 
Zvorniku ne da mu Ruščuklija, Pinjo Barjaktar, 
Mujaga Prijepoljac i drugi u Sarajevo; dođemo 
mi u Sarajevo, a među onim mojim ima dosta 
janičara; stali mi, stali oni: braća smo, vele Saraj- 
lije, janičari u većini i vi i mi, nećemo se biti, a 
već, vidim neki uz sultana — Džindžafići i još 
neki, ini, znakove mi daju, i ti si tad još bio uz 
sultana, bio si, doduše tad u Tolisi s fratrima 
posavskim, znam, dao im privolu da crkvu grade 
bez carskog bereta; nije trebalo, ne ljuti se, 
nema te sad da ih zaštitiš, srušiće im ono što su 
sazžidali; onda sam se ja opet vratio, neki došli u 
Zvornik da govore s Abdurahimom, on ih pobije, 
tu, u mene, ja gledam, šutim, . šta" ću, 'dosta ih 


pobije, među njima i Turnadžiju i Tahmiščiju i 
Foču i Imaretliju i Čohadžića, sve dobre, valjane 
janičare, a onda nekim mojim i nekim svojim 
rekne da svežu Ruščukliju, Pinju Barjaktara i 
Milošević Avdagu i da ih preda nj dognaju pa i 
njih pobije; a neke lađom svezane otposla; zna 
se kolika sam ja budala bio! krivo mi, teško mi 
sad gledati, šta ću! dojašemo u Šeher, onda je 
on, Abdurahim, dojahao u Sarajevo, imao je 
smjelosti, on je bio ne malo na svoju ruku, gori 
u nečemu od Dželaludin-paše; pregolem je Ab- 
durahim posao dobio da obavi u Bosni, nije mu 
bio dorastao, preveć za njega; kad tamo pade 
pred njega dijete, onda je još bio dijete, Fadil 
Serifzade, evo, kaže ovi janičari su kamenovali 
moga oca što je stavio fes na glavu i slomio 
pečat janičarskog odžaka; sve ih kaza, i one koji 
su  poizdalje stajali i gledali, i njih; vidi, 
obradovao se Abdurahim — Ramazan će, kaza; i 
tebe je zovnuo, da se zna koji su uz njega a 
koji su protiv njega, stani mi u pratnji iza leđa, 
veli tebi a ti stade, i drugi stoje, a ti stojiš, i ja 
stojim, zna se, Allahu milosni, kolika sam je 
budala bio; ne ode Travniku, tu ću vam ja biti, 
ovdje, šta ću vam u Travniku — Sarajevo je i 
veće i ljepše i bogatije od Travnika, neću da 
idem, neka vam je običaj da vezir ide u Travnik 
nakon tri dana provedena u Sarajevu, neću, nego 
odmah hoću da gradim kale, veli, nosi kamen, 
grad diži, zidaj ga, ovdje u Šeheru; daj te ljude, 
veli onom kopiletu, a bilo je i onih koji su u tu 
dječju katil-teskeru, turali koga su htjeli, pričao 
mi je neko, da je jedan, onaj Mustafa-baša 
Kafedar, onaj žuti, prgavi, u tamburu udarao, da 
je dao ovome paskoviću nešto, jal' đevrek, jal' 
kakvu igračku, jal! strunu za tamburu, jal! 

slomljenu Kamdžiju, ali nešto. bezvrijedno, sitno, i 
rekao mu da upiše Sulejman-bašu Hotinliju i 
starca Huseina te i oni glavom zaplatiše iako su 
se kleli da Nurudin-efendiju  Serifovića, = sara- 
jevskog nekibul-ešrafa, nisu ni vidjeli; i tako, 
mnogi podaj djetetu ovo, podaj ono, Džuhnić 
Kebo se kune za jabuku, i reci mu tog i tog 
upiši i taj ti je oca kamenovao, govorili bi;_i 
kako koji iftar a ono gore s Tabije top gruhne, 
clem, znači, svaki put je neko zadavljen 1, tako 
svake večeri trideset dana, jest deset a nekad i 
više puta top gruhao za jednu noć, daklem je 
deset do petnaest ljudi davio i morio svaki put; 
a mi smo to gledali ... 


... ne znaš da sam išao svako veče i govorio mu 
nemoj; prestani ... 


.. Znam, nisi samo ti išao, i drugi su, ali koja 
fajda ... 


—1.. tako nam je tokom Ramazana pobio oko tris- 


ta uglednika, koju nam je tu štetu nanio, koliko 
bi nam valjali ti ljudi; a mi smo stajali i gledali, 
stid me je, teško mi je, grešan sam; nisam ga 
pogubio jer su u njemu, u Abdurahimu, stolovala 
oba moja brata živa i brat moj mrtvi i paša 
Dželal i paša Belenlija; tako sam ga vidio a tako 
je bilo; onda sam se okrenuo i sad su svi u 
meni; a koliko su i kako u svemu tome zločin- 
stvu uplivisala moja :braća? da ih pitamo rado bi 
mi iznutra odgovorila, ali što će mi njihov 
odgovor sada;. Ferhad sa Dželaludinom u Ab- 
durahmnanu, Orhan u Abdurahimu s Dželalu- 

dinom 1 PFerhadom Gradaščevićem, Orhan u 
Belenliji, Belenlija u Abdurahimu, šta su moja 
braća govorila jedan drugom, umilne riječi?" mora 
da je Bekir plakao i govorio: oprosti brate, Fer- 
hade, što pade i pogibe, evo, nu, kajemo se i ja 
i Orhan naš, nije kriv Dželal nego neposlušni i 
osioni Bošnjaci koji sultanu prkose, tako si ti uz 
njih i zbog njih stradao; je li ćutao? i to bih 
mogao da ga pitam, a Bekir-kadija je govorio: 
sultan je sila, šta ćemo mi, šaka jada; i kakvi 
smo naopaki, . . . Rizvanbegović dođe prvi dan 
Bajrama i spusti svoju šaku na Abdurahimovu 
sablju, a Abdurahim onda udari globiti; sasvim se 
izbezumio; pošavši na Bosnu kao da se od života 
bio sasma oprostio, pa kad nije poginuo namah, 
daj, veli da drugi ginu sve dok i ja ne poginem; 
pa kad ni to ne bi, svi oni onoliki ljudi na Tabiji 
izgiboše a on ne zgibe, daj, veli sad ću globiti, 
skroz se na zlo nadao, upustio se u zlu rabotu 
bez kraja i konca, a moj Bekir je u njemu 
govorio jer sam ja nehotično mome bratu dušu 
na smrt uvrijedio ... 


. . . perčinli dželat Dželaludin-paše Džasmet-aga, 
Tatar kosih očiju — njegova ruka davi, pašina 
pokazuje koga — uz perčinli Džasmet dželata 
dvojica pomagača: Osman, zar Osman, Harun, Zar 
Harun? — ne gnjavi žrtvu, drži je čvrsto, glavu 
odsjeci žustro, nikako drugačije ... ali jednom bi 
kiša, pa mokro, sklisko pod nogama, Džasmet se 
pokliznuo, ublatio, otro i pogledao u Dželala; tad 
Ferhad zađe dublje u Dželala, svoje stanište, a 
paša reče da se osuđeni pusti; Džasmet psujući i 
zagledajući blatnjav konopac reče: kad te drugi 
put dovede dva puta ću te pogubiti ... 1 to je 

sve što vidim i to je sve preda mnom, pa zašto 
je to moj život? sklanjajte mi se ispred očiju! ali 
kada je moja mati dohodila Dželaliji i tajno, 
svojim pokrivenim šakama  udarala o kameni 
bedem iza koga se skrivao mrtav moj otac i Živi 
moj brat, neumrli moj brat, oni — otac Osman i 
brat Ferhad — stala mu je gatke naizust kazivati, 
o pjesmama govoriti, u oči čarati, kleti njegovu 
zakovanu dušu, militi mu uz zabravljeni Život, 
hvaliti pjesnički dar — pa zar to može žena ta 
bila i velika moja majka? ne uskraćuj sebi izvore 
nadahnuća, to Allah ne zabranjuje, radost neće 
poremetiti strogost tvoga gazela, naprotiv, 
učvrstiće te u ozarenosti i sve tako, čuj kako je 
opojna strofa u ovoj tvojoj terkibi bend pjesmi, 
pa mu pjesmu naizust iskaza; neka, neka — on, 
paša, odgonio ju je a onda stajao nepomičan kao 
stub koji se kameni od njenih suza; potom je i 
prizivati stao te mu krišom odlazila i, kako i 
dolikuje, pred njim nije otkrivala svoje lice; _a 
kada najzad bi opozvan jer su mnogi ucviljeni i 
mnogi klimoglavci i zaprepašteni i prepadnuti i 
ravedni i mudri bezi Teskeri, bezi Humovi, bezi 
Žepni, bezi Namovi, porodice moćnih ajana i 
kapetana od Krupe, od Zaumlja, od Jajca, 
Zenice, Travnika i Orahova, odsvakle, tovar zlala 
poslali u Carigrad da Porta s Bosne skine napas- 
nika, sasvim čudna i nesnosna napasnika pašu 
Dželaliju; a i pritužbi je došlo o naravi njegove 
uprave mnogo, a i prijatelji Bosanaca i nekih 
Hercegovaca, bega Manova iz Nevesinja, i nekih 
iz Trebinja — stambolije, uticajni, silni, založiše 
se i isposlovaše ferman o svrgnuću Dželal-paše; i 
dođe ta potpuna riječ da se on skida s Bosne, 
da ide, da ode, da se vrati odakle je i došao, 


bektašija, da se više nikad ne vrati, da u zemlju 


propadne, kad to bi odsvakle huk huknu: ubiti 
ga; i mi vikasmo po našem kamenom dvoru: 
ubićemo pašu i bivšeg vezira, osvetiti oca i brata! 
a mati podiže ruke i s ruku joj spadoše šamije, 
gole ruke diže u nebo, raširi prste kć koplja i 
reče: oduzeto mu je uporište! ta on je u se 
usadio to da je bolji i od samoga sultana samo 
što sultan nije! e, pa koje je onda njegovo 
uporište? oduzeto mu je uporište, neka se 
raspadne kad je onako bio nesmiljen, sad neka 
ga njegovi grijesi izjedu! tako je govorili moja 
mati, ali se prevarila, Dželaludin je ispio otrov i 
po drugi put Ferhadđa ubio u sebi i ružno ga 
sahranio; eto, vidjelo se da je bio mali vezir! _a 
da je bio veliki vezir?! da je Dželal bio muhur 
sahibija bi, gledajući s visokih pendžera stam- 
bolskih na Bosnu, na Siriju, k Africi, Karavlaškoj, 
na sve strane svijeta, bi se hranio hiljadama duša 
koje ga ne vide, sa svih strana bi ih upijao u se; 
tako bi bilo; mi smo i goloruki i bosonogi sve u 
vis skakali po našem imanju, poljima gradača- 
čkim, jer je mati naredila da ga ugostimo ako ga 
put, nama, ovamo nanese, ako bude htio u nas 
da se skloni; daćemo mu bunjike, mislili smo; 
mati reče: zločini mu nemaju pokrića, onaj koji 
mu je dao ovlaštenja za zlodjela nije mu više 
pokrovitelj, sad su mu ruke najednom skroz do 
lakata krvave, dočekaćemo ga s ljubavlju! on sve 
zna, samo u ljubavi ništa ne zna, dočekaćemo ga 
s ljubavlju srce će mu prepući; ali moja mati se 
i u tome prevarila, nije mu srce prepuklo; evo, 
da ga dozovem, neka kaže! predio sam ime i 
opet ću vladati Bosnom — uzeću harem; ali ne 
uze samo harem, kao Belenli-paša, raspusnik, 
tihano uze Bekira, Bekir zađe u Belenliju, Bekir 
posta raspusnik! imala si pravo, o, majko Melek 

-kaduno, majko sinova, dok sam bio Dželal na 
Bosni suviše mi je narav bila gvozdena a k ženi 
svi putevi zapretani, kapije zamandaljene, bašče 
pregrađene, a staze klizave, omeđene zidovima 
bojazni, slijepim sokacima gubljenja i posrnuća, a 
to nije tako i, moje pjesme će živnuti, zatre- 
periti, zaiskriti, moja pravičnost postaće ljudima 
bliža, razumljivija, milija, O, i ja ću okušavati slas- 
ti vrtova koji bujaju na ovom  prolaznom 
svijetu, eto, Melek-kaduno, posluhnuh te ... 


. otkud? kako? oba moja rođena brata u oba 
zlikovačka vezira da se nastane? kud srljaš, mati, 
ja te takvu zaštititi ne mogu .. ! 


Belenlija je jeo ono što su mu pružale 
nježne, mirisave ruke njegovih  žena-ljubimica, 
slasne plodove života: šljive, kruške, jabuke, 
trešnje, dinje i med, jagode i rogače; pio je 
širu, a ti ne vidiš, moj pobratime, Ali-paša 
Fidahiću? ... 


. ne vidim, mene spopada glad, ja hoću da mi 
šaka spava ma sedefnoj drški kubure za ben- 
silahom; daj dukat! a nisam gramziv, nego, daj, 
onako, nizašto! ne ti! ja nikad ništa nisam u snu 
usnio, moja se usta, kad spavam osmjehuju, ja 
noću čujem jedino kako mi brkovi rastu; a da ne 
znam za tvoju srčanost, o Husein-kapetane, bojao 
bih se za te zbog tih tvojih utvara i sjenki bez 
imena i staništa; a ti, što god hoćeš, de, ali ja 
sam tvoj ahbab i jaran, odan prijatelj, zanavijek; 
eh, nije mi moglo biti gore kad mi Jadar i 
Rađevinu uzeše i Serbiji pripojiše; jutrom  us- 

tanem — rascijepiše mi zvorničku kapetaniju, leg- 
nem opet, zaspim, probudim se, kad vidim pola 
me nema, šutim, zgurim se, glavu sagnem u 
krilo, vidjeće ko, kad, niko ne vidi da me je 
pola! dođe Abdurahim, dade mi Srebrenicu, ja u 
Srebrenicu, nju mi ne da brat Memiš-beg, ja 
nazad a moj brat Mahmud-beg ne da mi sad 
Zvornik; prostrem postećiju, legnem pod zidine, 
zaspim, probudim se, kad me pola od ono pola 
opet pola nema, e, sad me, računam, nema više 
nikako, kad ja opet, ko đoja čitav, vidim --- niko 
ne vidi, ne gledam ni ja; a nema me, šta god da 
me skoli mene više nema, tako mnim, kad jok! 
onomad ti udario sa svojom gradačačkom ordijom 
na me, ja usred bitke u smijeh, nećeš, govorim, 
imati koga uhvatiti, umalo me kuršum ne obori; 
sveza ti mene ko sužnja, dovede u Gradačac, ja 
legoh, ustadoh, opet me pola nema, pola od ono 
pola što je od ono pola ostalo, pa ne znam 
koliko me to puta po pola imade! poslije šta 
god, nisam više ni gledao ima li me, nema li me; 
ne znam, seraskeru, ali da smo nešto bili i činili 
ko što je knjaz Miloš — crn mu obraz bio — 
ko đoja se bo s beogradskim vezirom Sulejman- 
pašom Skopljakom a sultana u Stambolu ot- 
voreno nije nigda kudio — bolje bismo prošli, 
kud ja odoh! znam da o knjazu nećeš zbora ni 
pomena a kamoli upute; jednako ko ni od 
velikog vezira, Rešid-paše, jer obojica pogaziše 
riječ koju su ti dali ... uh! kud ja odoh! afer- 
desum ..1! zna se kakva sam ja budala! 


... poželjeh, pobratime, jarabum-tobeestakfirulah, 
da mi knjaza i muhur sahibiju pominje bilo ko 
drugi, jer da mi ih pomene bilo ko drugi osim 

tebe, sad bih ovdje, u ovi čas presvisnuo, eto, da 
ZNAŠ! se; 


... ha je u Stambolu buknula buna, buknula je i 
u Sarajevu, Alijaga Ruščuklija, Pinjo Barjaktar_i 
neki drugi dobri janičari i Oni drugi, znaš ih, 
uzeše da upravljaju Šeherom, neke namah pobiše, 
nekibul-ešrafa kamenovaše, i nekakvog na svoju 
ruku, što je bio fes na glavu stavio, udaviše; 
umalo ne ubiše i Belenliju! idi, rekoše mu, budi 
naš glasonoša kod sultana! on pobježe, ode brže 
-bolje; onda dođe beogradski muhafiz Abdurahim, 
dođe meni u Zvornik, pa ode u Šeher, pa vas- 
cijeli Ramazan stade ljude daviti na Tabiji; zateče 
ga carska irada da kupi vojsku na Moskova, svi 
se digoše, hoćemo, idemo! ko je podgovorio 
visočke buljuke siromašnih da od Abdurahima 
traže pare za vojnu, to ne znam, samo znam da 
on okrenu topove da razruši Šeher; gnjevne 
Sarajlije ga otjeraše, a on uteče tebi u Zovik, 
prvo meni, pa tebi; dođe Al Namik-paša; 
pođosmo i sva se vojska sleže na Orlovo polje; 
ja nisam bio rad da idem u boj jer izgubih 
Zvornik a ne dobih Srebrenicu, ali sam  =iš6; 
dijelili smo se, kapetan begu a beg ajanu šapće 
pod čadorom — jedni za sultana drugi protiv 
sultana; uto knjaz stade s one strane Drine i ne 
dade nam kroz Serbiju, Rusija mu drži stranu, 
mnogi muslimani se naljutiše na dalekog sultana i 
vratiše kućama, osu se vojna; Namik-paša stavi 
fes na glavu, ti si već bio izabran za seraskera, 
pa pašu na česmi u Travniku svukosmo i obukos- 
mo; povedosmo ga Busovači na čelu naše ordije, 
on uteče; pomogoše mu da utekne tvoja dva 
brata Orhan i Bekir; uteče Namik  Rizvan- 

begoviću u Stolac pa odatle u Carigrad; udarimo 
na vojsku sadrazamovu kod Kačanika i nadbijemo 
ga da je milina bilo gledati, vratimo se u Bosnu 
ali fermana o tvome naimenovanju za bosanskog 
vezira nema pa nema; onda se oni uzvrpolji, oni 
stali gunđati, oni se odaleči, oni povuče i sakri; 
na Zlom Stupu Hercegovci nam udariše s leđa; 
pređemo Savu, kad tamo u Tvrđavi, sve nam 
uzeše, barjake, puške, sablje, dukate, osim ako 
neka od žena nešto nije u njedra sakrila; prođe i 
to, siđosmo Zemunu, lijepo su te gledali i 
dočekali, a onda ovamo u Stambol; i eto, to je 
SVO s.g |; 


. šta god je beogradski muhafiz  Abdurahim 
-paša tražio, ti si, Fidahiću, dao? jesam; šta god 
je naredio, ti si učinio? jesam; a nisi primijetio 
da je nalet svakojaki; jesam, ruke mu žŽlipave, 
kosti i žile se ispreplele, ne znaš šta je, onako 
odoka, tvrđe, kost ili žila; brada ko brada, čalma 
ko čalma, oči staklaste, ko crn bobak na zejtinu; 
i samo to? a šta bi drugo da velim? zar nije bio 
prijek kao Dželaludin? _ jest; zar nije bio 
razbludan i proždrljiv kao  Belenli-paša? jest! 
usred jela bi đipi na noge pa zađi ženama u 
odaje! zar nije gledao s visoka kao brat Ferhad? 
jest! ja sam tvoga brata vidio na Kurban-bajram 
u Travniku, dan prije pogubljenja, rahmet mu 
duši, jest, sada se sjećam, baš mi se jednom 
učinilo da paša gleda isto kao  Ferhad-beg 
Gradaščević, smio bih se sad zakleti da jest! zar 
ponekad nije zborio blago i poistiha, zaneseno, 
kao moj brat Bekir? jest i to, ačkosum! nije 
Dželaludin-paši moj Ferhad bio prvi koga je 
smaknuo, pa ipak je prvi koji živ u njemu osta, 

i nije moj brat Bekir prvi kojeg je Belenli-paša 
potčinio svojoj volji i svojim porocima, pa ipak je 
prvi koji namah pokleknu, kao da ga je cio život 
čekao; i, sasma nesta i premetnu se u drugog 
čovjeka; a možda to i nije Bekirova krivnja; 


... volim kad praštaš i kad izgovaraš riječi blage, 
razborite ... 


. zar taj isti prokletinja Abdurahim, uz koga 
smo stajali i ti i ja vascijeli onaj krvavi Ramazan, 
nije bio junačan, samo što je njegovo junaštvo 
bilo nakazno i nedolično, nakaradno! a znaš li, 
pobratime Ali-paša Fidahiću, zašto nakaradno i 
naopako? ne znaš! e, ja ću ti reći, jer je u nje- 
ga bilo mrtvačko junaštvo moga rahmetli oca 
Osman-kapetana gradačačkog koji je mrtav ležao 
u Dželalu, mrtav Dželal s mrtvim mojim ocem i 
mrtav Dželal sa živim mojim bratom Ferhadom u 
truhlom Belenliji i u truhlom Belenliji patnik_i 
razbludnik Bekir, a svi oni u pustom, nestalnom 
Abdurahim-paši a u Abgdurahim-paši Orhan koji 
ti je došao u goste! i svi, opet, zakačeni o crnu 
gvozdenu kuku Dželaludinova samoubistva, čina 
koji je težak grijeh, kojim je kao muslim oskr- 
navio moga oca u sebi — eto zašto, jer je Ab- 
durahimovo junaštvo mrtvo junaštvo moga rah- 
metli oca! 


... da ti ne pričam, kao da sam bio obenđijan, 
kao da me je začarao ili urekao, šta god mi je 
rekao da uradim ja sam uradio bez pogovora, 
jedva sam čekao da to uradim, prosto mi je bila 
muka ako nešto nije iskao od mene; snijeg, ciča 


zima a on daj hiljadu ljudi da idu Šeheru, ja 
skupim hiljadu ljudi pojašem = dorata. pa u 
Sarajevo; čim sam ga ugledao, čim je prvu proz- 
borio odmah sam mu sve iznio, dao i. ponudio: i 
konje, i oružje i dereglije, i pare i žito i Zob, 
SVE; 


. stostrtuka ga muka svezala za Bosnu i nije 
mogao da se iskobelja, nije mogao  pokidati 
stotine konopaca, odvezati hiljadu uzlova, sišao je 
među sarajevske janičare nakinđuren s rukama 
skrštenim na prsima, bez svojih boegradskih zap- 
tija oko sebe i bez nas, svoje pratnje, stao pred 
svoju sudbinu kao da joj kaže: evo me, zvala si 
me i ja sam došao, tako mrski Abdurahim-paša, 
nu, nakazna junaštva, nikom od koristi; koliko 
god se trudio da ostane u Stambolu, sudbina ga 
je gurala k Beogradu, koliko god se batrgao da 
ostane u Beogradu, sudbina ga je gurala u 
Bosnu, tad je uvidio da mu to nije početak nego 
kraj; htio je da što više ljudi upamti njegov kraj; 
stajao je Abdurahim i sam svojom rukom tjerao 
prašinu ispred svoga lica, sam je svojom rukom 
otirao ćurak dok su se oko njega drali, vikali 
pucali, sjekli, plakali, zapomagali; sam Ruščuklija 
razdrlji košulju . na svojim grudima pred njim; 
Belenli-paša u. Abdurahim-paši razmicao je svojim 
ženama bijele ruke i bijele noge, umakao somun 
u sitni ćevap, pio šerbe iz ibrika, podrigivao se i 
oblizivao se, mirisao hercegovački duhan; tako 
mrski Abdurahim! ugasi se um, utuli i potamni 
sjećanje, skamenite se osjećaji, život je žrvanj be- 
stidnosti; zar su moji najbliži dva brata dva zrna 
kukuruza koji nestaju mukle, zatomljene radosti 
u. buci mlinskog kamena? ... 

... Belenlijeve žene poturale mu leđene, brisale 
kosama oznojeno lice; vruće mi je, govorio je, 
one ga hladile, zima mi je, govorio je, one ga 
pokrivale; lezite na me, sve lezite na me, Zzloslut- 
na se buka čuje spolja; jedna preko druge, ne 
hakačite se! a kad sarajevski janičari provališe u 
njegove odaje, tri dječaka, tri ičoglana, goli do 
pasa i bosih nogu, plačući i smijući se, stadoše 
pred  janičarske handžare,  pogledaše grube, 
narogušene, očajne, prevarene i odbačene sul- 
tanove vojnike; i nađoše se oni koji zagovarahu 
Belenliji život, biva, da se ne ubije, treba im Živ 
a ne mrtav, da ide i ponese janičarsko pismo 
koje su jecajući napisali, vjerovali su da je u tom 
pismu moć; da nosi to pismo sultanu a da će 
mu  janičari  poštedjeti život 1 ostaviti sva 
bosanska blaga koja je bio do tada nagrabio i da 
će mu ostaviti njegov harem skriveni, samo da za 
njih govori pred sultanom; a Belenli-paša, nam- 
jesnik, stalno se, kao u bunilu, dok je slušao 
molbe i prijetnje, zasipao suhim  grožđem i 
pilavom; pred njim je stajala velika sinija puna 
izvrhom vruće riže; i da sve pojede nijedno zrno 
ne bi palo na mrtva usta moje braće u njemu; 
Belenlija je pilavom zasipao u sebi mrak i rupu 
bez dna; iz njegovog debelog lica virile su 
krvoločne oči pjesnika Dželaludin-paše; i onako 
debeo Belenli-paša je jašući kroz čaršiju prema 
kamenoj Kozjoj ćupriji stalno sjahivao i mahao 
sedefli štapom oko šest prvih konja svog 
karavana na kojima su jahale sasma pokrivene 
njegove žene kao da tim štapom  rastjeruje 
poglede onih koji su ih ispraćali; mi volimo 
dinastiju Ali-Osman, mi volimo padišaha, ali ne 
damo svoje odžake, ne damo da nam sultan 
podučava djecu boju i oružju, sami ćemo ih 


podučavati kao i dosada; bio je početak ljeta, 
zrak mirisan, noć čista, nebo s dalekim odsjajem 
sunca, samo u vrh nebeske kupole blistav polu- 
Mjesec 


. . . Dželaludin-Belenli-Abdurahim-Namik-paša; kao 
Dželala sam ga mrzio, kao Belenliju prezirao, 
kao Abdurahima nipodaštavao a kao Namiku ni 
mukajet nisam bio, stajao sam sapet i čekao 
njegovu propast, nije mi ni na kraj pameti bilo 
da, kao vezir Bosne, uzmem u se Oca i sva tri 
brata; i ako bih u se uzeo Ferhada da li bih 
mogao i Orhana? a ako sam vezir zar ne bih 
bio i Dželal i Belenli i Abdurahim i Namik i 
Husein; čekao sam da se Abdurahim raspadne, 
nisam vjerovao da se raspada Otomansko Car- 
stvo; dželat je zatezao gajtan a ja sam stajao i 
gledao; nu pa tamo i sad stoji jedan Husein; 
sedmi dan Ramazana! o, Allahu, zar zaista svaki 
grešnik može od tebe iskati oprosta? Abdurahim 
više nije ni tražio od dželata da vješto i žustro 
obavlja svoj posao, čak je dovodio ljude nevične 
pogubljenjima, kao da je gatao i čarao prona- 
lazeći upute za se u kricima onih koji su izdisali; 
ranije, čuo sam, a čovjek pamti gadosti, Ab- 
durahim je znao pogubiti i samoga dželata ako 
ovaj svoj posao nije valjano obavljao, znalački i 
vješto, da se žrtva ne muči; kako su široka polja 
nemoći oko drznika i nasilnika! paša je istezao 
vrat, kratko pogledajući posljednji trzaj žrtve; pa 
to su ljudi! dabogda da ti ovo pomogne ugušiti 
bunu u Bosni; i, gušiš li ti bunu po Bosni ili u 
sebi nešto trajno raspiruješ? i kada je posljednjeg 
dana ramazana pala i posljednja žrtva maksumova 
katil-teftera, znao sam da sultan Bosnu više 

nigda upokoriti neće i da sam ja žrtva i da ne 
treba da žalim života ali, nu, samo što sam digao 
ruke od života, u mene navrije snaga i jetkost i 
rekoh paši Abdurahimu: čuvena je tvoja kasida o 
Travniku, o čestiti paša, mnogi u Šeheru strepe 
da tvoj gazel o ovom saraju sa stotinu munara i 
hiljadu bašči ne dosegne savršenstvo onog o 
Travniku, a on otpovrnu da ne piše pjesme ako 
to što. kažem nije moj telmih, ja urazumljujem 
nepokorne, reče, i sve mi je dopušteno; onda 
stade da globi; zar oni nisu muslimi? oni su 
neposlušni, smutnju i nered unose; neka ti svi 
halale a jedan neka te prokune opet ćeš u 
džehenemu gorjeti; ti šuti, bolje ti je, reče Ab- 
durahim; nešto se rušilo, čuo se tutanj; dovedite 
mi ono dijete, ono siroče, onog maksuma kome 
je ovaj grad oca kamenovao; Abdurahimove oČi 
se zamutiše, skupiše, a onda bljesnu jedna suza u 
njima koju je on dugo rukama razmazivao po 
obrazima svaki čas pogledajući nadlanice; ima li, 
sine, još onih koji su te siročetom učinili? a 
dječak reče da nema; osvetio si smrt svoga rah- 
metli oca, reče Abdurahim; noć morom miniše, 
između dva debla, dva golema oraha, vatra, 
podalje top i dželati Džasmet, zar Džasmet, 
Osman, zar Osman i Harun, nauljenih tijela, 
zadriglih vratova, širokih pleća, nedaleko od 
vezira i njegove pratnje; u pratnji ja; Džindžafići, 
ukočeni, čuje se kako im kosti pucketaju od 
nepomičnosti, njihovi znaci njihova uznositost; if- 
tariće se, svako u svom konačištu; o, kuće ugled- 
nih i bogatih! podno Tabije po svem Sarajevu 
zaplamsaše : vijenci = kandilja oko  džamijskih 
munara, 'dopriješe ezani, a -časak prije čulo se 
samo rzanje konja, čakit kopite o kamen i puc- 
ketanje baklji ispred vezira; svjetlo je. padalo na 

njegove upola spuštene očne kapke, pepeljastu 
bradu, koščato, surovo, ispijeno lice, prozirne, 
tanke i zbrčkane uši; sjedio je i disao tako kao 
da je đah u se ulazio, đah iz sebe izlazio i 
nekud na čas nestajao; jedanaest mrtvih trupla 
sarajevskih janičara zadavljenih to veče, leže 
jedno pored drugog; vezirov baša gleda u 
vezirovog barjaktara, vezirov_barjaktar_ gleda u 
vezirova haznadara, vezirov haznadar gleda u 
vezirova tefderdaliju, vezirov tefterdalija gleda u 
vezira, čeka se znak da se trupla mogu "kloniti; 
pod Topom baše odgone okupljene i rodbinu 
pogubljenih i po strmim kosama i šikarama stal- 
no pršti granje, čuju se lelek i plač, kletve i 
naricanje; iz gomile dopire  šašorenje,  šapat, 
prigušeno mrmljanje, talas mukla odobravanja; i 
talas opomene, ali jedno drugo ne nadvladava, i 
žamor odobravanja i žamor pritajena bunta i 
prijetnje prepliću se nad glavama okupljenih; 
krošnje oraha šume na vjetru a stabla potežu 
svoje korijenje iz zemlje; učim jasin neprestance; 
pet je ljudi u Abdurahim-paši; spuštam pogled da 
ne ugledam Ferhada ... 


. nekada strog, skroman, nepodmitljiv — pjes- 
nik i krvolok, potom preobraćen u raskalašna i 
oblaporna, jer mu je pravo i uvjerenje da gvoz- 
denim stiskom brani Osmane i Tursko Carstvo 
uzeto, razorene utrobe, tijela pihtijasta_ a lica 
suha, sunovraćen; zasićen potom onim čega se 
od djetinjstva bio klonio i odricao, onim što mu 
je negda bilo odvratno, tražeći ijelesne užitke 
sasušenih usta i gotovo mrtvih, otupjelih čula, 
podsticao je kolanje krvi u sebi razvratom i 
dozivao sebe krvološtvom, sretan da on guši 

bunu u Bosni, sebi nadat i, na svoju ruku 
učvršćuje vilajet Otomanskog Carstva i, još sret- 
niji što mu  pouzdanici govore da stvarnost 
Turske neće učvrstiti i Oovaplotiti, ponajmanje 
ovdje, daleko od svog Erzeruma, gdje je sasma 
na prolazu kao izaslanik sultana Mahmuda jer bi 
onda ta rađa njegova mogla da potraje zauvijek; 
udiše gnusobna zaduha svoju vlastitu smrdljivu 
zaparu, a niko oko njega ne zna šta se to 
događa u Šeheru; on govori: ovo je carstvo Ali 
-Osman, moćno je, golemo je, ali riječi koje bi 
kao mumin i muhafiz trebalo da govori ne slaze 
s njegovih usana, raspao bi se od njih, da ih iz- 
govori; on će se sebe spomenuti negdje u osami, 
kad mu dođe kraj; . . . na velikom, teškom 
drvenom pladnju bašaščija donosi, nama  ugled- 
nicima  valijine pratnje, čaše himbera da se 
omrsimo; gdje da se djenem sa svojim silnim 
ponosom? Abdurahim je govorio: sultanova riječ 
je svetinja i da imam sto života ne bih žalio da 
ih položim za samo jednu njegovu riječ, želju ili 
odluku, zato se bojte! sultanova riječ premaša 
sve što ste vi svi skupa koliko vas god ima i, 
sve što god sam ja, a onaj koji krši carske 
zapovijesti_ taj nije trebalo ni da se rodi, a 
kamoli da živi, a ja sam samo onaj koji od takva 
drznika i neposlušnika prima dar jal' u zlatu, jal! 
u kakvu drugom malu da ga oslobodim Života 
koji nije zaslužio kao sultanov podanik, zato se 
bojte! i reče: sva imanja da im se zaplijene i u 
carsku haznu prepišu, a sad idite! podigoše ga u 
sedlo i svedoše s pratnjom niz kaldrmu; strahotna 
je molitva njegova — jecaj i krkljanje; iftarivši u 
svom dvoru i konaku stade ukočena pogleda da 
prebire koju će od jedanaest svojih žena i s 
kojim od jedanaest samrtnih hropaca jedanaest 

žrtava gore na Tabiji, poljubiti; jutro nije bilo 
ničije; konj posrnu poda mnom; zajahah drugoga; 
nagledao sam se; jašem Gradačcu, pa na Zvornik 
da kaznim Ali-bega Fidahića ... 


čovjek je hambar vremena, svaki čovjek 
ponaosob i to ne valja! i zar sam ja prorok da 
pozivam ljude u vjeru? na sve trima mojim buj- 
ruldijama, nije, doduše stajao samo moj pečat — 
pisalo je: ova je bujruldija izdata od samostalnog 
ajaleta bosanskog; a ja svoje vrijeme nisam stigao 
da razapnem, zato sam mogao biti budan uoči 
bitke, uoči svih bitaka i, nakon njih; a oni dani 
kada je među nama vladala bratska sloga, te se 
nije razlikovao serasker od čauša nego smo svi 
bili ko jedan, a bilo je takvih dana, uistinu mi je 
sva plaća za sav moj gubitak i trud i to nije ni 
sadrazamovo ni valijino, ni sultanovo_ ni Her- 
cegovčevo, nego naše, džabe im pobjeda i korist; 
i malo je sklada u Dželaludinovoj kasidi koliko 
ga je tada bilo među nama; ali odmah poslije tih 
proplamsaja koji mrtve oživljavaju, sve razlike su 
se stostruko jače ispoljavale nego ranije; zašto 
sam Bosnu izgubio? da li zato što sam bio 
budala? ili krut k6 kolac? zbog svoje pravedne i 
jasne nade da će sultan, kao otac, prihvatiti ono 
što je Bosni pripalo na um! ja hiljadu puta više 
volim ovo sužanjstvo i ovakav svoj kraj, nego da 
sam poslušnik i sluga sultanu i muhur-sahibiji, a_i 
ovaj poraz je od Boga, pa je moj baš ko i pob- 
jeda da je bilo suđeno da bude ... 


... po mojoj avliji u Gradačcu čudne ptice i 
velike i male; paunovi su, jarebice su; šarene 
vrane i crvene svrake, plave rode i još mnoštvo 

nekakvih ptica, ali sve bezglasne, nijeme, ni da 
kvaknu ni da pisnu; prhnuće, kad me ugledaju, 
mislim, odletjeće dakako, ali jok; mašem rukama, 
iš! viknem, nijedna ni makac, zaplješćem rukama, 
ni habera; zađem u to jato, pa ne znam bi I" se 
smijao, ili bih se žestio; u to s leđa, najednom 
začujem lepet krila, to se jato tih svakojakih 
ptica poplašilo; okrenem se kad ugledam fra Iliju 
Starčevića, drži u ruci bečke novine i maše mi 
njima, u šarenu habitu, samo sve boje na tom 
njegovom habitu izblijedjele gotovo se i ne raz- 
likuju jedna od druge; ne dolikuje njemu takva 
odora, sinu mi u pamet; pa se načinim kao da 
ga nisam ni vidio; zadem u hamam a u hamamu 
sve onako kako jeste i kako i treba da bude: 
crni, mokri kameni zidovi, nanule, čaršafi, vrelo 
kamenje, leđeni i burad s vodom; kad opet 
ugledam fra Iliju kako viš' glave odiže one 
novine da se ne skvase; zašto li me ne oslovi? 
pitam se; u to mnoštvo ruku izbi iz one 
hamamske pare, ne vidim nikoga, samo ruke me 
svukoše, okupaše, otraše i obukoše; izađem iz 
hamama a pred hamamom sve moje baše, subaše, 
miralaji i ajani i osedlan čarapast alat sa bijelom 
lisom i sabljom ispod vrata koga sam osobito 
volio ali koji je, znam, uginuo još na Adi; u to 
se alaj razmače a između alaja prođe niko drugi 
do đeneral Fojt, blijed, unezvjeren i predade mi 
šutke ferman, onaj isti koji mi je pročitan u 
Zemunu onomad kad sam se onesvijestio; reče 
nešto na njemačkom, žustro se okrenu, pa se 
onda sav cepteći vrati i reče, vadeći iz rukava 
uzak, tanak nož, ne znam po čemu ali učini mi 
se ko ženski: moram knezu Meterniku odnijeti 
dokaz i pouzdano uvjerenje da si živ i reznu me, 
posječe k6 = britvom onim nožem po nadlanici 


desne ruke u kojoj sam držao svijen ferman; svi 
se moji trgoše i uznemiriše, sablje iskočiše iz 
kanija, a ja žurno dadoh znak da se smire i da 
ne kidišu na đenerala; on nesta, kao da u zemlju 
propade; u taj mah, odnekud, na bijelim konjima, 
iskočiše sva tri moja brata, i Ferhad i Orhan i 
Bekir, ali sva tri ko blizanci, veseli ko za svadbu, 
baciše me u sedlo onog alata, dohvatiše ular te 
sva četvorica jurnusmo; stisnem Oči dajući time 
znak da me vrate vojsci pred hamamom, bio sam 
sasvim siguran. da će razumjeti šta znači to što 
sam zažmirio, ali moja braća za to kao da i ne 
haju; otvorim oči, kad vidim sjedimo oko sofre, a 
mati iznosi tepsiju pite; a sve vrijeme i kad sam 
išao u hamam i kad su me one ruke prale, trale 
i oblačile i kad me je đeneral posjekao kao da 
to i nisam bio ja nego neko drugi; hajd', mislim, 
kad je mati pitu spremila da baš vidim kakva je; 
pogledam desnu ruku još mi ona parnica na njoj 
i krv zgrušana na njoj; gurnem ferman u njedra, 
sakrijem ga od matere da se ne sekira; mati od- 
siječe komad pite istim onakvim nožem, tankim, 
oštrim koji sam maločas vidio u rukama đenerala 
Fojta i dade komad pite Ferhadu, onda odsiječe 
drugi komad i ja pružim ruku, jer tako je bilo u 
svemu, ja sam bio drugi u svemu, u nagradama, 
u batinama, kako se koji od nas rodio, po starini 
i starješinstvu, ali me mati onim nožem recnu po 
ruci isto ko i đeneral Fojt, ja trgnem ruku a ona 
onaj moj komad pite dade Orhanu, a potom i 
Bekiru, a meni ne dade nikako; tješim se ja u 
sebi da to i nisam ja, nego neko drugi i da to 
materino oko zna; a opet mi se pred braćom 
valja pretvarati da sam ja; govori se, sine, reče 
mati. uto, da šiltetu i čibuku pripuštaš fra Iliju; ti 
se, sine, na majku svoju nemoj ljutiti, ali govori 

se da mnogo šuruješ s posavskim fratrima i da je 
glas o tome odaslat čak u Stambol; pričuvaj se, 
neka ti ne dohode, a i njima je njihov gvardijan 
priprijetio da ti više ne dohode; fra Ilija mi čita 
ono što pišu bečke novine, a hoće i crkvu da 
podignu, moraju mi dohoditi; fratar ima cara u 
Beču, u njega gleda i lako mu je čamcem Savu 
preploviti, ja samo kažem, a ti opet ponajbolje 
znaš; on meni kaže: ti si moj gospodar, ne vidi 
ni sultana ni vezira, zar mi nije s mora doveo 
najbolje majstore i neimare kad sam kulu u 
Tolisi gradio i zar ne govori da uvijek može za 
me da se glasne u Beču; kod sultana šeću i 
Francezi i Englizi, a domalo će mu i Rusi 
dohoditi, i svakojaki Karavlasi, uče ga pameti, a 
ja da ne smijem sa svojim ljudima općiti to ne 
može biti i veća mi je korist sjesti s fra Ilijom i 
eglenisati nego sto uhoda slati u Preko svaki 
dan, neka jedu govna ti što tako govore ... 


... ja veselja! sve rogata marva; to ljudi natakli 
sebi te volovske, te vučje, te zečje, te medvjeđe 
kože na glave, o svakom vratu zvono, u rukama 
im čvornovate močuge, jezici isplaženi, crveni, sa 
njih kapa slina i kry,y, u očima plamenovi; urlaju, 
muču, viču, njaču, izvode kolo i litaniju od koje 
se mrzne mozak; uvrćem se, krivim i izmičem € 
da bi nekako utekao toj marvenoj najezdi a sve 
to životinjsko kolo sve pomamnije i bučnije igra 
i pleše oko mene i uvlači me u svoj vrtlog! o, 
gdje si usnulo nebo? miris jasmina? jablan pod 
navalom vjetra! kod koga je, čiji je ono mio 0Os- 
mijeh koji sam od sebe titra na usnama? nu, srsi 
radosti uzlaze uz kičmu! blaga mliječ obuzima 
tijelo, duša behara od ushita ... 

... Odigoh se u sedlu i stadoh na svog konja ob- 
jema nogama i skočih nebu, oblacima iskidanim 
ko poderane ponjave, vinuh se i vidjeh svoje 
sedlo kako sja ko žižak i postaje sve manje i 
manje dok najzad ne utrnu posve; letim ne 
obazirući se više na one jaramaze koji ostadoše 
lomatajući rukama za mnom; znam da je ovo 
mudžiza, pa iako je mudžiza, osjećam da joj se ne 
smijem sasvim prepustiti, nego da moram dobrano 
paziti kako tijelo, ruke i noge pomičem; Vidi, 
bljesnu, sjetih se da dobri mogu u trenu prevaliti 
put od, rečemo, Gradačca do Medine, ali ja nisam 
dobri pa letim sporo; a budem li zagledao koliko 
sam visoko, pašću; okrenem li se na leđa 
strmoglaviću se istoga časa; ushit je moj golem ali 
mu nedostaje još nešto malo pa da bude potpun, 
ali to nešto je nepremostivo za me i ne samo da 
bih se istoga časa strovalio zemlji ako bih nečim 
pokušao i to da dosegnem nego bih, osjećam to 
jasno, počinio nekakav  strahotan,  neoprostiv 
grijeh; a ne znak kakav je to grijeh; ispod mene 
urvine, brda, gorja, rijeke, sela, šume, bijeli 
gradovi; sve što mi je ikad bilo drago, ili palo u 
dio kao dobro i lijepo navire bez imena; jesam, 
tiho ponavljam u sebi, jesam sve sam i serasker i 
uzdanica Bosne, moj je protok bez brane i lijeva 
mi je ruka zelena ispod lakta, znam, ali, iako ne 
vidim i u to sam sasma siguran; minuh posljednja 
bosanska brda i ukaza se ravnica prema Savi ko 
more i u daljini grad Gradačac; srce mi zaigra 
jače te se namah stanem kočiti i kameniti; u meni 
se javljalo nešto crno, potmulo i tegobno, nešto 
što će me oboriti i ja ne znam koja pomisao u 
meni je to izazvala; strmoglaviću se baš nadomak 
kule; tako to i biva, jah, nadomak, ne biva 
drugačije; pogledam posljednji put oko sebe i 

ugledam neizrecive, neiskazive, prozirne tragove 
velikih i malih utvara i zavapih: o, Allahu, milosni, 
ti si kadar! moj let je pun natruha i, jasno, ali i s 
neopisivim bolom,izgovorih imena svoje braće; i 
najednom svim srcem zaželjeh da se moj let 
okonča ma pri tom i poginuo; nađoh se pred 
dvorom i mnogi se ljudi sjatiše da me prihvate i 
ponesu postelji; ja sam blatnjav, mokar kao da su 
me iz duboka kala iščupali; i težak, toliko težak 
da me ni dvojica ljudi ne mogu podići; oko mene 
su se tiskali i sada su me nosila petorica, sed- 
morica, ne znam; u zemlju da propadnem što sam 
kaljav i neopisiv me stid pritisnuo što sam toliko 
težak ... 


+... što se to, mati, rekoh razgovijetno kad ostas- 
mo nasamo, od mene toliko išće i očekuje? zato 
što imaš, sine, otpovrnu ona; onda se sasvim 
obeznanim; što se ne uhvatih za jabuku sedla, 
što prvog jaramaza do sebe ne ščepah rukom za 
košulju i što ne zavapih: jarane, mene neka sila 
odiže, daj ruku, ne daj me! ... 


... kad sam ponovo progledao, svuda oko mene 
bilo je spljošteno cvijeće, po podu, po duva- 
rovima, po šiltetu; ponekad, povremeno, kad bih 
se nagni naprijed — nazad obuzimalo me je 
sljepilo, ko god _ je stao preda me lelujao bi 
proziran baš kao da su ljudi i haljinke na njima 
od vode; ugledam moga učitelja mulla Mestvicu 
Kerima Sarajliju, njegove plave oči bile su blage, 
vodnjikave, kao da su izblijedjele od plača, usne 
tanke, vlažne i modre, brada paperjasta, nos 
tanak, oštar, pljosnat, na vrh glave zabačen kauk, 
golo ogromno čelo sastavljeno od dvije srasle 


izbočene pole, po sljepoočnicama plave  žilice 
koje samo što se ne rasprsnu, glas tih, suzdržan, 
uspavljujući; glavu je stalno njihao tamo-ovamo 
kao da njome namotava predivo na dva 
nevidljiva kalema, stalno ozaren; a to njegovo 
njihanje bilo je kao da neprekidno pokušava da 
se uvede u zanos aška; bio mi je nepodnošljivo 
odvratan; i on proziran, u njemu ko u sehari, ili 
polumračnu mutvaku, svakojaka pismena ispisana 
arabicom, bosančicom, turskim, arapskim i per- 
sijskim krasnopisom, kaligrafijom, kako god se 
prema njemu nagnem da ga bolje osmotrim, 
vidim samo hrpe ispisanih  svitaka; na  sofri 
jemeci, kalajisano posuđe, sahani, drvene činije, 
teške srebrne kašike, o mom pojasu zlatan sahat, 
u ruci čibuk, o, obilje, samo što se melek ne 
pojavi; da nije negdje onkraj sofre  kanula 
majčina suza, čuh joj zvek; u zidu prazna niša i 
u njoj polica od jedne jedine tanke, izrezbarene, 
iskrivljene i ispucale daščice; u niši ništa, na 
daščici ništa, samo zid popucao i neravan, po 
njemu se tanke blijede sjenke hvataju; ne znam 
čitam li ili to Kerim kazuje: došla carska irada 
da se ide na Moskova! ruske, engliske i franciske 
lađe potopile pedeset sedam turskih i egipatskih 
lađa, osam hiljada nabas-momaka našlo smrt u 
talasima Navarine, sultan pozvao sve muslimane 
svijeta da se odupru ruskom caru Nikoli, sto hi- 
ljada Rusa jaše obalama Crnog mora, hoće kolo 
smrti da zatvore kod Bosfora; ko je od mojih 
gradačačkih momaka vidio more? ko džemiju, 
osim savskih dereglija i splavova na Drini, daleko 
je Bostor i Besarabija, knjaz nas neće pustiti 
kroz  Serbiju; zar je dotle došlo? Ali-paša 
egipatski bori se po Moreji, Rusi siđoše do Er- 
zeruma, hej do Erzeruma! otima se Grčka i Ser- 

bija, sultanove vojskovođe izgubiše bitke i od 
paše Janjine i od Mehmed Alije i njegovog 
Ibrahima iz Egipta, knjaz Miloš Obrenović dobi 
Jadar i Rađevinu i još tri nahije i sve Turke 
izagna iz Srbije, ostadoše samo oni po gra- 
dovima; engliske, franciske i ruske lađe slobodno 
plove kroz Bosfor i Dardanele, Mehmed Alija 
egipatski vlada i Sirijom i Egiptom, paša od Ja- 
njine Albanijom i Sjevernom Grčkom, vazaluk su 
priskrbili i Grčka i Moldavija i Besarabija, po 
Bugarskoj hara paša Alija i neće sultanu ni 
danak da plati; zar da mi sjedimo skrštenih 
ruku? sve je to nama u korist! 


... pogibe nam sedamdeset askera, osam kadija, 
deset hadžija, jedan visočki spahija, više aga na 
bedevijama i tri barjaktara, kao da su pošli u 
svatove a ne u boj, Filebu; opremi nas, veziru 
Abdurahim-pašo, za vojnu, srca imamo i junaštva 
imamo, ali para nemamo, ne žalimo umrijeti za 
sultana! kuš!! hrsuzi i nevaljalci, sami se opremite, 
da ste ljudi na svom mjestu i čestiti muslimani 
pošli biste u sveti boj opremljeni i bolje od mene, 
kuš! sad ću vas sve ovdje svojom rukom isjeći i 
kazniti! e, nećeš, vala rekoše pa oni pogubiše 
njegove ičoglane; cio buljuk; više od stotinu ljudi 
iz visočke nahije odazva se sultanovoj zapovijesti i 
dođoše pred Abdurahima; mi nemamo akči, nama 
djeca kod kuće gladuju, a žene plaču, a mi smo 
nesretni, hudi, očajavamo, jer nemamo ništa osim 
gola noža, nikakve opskrbe za dalek put nemamo, 
nas su kivni i ugledni sarajevski trgovci tebi, 
valijo, uputili, rekoše: vezir nam je sve uzeo, on 
ima pare, iščite od njega, pa smo mi, evo došli; 
ne smiju se carske pare trošiti kako to kome na 

um padne; svima je rečeno da se ide na Orlovo 
polje gdje će se sva vojska iskupiti i da nijedan 
buljuk ne dolazi u Šeher, a vi to niste poslušali; 
zna se šta sljeduje neposlušnima; i htjede sve da 
ih pobije, ali Visočani skoče pa svojim noževima, 
kojih su imali izobilje, mnoge vezirove askere is- 
jekoše, a i njega bi da nije pobjegao i zatvorio se 
u Vratnik; nekima to bi drago; visočki golaći! ... 


... paša je dao da mu u bašči razapnu šator koji 
je sa sobom vukao još od Erzindžana, ali je 
sjedio na šiltetu ispred čadora, nikoga nije htio 
preda se pripustiti, i sjedio je sve dok ga lišće 
nije pokrilo; njegov čehaja slao je hitre tatare u 
Carigrad i upute buljucima; neću ništa da čujem, 
rekao je vezir Abdurahim, oko dvora nikoga, 
nikakv šum, nikakav klepet, nikakav gas, nikakav 
zvek i, u tišini se kliberio; cio dan je pred njim 
stajao sahan pure, ali on ne okusi ni zalogaj, 
samo je tri puta potegao vode iz ibrika začepivši 
jednom rukom nos da ne omiriše bakar; onda je 
dugo gledao svoju desnu žlipavu ruku, pa lijevu i 


tako naizmjenično, samo to, a one su kao 


oduzete počivale na njegovim koljenima; čujem, 
šapnu sam sebi kao da je pred njim njegov 
bimbaša, da neko nekoga doziva s Alifakovca, idi 
pa ga zadavi da više ne dernja; neko dijete plače 
na Bjelavama, idi, nađi mu mater neka ga 
podoji; sam je sebi tako govorio i opet se 
kliberio bezglasno, kao da je na umoru, kao da 
je teško bolestan, ili kao da plače; zar nisam 
naredio da se moji saraji i moja bašča okruže 
tišinom! ali, čestiti paša, Alifakovac je s brda na 
brdo, ja ništa ne čujem, a Bjelave su puškomet 
odavde; operi uši, krmak! kako da umirim cijeli 

Šeher, ljudi se u boj opremaju; i kad ču 
Visočake, kad ču buku i galamu paša se najprije 
prenerazi a onda obradova, i kad sunuše visočki 
handžari i padoše mnogi od njegovih i neki od 
Visočana on se obradova jošte i više, a kad 
uteče Vratniku i ugleda topove paša Abdurahim 
obradova se većma; a neki njegovi su gledali 
pašu i šaputali: valija je vedar i hitar kad mu je 
najgore, baš je junak, ne žalimo umrijeti za 
njega; a Sarajlije podno zidina Vratnika u čudu 
su gledali i govorili: hem nas je davio i ubijao, 
hem nas je globio, a evo sad hoće i grad da 
nam sruši, nećemo to više trpjeti a Tursko ćemo 
Carstvo braniti mimo ovoga vezira, pa udare da 
osvoje svoj Vratnik i prodru u nj; vidi, govorili 
su, vidi, zlo i naopako, vezir udario topovima na 
Seher; oni pobijeni, u dobru ruhu, ležali su 
nauznak, u nekih tek iskovana sablja, u plavom 
čeliku urezane svete riječi o slavi i junaštvu, O 
dverima  nepojamnim, vidi, rekoše Sarajlije i 
Visočani, ovi ne poginuše od ruske sablje, kako 
to! ubićemo vezira Abdurahim-pašu, zaslužio je 
to, daj da ga ubijemo! sedamdeset Sarajlija i 
trideset Visočana guralo se i tiskalo među sobom 
da ubiju vezira a on je govorio ružno, glasno, 
ono što mu je padalo na pamet, bez reda, on je 
proklinjao, iako su mnogi. očekivali da preklinje, 
nije! kleo je i prijetio; ali, ne ubiše ga, čud- 
novato koji god bi se od sto ljudi progurao da 
ga ubije, nije ga ubio, svakome bi od njih ruka 
klonula ... 


... Onda stade moje ime da pominje: o, Husein 
-kapetane, diko! tebi ću o, Huseine Gradaščeviću, 
nikome do tebi, stalno je to ponavljao; samo mi 

se u te gleda i samo mi se s tobom razgovara, a 
ovo govorim da vi čujete, da znate da znam koji 
je najodličniji u vascijeloj Bosni, to vama govorim 
vašim otvrdlim ušima, a sebi" ne govorim ništa, 
sebi nemam šta da kažem, i. tad se nasmija; ni 
da govorim, i opet se nasmija, onda se smrče, 
niti da prigovorim, reče muklo; podiže dvor i sve 
svoje i zaputi se u Gradačac; niko ga više i ne 
dotače; on jedan draži mi je nego svi vi skupa; 
tako me pohvali! 


. . . Dželal-Belenli-Abdurahim-paša dođe meni u 
ljetnikovac u Zovik, te ga dočekasmo kako i 
dolikuje da se dočeka, dočekasmo ga ko brata i 
ko još jednog brata i ko oca i ko vezira, ko 
najbližeg; i s mržnjom kakvu nikad nigda nisam 
osjećao ni prema kome; pored mene u Zoviku 
bijaše moja mati, mulla Kerim, Orhan i Bekir: 
dočekasmo i svu njegovu pratnju; isenjajte konje, 
nazobite ih, vidite imaju li rana, paša, hodi od- 
mori, vikao je Orhan; da pašu rasporim da oca 
mrtvog poljubim, da ga zadavim, da PFerhadove 
iskolačene oči ugledam, da mu svežem i noge i 
ruke da brata Orhana iščupam iz njegovih 
kandži, njegovog pjesničkog zagrljaja, iz omam- 
ljenosti i bluda; ali nismo mogli tako raskomadati 
Abdurahima, on je bio sasma srastao sa sobom; 
utvara je mene poljubila, odjednom je ugledah; 
Bekir je tiho upitao hoćemo li ga ubiti; mati 
reče: naš si gost, o, ti pašo i veziru, ali da ti 
kažem, tvoji prethodnici, stambolski veziri na 
Bosni, veziri prijašnji, dvojica prije tebe, Dželal_i 
Belenli, mnogo su zla i bola nanijeli meni i rodu 
Gradaščević pa mi opet sultanu služismo — 
Dželal mi nabigajrihak pogubi Osman-kapetana, 

rano moja ljuta, i ne bi mu dosta nego mi 
pogubi i Ferhada, sina najstarijeg, drugog moga 
sina Orhana paša Belenlija zavede i odvede, 
odaleči ga od roda, s braćom zavadi, zar to mati 
može da gleda? kakav je ovo zeman i nevakat, 
zar su ljudi prestali Boga da se boje? 


. 1, evo, ja prelazim kapije ovoga svijeta a svi se 
vi, sabrani u Abdurahim-paši, sada na se ras- 
tavljate i dohodite mi svaki ponaosob; nisam 
mrtav, ali nisam ni živ, sjenke mi ruke pružaju i 
ja čujem i razabirem; a bio sam sasma otvrdnuo, 
tek mi se sada duša raskravljuje i ja uviđam da 
sam bio sasvim blizu nasilniku; ali, kunem se, to 
nije bila moja volja, zar sam u Tuzli mogao reći: 
ne? o, majko, zar da se na te obrecam, zar da 
pred tobom budem osoran? ali šta govoriti čov- 
jeku koji svoje žene više ne ljubi nego ujeda, po 
njima su gnojne rane od njegovih truhlih zuba da 
ih vidiš modre i krastave! sigurno su obnevidjele i 
otupjele; sad je svejedno ono prije i ono poslije, 
sve je sad jedno, ujedno, a da je Abdurahim samo 
Abdurahim, zar je mogao poslije onolikih zuluma 
koje je nanio Bosni i zla koje je nanio nama, doći 
u Zovik? on je utvara, ni paša ni čovjek, a do ut- 
vare ne dopire ničija riječ ... 


. nemoj, sine, tako, ne daj Bože, da nad njim 
ruke okrvaviš, katil uludo da postaneš, oprosta 
kod Boga da ne nađeš; a ako je istina ono što 
znamo i ono što se priča, neće ni doći do Stam- 
bola a sultan će mu glavu odrubiti; ali to je i 
on, Abdurahim, znao i to se Orhanu dopade, 
takvi vječnost na zemlji traže; i reče mi: zar da 
svi oni, a ti znaš koji, umru zajedno sa mnom? 

neće! ja ću na put endorenskom  čokadaru, 
svome  krvniku koji mi izjahuje u  sretanje, 
poturiti dvojnika i, izvede čovjeka iz svoje 
pratnje, razotkri ga — isti on, onda ga opet 
umota, pokri; ti se, Huseine, ne boj, reče mi kao 
ortaku; držao je da sam mu prijatelj ... 


... u Jedrenu Turci i Rusi sklopiše mir a sultan 
reče: čudni ste mi vi, služite mi u ratu a ne 
služite u miru; a Bošnjaci rekoše da im je mrska 
svaka preinaka; a sultan reče i pogleda nas kao 
da smo osramoćeni: preinaka mora biti i, reče: 
poslaću vam valjana vezira, Abdurahim-paša je 
zlikovac, poslaću vam dobra, blaga čovjeka, vi ne 
zaslužujete izrođene, katile; te se do zime svi 
vratimo kućama; za nama dođe Morali Ali 
Namik-paša noseći sultanovu zahvalnicu za naše 
učešće u ratu protiv Moskova, golem pergament, 
zlatnim prahom posut, s crvenim carskim peča- 
tom, golemim kao Oovnujska glava, s carskom 
turom sasma zelenom; vidješe zahvalnicu mnogi 
bezi i ajani, kapetani i spahije, kada se, po drev- 
nom običaju, iskupiše na Kurban-bajram novom 
veziru u Travnik ... 


... kakvo je lice u tog Tatara koji je carsku zah- 
valnicu, umotanu u kožu, za trideset i Osam 
konaka donio u Bosnu? ... 


... zašto je u mušmula kora tanka, čaška široka, 
a plod medast, ljepljiv i kao dlakav .. 2! 

. otkud šljive u ovo doba? stari Harun Bir ih, 
kažu, držao u pepelu; tako je jedrie zime i 
lubenicu iznio na sofru ... 


. na podu tepsija i u njoj pita maslanica; za 
koga? vunene čarape na nogama mokre ... 


. zastavim konja pod kapijom Srebrenice, u 
obje ruke držim sultanove fermane, darove 
beogradskog muhafiza i bosanskog vezira Ab- 
durahim-paše: evo sam paša i kapetan Zvornika i 
kapetan Srebrenice, vičem, a Memiš-beg mi se 
odozgo s dvora ruga; trgnem natrag Zvorniku, a 
moj brat zatvorio kapije: eno ti, veli, Srebrenica, 
ja Zvornika ne dam! istjerao mi iz grada žene i 
svu čeljad, svojtu 1 još neke moje; trgnem 
kuburu iza pasa 1 handžara te provalim u neke 
pojate, i tu onu čeljad sklonim, ali gradu u koji 
se moj brat Mahmud-beg zakapijao ne mogu ni 
opepeliti; onda ti navališ na me, a ja ti vičem: 
što si na me kidisao, čestiti Husein-kapetane, moj 
je Zvornik, kao što je tvoj Gradačac, nemoj mi 
na muku pristajati, hoću da povratim svoje šilte, 
a ti vičeši otkad se kapetanije fermanom daju? 
te zaždi one pojate, nasta vriska žena, vidim 
dijete, amidžićevo, dajidžino, čije li je, posadim 
ga na konja, dobro svežem za sedlo da ne 
ispadne, pa konja ošinem i upravim tebi eto ti 
ga pa se brini o njemu; ti navalio do mene, ja 
navalio do tebe; poslije se sva vojska i mioja i 
tvoja nečemu smijala; snijeg ko iskidane krpetine 
zalopatao kad smo stigli u Gradačac; sjedosmo u 
nekakvu tvoju kuću u nekakvoj tvojoj bašči, a 
snijeg napadao, prvi te godine; ti nisi dao da se 

vrata zatvore, hoćeš da gledaš bijelu bašču; bilo 
se tu iskupilo više od petnaest duša oko mangale 
srčući čaj; ja sve svezan; jedan veli: otposlaće 
sedam knjiga krajiškim kapetanima, pa nabraja 
tome 1 tome, drugi veli: imam trista ljudi, treći 
veli: ja hiljadu, 1 sve tako redom; onda svi 
zaćutaše; da zatvorim vrata? pita jedan, ti ne 
daš; tako do pred :mrak, a niko više ni da dođe 
ni da ode; onda se stali tresti jedan po jedan; 
najprije je izišao Krupa-kapetan, tvoj šura, pa 
Tuzla-kapetan, pa Mustaj-beg, pa Duvnjak i još 
neki; tek Bekir reče: ja sam uz sultana, to ti ot- 
voreno kažem, i ja i Orhan smo uz sultana; i 
Bekir se tres6; kad ih izađe više od pola, ti 
pride i odveza me, nismo prozborili nijednu 
jedinu riječ a sasvim smo se razumjeli, sjećaš li 
se? onda se Bekir stade tresti još više; a niko se 
nije tresao ni drhtao od zime, nego od nečega; 
od čega? od tebe i od mene; to je bila neka 
mudžiza; ... 


.. što me raspinje to što je bilo? što namirem 
nad onim što je prošlo; a onda nisam; nijedan 
korak i nijedna riječ u Tuzli one zime prije tri 
godine, ne mogu se više vratiti ni povući, sve je 
bilo tako kako je bilo, bilo i — ostalo; age i 
begovi, spahije i  kajmekami, plemeniti,  ko- 
ljenovići, časni i prijetvorni, gladni i siti, gorljivi, 
bolni, ajarmi i kapetani, uhode, konjušari, baše, 
Cigani, prosjaci i ubogi, dobri, derviši, kadije, 
hodže i muftije bili su došli, govorili i otišli; koji 
bi se god silnik pojavi na saonama ili na konju, 
a svaki s brojnom pratnjom kao da se već ide u 
boj na sultana, nosio je u rukama bosanske 
šumetine, brda nepregledna, polja, rijeke i jezera, 

a mnogi na čelu i tvrde gradove, a oko glave, 
umjesto čalme, i zidine; toliko različitih uznositos- 
ti bosanskih nije dotle bilo iskupljeno na jedno 
mjesto; a mnogi bijahu starci koji su zimi malo 
gdje išli osim oko dvora i za nuždu po svojoj 
kapetaniji, a ni po svojoj, ali te zime svi dođoše; 
zgruhaše se tu stare mržnje i zavade i duga 
bratstva i krvna prijateljstva, strašni oprez i 
gadosti, smrtna nadimanja i tanke, nevidljive raz- 
like, one koje se kriju po cijenu zla i svakojaka 
zločina i, one koje se ističu kao razlike između 
sunca i mjeseca; ali kroz sve to i, ponad svega 
toga probijala se, lebdjela, ona nevidljiva sila 
koja ih je sve bila i iskupila — sudbina Bosne; 
trojica umriješe, neki pogiboše, neke opljačkaše; 
nikada doušnici i ljudi na usluzi, prodate duše, 
nisu toliko znakova odaslali u Beč, u Dubrovnik, 
u Beograd, u Kotor, u Stambol 1 još dalje, na 
sve četiri strane svijeta; petnaest dana i petnaest 
noći se govorilo i dogovaralo; a ja sam, sjećam 
se u svem tom mnoštvu, i kad mi se zemlja iz- 
micala ispod nogu, i dok su govorili oni oko 
mene: ti ćeš nas povesti, ti si najbolji, najdičniji, 
tebe hoćemo, vidio jedino svoju utvaru, zakrabu- 
ljenu, užagrenih očiju koje su me pratile svuda 
kud god bih krenuo; i već razlikovah plamičak 
vjere i predavanje od iskre zatomljene mržnje i 
zavisti u tuđim očima; ... 


. Mustaj-beg Malkoč, duvanjski kapetan, govorio 
je o zulumima turskoga vezira Abdurahim-paše i 
o nepravdi koja se sručila na bosanske janičare, 
te da će radije umrijeti nego što će prihvatiti 
sultanove novotarije, ali ga domalo njegove 
rođene riječi zavedoše i on napade alemdara 


Skoku iz Livanjskog polja što mu još nije vratio 
sedam hiljada akči glavnice od zakupa na 
mlinove. i još hiljadu akči za  stupe-uljarice; 
ušutkaše uvreditelja i 'zaštitiše uvrijeđenoga; ba- 
njalučki kadija Alemdin-beg stade zboriti vatreno 
i jezgrovito o snazi, česti i junaštvu predaka, 
bosanskoj vjernosti i odanosti sultanu koju je 
ovaj prenebregao, oba sina su mi ljetos poginula 
kod Fileba, reče i tu zaplaka, nije. dosta što 
ginemo za nj, hoće još i sinove da nam novači; 
Zijah-aga Agović, neki ćurčija iz Maglaja reče 
kako su mu brata, proljetos, kada se sva 
bosanska vojska vraćala s vojne ubili neki hrsuzi 
iz sedmog sarajevskog džemata, zbog sitna 
plijena, ali i njega prekidoše i ne dadoše mu da 
govori; neka on te hrsuze tuži maglajskom 
kapetanu, jer da nije sada vrijeme za to; a kada 
je, ako nije sada? pitao se u čudu maglajski 
ćurčija; zašto. tako govore? ako budem izabran za 
seraskera ja im neću dati da tako govore; ali 
bilo je i onih koji nisu pominjali sebe, sinove, 
dugove i uvrede, nego su govorili ono što je 
želio da čuje cio skup; ... 


... nije moglo ni bez pjesme, sijelilo se dokasno, 
ters i muhanati ljudi prigovarahu, ali im ne 
udovoljiše; neki momci se pobiše a gospodari i 
od jednih i od drugih, mada i sami u zavadi, 
smjesta ukoriše i kazniše svoje momke; to je 
imalo odjeka, tako da je narednih dana u Tuzli 
sve bilo uzorno i kako valja, a ljudi međusobno 
upitni, uljudni i brižni jedan prema drugome, te 
oko konaka, te oko puta, te oko zehmerije, te 
oko jela i pila i ugođaja i drugih potreba; mogao 
je :da govori na tom skupu po vascijeli dan ko 

god je šta htio, znao i umio reći, šta god je 
kome ležalo na srcu, stoga je sve to i trajalo 
tako dugo — petnaest dana; ogromna većina 
okupljenih bila je složna u jednome da se sul- 
tanu treba oduprijeti silom: mi smo sve probali i 
pokušali — i govorili mu, i išli mu, i slali ljude 
do Stambola, htjeli lijepim pa ne ide, mi smo i 
pismo slali, govorile su janičarske age, i to kakvo 
pismo, pa ništa ne bi, e, pa kad je tako, nećemo 
više moliti, a nećemo više ni čekati, sad ćemo 
udariti, pa da vidiš, majčin sine, koga si htio da 
prekrajaš i preinačuješ, evo nas, tu smo skoro 
svi, iz vascijele Bosne i Hercegovine, a koji nisu 
i ne trebaju nam, koji neće neka odmah kažu da 
znamo na čemu smo; prošle godine i ljetos i 
jesenas, vidjeli smo, sultan na Bosnu posla 
dvanaest tovara mengela, kuka, prangi, sindžira i 
bukagija a mi mu se opet, svejedno, odazvasmo i 
siđosmo Filebu i Jedrenu i Erzerumu; a to što 
nam sad šalje nekakvu tetku za vezira u Travnik, 
nekakva isprana, isplakana, tiha i blaga čovjeka, 
nije nama nikakva nagrada niti je takav vezir sul- 
tanovo pokajanje, nego jošte i gore — prava 
sramota za nas, drži da smo tvrdoglavi maksumi! 
oni koji su uz đaur-sultana i njegove preinake, a 
ima i takvih, oni su ili zabludjeli, ili su gramzivci, 
skorojevići koji hoće da prigrabe naša dobra, s 
njima ćemo mi lasno izaći nakraj, to neka Znaju; 
da se kapetanluci i ajanluci daju i uzimlju kako 
se kojem paši i valiji ćefne, e, to u Bosni nije 
bilo nikada, niti će biti dok je nas živih, drugdje 
i može, ali ovdje u Bosni ne može; da nam sul- 
tan sinove odvodi i novači ni to ne može; pa da 
ih muštra on sam i nekako ali da ih podučavaju 
i poprijeko gledaju tuđini, nekakvi Englizi, €e, to 
nećemo; ko je nas učio boju i oružju. nego 

svakog njegov babo, pa će tako u Bosni i 
nadalje ostati, a sultan neka izvede svoje mua- 
lemi-iskendž askere na megdan nama pa da se 
ogledamo, da vidimo u koga je svijetlo . oružje; 
šta, zar da nam se pređi u mezarima prevrću; 
vidjeli smo mi sultana, sjedi u tijesnu odijelu na 
visoku stolcu, nogu preko noge ko kakva švapska 
gospođica; na nas on one kaiše neće metati, mi 
ne damo vjere, zemlje i običaja, Allah vidi, u 
njegovu se pomoć uzdamo i u svoje tvrdo pravo 
od davnina, ono od više stotina godina, to 
branimo; i kakva im je ono kapa — fes, ono na 
glavi ne može stajati nikome, nije za nas, mi 
imamo kauk i kako ko, druga pokrivala; gdje sve 
nismo svoje bosanske kosti posijali od Kavkaza 
do Alepa i od Nila do Budima; zar Bosna nije 
bila arslan koji brani kapije Stambola, a na Bos- 
foru se nadimlju ruske, franciske, engliske lađe; 
sultan strepi od svojih, od Mehmed Alije 1 
Ibrahima, od paše Janjine, od  Škodra-paše 
Skadranina; Bosanski pašaluk, od mora do Save, 
može na proljeće, ako Bog da, sakupiti = 
opremiti vojsku od pedeset hiljada = ljudi; 
branićemo svoju rodnu grudu, svoj nam, svoja 
prava i svoju djedovinu; Škodra-paša je već 
zaratio s muhur-sahibijom, neka koji od nas siđe 
Skadru da vojske sastavimo, evo, ovdje smo, i da 
među sobom izaberemo seraskera i predvoditelja 
cijele bosanske vojske; pa kazujte! koga ćemo, 
koji vam je od nas na srcu! ... 


. ustanem i prihvatim mnoštvo očiju uprtih u 
me, koraknem i stanem na čibuk Ali-age Rizvan- 
begovića, čibuk puče; niko ništa ne reče; gdje su 
se djele sve one silne. riječi koje su izgovarane 

toliko dana? zar su sve moje koje kanim da 
kažem kuke o koje će se mrak vješati? već sam 
bio serasker, a i da nisam bio serasker, ne bih 
načinio korak unatrag, niti bih se sageo, niti bih 
mu ruku poljubio, niti bih mu riječ isprike 
mogao da kažem, niti bih se pokajao; a nisam ni 
trenutka zastao; mnogo je nedoumica bilo i iz- 
govorenih 1  neizgovorenih o  Rizvanbegoviću 
Stočaninu, mnogo je bilo iskazanih i neiskazanih 
sumnji u nj; to što sam nagazio baš na njegov 


'čibuk, i drugi su pušili i čibucima pod. strugali, 


bio je to samo pouzdan znak da više ne 
koračam samo svojom voljom i kako ja hoću i 
da je taj slomljeni Rizvanbegovićev čibuk mandal 
kapije moje sudbine; i sve to naočigled ne samo 
mene, moje sjenke, nego i svih prisutnih, ko god 
je imao oči da vidi; osjećao sam da se ne bojim, 
ali sam daleko ispred sebe nazirao bedem; kada 
doprem do bedema, možda će se srušiti sam od 
sebe; to ću znati kad stanem pred njega; rekao 
sam nešto s usana, ne znam koje riječi, ali koje 
to riječi nisu seraskerove riječi? gladni skup je 
bio nahranjen tim mojim riječima; to su bile 
moje prve riječi; a da sam bio opijen znam po 
tome što sam se donekle čudio zašto svi toliko 
govore o tome da sam Ali-agi Rizvanbegoviću 
Stočeviću nagazio i slomio čibuk; ta to je 
beznačajno! = bliski,  druzi, jarani,  ahbabi _ i 
pobratim, glave koje su sijale od osmijeha i 
ječeći od ushita zbog svega što se događalo, 
nekoliko puta pokušaše da od mene izmame 
potvrdan odgovor na pitanje: da li sam čibuk 
nagazio  hotimice, zašto barem ne slagah da 
jesam! jer, zar nisam? ... 

... što puštaš svoje kaurske pse po Posavini da 
vršljaju kako im drago i da rade što im je volja? 
crkvu im podižeš! sedam puta dohode vezirovi 
ljudi da ruše ono što tvoji krstjani sa fra 
Starčevićem i fra Martićem podižu; fratri mašu 
tvojim teskerama i još se hvale da ih parama 
pomažeš;  đaur-sultan a  đaur, mu kapetan! 
hahahaha! a što Ali-bega Zvorničanina, kobajagi 
pašu, ne pogubi kad su ti kapetani i ajani vas- 
cijele Hercegovine i Bosne dali odriješene ruke 
naspram njega, murtata? šta će biti od nas ako 
svi, kao Fidahić, pristanemo na vezirovo mito i 
sultanove fermane kojima nam daje i uzimlje ono 
što su naši pređi trista godina zaimali i tekli? što 
Abdurahim-paša, krvolok i nakaza, kome sam ja 
svojom rukom morao sablju vratiti za pojas nađe 
utočište jedino u tebe, ni kod koga drugoga? i ja 
Rizvanbegović, za tobom da idem! ti mene da 
vodiš, tebe ja da slušam i služim, mene i moje! 
nikad, zanikad! još ti moraš šljive da jedeš i 
košpice da sereš, a ovo što si mi čibuk slomio, 
ko đoja nehotice, za to ću ti ja vrat slomiti, da 
znaš! ... 


... ti si podmukao a tvoje su namjere zle; ti bi 
na sve pristao i sve bi učinio da ti kogod išće, 
samo da ja ustanem protiv sultana te da bi mu 
se ti onda imao rašta protiv mene priklanjati i 
ulizivati; a to sve što smišljaš i smjeraš da Her- 
cegovinu od Bosne odalečiš, nećeš moći pa 
taman ti i sam sultan dva-tri put pomagao; valija 
je vazda jedan bio i za Bosnu i za Hercegovinu 
pa će tako biti i u napredak; a što se tiče šljiva, 
ja tebi velim jedi smokve, ali jedi puno da 
povazdan litaš i boraviš u hali tamo gdje ti i 

jeste mjesto; a za tvoj čibuk sad mi je žao što 
ga nisam namjerno slomio, tako da znaš; ja se 
nisam od tebe i od Čengića boljemu ni nadao, 
samo i nama su kubure za pojasom i u rukama 
puške krldžalijke, za pojasom nož s drškom od 
srebra i sedefa, njima ćemo govoriti; i nas je 
deset puta više ... 


. ti kažeš, mili Huseine, da je ljubav tvoje 
majke za te satkana od samih zahtjeva a da je 
moja ljubav za te satkana od samih pitanja, ne 
žesti se što ti protivurječim ali to nije sva istina, 
ni jedno ni drugo ... 


čučim s Fidahićem u snijegu, na čeki; 
njegova puška prva opali i rani vuka  zele- 
no-zlatne dlake; kad smo pošli krvavim tragovima 
njegovim, moj pobratim pokupi te zlatne vučje 
dlake i od njih sebi splete pletenicu; snovi 
govore snovima ... 


. samo što sam koraknuo, stekao sam crna 
dušmanina i izgubio i posljednjeg, najmlađeg brata 
Bekira koi otvoreno pređe na sultanovu stranu; i, 
obruka me, znao je kako će — otići ću onamo 
kamo je već prije mene otišao Orhan, reče: ode 
veziru Morali Ali Namik-paši u Travnik ... 


. zar nećeš podići ruku da se odbraniš od 
kjafira koji te ometa u namazu? samo je namaz 
pouzdana staza na ovim putevima zemaljskih 
opsjena, jer i tvrdi kamen hercegovački magla je 
privida, od njega se palate zidaju a ne nogostup 
do vrata za onaj svijet; ne tvrdiči, ne stišći šake 


98,5 


995 


ako te je ujeo za srce najbiliži; neka je otišao 
Bekir, to je prst tvoje sudbine i znak znaka 
tvoga usuda, zlehudi lahor, kušnja, izdrži; Ovaj 
skup sjena u samurovini i pod skupocjenim 
kontušima skup je odabranih koji će sabljama 
ograditi hladnu travu bosanske livade da bi na 
nju mogao spustiti svoje vrelo čelo pri molitvi; 0, 
da je tako; pa da je tako makar bilo ... 


. neka niko ništa ne žali, na božjem putu 
nikakva žrtva nije teret; ne mogu se oOprijeti 
vašoj volji i odluci da budem predvoditelj cijele 
bosanske vojske, a kad kažem cijele bosanske 
vojske, nije mi ni nakraj pameti da izdvajam 
Hercegovinu pa da to uzmu na znanje ovdje 
nekoji prisutni; meni zvanja i časti nikakva ne 
trebaju, ja toga nisam gladan i nisam željan 
ničega, neću se izmetnuti; i znam šta na tas 
zajedničke stvari mećem, a sebe neću žaliti; ja se 
ne bojim, neka se boji onaj koji se izuzme, a ko 
se izuzme zna se šta ga čeka; a sam ništa neću 
činiti bez saglasnosti ovoga ajaleta bosanskog; 
nemam šta više da kažem; a da Derviš-beg s jed- 
nim  buljukom ide u Anatoliju i nađe  Škodra 
-pašu, peke, aferim; a i za to sam da se sve 
čete, ako Bog da, na proljeće iskupe najprije u 
Busovači pa da odande udarimo put Sandžaka, 
Kosova i na Carigrad; ... 


. . . da nam sinove novači, ne damo, da nam 
ukidaju janičarske odžake, ne damo, da nas 
utežu ala franga, ne damo, da ljude skidaju s 
timara i da zemlju uzimaju spahijama, ne damo, 
a ne damo ni Jadar ni Rađevinu; da nam šalje 
vezire iz Stambola više nećemo; godišnji danak 

ćemo davati; kad zatreba, odazvaćemo se na 
vojnu ... 


... Oni koji dođoše, priđoše da mi čestitaju, raz- 
deraše moje pritajeno radovanje ... 


... je li to bilo ili biva: gledam po pustoj 
napuštenoj divanhani tuzlanske mehkeme, napolju 
je graja, glasovi; čujem bubnjeve, pucnjeve, graju 
i pomamu; zveči def, pište zurne, a negdje sub- 
lizu kuca i bruji saz; po napuštenoj divanhani 
tuzlanske mehkeme oko ugaslih mangala pomiče 
se ona potuljena, zabrađena spodoba za koju 
nikako ne bih znao reći je li muško ili žensko, 
skuplja. otpatke koje iza sebe ostaviše bezi; 
podiže slomljen čibuk s poda, raskorači se na 
mjestu na kome su sjedila moja braća: Orhan i 
Bekir i još neko čije su me oči pekle, ali toga 
zaboravih dok sam ono malo govorio, pa pola 
čibuka, gornji dio s kamišem, strpa u svoje prnje, 
a onaj donji s lulom stavi u usta, ko đoja puši; 
neko, od onih uza me, otjera ,nakazu: haj nalet 
te bilo! viknu na protuhu i otjera je ... 


. ako Bog da na proljeće; te zime sva se 
Bosna tako zdravila, sva Bosna i po Hercegovine; 
kad bi ko kome u kuću zađi ne bi reci: ymer- 
habax niti bi nazovi selama nego bi reci: ako 
Bog da na proljeće ... 


... serbski, crnogorski, njemecki, dubtovački, fran- 
ceski, turski, grčki, ruski doušnići '4" pismonoše, 
ljudi od "povjerenja, žurno se pogruženi raziđoše 
dunjalukom; ako Bog da na proljeće; kao da je 

moja slava predvoditelja bosanske vojske bila 
pregrađena, pa sam se mogao nad nju nadvirivati, 
i pridodatu čast, ovu koju sam tek stekao, 
polovila; dok se ne nadvirivah bio sam ponesen i 
ništa nisam žalio od sebe, ali kad bih se nadviri, 
spopadala bi me tuga, iznutra trepet i, bila je 
dovoljna nečija neprimjerena, ili preglasna riječ, 
pa da mi u hipu razori sve ono što sam osjećao 
kao prvi, od svojih izabrani, bosanski serasker ... 


... Bekir najednom dođe u Gradačac; ne proz- 
borismo, a svaki put kad bih osjetio da me 
pogleda, pomakao bih se s mjesta da ne urekne 
moje buduće rađe; bljesak moje slave titrao je 
na majčinu licu, ali i teret moje i Bekirove 
mukle zavade i usijane mržnje; jedna nas rodi 
mati, jedan otac podiže i uputi, iz jednog čanka 
čorbu kusasmo, a onda slijepi bijes nas razvrgnu 
među se, neka nam Allah oprosti, i meni i 
njemu; fra Ilija Starčević i fra Grga Martić 
dođoše; i još nekoji knezovi i kršćanski i pravo- 
slavni i rekoše da njih ima kojih tri stotine ljudi, 
Posavljaka Gradačačke kapetanije koji žele, svim 
srcem, ako Bog da na proljeće, da pođu sa 
mnom i da biju Turke; fra Ilija sam od sebe 
reče i obeća da će ići knjazu Meterniku, a i do 
Beča i da će tamo govoriti o meni i našoj 
nakani da se silom opremo sultanovim preina- 
kama u Bosanskom pašaluku; ne rekoh mu ni 
idi, ni ne idi, ni de govori, ni de ne govori, a 
on kao da je iščekivao jal' jedno, jal' drugo ... 


... nada mnom drhturi Hamša, nema utvare; kroz 
šiljat_ luk, - zastrt mušepkom izviruje gusta loza; 
ibrik, leđen,  testija, sahan, tespih, šilte, moja 

znojna razdrljena prsa i srce koje u njima još 
tuče i udara o rebra; zrno riže na mojim usnama 
gorko ko pelin; da razvalim svoje grudi i šakom 
iščupam svoje srce koje nije pobijedilo! šta to još 
u meni živi? šta to još u meni može da živi? za 
svih osam mjeseci, čekajući da me onaj, na koga 
sam udario, prizna za vezira, ja nisam nikoga 
slagao; ta, oslijepio bih! nisam slagao, ali sam 
ubio! ta to je mnogo veći grijeh! ali ja još toga 
grijeha ne ćutim! 


.{ oh, da me Bog hoće osloboditi jal' života jal" 
ovoga moga prijatelja Ali-bega Fidahića, a snage 
— ni po čudu — nemam obraza iskati od Boga; 
ta, straha u meni ni sad nema i, zar pored mene 
ne može bdjeti osoben čovjek po dobru, možda 
je to božja milost i iskazanje; ali ja to ne znam, 
ja nemam moći da u to proniknem, a ukloniti se 
nemam kud; hajvanu bi bio dovoljan jedan moj 
pogled nemoći, a ja moga pobratima gledam, i 
da hoću i da neću, tako, još od kako smo skraj- 
nuti u Osječku tvrđavu; samo dahom može me 
dokrajčiti i prekinuti ovu posljednju i stanjenu 
nit kojom šapućem bismile; i zar i ova žena ne 
pomiče svoje žive kosti sve ukrug i zar nema u 
oku polomljene zrake sunca! neka se ovo 
okonča! još malo pa će i stvari oko mene 
progledati; a on, Fidahić, govori da se Bosfor 
bijeli od ruskih lađa, a zemlja crni od ruske 
vojske i, da ćemo se, možda, spasiti; Ibrahim-paša 
egipatski, prezimivši kod Burse, tobože, sa sul- 
tanovim dopuštenjem, digao vojsku, a sultan nije 
imao kud nego pozvao Ruse da ga brane! sav je 
Carigrad u strahu i Zzaprepaštenju skočio na 
noge: zar će nas Moskov braniti od Ibrahima 

egipatskog? viču i plaču a ja se radujem, moj 
Huseine, što vidim sultanovu bruku! pa i da se 
spasimo, vidi, to ja mislim i prepoznajem se, i da 
se povratimo u Bosnu i da dignemo vojsku i da 
pobijedimo, kć što nismo, što da mi u temeljima 
moje pobjede budu bijele ruske lađe i crna, 
nepomična ruska vojska? kako to da ja nisam 
kano knjaz Miloš s mnogima tiranski sljubljen, ili 
od mnogih udvorno rastavljen što sam onako is- 
kidan jahao i sabljom mahao! što se ne priljubih 
uz koga? ili uz nešto? što? u boj, ili za sofru ili 
dušek to je sve jednako činiti; dugo si u bunilu, 
prijatelju Huseine, pridigni se i ozdravi, nikakva 
nas sila šale neće u zemlju zatrti; namučio si se, 
priviđalo ti se, govorio si: eno Alijage Stočevića 
i, pokazivao na šiše, eno paše od dva tuga, eno 
Galiba od  Konje, pobjednika, sada je Her- 
cegovina pašaluk u kome Stočanin vlada kao 
kakav mali padišah, sadi duhan, voćke i kolje za 
ljudske glave i, pokazivao štap; kako može biti 
Galib od Konje kad je sultan kod Konje bitku 
izgubio? ne dobijaju se više titule za očigledna 
junaštva, nego iz politike, pa i ja sam ispao paša 
iz Abdurahimove hrke, sam znaš; slomljen čibuk 
donese mu i sandžak i pašaluk; izmolio sam sul- 
tana da ostanem pored tebe dok ne ozdraviš; 
progonstvo mi je odredio, ali ja se čvrsto nadam 
povratiti u Bosnu i sve mi nešto govori da će 
baš tako i biti ... 


. . Dželal-Belenli-Abdurahim-Namik-paša sjedi i 
tiho zbori — dajte, zovite mi vjerne Džindžafiće; 
Orhan i Bekir izlaze pred pašu i, meni na Oči; 
mršav žbir, doušnik, uhoda, drži rukama dovratak, 
kada bi mogao on bi bio žbir i nad sobom; pa i 

meni je služio; treba udariti na Bosnu prije. 
proljeća, jer Bošnjaci kane s proljeća udariti na 
Carigrad, kakva ludost! pa i da ne krenu, pa i 
ne pristigli Carigradu, mnoga će se carstva 
dušmanska takvim glasovima obrahatiti; idite u 
Bitolj vjernim Sulejmanpašićima, dignite vojsku i 
ugušite bunu u Bosni u zametku! ko to govori iz 
vezira: moj brat Ferhad, moj brat Orhan, moj 
brat Bekir? Bekir ne govori; moj otac? Ferhad 
se podsmjehuje? još je živ u svom mrtvom 
katilu; ali jazuk bune, buna je plodonosna, šapće 
Abdurahim u Namiku ili Orhan u Abdurahimu, a 
i svakojaka djela i nedjela izađu na vidjela; ali 
doušnički glasi ne lete samo od nas drugima i od 
drugih pristižu nama; diži vojsku, Huso-kapetane, 
i ne čekaj Sulejmanpašiće da prijahaju Bosni; evo 
vojskovođa: evo paše Fidahića, evo bega Zla- 
tarevića, evo alajbega Emin-bega, evo Maglajlije, 
evo vična "Tuzla-kapetana i Sinan-bega  doboj- 
skoga evo tvoga Krupe-kapetana neka vide šta je 
naše svijetlo oružje ... 


... noću sam kriomice pogledao i nastojao da se 
što češće, kao slučajno, nađem pod obeharalim 
zerdelijama; među tobdžijama bilo je i nekoliko 
Travničana koji su nišanili i gađali grad tako da 
ga što manje oštete; nemoj tamo! kud ćeš tamo, 
tamo je kuća moga amidže, ovamo top upravi; €, 
nemoj ni tamo, tamo je magaza moga dajidže 
Izet-age, nego gađaj onamo; pogodićemo džamiju; 
a ti onda opali niže u onu bašču! a što u bašču, 
hem nema nikoga, hem obeharala! Travničani su 
tri dana u strahu salijetali vezira Ali Namik-pašu; 
najprije kumili i molili a najposlije zahtijevali i 
prijetili da se Travnik preda; bila je to prva bitka 


i prva pobjeda — Bosnom neće vladati đaur-sul- 
tan; u isto vrijeme, druga bosanska vojska vodila 
je bitku dolje kod Pirota protiv Mustaj-bega i 
Osman-bega Sulejmanpašića, sultanovih = pristaša 
koji su se nadigli da u Bosni uguše bunu; obje 
bitke dobismo, vezir se predade, a Sulejmanpašići 
pobjegoše u Duvno; na Travnik je, udarilo oko 
dvije hiljade, na Sulejmanpašiće oko dvije i po 
hiljade ljudi; ... 


109,6 ... u krilu mi jastuk, na jastuku tvoja glava, seras- 
keru moj, u oči mi gledaš a prstima izvlačiš iz 
mog namaz-beza zlatan konac i kvariš mi šaru ... 


110,6 ... usred gruhanja topova ugledam onu zamotanu 
nakazu kako se u strahu šćućurila uz jedno drvo 
te me prvi i jedini put od nje spopade neobuz- 
dan smijeh, koji najprije začudi a onda osokoli 
moje tobdžije; na njihovo ponovno čuđenje rekoh 
da ohlade topove i da više ne tuku Travnik; 
povedoh vojsku i jurnusmo u sami grad, a samo 
što pobjedonosno uđosmo u Travnik, pristigoše i 
prvi glasnici i donesoše radosnu vijest o pobjedi 
kod Pirota ... 


117,7 ... usne i ruža, rosa i krv, bistar potok kola ti 
po sljepoočnicama; poplakuje poleglu travu; lijevo 
i desno od tebe pirka vjetar; izuj se, daj da ti 
operem noge, položi svoja stopala u moje krilo 
puno zgužvane svile; obgrli brda perine, ja sam 
stvoja raskoš; reci, zar nisam? sprijeda sam, 
otraga, slijeva, i zdesna; ti nisi prvi od svoga 
roda i tebe je neko u svojim kostima nosio, u 
snu snivao; lezi Huseine; ti si moj! prepuna sam, 

 svekolika, za jedan dan se oko tebe opletem ko 


neka oko svog za stotinu godina; ja sam tvoja, 
kroz mene prohodi; ja sam jedna jedincata, na 
sebi ćeš naći ruke moje i našem uživanju neće 
biti kraja; razgolitiću se za dva askera, kolikim 
zapovijedaš? hiljadama? visoko smo, skriveni u 
oblacima, ptice nas ne vide: hiljadu brzih po- 
ljubaca razmiče granice našoj ljubavi, razderi mi 
stid! hvala Allahu po stotinu puta, nije nam 
uskrećeno da zađemo jedno u drugo i potiljci 
nam nisu opterećeni snebivanjem, sve sam poot- 
varala, a ti si vedar i jak, kod mene si; Bože, 
nama zdravlja! poljubi me i smrt će uzmicati od 
tebe na hiljadu koraka a balčak sablje će srasti 
sa tvojom šakom, biće lakša od pera, zar nas 
može šta razdvojiti, sve je okasnilo, mili moj ... 


. top puče i đule raznese krošnju zerdelije, 
pršte behar, a potom dolje riknu crnica; sva 
bosanska vojska s četiri snage u sebi: jednom 
otkrivenom i s tri skrivene, tajne, zatomljene, 
zapretene — jeknu i zaurla; drugačijom mi se 
činjaše vojska razasuta ponad Travnika, gore po 
brdima, urvinama i meterizima, gore me mnogi 
mogao ganuti, drugačija kada smo sišli u Travnik 
goropadna i hvalisava; oni oko mene — Tur- 
hanija, Ali-beg, Rustem-beg, alaj beg Sijerčić, moj 
šura, glasnuše se, glasnuše se ini, tiskajući se; i 
sekirahu se i napinjahu i satirahu i radovahu i 
uznosiše se, u koječemu pregoneći; draškali su 
čvrstinu moje ruke, moju sabranost, izdaleka 
čeprkali po meni da vide kakav sam uistinu; neki 
srčani i ne gledahu me, neki su preda mnom uz- 
micali, neki se trsili, neki tresli; imam Rustem 
Tain, onaj koji je molitvom bodrio vojsku ponad 


Travnika glasno ponavlja i traži pred svakim i u 
svakoj prilici da se Ali Namik-paša čin-čiplak go 
skine i da takav javno izvrši pokoru preda 
mnom, pred alajem i narodom; da ga Travničani 
odvedu na česmu Sarene džamije i da tu skine 
svoju sramotno tijesnu nizamsku odjeću i obuče 
starinsku odoru koja dolikuje veziru i muslimanu; 
radost koja me je na mahove obuzimala bila je 
nešto kao nekakav dug, ne znam kome i ne 
znam čemu, jer sam jednom nogom već bio 
stupio na basamak donjih stepenica koje vode u 
mezar, a izgledalo je da sam visoko — moja 
veselost bila je veselost onoga koji stavlja sve na 
kocku: život, imanje, nam, svu prošlost 1 svu 
budućnost; moja veselost_ bila je prihvaćena i 
shvaćena kao veselost srčanosti, obijesti, govorili 
su o njoj kao o hrabrosti; Zmaj od Bosne; 
utrkivali su se, uzvikivali su; da se neću možda 
ljutiti; pitahu; nisam; a zmaj je aždaha, zvijer 
koja riga vatru i svoju snagu drži skrivenu negdje 
u nečemu beznačajnom u nečemu na što niko ne 
pomišlja i u šta niko i ne gleda, ili gleda a ne 
vidi; a ja sam svoju snagu iznio na vidjelo, 
razotkrio, otkrio svakome, svim isušenim ljudima, 
rastrganom  zvjerinju, praznim ljuskama žrtava, 
šupljim nakazama i oni su se njome hranili do 
mile volje; ta zar ima grijeha u jedenju! ta to je 
radost i potreba, to je ljubav i svečanost! bijah 
blizu svakome i, pogledajući na one koji nisu 
htjeli tako otvoreno, svima da budu braća; jer 
dušmani su se znali koji su: Firdus-kapetan, ot- 
voreni Stočanin, Čengić i mnogi  kradom, 
pritajeni, neodlučni, tuđi, drugi, drugačiji, u 
rukama drugih sila i interesa; sve dok se moja 
veselost nije izvrgla u  izrugivanje mnoštvu 
znakova svuda oko mene; i, nu, nije mi dakle 

bilo sve dato time što sam Gradaščević i kapetan 
i serasker, jer otkud onda toliko ružnih lica oko 
mene i što ih vidim ružnim? što mi bodu očČi 
plave kićanke na čelu moga konja? stalno su mi 
uskakala u moja stisnuta usta, u osami, tuđe 
riječi o našoj rađi i pobuni i koliko god da sam 
uviđao prešu bosanske pobune protiv sultana, a i 
to da je buna jošte i veća nego što sam pred- 
viđao, tako da je i sam jedva sustižem, pa da joj 
čak možda nisam ni dorastao, ipak još nisam 
mogao uočiti golemost i sjaj i hvalu kako se o 
njoj govorilo; uklonih se od slavlja koje se u 
meni preokrenulo u nijemo izrugivanje, podsmijeh 
i gorčinu, te sreća da sam riječi pohvale 
hrabrima kod Travnika i hrabrima kod Pirota već 
ranije iskazao i, pomakoh se; od svega najradije 
sam govorio a 1 slušao drugi da govore o 
opskrbi, i odakle će i kako i koliko dati brašna, 
ko stoku, ko fišeke i barut, ko puške i handžare, 
koliko je doteklo mojih para, kakvi su konji, ima 
li dovoljno mehlema za vidanje rana ... 


... vezir Ali Namik-paša pred Šarenom džamijom 
javno uze abdest kao da je iz vjere izašao, 
pokaja se, svuče sa sebe nizamsko odijelo skide 
fes s glave i obmota ga crvenom i plavom 
svilom; ubode biser, navuče široke šalvare i dugu 
bosansku halju, na ramena baci ferman i ćurak 
od samurovine i tobože pređe na našu stranu; a 
ne bi niko razumio da sam rekao: u tom čov- 
jeku, blagu, tihu, ugodnu, koji nikoga ne stavlja 
u gvožđa, koji sa svakim prijazno razgovara, koji 
nikoga pogubio ni zasužnjio nije, koji ne globi i 
koji naoko nema poroka, u njemu. stoluju tri 
vezira Dželal, Belenli, Abdurahim, moj otac i dva 


114,7 


moja brata Ferhad i Orhan a pored njega, samo 
što u njega ne uđe, i moj najmlađi brat Bekir; 
da na toga naoko isprana čovjeka ne ostavlja 
traga ni dobro ni zlo, da je takav da ne znam 
kako bih ga sabljom pogubio kad bih morao da 
ga pogubim; kad je uzimao abdest pred onolikim 
narodom u sebi je Boga molio da ga makar 
malo stid obuzme; on je utonuo u pokajanje, jer 
je pokajanje za nj nepoznat užitak, to je prijet- 
vorna sjenka a ne živ čovjek; ako, tako, javno 
obrukan, pronađe u sebi dram naopaka ganuća, 
dram snage, on neće znati koju rupu, od sto 
rupa, u svojoj duši, da začepi; na stranu što iz 
Bekira crpi snagu i to više otuda što mi je Bekir 
rođeni brat, a manje što Bekir imade sladne 
živosti; a govorio je, dakako: jesam i pogriješio 
sam i kajem se i dabome da ću činiti sve kako 
išćete, dabome; a ti, Husein-kapetane, dođi, imam 
s tobom golem razgovor; nikakav mi razgovor 
nemamo, nego ćeš jahati s bosanskom vojskom 
da te narod vidi i ući ćeš s nama u Stambol da 
zagovaraš ono što mi od sultana zahtijevamo; 
govorio je da on, tobože, poslije neće moći 
nikome u oči pogledati od sramote i da je bolje 
da ga i nema nikako, a u sebi je šaputao cereći 
se: Bosna je zemlja prepuna svačega za svakoga; 
Bosanci su ahmaci; svu nizamsku opremu iznesite 
iz magaza i zapalite ... 


. zablude i uzaludna upinjanja, suludi strah i 
kobne greške, ili da svu krivicu uzmem samo na 
sebe; nikada ja to neću moći razmrsiti; = Ali 
Namik-paša je utekao mojom krivnom, Orhan-beg 
Gradaščević i Bekir-beg Gradaščević su izdajice 

mojom krivnjom; što stražari na Bajram nisu bili 
budni i oprezni . 


. što makar ne raspolovih dernek u sarajevskim 
baščama nakon povratka s Kosova, što ne rekoh: 


mir! ne vičite! tiho! jedite pilav šutke! bez riječi 


zajašite konje i haj'mo u Travnik; što pozvah 
terzibašu Mostića da mi šije vezirska odijela; što 
poslušah glasove: obuci se, alaj hoće da te vidi 
krasna, ti si naš vladalac! čiji su to bili glasovi? 
kako me lasno nagovoriše! što ne rekoh: stani, 
vojsko! neka Tuzla- -kapetan ide u Bosnu a nama, 
bez njega, neka se još izdaleka obraduje opsjed- 
nuti Skadar i Škodra-paša u njemu; što ne 
kriknuh: ferman o mome vezirstvu nad Bosnom 
čekaćemo podno stambolskih zidina! neka nam 
ga sultan baci s kule, neka ga mome sokolu 
sveže za nogu! pa kada se, ako nam Allah dade, 
povratimo u Bosnu Srebrnu, prući ćemo se 
ničice da zemlju poljubimo! ali šta je to bilo 
preče? preče je bilo, tobože mudro, poći za 
Tuzla-kapetanom da se sam ne hvališe, da se i 
nama dive, poslušati savjetnike uplašene pob- 
jedom i zadovoljne plijenom, preča je bila 
opijenost_alaja i želja da se vrati kućama; a i 
zar nisam jahao između čadora na atu koji mi je 
veliki vezir poslao i, zar mi nije o bok lupkala 
sablja damiskija optočena dragim kamenjem koju 
mi je veliki vezir poklonio! lako je bilo reći: 
eto, Bošnjaci, braćo, pobijedili smo tursku vojsku 
i zarobili dvije hiljade nizama, sve će biti onako 
kako smo željeli, muhur-sahibija će to za nas is- 
kati od sultana, sve je gotovo, vratimo se 
kućama; mi smo rađu koja je nas  žuljala 

uspješno obavili, a Mahmut-paša Bušatlija {i ini 
neka sami svoje poslove sviđaju; ... 


... dobro, de, sad je lasno mudrovati kad je sve 
minulo, ali zar da se sav razvratim pa da kažem: 
držite Ali Namik-pašinu ženu i šći mu, Stam- 
boluše  zasužnjene da mam paša ne utekne 
Stočaninu i da se Stočanin ne okoristi našom 
mukom i nevoljom prateći ga do Stambola; glas 
o takvoj mojoj nečasnoj raboti prhnuo bi du- 
njalukom; a i da ne prhne, šta me briga, ja to 
neću; ko ono reče tihim glasom da ćemo, držeći 
Namik-pašu da jaše s nama, obmanuti neuke i 
da će svi pohrliti u naše redove, vidi — govoriće 
— vezir jaše s Huseinom! i kako ja na to pris- 
tadoh? nije samo stoga što je Namik nikogovićka 
tetka, niti što su u njemu bila skrivena tri vezira 
i tri moja brata, nego i stoga što mi se duša 
stala providiti od drugih i što mi se zemnlja stala 
izmicati ispod nogu kao kad lažem! golo poštenje 
kao i gola sablja, govorio je mulla Mestvica 
Kerim-efendija! sav se bio posuvratio u strahu za 
mene; prevara! viknuh, zar je prevara pustila 
ljude da se dvoume, treba li da pođu za tobom 
ili. ne treba da pođu; a treba da pođu; pa? 
kome od njih treba da vidi vezira s tobom, 
onoga kome su Bošnjaci skinuli nizamsku odoru, 
a obukli doličnu, koji jaše na čelu s bosanskim 
prvacima što idu da udare na Carigrad, neka ga 
gleda; preča je tvrda vjera i bratstvo i data riječ 
u Tuzli i da svaki ponaosob održi tu riječ, nego 
deset vezira preobučenih u starostavno bosansko 
odijelo; jeste, ali neka i toga; bude li. jahao, 
kako da vjerujem njemu, kad ne mogu da 
vjerujem ni tebi! ništa nećeš svršiti preko noći 

pa da i stotinu puta pobijediš sultanovu vojsku; 
onda nam je, bojim se, sve uzalud; ti si posljedni 
od koga treba da čujem takve riječi; a nismo 
znali da je jašući s nama, Dželal-Belenli-Ab- 
durahim-Ali Namik-paša na nevidljiv način okup- 
ljao oko sebe prodate, lahori-duše koje će mu 
pomoći da se izbavi našeg ugodnog sužanjstva; i 
neka je pobjegao, ko zna koliko bi laganih duša 
okupio oko sebe! ružna misao; kao vezir bio je 
za šalu i podsmijeh kano nijedan drugi ni prije 
ni poslije; kakva promjena; ali kao sužanj i 
lažljivac služio je svemu što je bilo protiv 
bosanske bune i svemu što je bilo protiv mene; 
spodobi je svejedno kakvu odoru nosi, svaka joj 
je neprikladna i odurna, svaka joj kožu dere pa 
bilo da je od kostrijeti ili od svile i kadife, 
mnogo će mrtvih jahati iza mene bude li Ali 
Namik-paša poduže s nama, trebalo je da kažem, 
ali ja to tada nisam Znao; i, nu sjećam se raz- 
govora; pa i tada je sve bilo rečeno a ja sam 
sve što je bilo rečeno razumio sasma slabo; zar 
je to moguće da se sve kaže, svaka riječ i da se 
ukažu svi znakovi a ja da vidim samo malo? 
zašto sam onda pristao da budem serasker? i 
zašto se ponadah vezirskoj stolici? jesam li sasma 
iskreno vjerovao da je ta vezirska stolica bosan- 
ska vezirska stolica a ne moja? mala je kazna 
ovakav svršetak za mene stoga što sam bitke iz- 
gubio, neka mi je Allah milosni na pomoći! ... 


. trebalo je da kažem: bude li vezir Namik 
-paša jahao uz nas, oni koji budu jahali uz njega 
i čuvali ga i pazili da ne utekne, neće ni osjetiti 
kako im snaga kopni, jer je on sedmerostruki 
bezdan, pustahija, imaćemo mrtve prije boja; _a 


što će meni patnici, oni koji, i ako ostanu, pob- 
jedom nadomještaju izgubljeno, takvi junaci su na 
smetnji i sebi i meni; što mi to ne reče, mulla 
Kerim-efendijo, kad si već bio moj učitelj; to ti 
niko ne može reći nikakvim riječima, to ili Znaš 
ili ne znaš, moj Huseine! malo je ugaslih koji se 
dobru opredijele, pa što činiti? kad bih ti rekao 
samo bi se žestio ili čudio; laži, varaj, podmićuj, 
prijeti, laskaj! to si htio da mi kažeš, mulla 
Kerime? to, ali nisam; ali rekao sam: imaš 
mnogo onih koji su ti odani i koji bi za jednu 
tvoju riječ pod tvoje noge položili sve što imaju 
pa i svoj život! nisam odgovorio, nije mi se dalo 
da kažem, da prevalim preko usana, da se svaki 
bori svom svojom snagom, sad znam Zašto, jer 
moj odgovor je tada izostao, a trebalo je da 
bude: kako da od nekoga prihvatim njegov Život, 
njegovu smrt kada ni svojim životom ne vladam 
ako ga uopšte imam! ja živim život tvoj, njegov, 
živim po tuđoj volji i nakani; zar me je smio 
skrhati umor? umor laži? i, rekao sam: dobro, 
neka ostane Namik-paša s nama! da li zbog 
mulla Kerima, koji je pobjegao ili zbog oca u 
Namiku, u Dželalu, ili zbog živog Ferhada koji je 
uz mrtvog oca  Dželal u Belenliji, a u Belenliji 
Orhan, a Belenlija u Abdurahimu, a u Ab- 
durahimu Bekir, Bekir i Orhan u Namiku? da li? 
rekao sam: jahaće s nama da ga narod vidi, i, 
neka ga, dok iftarimo posljednji dan Ramazana 
tokom kojeg niko ne stradava kao onog prošle 
godine što je stradalo više od trista ljudi, neka 
ga čuvaju oni čije su me glančerske oči pekle u 
Tuzli kada sam nogom stao na Rizvanbegovićev 
čibuk, ti da ga čuvaju, oni da mu budu stražari! 
da ne utekne! a magaze s nizamskom opremom 
za dvije hiljade redifa zapalite; trebalo bi kaiševe 

da rastavimo, za ormu, opanke! jok, sve zapalite! 
onda su pristigle i prve ordije koje su pobijedile 
Sulejmanpašiće kod Pirota, vojska je slavila svoje 
prve pobjede; na hajr! ... 


-.. 0, mili šta bi da ti ove, riječi glasno kažem u 
po bijela dana? bi li se mrštio? kako to da i u 
mraku vidim da se smiješiš? prepoznajem svaki 
tvoj dodir, sve je moje tijelo izbrazdano miljem; i 
ne govore samo moje usne, osluhni moje vrelo 
koljeno, svi su moji udovi samo jedna riječ za 
tebe! čuj je! moje je tijelo telal koji te doziva! 
čuj i počuj! zar ne čuješ bubnjeve u mojim 
sljepoočnicama? moja je koža pergament po 
kome ti strasno ispisuješ riječi svojih pobjeda; 
zašto tvoj poljubac od koga sretna umirem, sjutra 
izblijedi? neću da ustanem, radost je hiljadu puta 
umrijeti; na svojim usnama osjećam okus svake 
tvoje pobjede, na svakom prstu imam po jedno 
oko koje vidi u mraku; ja sam tvoja bašča puna 
slatkih plodova; a kakav je poljubac sultana kad 
je poljubac seraskera ovako omamljujući! kakav 
je poljubac? ti živote u me zalažeš, mili Huseine, 
ja sam čuvarkuća, ali šta to zborim, ta tvoja krila 
ne dotiču straha! ... 


... ha je zima minula, a granulo proljeće, sva se 
bosanska vojska stala skupljati oko Busovače, 
riječ data u Tuzli nije bila pogažena; iskupilo se 
više od deset hiljada, a mnogi se  priključiše 
putem za Sandžak, više od po Hercegovine Os- 
tade uz Ali-agu Stočevića i Smail-agu Cengića; 
neki govorahu da ih odmah kaznimo, a neki 
govorahu poslije da ih kaznimo, ovi potonji 
prevagnuše; a još zimus gradačački dvori bijahu 

puni strke, ljudi su dolazili i odlazili, nije se 
mirovalo ni dana; knjaz Miloš Obrenović i 
vladika crnogorski Petar Petrović Njegoš ćutke 
nas podržaše a ostale su kneževine i carevine 
gledale šta se to po Bosni zbiva i pokreće, 
kobelja i talasa; ni sultan nije sjedio skrštenih 
ruku, on izasla vojsku nama u sretanje a povede 
je sami veliki vezir Rešid-paša! tajni mnmogo 
nismo imali i svi su sve znali; Derviš-beg_i 
Duvnjak otišli su Škodra-paši u Skadar, mi im 
idemo u sretanje, možda ćemo, akobogda, pod 
Carigrad zajedno; samo Allah zna koja vojska će 
nam se pridružiti ... 


... reci: takvih junaka kao što ste vi nema nigdje 
nadaleko, u vascijelom carstvu! preinake trebaju 
sultanu, kod njega je nevolja, nije u nas, nama 
ne trebaju! sa svih strana hrli bosanski alaj, 
sabire se i tiska; ponad Busovače; lasno ćemo S 
Rizvanbegovićem i s ostalim njegovim pristašama 
obračunati, kada se, ako Bog da vratimo od 
Carigrada! = Derviš-beg je odnio glasove Škodra 
-paši i eno ih čekaju nas u Rumeliji, njih_je 
četrdeset hiljada a i nas će biti toliko! sva se je 
Bosna nadigla, ovo je nešto golemo, uvidjeće sul- 
tan to! knjige su još zimus otposlate i, evo, mi 
se iskupljamo; više nikoga nećemo čekati! džabe 
hercegovački jarac Rizvanbegović oštri rogove da 
se okoristi, Hercegovina neće biti njegov pašaluk; 
da se okoristi, on bi i šejtana uzeo za druga! 
nije ustala samo Krajina i Gradačačka kapetanija, 
ustala je sva butum Bosna! kolebljivci i oni koji 
drže sultanovu stranu vajkaju se sebi u bradu, 
nijednog glasa u Bosni ne čuh protiv ove vojne 
na sultana Mahmuda osim glasova sebičnosti i 

Šićara, a ti glasovi većma dopirkuju od Stoca, 
Gacka i Nevesinja; ali lasno ćemo mi s njima 
izaći nakraj, najprije da sa sultanom svidimo 
račune pa ćemo onda i kuću da pometemo, Her- 
cegovina i Bosna su jedan alaj i tako će ostati 
zanavijek; zar će Bosna udariti na sultana, šapću 
malodušni; ko su? naš Derviš-beg i naš Duvnjak 
već skaču s Bušatlijinim čočecima, u mladog 
Skadranina je vojske ko pijeska, njega u 'nosiljci 
nose, njemu je dvadeset i šest godina, našemu 
čestiiom Gradaščeviću trideset, mladost ne da 
starostavnu narav Bosne; pripomoći će nam i 
Alijaga egipatski, ne moramo  lađama more 
preplovljavati; što je Mehmed Alija egipatski 
zauzeo Siriju, što paša Janjina prkosi, što mu se 
ote grčki umet, što mu se buni Rumelija i 
Anatolija, što mu Rusi siđoše do Erzeruma? što 
je sultanu ruka okraćala pa ne može dosegnuti 
Alžir, što nasljednji knjaz Serbije otjera Turke iz 
gradova pa sada meće drago kamenje u svoju 
nasljednu knjaževsku krunu? i zbog svega toga 
mi sad treba na glavu da mećemo goli fes, a 
svoje mošnje utežemo u tijesne šalvare; vojska se 
iskupljala i svaki čas su  pristizali buljuci: od 
Krajine, Banjaluke, Kotor-Varoša, Zenice, Varcar 
-Vakufa, Bihaća, Ključa, Maglaja, Zepča, Zvor- 
nika, Duvna, Bijeljine, odsvakle; kako je moj alaj 
rastao, ja sam se iz dana u dan, iz noći u noć, 
mijenjao 1 to su sretni dani moga uspenja u 
zvanju i časti; laž je umor, mogao sam da 
dreždim svu noć, da se nosim sa svakim; džeb- 
hana, "Tatari, pekari, barjaci, brašno, izvidnice, 
prethodnice; Drina, Ibar, Sitnica, Lim; putem za 
Peć i Novi Pazar otišli su moji komornici, pekari, 
aščibaše 1 izaslanici da pripreme pekare, pribave 
stada i goveda, barut i topove; nisam se zamarao 


vodeći brigu o redu, zaptu i namazu, O tučama, 
krađama i molbama; usrdno sam ponavljao: uzor 
alaj, uzor; sve sam pamtio, znao kakav je u koga 
horoz na kuburi, ko okrutan, a ko nemaran 
prema konju, svaku: riječ koju sam nekome 
uputio kad, kako i zašto; moje je pamćenje bilo 
zastrašujuće 'i moji snovi se nisu razlikovali od 
onoga što sam budan činio i gledao, sve su 
snage u meni bile sabrane do prskanja; o, Allahu 
milosni, ti si kadar ukaži mi pravi put, samo od 
tebe se pomoći nadam i samo od tebe pomoć 
išćem; dan i noć dreždim projahujući između 
čadora gledajući da li se do kraja poštuje ono 
što sam naredio, srasta li ono što govorim s 
naravi mojih Bošnjaka; bezi, spahije, kapudan- 
paše, miralaji, kalkan-odžaklije, kapetani poštovali 
su moju riječ; tako neće biti i nakon pobjede; 
gdje su osioni, truhli, tvrdoglavi, opaki, nepos- 
lušni, gramzivi, čudnovati, ne vidim ih u ovoj 
uzavreloj košnici od ljudi, konja, marve, čadora, 
opreme, oružja; vojska se ači i junači, pjeva i 
klanja pod vedrim nebom; nebo je kupola 
džamijska, vrh gore vrh munare, stoljetni hrast 
mihrab; oni su moja snaga, oni sila raznorodna, 
osladio mi se logor, sve što dotaknem čvrsto je, 
ima ga, podaje se, voda je vodom, gvožđe 
gvožđem; da potraje! u kretnji je spas; trebalo bi 
nas još, još, stotinu je dana puta pred nama; 
nisam se zasitio alaja ni puta, u hodu su nadirali 
oni za koje sam dva puta u sebi rekao: vi ste 
ljudi od moga povjerenja, vi ste oni na koje se 
moja pregnuća mogu osoviti čak i kad kasne, vi 
ste oni koje ću ja nagraditi; samo, te što sam ih 
kanio darivati gotovo da nisam ni vidio, dok su 
mi oni koje sam kanio ukoriti i kazniti stalno 
zapinjali za oko; carstvo se kida a "Turkuša 

kidisao na Bosnu! zar smo u laži živjeli? 
borićemo se i ginuti, platićemo najskuplju cijenu 
za to da vidimo jesmo li tri stotine godina bili 
obmanjivani, jesu li nas sultan i veziri uljuljkivali 
u našem uvjerenju da smo sebi dolični! = da 
vidimo! držite da sam, o bezi i alajbezi, onaj koji 
u ovom času treba da prednjači; da nas sultan 
više ne barče, da nas ne smica kako mu se 
prohtje, a niti da neke među nama podiže i ruši 
kako mu je volja; golemo se vrijeme nabodilo 
nad Bosnom i već se odavno zna koji se uzdigao 
a kome to ne spada nikako; pusti vrijeme, sultan 
Mahmude, kroz Bosnu nek se i dalje nahodi pa 
nek se uzdigne ko god može, a Gradaščevići, 
ako je suđeno, neka prvi propadnu, ali ne uplići 
ti u to svoje prste, nama tvoje preinake ne 
trebaju, trebaju tebi; neka turskoga carstva, ali 
neka i nas! ja sebe nisam metnuo na čelo ove 
vojske, ne bi me mogla samo žeđ da osvetim oca 
i brata držati u ovom sedlu; moja je jasna 
žudnja i sve uvjerenje da u Bosni treba din 
učvrstiti, samo to, a ostalo će sve doći samo od 
sebe nakon toga i da tim očima ne gledam 
preda se, umjesto ovog zanosa, ja bih se grstio i 
grčio od odvratnosti, a od odvratnosti nema ništa 
gore; kakva je to krajnja namisao? koja to vojska 
može Carigrad osvojiti? a mi do sada Carigradu 
nikada nismo išli drugačije do da ga branimo, 
sad idemo Carigradu da branimo sebe! ko je 
došao — došao je, više nikoga nećemo čekati, 
sutra će deset hiljada duša klanjati sabah i s 
prvim zrakama sunca krenućemo k Priboju na 
Limu; veliki će svanuti dan, srca će nam biti 
ispunjena ponosom! ko je zaboravio zašto smo 
na okupu ...? 


121,8 


122,8 


... prijeđosmo Lim, pa uz Uvac, ispod Zlatibora 
za dva mjeseca bosanska vojska pade pod Novi 
Pazar; udarimo na grad i skinemo topove s grada 
pa siđemo Sitnici, a onda udarimo na Peć; tu se 
u bici Ali-paša Fidahić sasvim  razgoropadio, 
mnoge sultanove pristaše, taj dan kad udarismo 
na Peć, stigla je njegova sablja; Bošnjaci su mu 
se poslije boja široko osmjehivali; kod Peći nas 
je već bilo blizu petnaest hiljada; ne vidim se; 
ne sjećam se kakav sam bio, možda sam to tada 
i bio ja; jašući ispred te sile osjećao sam snažno 
uzdarje u grudima i radost je gruhala u meni, 
golem je bio moj ponos; nikada više neću jahati 
na čelu takve vojske, niti osjećati onako silna 
čuvstva koja su me bila onomad obuzela; i sada 
me ta čuvstva griju i nadimaju, to su čuvstva 
koja i deset puta potiru smrt; gunđali su da 
namirem nad postom i namazom iako smo na 
putu i da sam jednako blagonaklon kako prema 
imamima koji su glasno kuranskim ajetima bodrili 
vojsku, tako i prema junacima i megdandžijama 
koji su i kod "Travnika, Novog Pazara i Peći 
osvjetlali obraz; ne, imami su mi bili draži; 


... jahali smo ispod gudura Rogozna i Mokre 
planine a onda Dobrim Poljem ka Glogovcu, rav- 
nim poljem kosovskim; od Ušćupa je veliki vezir 
Rešid-paša pošao na nas s nekoliko hiljada nove 
nizamske vojske, deset hiljada bašibozuka, četiri 
hiljade Arnauta koji su se odalečili od Škodra-pa- 
še i prišli mu i s još mnoštvom druge vojske, sve 
u svemu bilo ih je devedeset i jedna hiljada; sul- 
tan je  izaslao svog sadrazama da zaustavi 
bosansku vojsku daleko od kapija Carigrada! ... 

. najmila sam devet djevojaka, tri udovice, tri 
pušćenice, sedam begovica, četiri aginice, pa smo 
za noć izvezle i Bosnu i Hercegovinu i Sandžak 
i Kosovo i svu Rumeliju i Anatoliju i sva mora 
oko Carigrada; kud zeleni konci vijugaju tu 
Drina, Lim i Sitnica teku, po kahvaji putu vojska 
ti je, kud crn konac ide to su tvoji puti, gdje je 
sitan biser to tvoj alaj jaše, gdje su trunje i 
mrke bobice to je sultanova vojska, ne bilo je, 
gdje se bijeli to su ti gradovi ... 


. kad obje vojske stadoše jedna naspram druge 
što samo to ne bi sav moj život? šta će mi što 
drugo? to jutro? taj dan! niti je od velikog 
vezira nama ko izaslat niti smo mi koga velikom 
veziru slali; pogledam po vascijeloj vojsci i nigdje 
ružna čovjeka da ugledam; ko će od nas 
poginuti? čak i nekoliko kletih, baba-ljudi, koji 
su putem uveseljavali vojsku, stajali su mirno i 
sasma smiješni; to što je baš veliki vezir izašao s 
vojskom, baš nam to većma dade snage i inata 
— na tebe ćemo, beli, udariti, da nas upamtiš; 
vojska je disala jednim dahom; pokažite Bošnjaci, 
kakvi smo, ne žalite se; svi prijedlozi i da jedni 
napadaju nizam, drugi ljute Arnaute, a treći 
bašibozuke ajalet je odbacio jer je odlučeno da 
svi udarimo odjednom pa šta bude; tako je htjela 
velika većina; tri sata bitke traju ko tri uzdaha, 
ko tri jauka, a poslije — ko tri godine; što to 
nije sav moj život? a možda i jeste! i još nešto, 
čekati nećemo, udarićemo prvi, bez reda i 
rasporeda; sve osim handžara i kubure bilo je 
preteško, niko nije htio uz topove, nijedan buljuk 
ne stade postrani, niko ne osta uz naše čadore, 
ako izgubimo ovu bitku, nemamo se po šta 


vraćati; Fidahić i Dervent-kapetan htjedoše da 
odvoje do hiljadu ljudi i udare na redove 
mualemi-iskendž, novu vojsku sultana Mahmuda, 
ali ih otkriše i alaj zatraži prisegu, da se zakunu 
da će se držati glavnog dogovora, da svi udarimo 
zajedno i odjednom pa na koga koji buljuci 
nalete da se s njima i bore; ciknu Zora, svanu 
jutro, vjetar stade, vojska jurnu! oko mene su na 
razigranim, dobro istimarenim i pripremljenim 
konjima najvičniji i najodličniji; juriš Bošnjaka je 
bio 1 silovitiji nego što sam predviđao i očekivao; 
domalo smo morali sustizati prednjake buljuka 
koji prvi jurnuše; ako nas veliki vezir i zaustavi, 
biće to strahovit, samoubilački sudar bez pobjed- 
nika; udar bosanske vojske bio je tako silan i 
tako neočekivan da muhur-sahibija jedva uteče u 
Ušćup; nahrupivši pod njegov golemi i raskošni 
čador i odigavši poklopce sa sahana, ugledaše 
jela spremljena za nj; još su se pušila; osjetivši 
da je od našeg prvog naleta turska vojska namah 
poklekla bosanska vojska se zari novom snagom, 
okrilati 1 žestoko stade tući, lomiti i ništiti turs- 
ke, arnautske, bašibozučke i nizamske redove; 
već se mnogi predadoše, te skrajnuti i zbijeni u 
gomile odbaciše oružje; stajali su kao ostrvca 
okružena uzburkanim morem; niko u prvi mah 
nije imao kad ni da ih pogleda; potonji, pos- 
ljednji talas bošnjačke vojske naletje najprije na 
njih, na ta ostrvca skučenih, zbijenih, nepomičnih 
pa ih stadoše sjeći i udarati ali kako od njih ne 
bi otpora, Bošnjacima dodijaše pa se  hitro 
slijevahu naprijed, u gustiš izukrštanih sabalja, u 
oblake prašine i dima, u koloplet borbene buke; 
jer njihova slijepa sila. i napetost tražila je 
protuudarac; čador velikog vezira Rešid-paše bio 
je udešen i pospremljen kao da će, na, sad, 

muhur-sahibija ući u njega; nije uspio da ponese 
sa sobom čak ni tajne fermane, niti išta od 
svojih. stvari, odijela i oružja; tespih od krupna 
ćilibarskog zrna i s kitom od zelene svile ležao 
je na, kao snijeg bijeloj postećiji, a njegova zrna 
još bijahu topla od sadrazamove ruke; pobjeda je 
bila naša! jasna, silna, nedvojbena, potpuna! 
Allah je tako htio! slava Allahu! jedni su jurili 
za onima koji su bježali, jedni se tukli s oOs- 
tacima turskih ordija koje su još davale otpor, 
najčešće braneći kakvog uglednika i pašu koji 
nije htio da se preda sve dok je oko njega bilo 
onih koji su bili spremni za njega ginuti i 
poginuti; dijelovi bosanske vojske već su slavili 
pobjedu; nije bilo potrebno mnogo muke, vike i 
umješnosti da se sve na bojištu dovede u kakav- 
takav red i poredak, sve se zbivalo nekako samo 
od sebe i, baše i barjaktari, opijeni pobjedom 
samo su nepotrebno galamili iz navike; više 
stotina ljudi otimalo se ko će pogubiti, = ili 
zarobiti turske alajbaše, ocjenjujući ih odoka po 
odori, konju, bogatstvu orme i svjetlucanju kanije; 
začinjali su se prvi mrki, tužni pogledi, još 
užareni od ushita i silna uzbuđenje, dok su se 
zbijali jedni uz druge i brojali one koji su ostali 
na životu, one koji su poginuli, ranjene i one 
koje su zarobili i zasužnjili moćne sultanove paše 
i predvodnike; sve paše od dva od tri tuga 
dovedoše preda me: Hivzi-pašu solunskog namjes- 
nika, njegovog  ćehaju  bHusrev-agu, = silistra, 
kapudan-pašu beglerbega erzerumskog od Nava- 
rine; 1 još dvije hiljade nizamskih = boraca; 
nekoliko hiljada čadora, sva džebhana velikog 
vezira i sav njegov imetak, sve je bilo pred 
mojim nogama; kad se sjetim blaga koje zarobis- 
mo, samih otkupa onolika nizama; leskovački i 

vranjanski paša, ako su i hodili po planinama s 
vojskom ne znajući kome bi se priklonili, meni 
ili sadrazamu sada poslaše svoje izaslanike ne 
samo s pozdravima: koliko je samo Arbanasa 
prešlo na našu stranu! mnogi su, doduše, držali 
da ćemo namah na Skadar, a ja sam govorio: 
podđimo i udarimo odmah na Ušćup velikog 
vezira živa da uhvatimo, a Bušatlija neka se drži 
tvrdoga Skadra; grudi Bošnjaka su se nadimale 
ponosom, veću slast 1 veću pobjedu niko ranije 
nije oćutio; e, jest valjalo, ali koliko god da je 
valjalo toliko se 1 obatalilo, te mi je često na 
um padalo da bi možda bolje bilo da tako veliku 
pobjedu nismo ni izvojštili; jer se onda sve otelo 
i nikome onda više nisi mogao reći ni de ovo ni 
de ono, niti je ikome išta u glavu išlo, svi bijahu 
kao pijani: hajdemo kući, hajdemo kući; ko ono 
bi? ja ću ti reći ko je prvi vojsku nagovorio da 
to govori; ta nismo bili završili zadaće i naputka 
zbog kojeg smo toliku krv prolili! šta da kažem, 
šta da ti kažem; bilo je onih koji su se bili po 
Serbiji, po Rumeliji, u Siriji, na Kavkaz išli i po 
godinu i više izbivali na vojni a sad im najednom 
mnogo i stotinu dana; veliki vezir se neće smjeti 
povratiti u Stambol sultanu na oči, bolje mu je 
da bježi do nmakraj svijeta! ali on od Ušćupa 
stade izvirivati; i uskoro izasla svoje lakonoge i 
slatkorjeke poslanike, njih nekoliko, pravo nama 
u tabor i meni pod čador; sve pobjednikove 
riječi sami su ukrasi ... 


... što tada nisam obuzdao tu mahnitu radost? 
tu opojnost pobjede; trebalo je da sjašem i pad- 
nem u prašinu, da strgam sa sebe kićenu odoru, 
lice noktima izgrebem, da plačem i urlam, 


191 


192 


naričem 1 pljujem, alaj dozovem pameti, trebalo 
je da vičem nema ništa gore od ove pobjede, 
evo, pogledajte me! stanite, ugušite u sebi ta 
osjećanja koja su vam pamet zamutila, neću jela 
ni pila koja iznosite u srebrnim posudama za me, 
neću ni znake čestitanja, ne primam darove! 
obuzdajte veselje, mi svoju zadaću jošte nismo 
okončali, tek nam sada predstoje bitke, primite 
sadrazamovog kapidžibašu, ćehaju i defterdara s 
dužnom pažnjom, ali ata neviđene ljepote kojeg 
je meni poslao na dar dajte onom divaniji Hoti 
iz Blagaja, on neka ga uzjaše, skinite mu ormu, 
pokidajte bisere s  binjiša, izvucite zlatne Žice, 
pokidajte kićanke svilene 1 razdijelite među se 
pravedno i jednako, pokrijte rukama Oči svoje, 
ovako kao ja, ne dajte da vas zaslijepi drago 
kamenje kojim su posute kanije ove sablje damis- 
kije koju mi po svom kapidžibaši šalje i poklanja 
veliki vezir Rešid-paša, onaj koga smo porazili; 
ne dajte da nas zavara ova pobjeda, jer pred 
nama su i preči i veći poslovi od ove bitke kod 
Kačanika; učinite se kao da niste pobjednici i 
junaci, budite skromni i pogruženi i klanjajte 
namaz džematile! i kunem vam se da će muhur- 
sahibiji srce prepući u Ušćupu ako za ovo čuje 
da je tako; pobijedi; hiljadu ruku me dokopa i 
odiže sa zemlje iz prašine, umiše  ružinom 
vodicom, pokriše svilom i kadifom i, svojim 
usklicima, prigušiše riječi moje opomene; i da mi 
glas od stalna kričanja nije prepukao, ja ih više 
nisam mogao  nadjačati; lica krvava i suzna 
gledam kome vatra pobjede peče a kome grije 
prste, konji  lipsavaju pod Tatarima koji ne 
sjahujući raznose vijest o pobjedi Bošnjaka kod 
Kačanika; hiljade, stotine hiljada kivnih, na sve 
četiri strane Carstva, živnuše, od Kjabe i Nila, do 


Dunava i Kavkaza i tuđi, zluradi osmijesi sada su 
nam podrška; sadrazam poručuje: moja su usta 
puna hvale za vas Bošnjane, a zar i sam sultan 
nije ukrasio zahvalnicu kada ste ono lani sišli 
Vidinu da mu pomognete, zar zid divanhane u 
Travniku ne krasi papirus sa sultanovom turom i 
njegovim krasnim riječima koje zauvijek ostaju 
vama u spomen; otkuda? kako da među nama 
padne braiska krv? ove razmirice, to su samo 
nemili nesporazumi, to su nas hrsuzi i Zli 
bosanski veziri, paše na svoju ruku, oni koji su 
smrću kažnjeni, zavadili i mržnju hotjeli među 
nas da posiju; obradujte sultana tako što ćete se 
u Bosnu povratiti zadovoljni; sve što tražite 
pravedno je i ja ću vaše zahtjeve ispuniti a sul- 
lan će to potvrditi, to vam ja jamčim, ja, njegov 
muhur-sahibija, niko ne stoji između mene i sul- 
tana! da se više ne svadimo i ne bijemo, mi smo 
svi, vi i mi, jedno carstvo, a kada se mi svadimo, 
vaši, naši i vaši dušmani se vesele i podstiču vas 
na ružna djela! huškaju zavidljivce na vas i one 
koji će biti kažnjeni! ta Bosna je padišahu za 
srce prirasla; ja ću pred njim, kao vaš zagovor- 
nik, pravično i jasno reći da sam vam dao ono 
što ste iskali; ta sve što je vama dobro, dobro je 
i za svijetlog padišaha; pravo je da se ne bacate 
u propast; vidi, gdje ste došli? šta će vama 
nizam kada ste vi junaci i bez toga; odavno se 
po svem carstvu ne šalju veziri s Porte, malo je 
to ' što se velikim čini vezir Bosanac, i vi 
slobodno sami između sebe birajte vezira a sultan 
će svojim fermanom potvrditi vaš izbor; neka 
dični Husein-beg Gradaščević bude paša i valija, 
boriću se da se Jadar i Rađevina povrate 
bosanskom pašaluku, zašto da Serbiji pripada ono 
što je odvajkada pripadalo Bosni i, meni je milo 

što ne date da se granice Bosne miču i prek- 
rajaju i za to treba da budete nagrađeni; a da 
jednom godišnje šaljete u carsku haznu dvadeset 
hiljada kesa to je i bolje nego da hiljadu 
haračlija  hiljadustroko umanjuju blago koje 
pripada sultanu pa će mu se i to prije svidjeti 
nego ne svidjeti, on ne zna šta vas tišti, ja ću 
mu reći; ja vidim, a sultan će iz mojih usta čuti 
ove riječi; sramota je da se vaši sinovi novače i 
uzimaju za redife, jer ko može bolje oružju 
poučiti mladića od njegova junačna oca! samo se 
vi vrnite natrag u Bosnu a sve će ove želje biti 
ispunjene; evo znakova! neka vaš  serasker 
Gradaščević zajaše ovog ata kojeg mu dovodim i 
neka pripaše ovu damiskiju, to su mali znaci 
moga golemoga divljenja i skromni predznaci 
moje velike saglasnosti sa vašim zahtjevima! to 
su znaci kojim želim da vam dam na znanje da 
ću ispraviti zablude u koje su me gurnula lažna 
izviješća, a krivci će žestoko osjetiti moj gnjev i 
iskajati svoje pogreške; ne idite više putevima 
kojima kroče zalutali, sada vidite i znate! ... j 


+... je li to krv, ili je žeženo zlato? jesi li mi 
poginuo, = ili si pobjedu zadobio? ako si mi 
poginuo, dostu, i moj će se život ugasiti; ja sam 
jaka proplamsaja neću, ako si mi pobijedio, dušo, 
donesi mi stambolske minđuše, svu me  zastri 
svilom i kadifom, glavu moju biserom. okiti ne bi 
li mi glavobolja prošla od zlih misli i od 
nesanice! a kad dođeš, ne silazi sa me ... 


. . . jeknuh i zaurlah, u meni prepuče strašan 
krik, oko mene sve najednom omrče, a onda sve 
prasnu u bljesku, svako lice koje sam tu, tim 


munjinskim pogledom pogledao zauvijek se samo 
takvo kakvim sam ga taj tren vidio usjeklo u me, 
drugačije ga više nikad nisam poslije vidio, niti 
ga se drugačijeg sjećao; zaprepastih i sebe i 
bosanski alaj pod čadorom na Kosovu polju; silan 
bijes je iz mene pokuljao, na usta mi pjena 
udarila, nisam ni pokušao da je otirem, htjedoh 
se svojih sopstvenih šaka osloboditi; mom bijesu, 
čudno, zlurado, nikako nije trebala ni sablja, ni 
handžar, ni kubura, nikakvo pomagalo, čak mi se 
i prsti postidješe i ne htjedoše se ni u pesnicu 
stisnuti; samo bijes! goli bijes! iz mene je poku- 
ljao silan, strahovit prasak i kao da sam čak, s 
nekakvim smiješkom koji sam vidio samo ja, a 
on, taj smiješak, nije se mogao vidjeti na mom 
izobličenom licu htio pokazati kako će me moj 
vlastiti bijes, na, sad, pred svima naprosto 
rastočiti, rastrgnuti i ja se tu, pred svima, raspas- 
ti; rasipao sam neshvatljive urlike, na moja usta 
kuljali su neshvatljivi krici umjesto riječi, ali onaj 
kome sam ih taj čas okretao, vidio sam, namah 
je shvatao sve šta sam htio da kažem, grmeći i 
derući se; poslije mnogi rekoše da nikada nikoga 
nisu vidjeli da ga je takav bijes spopao niti da 
takav bijes može koga spopasti, a ponajmanje 
mene; bjesomučan izliv, nadnaravan užas koji se 
ne da nikakvim riječima iskazati, izliv kakav 
čovjek prospe jednom ili ni jednom u Životu, 
urlik od koga drugi trne kao da mu se u trenu 
hiljade šiljaka okrene pod kožom; nisam uopšte 
osjećao da imam ruke, ni noge, niti išta, kao da 
me nije ni bilo, bio sam samo izobličeni urlik;_i 
to potraja samo koliko sabljom da zamahneš; kao 
nekim  izvanjskim pogledom, nekako  iskosa, 
ugledah samo svoje lice, sasma baš kao u 
ogledalu kao da ja sam sebe iz ogledala gledam; 

ugledah svoje iskolačene zakrvavljene oči koje su 
čak sasvim bile promijenile boju, pa mi se činilo 
da su tuđe, i to, taj pogled moj me Zaustavi; u 
tom jednom jedinom trenu ja sam sebe svega 
konačno iznio van, spolja svoju dušu razvratio, a 
svi oko mene i ukoreni i neukoreni raznesoše 
me takva blijeda, poprskana i razorena sobom 
kao 1 ja njihova; odmah se na dvoje razdijeliše, 
na one zaprepaštene koji se u se povukoše i 
one koji su jedva susprezali radost što me 
neočekivano = ugledaše takvog, izvan = sebe, 
izobličena; i nikad me više niko od njih drugačije 
nije ni vidio i kad god su me poslije gledali, 
vazda su, ma i miran stajao. pred njima, dozivali 
u sjećanje moje lice razasuto od ljutnje; = i 
zabrinuti i zluradi, svaki zauvijek, koliko je koji 
mogao da upamti, uza me, ponese sobom tak- 
voga; a sve što dotada bijah i u dobru i u zlu 
potra se u hipu i nestade; i moji dušmani i Oni 
koji će mi uskoro postati dušmani tu, iznenada i 
neočekivano, dobiše, za početak, i nešto pride; a 
razlog za provalu takva gnjeva bio je ispad nekih 
baša, a naročito moga Ali-bega Fidahića, koji su 
tražili vojsku da sustignu Tuzla-kapetana koji se 
samovoljno. odvojio i krenuo nazad u Bosnu; da 
ga sustignu pa, ili vrate ili pogube; a to je 
trebalo da uradim ja sam, niko drugi; samo, meni 
se već bila ogadila naša pobjeda i sve sam bio 
prepustio alaju zbog jetkih Zzavidljivaca — jer 
pred mojim šatorom bio je svezan nakićen at, 
tad muhur-sahibije i o njegovu sedlu sablja 
damiskija optočena draguljima; pa ja juče u bici 
nisam žalio života, a volja je božja što sam ostao 
živ; na vam! mislio sam, radite kako hoćete, 
mene više ništa ne pitajte — a alaj je odlučio 

da pusti Tuzla-kapetana i ja sam tu odluku 
gnjevno branio i provodio u djelo ... 


... pet dana nakon vojne čekali smo šta će alaj 
odlučiti; ja ću vojsku povesti tamo kud alaj 
odredi, rekao sam i umukao; četiri su puta bila 
pred nama 1 trebalo je odlučiti kojim da 
krenemo; Tuzla-kapetan je nazvan muriatom, ali 
alaj za njim nije poslao potjeru; da udarimo na 
Ušćup na velikog vezira, da krenemo Skadru 
Mahmut-paši Bušatliji u pomoć, da podđemo na 
Carigrad i da se vratimo u Bosnu i čekamo sul- 
tanov ferman; pet dana smo sjedili pili, pušili, 
plijen prebirali, rane vidali; tako je trajalo slavlje 
i eto, jedne noći, oćutih suzu u svom oku; ali 
pobjeda je bila pobjeda i nikako je nisam mogao 
otresti sa sebe; ne samo što je svuda bila oko 
mene u mnoštvu znakova, kud god bih pogledao, 
kud god bih se odjenuo, nego sam i u duši bio 
razgaljen i tu  razgaljenost ni odbijanje, ni 
sumnja, ni nevjerica, ni tuga, ni razbor, ni 
bježanje, ni skrajnuiost nisu mogli potrti; takva je 
svaka pobjeda! a tako su se još 1 bolje nego ja, 
osjećali 1 svi Ostali; nisam vidio sve, mnogo toga 
mi je promaklo; a i da sam vidio, od kakve bi 
mi bilo koristi kada sam se i sam povinovao 
većini; već mi je bok žuljalo drago kamenje 
kojim je bila optočena moja sablja; peto jutro 
nahrupiše u moj šator i rekoše usplahireni da je 
Tuzla-kapetan jutros digao čadore i sa dvije hi- 
ljade ljudi pošao u Bosnu; zašto on, Tuzla 
-kapetan, da ne bude prvi vezir-Bosanac? po 
svemu, i po godinama, i po ugledu, i po 
junaštvu, i po sabranosti njemu prije pristaje 
vezirska čast. i dužnost nego onaku mladu, 

nevičnu čovjeku kao što je Husein-kapetan 
Gradaščević;  Tuzla-kapetanu bi! bolje = pristajala 
titula bosanskog valije, to je očito svakome ko 
ima oči da njima gleda; a boj smo  svršili, Tuzla 
-kapetan ne da svoje ljude da ginu za 
Skadranina; otvaraju se dveri za koje nisi ni 
znao da postoje; i zovu te, Tuzla-kapetane, ne 
bilo koga, tebe zovu, tebe, samo tebe, dođi, ti, ti 
si taj, ti, niko drugi; zar je ko mogao i pomisliti 
da će doći vakat da Bosanci sami između sebe 
biraju vezira? pa sami između sebe neće umjeti 
podijeliti ni zvrk pite! a ko je Gradaščević? 
posavki šljivar, prijek mladac, nevičan ljudima; 
jedno je upravljati kapetanijom a drugo je vladati 
pašalukom; junak? ko je veći junak Tuzla-kapetan 
ili Gradačac-kapetan? Gradaščević je  nevičan 
državnim poslovima, drzak je, uznosit i ne zna 
on gdje mu je mjesto; i on da ti naređuje, ni 
sultana nisi htio slušati, a sad ćeš morati jednog 
šiljokurana, dva. puta mlađeg od sebe, e, sabur, 
efendija, ne može to tako; tobože se tuzlanski 
alaj stao buniti, da su njihovi buljuci ponajviše 
stradali u boju i da hoće nazad u Bosnu; dvije 
hiljade glava tuzlanske vidre osluškivalo je napuk- 
line u glasu svoga kolćehaje dok ih je pozivao 
da ostanu i da se ne osipaju; znali su šta njihov 
kolćehaja u sebi želi i iščekuje titulu valije; _a 
titula valije je za one koji nemaju ništa drugo do 
žudnje za vanjštinom, onom izgorjele duše to je 
mehlem; pa što mu ne prepustih prvenstvo? već 
se znalo i nije to bilo samo moje, a mnogo je 
bilo onih koji su mi slijepo vjerovali i netremice 
u me gledali; koliko je kroz bogate čadore 
bosanskih begova i ajana prošlo uhoda, doušnika, 
laskavaca i podmitljivaca, emisara iz sadrazamove 
pratnje unoseći zao duh među Bošnjake, raz- 


mirice, potpirujući zavist i međusobnu netrpe- 
ljivost;_ to, ali zar se i ja već tada noću nisam 
prevrtao po postelji i zar i za me, i izvana i izZ- 
nutra, već nije prijanjalo — ja paša, ja — VEZI; 
kao kapetan gradačački, i kao serasker bosanski 
još bih i zaspi, ali kao narečeni paša i budući 
vezir budio sam se i trzao u snu; i kad se dopre 
dotle da se sve baca preda se, iza tebe ne ostaje 
ništa, sve je pobrano i oguljeno, ima samo to, ili 
odlazak na onaj svijet; sadrazam nije trovao naše 
bunarove, nije ubacio čovjeka okužena kugom da 
nam tabor pomori, nije nam poslao otrovana vina 
nego je u naš tabor ubacio titulu vezira e da bi 
nas posvadio i razvrgao naše bratstvo; o, kakav 
je posao kojim se sadrazam bavi! vidio sam ga, 
niko ne zna da sam ga vidio, a lasno je bilo 
ponavljati: nećemo se dalje biti s muhur-sahi- 
bijom, on je obećao sve pored čega smo u boj 
pošli, mi smo svoj posao okončali; a svaki. od 
bosanskih aga i begova mni da je baš on 
najvećma pridonio pobjedi, a ata i sablju dobio 
sam jedino ja; čuj moj tefterdalija, riječi su 
Rešid-paše, daj ovu sablju onome koji se prvi 
nazove bosanskim vezirom, baci je kao kost 
među gladne pse, neka zavist i  surevnjivost 
proključaju i pomahnitaju, Bošnjaci su tvrdoglavi, 
prostodušni i ponosni — žestoko će se posvađati; 
.. moj brat je poginuo, ja sam ranjen, umalo i 
ja glavu ne izgubih, ali sam uhvatio i svezao 
dvadeset nizama! ko je znao da ću ostati živ? ko 
da ćemo pobjedu razvrći? bratska sloga! onda je 
po sto puta bolje da smo bitku izgubili; 
zaboravite pobjedu i žalite plijen = koji ste 
zadobili! zar mislite da će nam Škodra-paša i Ar- 
banasi ikad oprostiti što im nismo u pomoć 
pritekli? njega više ne pominji! ko je nama 

pritekao u pomoć? valja nama sada na Čengića i 
Rizvanbegovića, još ni svoje bitke nismo okončali; 
onda se sva vojska uz zurne, bubnjeve i talam- 
base podiže i krenu; zar da se bijemo između 
sebe, pođimo i mi za Tuzla-kapetanom; da te 
nisu izabrali za alajbega, ja ne bih ustao protiv 
tebe niti bih bio za careve preinake, reče mi 
Bekir u jednom snu; izdaja Tuzla-kapetana omela 
je našu daljnju vojnu 1 rasula vojsku s Kosova; 
za dvadeset dana, usred bujna ljeta, bosanske or- 
dije obreše se u Taslidži; tu pogubih trojicu iz 
plemena Selmanovića, one što se skriše i ne 
odazvaše kad smo proljetos pošli u sveti boj; bila 
je to, prećutno, i osveta za izdaju Tuzla-kapetana 
i za izdaju hercegovačkih aga; moji se tereti 
utrostručiše ... 


. . bijeli grad ispod strmih, crvenih  gudura, 
sedam džamija, sedam šadrvana, osam kula od 
kamena, osamdeset kuća pokrivenih šindrom sa 
baštama 1 vinogradima i potocima skakutavim koji 
se provlače ispod avlijskih zidova; u gradu 
sandžački kadija, dvadeset pasvandžija; već sam 
bio sviko na drum i divljinu ali me ljepota grada 
trže i Zzačudi; kao da sam od kuće pošao 
zauvijek, da se nikad ne vratim; poželjeh_ da 
imam krilata konja! o, kako je moja mladost bila 
prekrasna, kao malo čija! o, kako sam uživao i 
kako sam se radovao; imao sam šta god mi je 
srce poželjelo, svaka mi se želja deset puta 
ispunila; pregolemim darovima me je Allah 
izdašno obasuo, ali zemlja je moja sudbina, 
džiklja šiblje Bosne oko mene, zid se podiže .. ; 
ovo nije ovaj čovjek, onaj Husein; tek u dodiru 
s milinom, šumom grane i mirisom bilja uočavam 


koliko se u meni nataložilo i uškorepilo krutih 
slojeva grubosti; kasno sam se počeo boriti sa 
svima, već sam pripadao mnogima, ne znam kad 
ni kako; da se odbranim, bilo bi više od pob- 
jede! oni koji su padali pred moje noge, ljubeći 
mi mestve očajnički su čekali da im se prignem, 
odgurkujući one oko sebe, i u času kad bih se 
prignuo, u mene bi nahrupila i pokuljala sva 
moja snaga i svi moji sifati od rođenja i, umjesto 
da se prignem, ja sam se još više uspravljao, a 
oni pod mojim nogama povlačili se sa smiješkom 
i zadovoljni; bili su to moji nedorasli, = blijedi 
krvnici; a braća moja i Fidahićeva, pa čak i Sto- 
čaninova? šta je to s braćom? mi govorimo — 
braćo — a ne bi trebalo, vidi braće! dok mi 
ništa nije trebalo osim moje kapetanije, sav 
pašaluk mi je bio kao uzdah i pašaluk i vezirluk 
i sva zemlja i sva zvanja, nešto što se samo čuje 
i gleda i ne dotiče i sve to prije nešto što ne 
valja, nego nešto što valja; a poveo sam vojsku i 
opremio o svom trošku deset buljuka ne trep- 
nuvši okom, razvio deset barjaka više iz ponosa 
i, da ne kažem neću i ne mogu i ne znajući sas- 
vim šta činim i ne gledajući dobro u šta sam to 
zagazio; ali vojna je iskala i ono što nisam imao 
i što nije imao niko — moć da zadržim vojsku 
na Kosovu; nu, ni to nije sva istina; istina je da 
je Tuzla-kapetan prvi učinio ono što se sva 
vojska spremala da učini, što da idemo da se 
ponovo krvimo sa sadrazamom kad nam je dao 
svoju riječ da će naši zahtjevi biti ispunjeni! pa 
ipak u svemu tome nešto nije valjalo a ja tada 
nisam znao da je veliki vezir hulja i lažov i lisica 
i podlac = koji je tajne znakove poslao 
Tuzla-kapetanu i ne samo njemu; nas je već tada 
sadrazam obmanuo; a to što sam pogubio Sel- 

manoviće, više je bila volja alajeta i alaja i 
opomena drugima nego moj zločin; i šta su mi 
Selmanovići nudili da ih pomilujem i poštedim — 
mito! i više je to bio nagovor ... 


130,9 . . . kada smo se, nakon pet mjeseci vojevanja 
svečano vratili u Sarajevo, ispaljen je u našu čast 
četrdeset i jedan top s one iste Tabije na kojoj 
je Abdurahim-paša trideset dana tokom mjeseca 
Ramazana u jesen hiljadu osam stotina dvadeset 
i devete godine Sarajlijama sjekao glave; _ a hil- 
jade je svjetiljki gorjelo na šerefetima sarajevskih 
munara da razvesele oči u najsvetijjim noćima 


ke muslimanske godine! svečano dočekani u 
eheru, koji je dan ranije zahvatio požar ... 


131,10... meni je žao što mi je živo srce pored tebe; 
utrkivam se 1 stišćem, smanjujem i svijam; stid 
me je što sam pored tebe zdrava i rumena a ti 
vas žut ko vosak ... 


132,10... neka ona trojica ne jašu stalno uza me! kako 
to da im kažem, paša? kako god znaš i umiješ, 
pobratime; uvrijediće sc, reći će da se oholiš i 
da ih odgoniš od sebe, umjesto da ih nagradiš za 
vjernost i uslužnost i usrdnost, misliće da su pali 


u nemilost; briga me ... zašto je Sarajevo opus- 
tošio požar baš uoči moga dolaska? ... što baš 
sada u Stambolu hara kuga ... ? 


133,10... da se služim lažima protiv svojih dušmana, to 
neću, to je uzaman, ali ni iskrenost blagih i 
dobroćudnih mi ne pomaže; one druge otpustih i 
oni othrliše svojim nahijama saginjući se preda 


202 


mnom, ali, učini mi se, i namigujući; ne bih smio 
biti toliko umoran da ne skočim i ne zavičem: 
stanite vi udvorice i previjanci, ne činite skared- 
nosti preda mnom — taman skarednosti, vidio 
sam ja; a oni bi se, tobože, zgranuli i osuli me 
bujicom preponiznih riječi; trpim ... 


134,10. . . golemi si uspjeh polučio; i sam sam ruke 
morao da okrvavim; moli Allaha da ti grijehe 
oprosti; ti si izabran da činiš ono što držiš da je 
pravo; javljaju se neposlušni; nisam zadobio rana 
od tuđina, ali sam vas iznutra izujedan od svojih; 
riješi ih se, ti to možeš; ima li ona opsjena moć 
nada mnom? nema; ti vladaš, ti upravljaš, ti si 
izabran; obveseli se, rastjeraj tu tmušu od sebe, 
otjeraj je; idi sad, ljudi te čekaju ... 


135,10... udijeli, paša Huseine! nikako se nisam mogao 
sjetiti otkud tu na Lašvi, baš na tom mjestu, stoji 
ćuprija od bijela tesana kamena na jedan luk s 
ogradom sasvim neobičnom od tako tanko iz- 
rezanih kamenih ploča da se činilo kao da je 
vezena; pipnem ogradu i upitam starca otkad stoji 
ova ćuprija ovdje i čiji je hair, a starac odgovori: 
oduvijek, paša; hair naroda s ove strane Lašve, 
dodade; izgleda kć6 nova; ide li se preko nje? ide, 
paša; a ko ide? ljudi, paša; a koji? upitam; idu 
ubice, paša! reče; koji stane na ćupriju a ona se 
sruši — ubica je, a koji pređe — nije, reče dedo 
te se stade smijati bezglasno svojim krezubim us- 
tima; udijeli mi sadaku, Allah ti pomogao, reče i 
sve. idući natraške pređe ćupriju; idem, rekoh u 
sebi, pa neka se strovali; ispod mosta burlja voda 
i plava i zelena i hučna, a uokolo mosta neko 
drveće gusto, pregusto, sve grana na grani, list na 

listu, nikad nisam vidio tako gusto rastinje; gledam 
most — bijeli se, gledam onu vodu brza i 
plahovita a bistra, ako sanjam, pomislih, ne valja, 
bistra voda znači suze; najbolje kod sebe poznam 
držak handžara, rekoh u sebi, pa ako ugledam sve 
na njemu — ne sanjam; na meni čorda, bensilah, 
ćurak sve zlatom vezeno, čoha i koža se gotovo i 
ne vide; ne sanjam, pomislih; idem, rekoh i 
pređem most; nisi ubica, reče dedo, i najednom, 
kao da se zbog nečega naljutio, zakrešta: eno 
sadrazam na čelu pet stotina Tatara nosi ferman Oo 
tvome imenovanju za bosanskog vezira, reče pa 
džipi u zrak viš moje glave i pretvori se u nekak- 
vu crnu ali šuplju, kao od razvaljena sepeta, 
načinjenu pticu; ima li igdje na putu od Sarajeva 
do Travnika ikakva bijela, na jedan luk svedena 
ćuprija sa šupljikavom ogradom od kamena? ja 
koliko znam, nema, pobratime moj, a što? ništa 
onako ... 


136,10. . . svečanost, radost, ushit, kićenje, smijeh, čes- 

titke, slavlje, sve sam prihvatio bez čuđenja; crne 
grede izgorjelih krovova i miris paljevine; ugodni 
akšamski razgovori i dđakonije u bujnoj bašči 
konaka; dosta mi je odbijanja i snebivanja, paša 
sam i vezir, obavljeno je moje naimenovanje; 
obradovalo me je napokon da sam i ja 
obradovan; Sarajevo je izgorjelo! ali, ko je taj 
koji pronosi zle slutnje? ta nije ga Gradaščević 
zapalio! to govore  nadžak-babe i  zlobnici, 
zavidljivci; dosta mi je opreza, ta slava sama 
naliježe; te kićene riječi pjesme meni su 
upućene; ja čekam sultanov ferman, moja je 
zadaća dobrobit Bosne, ja sam Galib od Bosne! 
sadrazamova ruka piše bujruldiju, sultanova pečati 


ferman, prvi vezir Bosanac izabran od svojih, 
Allah je tako htio da bude, slava Allahu! šehiti 
su oni koji su poginuli na vojni, narod pamti i 
blagodari, Bosna će se  preporoditi,  oroditi, 
namiriti gubitak, danak za probitak je položen; 
koji mi je čovjek do pojasa? koji je jednak, 
meni? nikoji! oni koji hoće, hoće, oni koji neće, 
neće ih ni biti! gdje su moji dušmani? gdje je 
ono što mi hoće na put stati? ko to neće da 
sluša? s ovog uzvišenog mjesta, na koje me je 
sudbina posadila, vidim = bolje, dalje i sasma 
drugačije nego što sam ikad vidio; čuj, knjaže 
Serbije, Milošu, grstio si mi se i prijetio i nudio 
da me, kobajagi, ti miriš sa sultanom, €, evo 
mene, vratih se, ni ti, ni sva Rumelija i Anatolija 
ni sve zemlje od Cabe ni po Hercegovine nisu 
mi naudili a da je Bog htio, sultan me je mogao 
popiti ko jedan fildžan vode; a ja se povratih u 
Bosnu i živ i zdrav i kano vezir, iako nisam 
porad toga, baš porad toga, pošao; ima i kivnih, 
a zašto? što vezirsku čast ne prihvatam s više 
skromnosti, beli bi oni htjeli da mi pokažu kako 
valija hoda, sjeda i govori, kako se nosi! e, neće! 
otvoreno im kažem; ne stoga što sam željan vlas- 
ti, moje je srce u gradačačkoj kuli i u mojim 
lovištima na Adi u Tolisi, nego — ne budem li 
sada ja, ni drugi poslije mene neće biti; i što oči 
u to upirete, zar nema ništa preče? valija, to je 
tanka opna, nešto lahuri, vehdo, providi se, ali 
neću o tome da vam govorim i da mi je do 
toga, sad bih vas se mogao nagledati do mile 
volje, mahnite se neugodna razgovora, ili da se 
nagodimo: povratite, ako možete, da budem samo 
nono što sam bio prije Tuzle i Kosova, evo vam 
vezirluk i sva Bosna i Hercegovina, a valija neka 
bude ko god hoće! samo vi ste u manjini, velika 

većina meni vjeruje i ne dao Bog da je vaša is- 
 tina! ali otkako se vratismo i raziđosmo, žar nam 
je splasnuo, sad skriven i ukucan ko sitan sedef 
u peškun i polego ko šara na ćilimu koja sve u 
' četvrt obigrava; svi ste žarko žudjeli da sebi 
izdvojite vezira, pa što vam sad on bode oči? ne 
očekujete valjda od mene da kažem: ne vladam! 
čime onda da pokrijem krv koja pada na moju 
glavu! šta vam je? što buljite? na mojim bujrul- 
dijama je pečat pečaćen zlatnim pečatom sa 
sedam uzvika! pa čiji su to poklici: o svemogući, 
o oprosniče, o darežljivi, o slavni, o prijatelju, o 
milosni, o pokrovitelju! zatravilo nam junaštvo! 
gdje se djenu? zar nismo rekli: najpreče je 
udariti na agu Rizvanbegovića i na agu Čengića i 
one koji jošte uvijek drže sultanovu stranu, pa 
što ih ne potukoste, ja sam osramoćen, ogorčen i 
bijesan; to vi mene ubijate a ne murtata i 
dušmanina bosanskog alaja 1 bosanskog ajaleta; 
Čengić je na vaše oči oteo moga kajmekama, 
posjekao ga a glavu mu skotrljao niz brdo vama 
pod noge! vi ste, kažete, zaplakali što nam 
pogubi omiljena čovjeka; ali koja hazna od plača; 


137,10. . . moja braća nisu izašla preda me da me 
dočekaju, ali dođoše drsko da me savjetuju; pustio 
sam ih preda se da im udovoljim ali sam bio zid 
koji ni đule nije moglo probiti; a kad sam poslije 
pitao gdje su? niko nije smio, ili niko nije htio da 
mi to kaže; da sam bio uz sultana, oni bi bili uz 
ustanike, ovako su oni uz sultana ... 


138,10... a nije istina što pričaju: da su moja braća 
Orhan-beg_ i Bekir-beg drumovima  hodili do 
Stoca u ritama i da su u sepetu krili Ali Namik 

liri! 

nespokojan, godio mi je govor onih oko mene i 
više sam govor nego ono o čemu se govorilo; _a 
onda sam postajao još nespokojniji; otimao sam 
se, opirao, ali zapravo, nisam znao čemu, ha bih 
stao, poklopio bi me gaflet; moje vezirstvo uistinu 
je bilo previše ranjivo i za one koji su u me oči 
upirali a i za mene; između mojih molitvi sve 
češće su se udijevale riječi: hrsuzi, edevsuzi, jar- 
mazi, divanije, tersi, hadumi, murtati, poguzije i 
nisam baš uvijek znao na koga se odnose 1 sve 
češće sam morao da  obuzdavam bijes u 
nestrpljenje, te čuđenja koja su me gurala u 
klonuća; snivao sam sultanov ferman o mom 
naimenovanju za vezira: jednom kako Rizvan- 
begović taj moj ferman cijepa na opute, jednom 
kako Čengić njime otire krv sa svoga handžara, 
jednom kako moja rehmetli mati u sultanov fer- 
man pitu zamotava, jednom ženu kako fermanom 
otire pazuha; Allah mi je svjedok da ne žudim za 
njim doli samo stoga da već jednom začepim usta 
smutljivcima po Bosni; kao da Bosna nikad nije ni 
ustala da se brani i opire! ... 


.. 0, mili i dragi, poljupcima me pronađi; 0, 
mili, ti mene ne vidiš, o, mili, tvoje su ruke kri- 
late, obgrli me nogama! ljepši si mi nego u snu, 
vidi, vratio si se! 1 vidi, nikad se nisi takav 
vratio, ta tebe nedostaje! mnogo je više milova- 
nja tvoga ali je tebe manje; da počekam, evo; ne 
mogu dulje! je li te ostalo u onom vezirskom 
odijelu? je li u stotinu dušmanskih pogleda? tvoji 
su poljupci duži, u snu tražiš moje stegno, dublje 
se upijaš i ponireš u me, kao da želiš proći s 
onu stranu Zemlje; a kažeš da od mojih kosa ne 
vidiš lipu u cvatu i kažeš da sam ti se jutros 


-pašu; da su sepet donijeli Rizvanbegoviću i da 
se Namik-paša pretvorio u tovar gnjilih krušaka, 
ali da su ga, ko dđoja, prepoznali; da je šejh 
Abudrahman  Siri-efendija iz Oglavka,  Rizvan- 
begovićev sveti čovjek, prekrio sepet svojim ha- 
ljinama i da je onda iz sepeta iskočio Namik- 
paša uzviknuvši: ih, ja, što sam čudan san usnio! 
da su paša i aga odjahali caru u Carigrad i da 
su tamo obojica ovako govorila: ne daj, o, slavni 
i moćni padišahu, da u Hercegovini sudi Bošnjak 
pa će svi Hercegovci na glavi nositi fes! a istina 
je da su onaj sepet prali u Neretvi ali da ga 
nikako nisu mogli oprati i da je sepet toliko 
tuknuo da je konj frktao i otimao se; a nije is- 
tina da su se Orhan-beg Gradaščević i Bekir-beg 
Gradaščević krili po Hercegovini, oni su otišli u 
Stambol ... 


139,10... srce se moje ledilo od pustoši koja je rasla; 
ništa se nije nabolje promijenilo, još je i veće 
zlo stalo harati Bosnom, muklo, drugačije nego 
za turskih vezira; a ja sam malo toga mogao 
zauzdati; braćo, govorio sam, najčešće sam tu 
riječ govorio; dozovite se; muklo je to bilo; praz- 
no je oko mene bilo; bolja je vojna! govorio 
sam da sam valija, bio sam; bio sam; moje 
haračlije zađoše harač da kupe; u Hercegovini ih 
pobi Smail-aga Čengić; htjedoh odmah da siđem 
da ga kaznim; nije sad to najpreče, rekoše mi; 


140,10... onda, jedno vrijeme ništa me nije napadalo ni 
izvana ni iznutra; ali kad to bi i prođe, kad presta 
taj muk, sam sebi izađoh drugačiji nego što sam 
do tada bio, no, ne zagledah i ne zastajah; činio 
sam što sam znao i mogao; iako sam bio 

prividjela kao melek golemih krila, da su se na 
pendžeru zavjese napuhale i da sam iznikla kroz 
demire, da sam bila vitka — ni dječak, ni djevoj- 
ka i da si sklanjao svoj pogled s mojih grudi; da 
su moja bijela krila bila ispisana čitkim slovima, 
da si prstima milovao paperje i da su sitna slova 
otvarala usta i kao da kriče; ta to je melek, 
šaputao si, ta to se meni oprašta, šaputao si . . . 


142,11... % ... moj brate Jevreme i Bošnjaci imaju 
svoga Vuka Brankovića, a to im je Tuzla-kapetan; 
ja Husein-kapetanu brašno proljetos na Kosovo 
nisam imao da pošaljem, pa mu sad šaljem 
pedeset hiljada groša ma peškeš; nisam mu ni 
proljetos smetnje činio a, evo, ne činim ni sad 
da živimo ko komšije, ja s ove strane Drine, on 
onamo s one strane Drine ... x 


143,11. . . ćehaja mi je Alaj-beg Sijerčić, tefderdar 
Ahmed-beg Vilić, haznadar  MHadži Mujaga 
Prijepoljac, muselim sarajevski beg  Zlatarević, 
ajan nevesinjski Hasan-beg Manov, ajan gatački 
Mehmed-beg Turhanija koji s vojskom _ sas- 
tavljenom od Posavljaka i Fočaka siđe Nevesinju 
ali ga Čengić nadbi i sav mu harač ote; 
sarajevski trgovci stadoše gunđati jer je trgovina 
sa Carigradom opala; svakojaki ljudi ha štetu 
oćute, odmah negoduju i niko ništa svoje ne da 
za dobrobit zajednice; ja prilažem sve svoje, pa 
ništa, oni malo ne daju, pa svašta; sve jedni 
druge nagone na tvrdičluk; kako to da se nagi- 
njem s konja ponad plitke vode i da se ogledam; 
konj frkne, mene nestane; što mi oko leti na 
taman džam kad mi taj džam glavu siječe od uha 
do uha i tijelo ispod pasa do tri puta 

ispoprijeka? sam se sebi nakloniti moram da bih 
kako ugledao svoje lice; što buljim u sjajan 
sahan kad mi sahan oči čini buljavim, nos tupim 
i usta golemim, posuvraćenim i otromboljenim? 
nisam ja Bosna, ali mi je Bosna kuća, sve je 
njeno u me utkano vidljivo i nevidljivo; ne 
kusam ja drvenom kašikom samo čorbu; to ja uz- 
jahujem, ali je koža sedla pod mojim prstima 
bosanska koža; ja sam svoje stegno, ali Bosna 
me je snagom zadojila i išće me sebi natrag za 
nešto njeno što ja ne znam šta je; a bečki 
šapat? a carigradski glasi? zašto moja nehajno iz- 
govorena riječ izaziva. mrzost na licu kadijinom, 
uvrijeđenost na licu kavazbašinom, što zemlju ne 
osluškuju, što nevidljive spone sa njom ne opliću 
svilenim koncima, eto im govora! zar da na moju 
riječ, pa da je i ne znam kakova, privrženici 
treba da zahatore: ta, nijednu teskeru nisam 
opečatio a da nisam sazvao vijeće bosansko, sebe 
poturajući između zavađenih; kakva glupost! u 
Taslidži ne zgiboh ali se tri puta smrtno ranih 
pogubivši trojicu  Selmanovića, po našem, 
bosanskom .— tri murtata! kakva glupost; tri 
brave od tri kapije svoje duše  razvalih za 
Dželaludina, za  Belenliju za  (Abdurahima; ni 
začudio se nisam kada ih ugledah u sebi, ha, 
rekoh, sad je zlo u meni potaman! nijedna gorka 
travka više nije bila lijek, samo nevidljiva vezirska 
pokrivala navlačih na se, sve jedno preko drugog, 
žurno prije sabaha, prije abdesta;  navlačih 
pogledom iznutra vezirske skrame sebi preko 
čela, vide li se, pitah se neprestance; mišljah: 
Dželaludinovo vezirstvo_ je Dželaludinovo  vezir- 
stvo, Belenlijino vezirstvo je Belenlijino vezirstvo, 
Abdurahimovo vezirstvo je Abdurahimovo vezir- 
stvo, ali je moje vezirstvo moje vezirstvo; moji 


ičoglani, probrani, dotjerani, na njima svijetla 
čoha, živa svila, koji istimareni, okićeni, sve je 
oko mene svakim danom moralo bivati sve više 
vezirsko, naočito, nadmoćno; neka Husein-kape- 
tane, ne pregoni, govorili su iz mene VeZITI 
lažnim glasovima, vezir Dželal, vezir Belenli, vezir 
Abdurahim, vezir Namik; ja u inat njima — na, 
još! sjaja i bogatstva, oni se tobože ko skanji- 
vahu, ali sve to, sav taj sjaj i sve to imanje i 
pokazivanje bilo je samo u prvi mah moje, onda 
je namah sve prelazilo njima u njihove nevidljive 
ruke; svi su se već nahodili u meni; tri dana 
jahali od Taslidže do Višegrada i Prijepolja, konja 
mi pritiskali a ja ih nisam ni osjetio; što su 
šutke gledali moje onakvo mahnito veselje i 
razdraganost, zamrziću svako veselje! pa dobro 
veziri, ali što me moj rahmetli otac ne opomenu, 
što se moja braća u meni ne oglasiše šapatom: 
nemoj Huseine! zar Ferhad? ta on je jedva 
dočekao da svoju glavu podigne i upola 
spuštenih očnih kapaka, podsmješljivo, moje srce 
pogleda? zar Orhan? ta njemu je u meni još 
nelagodno; zar Bekir? on, opijeni, žedni, skupljao 
je kapljice moga rasuta veselja, lizao ih sa svog 
drhtavog dlana kao rosu s lišća; a ja to sve u 
prvi mah nisam ni osjetio, a sve se to u meni 
nahodilo, zbivalo, i nadalo; kako sam poslije 
toga, bistra, ledena pogleda lasno prepoznavao 
sve one u koje se smrt već bila uselila; a oni, O 
Allahu, i oni mene! a oni dobri, obični, zaštićeni, 
dosadni, molili su da, opijen pobjedom, puštam 
nikogoviće, ine, korak bliže preda se ne sluteći 
nijemu urotu, bespoštedno vrzino kolo nas, 
grešnih, ljudi prepolovljenih duša i, bezdušnih 
onih koji se u boju zlo namiriše; zar da još 
ležim — primih sve preda se koji su htjeli da 

me vide i da mi priđu! prećutna urota; zazvah 
Boga da se oslobodim nasilništva i družbe silnika; 
i postih tri dana uoči Ramazana; sam sam, dolje 
kal, oko mene tama; pa zar sve nije svršeno 
dolje u boju na Kosovu? zar i ja mislim ko i Os- 
tali! eto, vidi, kako misle ostali, većina; nije mi 
pomogla samo molitva, tražio sam odličja i 
podizah glavu ne bih li kako nosom dotakao 
nebesku plavet i udahnuo bjelinu oblaka; umalo 
ne ispadoh iz sedla ... 


plemeniti naš Husein-kapetane, beže, paša i 
bosanski valijo, čestitamo ti na velikoj pobjedi i 
dugo nam poživio u zdravlju, veselju i svakoja- 
kom dobru, koje od Boga iskao; ružno je bilo 
našim dušmanima pod tvojim udarcima! donio 
sam bečke i stambolske novine u kojima ima i 
ono što pišu stambolske; ali najprije o čudima iz 
bečkih: vele da u Engliskoj imadu gvozdene koči- 
je bez zaprege i da idu gvozdenim polugama 
ko od Tolise pa sve do Žabljaka, ako sam dobro 
preračunao mjere; da u gvozdenim kočijama lože 
oganj, da oganj zagrijava vodu a para od te 
vode, ko bi rekao, okreće gvozdene točkove; da 
su, što najvećma čudi, one gvozdene poluge, što 
su položene na zemlju glatke, sjajne i da se, 
začudo, točkovi po njima ne kližu; to o tome; 
evo ima i nacrt kako to, ko biva, izgleda; onda 
vele da je Meternika nekakav poganin, Paganini 
omađijao ćemanetom; i ne samo knjaza, ko god 
ga jednom čuje ide za tim poganinom i luduje 
za njim; i to ima; evo piše da je serbski knjaz 
Miloš Rac postao nasljedni knjaz vascijele Ser- 
bije, da Turaka ima samo još po tvrdim 
gradovima, a da je knjaz sve vakufe sebi uzeo i 

da to neće na dobro izići; sve po tanzimatu; ali 
to znamo i bez bečkih đerida; a reci mi pravo je 
li istina da se i naša kršćanska četa dobro tukla 
na Kosovu, da je bila srčana i u boju nesmiljena, 
da je pokazala junaštvo i svima nam ovdje, u 
gradačačkoj kapetaniji, osvjetlala obraz? istina je 
fra Ilija, vidio sam svojim očima i bodrio sam ih, 
a za ovo što pišu bečke novine mnogo i ne 
hajem; gvardijanu sada nema ko stroge naredba 
izdavati da se od tebe odalečimo, Husein-paša, i 
neka je tako; nit' će vezirovi jaramazi od Trav- 
nika dojahivati da nam ruše ono što smo oOb- 
zidali; a ja ću gledati da sa bečkim dvorom u 
dobrim odnosima budeš i ostaneš a i naših 
trgovaca je u Preku sve više, štete od toga 
nemamo nikakve, dapače, imamo samo veliku 
korist; kako kapetanija, tako može i sva Bosna 
imati ... 


... pobijedio si, reče Orhan a Bekir dodade: 
pobijedio si, ali de se ti povuci dok još imaš 
vremena; ovako, nećeš samo sebe upropastiti, i 
nas ćeš, rod ćeš nam zatrti, bez imanja ćemo 0Os- 
tati, spasti na prosjački štap! preda mnom su 
stajale = ljušture moje braće, prazna — odijela, 
prozirne obrazine; i Orhan u Belenliji i Bekir u 
Namiku  ćutali su postiđeni svojim goropadnim 
sjenkama preda mnom; ali ja znam kakvi su i 
Orhan i Bekir, evo ih u mom srcu, a ove sjenke 
koje sjede preda mnom podavijenih nogu i drže 
duge čibuke i govore s osmijesima i brižno samo 
su prazne ljuske; i nu, Orhan se opredijelio a 
Bekir nema svojih riječi; da ih primirim, možda 
će me barem njihove spodobe napustiti, vezire 
da kaznim gubitkom; govorili smo cijelu noć; 

146,11... on za nas, braću svoju i ne haje, njemu nije 


stalo ni do nas, ni do vas, ni vas butum Bosne, 
on je osion, posavskim fratrima ugađa a sultana 
đaurom naziva, nas od sebe odgoni i prijeti nam 
da će nas pogubiti, on je silnik a takve Allah 
ne voli; on fermana nema, on laže, on je 
samozvani; ... 


147,11. . . paša Vidinlija, nu, kakvo je ime uzeo, ali 

njega ne vidim, njega nema, a da dođe, tako mi 
je, da bih mu namah isti čas predao vezirstvo: 
evo ti i vezirstvo i Bosna i svi Bošnjani i dobri i 
zli pa se ti s njima nosaj! bih, valahi! više 
nemam volje Bosnom upravljati; a kada smo 
onomad, ljetos nahrupili pod šator muhur-sahi- 
bijin, nađosmo i ferman O naimenovanju paše 
Vidinlije, eno  fermana, tuđeg fermana, kod 
mene! na njemu nije moje ime; da je na njemu 
ime  Dželaludinovo, ime  Belenlijino, ime Ab- 
durahimovo, ime Namikovo, bilo bi i moje ime, 
ali je na njemu ime paše Vidinlije, njegova se 
zla jošte u mene nisu uselila, jer ih još po Bosni 


nije ni počinio; sad samo njegova tajna bujruldija 


kola Bosnom i zove age i begove da se od 
mene odaleče, a zauzvrat im čvrstu vjeru daje da 
će steći sultanovu milost; i ne samo to: poslao je 
tovar groša da potkrijepi svoje ružne riječi O 
meni; neumrli zlotvore, zgaziće te konji moji, 
samo čekam! a više niti vidim Bosne, niti svoga 
vezirovanja, a eno vam i sva kapetanija grada- 
čačka; uhvatite o, hrsuzi, toga što uokolo dijeli 
akče mojim murtatima; i što ja ne mogu serbez 
ništa učiniti! šta god učinim po pravdi i nuždi 
sve hrani krvnike koji se po mojoj nutrini 
razmjestiše; o, mulla, kako da iz sebe istjeram 

pokleklu braću i ubice roda svoga? ta moja dva 
brata još dotiču nogama zemlju i hode njome a 
ja nisam valjda grob u kome zli počivaju i udišu 
najtananiji plam moje duše! ha mi molitva siđe 
sa usana, oni se raskomote i šta god učinim Oni, 
usahli, sebi nagrću i grabe; kako da im se 
oprem; ni hiljadu dobrih ne može jednog zlog u 
meni namiriti; a da im se prepustim, možda bi i 
bolje bilo! raste u meni taslidžanska smrt ... 


... piši o, crnogorski vladiko, samo su nam dos- 
tojanstva različita a dušmani isti; a i ti u svojoj 
kući, ko i ja, imaš dušmane; kažeš da prebjege iz 
Nikšića, koji su ti skrivili i o tvoj zakon se 
ogriješili, ne puštam na miru po Bosni; neće im 
biti mira; nisam vješt kalemu ko ti ali sam vješt 
sablji u to budi siguran; piši: ti, knjaže Milošu, 
kažeš da ono što je Bog međama, gorama i 
vodama razgraničio ne treba ljudske ruke da 
razgrađuju i pregrađuju i ha kuću počistim, opet 
ćemo se svaditi oko Jadra i Rađevine jer su 
Jadar i Rađevina Bosna odvajkada, toliko ... 


149,11... zovi: ne idite kenjkavo Carigradu, nego žurno, 


ne činite od jednog konaka dva, nego od tri 
konaka jedan i ne svraćajte u svaki han, valja 
vam 1 otići i vratiti se; i neka niko ne zna 
pored čega idete i zašto vas u Stambol šaljem; 
veziru recite: evo čekamo već stotinu dana da se 
ispuni tvoje obećanje i potvrde bosanska prava 
zapečaćena krvlju na Kosovu, tako recite; i recite 
otvoreno da se Bosna, a ni ja pogotovu, pokoriti 
nećemo; 

150,11... već i od mene bježe Bošnjani u Slavoniju i k 
Beogradu, k Stambolu i u Hercegovinu; a što?! 
jer iz dana u dan uviđam da sam prevaren a oni 
mi na muku pristaju! 


151,11... idite i recite maglajskom kadiji ako mu ja 
dođem, živa ću ga u zemlju zatrti, neka ide kud 
zna, samo da za njega više ne čujem ... 


152,11... nisam globio, nisam otimao, svoje sam davao, 
a te haračlije to su moje ruke, kako bih bez 
ruku? sve sam spreman dati i izgubiti pa i Život, 
ne držim do njega, ali ne dao Bog da to bude 
traljavo i ružno ... 


153,11. . . dovedite mi omoga čovjeka, onog zakrabu- 
ljenog; ali kad ga dovedoše, to nije bila moja ut- 
vara; jednom mi utvara dobaci: mašalah! i dok se 
ja presabrah, ona nestade; zla sila! ... 


154,11... onda stoti dan od bitke kod Kačanika, pade 
na Bosnu snijeg, jedino svojstvo dženeta na 
zemlji! nije bilo druge nego podsjetiti velikog 
vezira na njegovo obećanje; da mi je neko rekao 
da ću i to činiti, u top bih ga metnuo; kakva je 
to rabota? dao sam  sačiniti arzuhal, sasma 
umiven i ispran, nijedna moja riječ, ni ona koja 
proklinje i ni ona koja preklinje ne stade u ar- 
zuhal; dadoh da ga odnesu sadrazamu u Stambol 
moja braća, Orhan i Bekir; odnesoše moj arzuhal 
sadrazamu i vratiše se, ali i prije nego su se 
vratili, dođe na me tajna kajima velikog vezira 
Rešid-paše; ... 

155,11. . . neko nevidljiv čitao je Vidinlijinu bujruldiju 
po Bosni i mito razasipao; jedan reče: nađoh 
pod šiltetom nekakvu kesu od crne kože punu 
para i kad je odvezah iz nje izletješe riječi 
svakojakih pogrda na te, čestiti naš valijo i seras- 
kere Husein-beže; to je mađija i čaranje nečistih 
sila, evo tih para, a riječi su ishlapjele; a tako 
dođoše još neki; ja poslije vezivah i odvezivah 
kesu da čujem one riječi, ali su zveckale samo 
akče, eto ih, meni ne trebaju takve pare; tako je 
više od šezdeset hiljada groša prosuto po Bosni 
samo da mi leđa okrenu ajani i sahibije; tako se 
uvjerih da imam odanih; jedan reče da mu je 
nevidljivi čovjek nudio naslov paše od dva tuga 
samo da zamrzi na me; 


156,11... fra Ilija sjedi na šiltetu divanhane naspram 
mene i čita Moniter Otoman od decembra hi- 
ljadu osam stotina trideset i prve godine; soba je 
bogato namještena, svaki dan sam joj nešto 
dodavao, minderluci i svileni jastuci uokolo i oko 
zidova, nargile, čibuci, sablje i džeferdari i srebrni 
pištoji po zidovima, novi ćilimi jarkih boja sve 
jedan preko drugog, zrak ispunjem  mirisima, 
plitke činije koje su stajale na visokim peškunima 
u uglovima pune ružine vodice, sve čisto 1 zateg- 
nuto, drveno  šiše tavanice  oribano bijelim 
djevojačkim rukama, svi godovi isprani; Ovo je 
tajna i u Bosni ne znaju da Moniter Otoman od 
decembra hiljadu osam stotina trideset i prve 
godine piše da sam buntovnik i uzurpator kojeg 
se treba kloniti, kakva bruka; snijeg se bijeli _u 
avliji a nasred avlije, iza mojih leđa, stoji mulla 
Kerim Mestvica bez glave i stišće rukama vrat iz 
koga krv pršće po snijegu; ne znam da li fratar 

vidi mullu i kažem mu, za svaki slučaj, da ga 
uputim: dao sam pogubiti Kerim-efendiju, a 
pogubiću i sve muftije po Bosni koji fetvom ne 
zabrane da se nosi fes; nahereni, ludi čoček 
Junus Arbanas, koji je ostao uza me još od Peći, 
vjerno me služeći, unese novu, treću mangalu, 
smiješeći se odiže poklopac i šutke, uvježbanim, 
odmjerenim pokretima, da što ne poremeti u 
zraku divanhane, podiže poklopac i baci ovnaka; 
ali u mangali ležaše zažarena glava moga učitelja; 
glava je treptala i žmirkala kao da je plavičasti 
dim ovnaka štipa i ujeda za oči; Junus posu 
glavu bobom smreke a bobe se namah zadimiše 
kao da su pale na čžeravicu; soba zamirisa; 
vrativši bakreni poklopac tako da mu je prstima 
prigušio zvek Junus izađe nečujno iz sobe; s 
tavanice poče da pada snijeg: ispružih ruku i 
htjedoh da kažem fratru da volim snijeg i da je 
moja želja bila da mi pada po divanhani a ne 
samo po avliji i bašči, ali fratar je držao mulla 
Kerimovu glavu u krilu i plakao nad njom; onda 
snijeg prestade da pada, padao je i dalje samo 
napolju; ćilimi u divanhani bijahu sasvim Zasuti i 
bijeli; fra Ilija reče da iz njegovih usta niko neće 
saznati šta pišu stambolske a bečke novine 
prenose: da sam ex-vezir, osion čovjek i nez- 
nalica; valja opet vojsku kupiti, rekoh, a ovo što 
ja radim krvav je i prljav posao, neprekidno sam 
nespokojan, džabe dišem, za jednog jarana dao 
bih svoju kapetaniju a za dvojicu i svu butum 
Bosnu; stostruka žrtva; golema patnja; šta god 
pomislim da ju je pokidalo, nije; tajna kajima 
velikog vezira ima da se pročita po svoj Bosni i 
Hercegovini, neka se zna za Turkušinu laž i 
prevaru ... 


157,11... age i bezi i spahije i ćifluk-sahibije uzimaju 
trećinu od svega što niče iz zemlje, a harač je 
po muškoj glavi. iz svake kuće pa bilo to i 
dijete; kmeti jedan dan u sedmici besplatno 
kuluče i rade onako kako su bosanski bezi vidjeli 
da plemićki kmeti rade po Slavoniji i Hrvatskoj; 
ajani uzimaju i dva puta više nego što veziru u 
Travnik šalju, a vezir uzima i tri puta više nego 
što šalje sultanu u Istambul; Bosna neće biti 
bosanska sve dok su ljudi pohlepni, bez srca i 
nezajažljivi; najzad će se sasma iscrpsti a narod u 
liko opasati a to silnicima bosanskim ne ide u 
glavu, stoga se i bune, govorio je Hasan-aga od 
Krupe, muftija i dobri; nikakva ludila = ni 
smušenosti ne vidim pri njemu, uljudan_ je i 
jasan, a riječi njegove razložne, jedino mu je 
pogled staklast, on očima ne vidi, nego njima 
providi, gleda kroza me; i njemu je samo do 
onoga što govori, to mu je oslonac, na to se 
dao, ništa drugo; a meni sve drugo;  ajalet 
bosanski je odredio da se pogubi; kako da 
protivuriječim ajaletu? sve sam dočekivao; nisam 
znao da je moja borba uzaludna; ne vjerujem ni 
sada da je bila uzaludna; šta znači pobjeda? eno 
pobjede, pa ništa, šta znači poraz, evo poraza, 
pa ništa! ko može reći da me nije bilo? u tome 
je snaga Zmaja od Bosne; a što je upravljanje 
narodom po Bosni poguban zadatak, to je tako 
Allah htio i odredio; i da sam bio ptica svaka bi 
peruška moga dostojanstva. bila zakovana za 
zemlju, ne bih mogao prhnuti! 


158,11. . . oni koji su čekali da padnem, da se 
strovalim, da klonem, ili da se ponizim, to nisu 
dočekali! nakon sadrazamove tajne kajime dođoše 

mnogi, odsvakle, a da nijedan Tatar na hitrom 
konju nije poletio ni na jednu stranu, dođoše 
sami od sebe; više nema uzmaka, nema se šta 
čekati; a znalo se da sultan oprema veliku 
vojsku; neće nas više biti samo petnaest hiljada, 
šezdeset hiljada će braniti Bosnu; braniti = i 
odbraniti; što sad ne vičete da sam silom sjeo na 
vezirsko šilte? i što se oni neki onako okomiše 
na me? nemaš ferman, nemaš ferman! ko će 
sada sići. do sultana da mi donese ferman? a 
pobijedimo li, ja vam više neću biti valija i ja 
vam više neću sjediti u Travniku, ako ostanem 
ŽIVE: see : 


159,11... zlehudi Izetaga iz Travnika i travnički kadija 

slizaše se u nevjeri prema meni; svakakvi su 
veziri dohodili, više zli nego dobri, ali su svi fer- 
man sultanov za pojasom nosili, a ti toga nemaš, 
govorio je kadija! isto bi bilo da me je optužio 
zato što me je majka rodila, što se nisam rodio 
sam! ali zašto ga pogubih! što me šejtan zavede? 
što nahranih krvnike koji se u meni naseliše, šta 
mi bi! zar je svjetlo moje bune, istina i vjera, 
sasma potamnjelo i zar može i na trenutak 
potamnjeti? ti nisi vezir, niti ćeš biti vezir! nu 
mu istine! veziri dohode iz Carigrada s Visoke 
Porte a ne dohode iz pišljiva Gradačca! kome on 
to govori, nerazumnik! ja sam vaš, mene je alaj 
bosanski izabrao, nisi zar Hercegovac da tako 
govoriš! ti si kadija? zar su tebi draži turski 
dželati i krvoloci? kakvi su da su, nije moje da 
im ja sudim i presuđujem, ali ti nisi naš niti 
možeš biti! na šta će izići ovo ako svaki taki 
kome na um padne da dođe, pa zasjedne i 
zaviče: vezir sam, moja se od sada ima poštovati! 


neće onda nikad ničija! a što ste se spremali da 
me ubijete? i ko je još s tobom bio Osim 
Izetage? to mi reci! neću ti to reći niti ti to 
možeš iz mene iščupati, tako. da znaš, ne bojim 
te se, ako je Bosna spala na to da joj ti budeš 
valija; bolje je da me nema da to ne gledam! a 
što su zla prijašnji veziri počinili to ti, kadija, za 
oko ne zapinje niti mi to pominješ! ima ko Oo 
tome vodi računa, svaki nevaljalac je jal' skinut, 
jal" otjeran, jal' pogubljen, a ti si dobrog valiju 
Namik-pašu sam svrgnuo, eno sultana pa neka 
on to rješava, nećeš zar ti? a što si htio pod- 
mititi gradiške jaramaze, evo gradiškog kapetana 
neka kaže, da me pogube? s tešanjskim muftijom 
lijepo si primio turskog uhodu, konačio je u 
tvom ljetnikovcu, iz tvoje kuće raznosio smutnju 
i narod bunio protiv mene; a to što si sam uzeo 
od njega nije peškeš, nego mito za prljavu tvoju 
rabotu i jer je od smutljivca; nisam uzeo; svakoj 
je mojoj protivuriječio i kad reče: kad god ti, 
Husein-kapetane, kažeš: Allah! ja ću reći šejtan! 
taj prag nisam mogao da prekoračim: umukni! 
nisi ni prvi ni posljednji kojeg ću pogubiti, a 
tvoja krv, ako treba, neka padne samo i jedino 
na moju glavu! zakleh se! pa i da pobijedim, šta 
bih sad! kakva je to čast bandoglave sjeći i 
zatirati? što mene traže? i što mene nalaze? 
kakav je to koloplet? koje su niti stvarne, a koje 
nestvarne? i zar to nije svejedno? kako je 
moguće da su se toliki ljudi tako gusto spleli 
oko mene i ja oko njih da više ne razaznajem 
ni njih ni sebe među njima? zar je moja sablja 
krvava do balčaka samo stoga da konce i 
konopce kojim su se ljudi ranije spleli i svezali 
siječe i razvezuje, zar je Bosna svačije smetljište? 
kako sam se upleo u to vrzino kolo u kome 

malo-malo pa mi svako svoj probitak ili gubitak 
gura pod nos? šta mi to braća rade i što se 
braća zovu? i što ja braćom zovem one o koje 
stalno zapinjem, u svakoj svojoj rađi? i kako to 
da su moja braća i u meni i van mene? zar 
sabljom da siječem tmicu ispred sebe? gdje su 
muftije i imami, gdje reis i bogougodni, derviši i 
dobri? što mi ne pomognu? kako to da tako 
brzo kopnim i iznutra i izvana, da mi se nutrina 
katraniše, i da u njoj više nema na šta da padne 
latica behara? čemu je onda slava? i moja moć? 
i koji je to put do nje? ta to je isprazno, jadno! 
ima pravo pjesnik kad kaže da na najsjajnijem 
konjaniku iznutra samo rite vise! moja duša 
poharana a srce razvaljeno i pokradeno? kako to 
da je u tajnim nemuštim znakovima među 
ljudima dogovor o zlu trajan a dogovor o dobru 
se guši u vlastitom bljesku? moja je duša leglo 
šišmiša! dabogda se oni u meni dostojno sablaz- 
nili! šta će mi sada bistar pogled i jasno razaz- 
navanje dobrih od zlih? kojim riječima da 
razotkrijem svoju tegobnu jedinu dobit? i zašto 
se već jednom ne uplašim? ta toga što se ne 
vidi oko mene je mnogo; da mi ponos dopusti 
koliko dobrih da privijem na prsa i gdje da ih 
nađem? smije li. to čovjek i mumin, ta ja ljude 
usmrćujem za neizvjesnu dobit a šume bosanske 
šute; može li trista godina  zaliječiti_ tu ranu, 
orlov vijek! ljudi idu i hrle ko slijepi a sve se 
providi! vidi, ta bunu u Bosni nisu digli janičari 
za svoje odžake, ni bosanski ajani za svoje 
gradove, ni spahije i kapetani "da ostanu 
gospodari nad dobrima, bunu je začeo ruski i 
engliski i franceski car i bečki ćesar i to što je 
islam' napustio srca vjernika; kako drugačije da se 
objasni to: što smo mi Bošnjaci prokockali pob- 


jedu koju nam je Allah podario kod Kačanika? 
jedna. jedina duševna neistina brdo more svaljuje 
na pobjednika! a odaju mi počasti, neko 
nevoljko, neko rado, neko  udvorno, neko 
iskreno, neko sa strahopočitanjem, neko s tugom; 
evo, ne bojim se pasti pod tvoje noge, Tuzla 
-kapetane, ne bojim se pasti pod tvoje noge, 
Mahmud-beže Zvornički, ni pod čije noge od 
onih za koje držim da su još uza me; neka 
ničije lice ne blijedi dok iz njedara vadim ovu 
bujruldiju muhur-sahibije, ne, to nije ferman o 
mom imenovanju za vezira, nego je to tajna 
kajima sadrazamova; na, mulla, čitaj naglas neka 
svi čuju i neka svako zna, ja ferman sultanov 
više ne čekam, sad smo zaista svedeni samo na 
sebe; 


160,11. . . kajima je počinjala lijepim riječima: 0, 
plemeniti Husein-beže Gradaščeviću, paša i veziru 
bosanski plemenita roda, junače Bosne, mumine 
sazdan od vrlina, neka je božji blagoslov nad 
tobom i na ovom i na budućem svijetu; poslao si 
mi svoj arzuhal i ja sam ga primio iz ruku tvoje 
uzor braće Orhan-bega i Bekir-bega, neka su 
hajirli na putu i sevap neka siju u lijehe carske 
bašče; ova kajima je tajna kajima i za nju treba 
da znamo samo ti i ja, niko drugi; veliki sine 
bosanskog ajaleta, ne smetni s uma da je sultan 
gospodar svake stope i sve zemlje svojega 
carstva, ali da štuje starodrevni bosanski običaj 
nasljeđivanja; a što se tiče tvoga vezirstva, Ono 
nije sporno, budi ti vezir, odavno se veziri ne 
šalju više iz Carigrada, tvoj rod golemih je zZas- 
luga i to je znano; da budeš bosanski valija, 
ništa lakše od toga, samo sultana poslušaj i sul- 

tanove preinake u bosanskom pašaluku provedi i 
ne obaziri se pri tom na prigovore bosanskih 
ajana i kapetana kada budeš novačio vojsku, 
uvađao nizam, postavljao. muteselime, i to je sve 
što se od tebe išće; a drugog puta do vezirstva 
nema; lasno ćeš dobiti sultanov ferman o svome 
naimenovanju; a što si bunu digao i vojsku na 
Carigrad poveo i magaze s nizamskom opremom 
u Travniku zapalio, harač za se ubirao, vezira Ali 
Namik-pašu iz Bosne otjerao, sve će ti to, 
jamačno, biti oprošteno i biće bačeno u zaborav; 
a ne udovoljiš li, i ako do nas smjesta ne dopru 
povoljni znaci, eto će domalo golema carska 
vojska udariti na te ... 


... kada mulla pročita tajnu sadrazamovu kajimu 
čije ponude na obraz udaraju, svi skočiše i 
ogorčeno zavikaše; jednom smo  muhur-sahibiju 
potukli, pobijedićemo ga ponovo, dići ćemo deset 
puta veću vojsku nego lani, do smrti ćemo 
braniti svoj kućni prag, imanje, nam i rz; ni za 


: koga više uzmaka nema, sadrazam je otkrio svoje 


pravo lice, neka propadne carstvo u kojem 
prednjače takvi sadrazami; kajima je išla od ruke 
do ruke, a sve veći krug praznine širio se oko 
Orhana_ i Bekira koji su sjedili obučeni u 
nizamsku odoru, postrance; nad kajimom su se 
okupljeni Bošnjaci nadnosili s  čuđenjem i 
zgražanjem, i mu, ono što vrijeđa, razmirice 
potire; vi, rekoh Orhanu i Bekiru, izađete li još 
jednom preda me ko nizami, valahi-bilahi svojom 
ću vas rukom pogubiti; na to su čekali! ostadoše 
zla moja braća u meni, njihove sjenke ću sasjeći, 
ali kako uistinu da ih iz srca iščupam? topuzom! 
to ne zna niko! Ali-beg Fidahić, beg Manov, 


Krupa-kapetan, Hasan-aga Pećki i mnogi drugi 
gotovo u isti mah zavikaše da ni časa ne časeći 
dižemo vojsku po Bosni! treba dići tri vojske po 
dvadeset hiljada ljudi u svakoj, zavikaše! tri 
vojske! jedna da ide na Lim turskoj vojsci u 
sretanje, drugu da povede Alajbeg Sijerčić na 
Drinu, a treća da siđe na Hercegovinu na 
Stočanina = i engića da se Hercegovci ne 
priključe sultanovoj vojsci; sve moje more splas- 
nuše i iščezoše, svi se mrtvi u meni skrajnuše, 
stajao sam pred pogibeljnom, možda, posljednjom 
bitkom u svom životu i s ljubavlju i ushitom 
gledao horne ljude oko sebe; nigdje ne ugledah 
svoju prikazu ni njenu prljavu odoru; sve je opet 


stajalo na svom mjestu — san u snu, dan pod 
nebom; ... 
162,11... tu, skoro, reče Hasan-aga Pećki, dohodio mi 


je nekakav osoben Stambolija, nudio. pare na 
peškeš i svoj kažiprst sa sadrazamovim prstenom 
turo mi pod nos i govorio: bićeš paša od dva 
tuga ako Husein-kapetanu leđa okreneš, on je 
nasilnik; otjerao sam ga, a što ga ne pogubih 
sada mi je žao i krivo na se; i meni je dohodio, 
javi se neko, i meni, javiše se neki; ... ja sam, 
reče Mahmud-beg Fidahić, isko od knjaza Miloša 
porez na Jadar i Rađevinu, a on mi ovo pismo 
napisa i da je tebi još jesenas poslao pedeset 
hiljada groša i da je tih pedeset hiljada groša 
porez na Jadar i Rađevinu, pa daj! 


163,11... knjigu mi je pisao knjaz Miloš i ja njemu, 
knjigu mi je pisao vladika crnogorski, on meni a 
i ja njemu, knjigu sam pisao tebi Mahmud-beže 
Fidahiću, ja tebi a i ti meni; knjigu sam pisao 

knjazu Meterniku a i on meni, samo što su sve 
te knjige u vatri izgorjele ... 


164,11. . . onda siđemo Hercegovini i kod Kifina sela 


165,11 

silovito udarimo na Bašagu i sve što se Bašagino 
zvalo popalimo i pobijemo, a u  Bratačima 
zaždijemo čak i džamiju; ne treba mi reći, kad 
se vratim da sam kjafir; vidim i gledam ko- 
njanike; sve je oko mene uznemireno, a ja 
miran; bitka je počela, za umiranje nema više 
vremena; sve se kretalo, pomaljalo, = izmicalo, 
gibalo, Bosna se ponovo digla i uzbunila, satirala 
i sabirala; pokrenuše se lavine opačine, iznikoše 
bedemi samoprijegora i požrtvovanja, čestitosti, 
sve se dizalo i koje je htjelo i koje nije htjelo; 
skrivalo se, izvirivalo, bučalo, izbijalo, trzalo, tres- 
lo i napinjalo; polužive sjene krile su se po 
budžacima, vatra je već sjala, gorjeli su i ugarci, 
plamtjeli su kantari na kojima je svako za se 
mogao da izvaže svoju dušu; kakav lezi, takav i 
ustani, a sve što mi je jutrom oko doticalo: 
oružje, odjeću, sablju, noževe, kubure, handžare, 
zlato, dukate, ferman, bujruldije, guščije pero, 
divit, pečatnjak, bensilah, binjiš, peškun, sahan, 
bardak, ibrik, leđen, čibuk, sve je ponovo imalo 
dženetsku vrijednost i odliku, a preda mnom se 
ukazivala prilika da takvu odliku poprimi i moja 
smrt; jedna vojska siđe do Banjske, druga se 
ulogori na Drini, a u objema nije bilo više od 
osam hiljada ljudi; gdje se skrilo pedeset hiljada 
pozvanih? moji dželati, moji  uslužnici, moje 
uhode, kakav sve umet vezira ne okružuje ... 


... a mislio sam, ako kao pobjednik sa Kosova i 
izabranik bosanskog alajeta stavim svoj sedmokliki 


pečat na bujruldiju, sav će narod namah pasti po 
sedždi, svi će grijesi biti namah okajani, a sve 
nepravde ispravljene, svi oružje uzeti u ruke; 
ugledah sebe kako sam samcijat napadam vojsku 
Kara Hamdi-paše koja se valjala prema Bosni — 
dvadeset hiljada Arbanasa, bašibozuka i nizama; a 
nisam znao za izgrizanja koja dopiru i do djeti- 
njeg osmijeha; niti da ima nešto jače od svega 
moga i svih nas zajedno, nešto što je započelo 
još odavno, davno prije mene i moje moći i 
moje nemoći, nešto što se šale ne da izbjeći ni 
zauzdati, a ne spada u sudbinu svakog posebice; 
i da kleknem pred svoju družbu aga i begova, da 
se presamitim, kada bih znao da tako šta mogu 
preživjeti, i da im kažem sasma s vjerom i da mi 
povjeruju, da sada nije vrijeme za nadmenost 
nego za skromnost, najveći broj njih koji teku 
boju i oživljenju ipak će radije razvlačiti svoju 
smrt i čekati ishod bitke koju vode gurnuti u 
nju; sućut za mrtva oca koji u meni prenu 
glavom, nesta; Ferhad u Dželalu stoji miran, bez 
zlobe, a veziri u meni gotovo bez pokreta; u 
prvi mah pomislih da sam se sa svima njima iz- 
mirio, ali iza Belenli-paše i iza Abdurahman-paše 
cerekala su se moja dva zla brata, plemenita 
spolja, zla u meni; kad stiže sedamnaest 
okrvavljenih ljudi od Banjske i s Lima, ja pustih 
da se u meni veziri razmjeste i raskomote kako 
su god htjeli i umjeli jer ništavan je taj bol koji 
mi oni zadaju prema bolu za više od dvije hi- 
ljade poginulih Bošnjaka koji su na mostu preko 
Lima  bijući bitku s vojskom Kara-paše vodu 
rijeke obojili crveno; od dvije hiljade samo 
sedamnaest nije poginulo; barem više ne čekam 
ferman; sada znam na čemu smo; drhte li to 
veziri u meni, ili se izruguju? o, tugo, iza svega, 

dolje u dubini, kamena bol, zar mogu opstati s 
tolikim teretom? dvije hiljade muklih — šiljaka 
dubilo je jamu u meni i ja prestravljen ugledah 
jamu podlosti; a mislio sam da sam zaštićen; evo 
kapije tvoga dvora! smijao se odozdo na mene, 
čučeći kao prosjak na pragu te kapije podlosti, 
Belenli-paša; nu, zar se to gvozdeni Dželal 
osmjehuje? pa, bezbeli, oni su ma  ladanju, 
blaguju, nisu obavezni više ni sebi, a mojoj 
duševnosti nisu nikad ni bili; što se više ne 
presele na ahiret, tamo kamo spadaju; ne daju 
im, vežu ih moja živa braća; a možda i ja sam; 
vezirstvo to je ta mćra i pokora: dvije hiljade 
isječenih u  nemilosrdnom, junačkom boju na 
ćupriji zakrčenoj užasom, zar će svu tu krv samo 
šezdeset kamenova sa dna rijeke ispratiti i iz- 
bijeliti; to više nije kakvagod ćuprija, ona je 
čudo premoštenja, nebeski most, dvije hiljade 
puta urliknula je bosanska istina, pa ipak se 
veziri podsmjehuju, sve im ide u prilog; Taslidžo, 
gnusobna, prva stepenico kaljava i mrka mezara, 
evo me, i ja se izdvajam, ne bježim, ali se 
izdvajam, moja se sjen spotiče o bosanske 
gudure, zalazi u polja gradačačka i prislanja se 
tanušna, tamna, pod strehu s koje, usred ljeta, 
vise ledenice skoro pobodene u zemlju, ima li 
slađe vode od one koja kaplje s tih ledenih 
kopalja okrenutih tlu; stambolski veziri viču: 
ahmak, nevježa, izađimo! surovi, divlji Bošnjak! 
čuju se samo kapi u tišini koja najavljuje 
tutnjavu iz dahćućeg ždrijela zemlje; o, lakoruki i 
brzonogi, podignite se i okrenite se spram Drine, 
spram Lima, spram Neretve, izgovarajte božje 
riječi, dozivajte svemogućeg darovatelja, darežlji- 
vog svedržitelja, oprosnika; ali sve moje vojske i 
na Banjskoj i na Hisardžiku i kod Prijepolja već 


bijahu potučene; to će se presudna bitka u srcu 
Bosne zbiti, tu će pasti konačna odluka; pa neka 
padne! a s konja ne bih sjahivao sve do Sud- 
njega dana! ovaj kratak dan, to sunce nepo- 
mično, ovaj dan jahanja, ova rana užasa Ovi Srsi 
što slaze u moje pećine čije dubine ni sam ne 
poznajem, ovaj slad poraza i neuspjeha od kojeg 
truhnu moje kosti! krše se pečati na neotvaranim 
pregradama moje skrivene, do tada ne izvučene, 
neupotrijebljene snage i prkosa, nevidljivi dusi, 
nepoznate dveri u meni krcati svezama inata; 
Kara-paša će trebati ne dvadeset hiljada nizama i 
Arnauta, nego sto hiljada. ljutih Arnauta_ i 
uvježbanih nizama i da svu noć gaze krv, blato i 
tamu, a sav pređeni put kamenom popločaju i da 
u mom tijelu buše rupu kroz koju mogu, uz 
škripu točkova, volovska kola proći, i opet neće 
stići ni pretrgnuti predjele moga inata; to je l{am- 
nocrven zadimljen krik kroz koji teče crn potok 
od čije vode žedne usne krvare a kopita konjska 
otpadaju! eto obzorja moje prednosti i šta god 
da bude znam da će zauvijek postojati! ... 


166,11. . . bij, ubij! bij, ubij! tuci, sijeci, gruhaj, udri, 
udaraj! smrvi, = satri, probodi! prođi! pobijedi! 
potuci, smoždi, uništi! sad ne daj se, brani se, 
odbij, navali, ne staj! jače, Žešće, ljuće, bez 
milosti! ne štedi ga! ne kloni! ustaj! još, još, ne 
puštaj! ne kopni! očvrsni! naprijed! ne boj se! 
nije jači! nije bolji! prođi s onu stranu! stani, 
predahni!  preteci!  priteci! = zajedno! idi,  jurni! 
pokaži se, digni se, okreni se, brzo! ... udarao 
sam, uzdao se u svaki zamah svoga handžara, 
dok je on u mojoj ruci, niko ne zna ishod bitke 
ni sudbinu Bosne! ali po nečemu sam osjećao da 

ovo još nije moja posljednja bitka, iako su se 
svuda oko mene mrtvi s Lima žestoko svetili za 
svoju smrt; sva "je vojska Kara Hamdi-paše od 
mojih, bosanskih buljuka .najprije tu, kod Pala, tri 
sata jahanja od Šehera, zaustavljena, ali osjećao 
sam, da to još nije ona posljednja bitka; 
povlačite se! vojske su se laznule, okušale i 
oprobale! povucite se, priberite, ne ginite uludo, 
sačuvajte, o, alajbezi i barjaktari, čete i buljuke, 
u me gledajte! nemajte straha! sabur! nazad, 
nazad k Šeheru! tako, sve je još u mojim 
rukama; priberite se, urazumite; ne mogu vikati 
svakom barjaktaru i kapetanu na uho, vratite se 
u tvrdi Šeher, kako se zove ovo polje ispod ovih 
izlokanih, naherenih gudura? Zli Stup! eto mjesta 
na kome će se presudna bitka odigrati! nije me 
čekalo samo polje nego i ime njegovo, strpljivo, 
kroz vrijeme; samo će jednoj vojsci Zli Stup oOs- 
tati Zli Stup, neće objema; sto godina prolaze 
ljudi ovuda i pitaju: koga čeka ovo ime? i je li 
bilo Ni. će bili see 2 


svuda pod nogama mi nekakvi žuti, polegli 
plamenovi pletenice pletu, ne peku, ne bole, 
poskakujem i otresam ih s nogu; kako da pro- 
tumačimo ove plamenove, o Huseine? pitaju 
odani starci; zar mene pitate, ta meni se opliću, 
ali pričekajte sutra će vam se sve samo kazati! 
sve mi je dragocjeno, kaljavi konji, ranjavi ljudi i 
ova kiša koja mi slazi niz kičmu; evo i mene, 
napokon, da je i stotinu puta gore, sve je moje, 
oko mene nema nijedne ublehe; ne želim ostati 
sam ni za trenutak; vojske s obje strane ko 
obale; ... lađa, sva od travuljine lagano klizi niz- 
vodno; na lađi konj, spustio glavu, prebire zob- 


nicu; osjećam da lađa tone, ali sam nepomičan, 
čak mi je ugodno; isplivaću, mislim, ubvatiću se 
za jabuku sedla, konju za rep; i ne okrećući 
glavu ugledam čakljara na obali, na njemu rite 
utegnute novim bensilahom, na nogama nizamske 
čakšire od plave svile — sultan zabaci čaklju da 
dohvati moju travnatu đemiju ... onda sasvim 
potonem; neka, govorim sam sebi, udahnuću u 
VOGE 54 


168,11. . . šaka mi klizi niz držak sablje okovan 
kuranskim ajetima; niz sedlo se cijedi voda, krv i 
znoj; daleko ispred mene polegla magla 
probodena odozdo vrhovima munara, kubetima 
hamama i kupolama bezistana, tvrde zidine, po 
njima nepomični ljudi; pronose se glasovi da smo 
na Palama bitku izgubili;  zovite sarajevske 
trgovce; jesu li stigle čete Zvornik-kapetana i 
čete Tuzla-kapetana? sutra ćemo se ogledati s 
Kara Hamdi-pašom na Zlom Stupu; pustite 
telale, učite dove, sazovite bosanski ajalet na 
vijećanje; ima se ratni raspored napraviti ... 


169,11. . . uistinu neću imati milosti ni za koga; malo 
je to što sam u Bratačima zapalio džamiju, ništa 
je što sam posjekao mulle i kadije, čerečiću žive 
ljude na komade i zatirati plemena do pos- 
ljednjeg koljena, nema murtata a da mu ja neću 
derati mater — tako sam govorio i svi su me 
vidjeli i čuli, silno sam govorio da ih spasim; 
Abdurahimu se dopade moj govor, aferim, reče, 
pobijedi pa se sveti! slatka je osveta, govorio je; 

od četrdeset i dva bosanska kapetana Ššes- 
torica su obrekla boj, četvorica prišla Kara 
Hamdi-paši, sedamnaest ih se kolebalo, dvojica 
oklijevala, devetorica neprekidno jahala meni 
zdesna i meni slijeva; rz, nam i din vredniji su 
od života a na po riječi zemlja opstojava; ako 
muhur-sahibija može pogaziti datu riječ,  dunja- 
luk će se uskoro u prah pretvoriti, to je 
predznak Sudnjeg dana, carstvo je poganština po 
čijim drumovima ostaje izmet sadrazamovih riječi; 
cijepam svijet nožem duginih boja koji seže od 
neba do zemlje, ovo je moja posljednja dekika; 
sve je i sada živo preda mnom i nijedan urlik i 
nijedan škrgut zubima nikada neće umuknuti; sad 
znam, a onda nisam znao; sve sam snage čupao 
iz sebe i bacao oko sebe da ostanem goli plam 
kroz koji kuršum prolijeće ko ptica kroz oblak! 
ako sam u sebi našao onoliki inat, kopaću još 
dublje, ko zna šta se krije u zemlji pod teme- 
ljima! neka samo na me nahrupi svih dvadeset 
hiljada Kara- pašinih nizama, vidjeće čudo, kunem 
se Allahom; a vi budite uz mene, pa koji preživi 
da upamti i kazuje; a ja vidim ono što vi 
osjećate i budućnost i obraz okaljan i dugu 
povorku tuge i vaše prste kojima u pijesku 
tražite izvor; tako će biti! neka neprekidno bude 
rat! ta samo živi mogu cio dan sjediti na šiltetu; 
i zar neke matere ne ubijaju i zar neki očevi ne 
dave i zar neka djeca ne prijete, sve je samo 
krinka na ovom prolaznom svijetu, a Allah zna! 
a kako mi je bilo gledati kad Hamdi-paša sveza 
moje vojskovođe i tako svezane" ih posla u 
Carigrad; sultan nije svemoćan, Alija Egipatski je 
opsjeo i osvojio Akru; ali pao je i Skadar; o 
trgovci šeher Sarajeva, pričuvajte se! deset hiljada 
Arnauta hoće da opljačka grad, crni paša vam se 


neće smilovati, stoga potegnite handžare, skočite 
na noge lagane, obujmite Seher bedemom, 
pleterom ruku i živicom nogu svojih; govorite mi: 
eto smo se na Palama okušali s vojskom Kara 
-pašinom pa se povukosmo; crn vam obraz bio! 
govorite: nema nam spasa, pretežnoj se sili 
oduprijeti ne možemo!. izaberimo pametne, raz- 
borite, čestite i odvažne ljude neka idu Kara 
Hamdi-paši da se sa njim nagodimo! tako govore 
neki od vas meni u lice! a ja vam kažem: ko mi 
još jednu takvu riječ spomene ja ću mu i mater 
derati i svojom rukom glavu odsjeći; kad vi 
preda mnom tako govorite; a Tuzla-Kapetana i 
Zvornik-kapetana više nećemo čekati, imali su 
vremena da dođu da su htjeli, neka su njihove 
vojske pošle Šeheru, jesu pošle, ali nisu došle; ja 
ću sutra golu i blistavu sablju da isučem iz sebe 
kao iz kanija, moje kosti i odora na meni njene 
su kanije; najprije ću sebi rasjeći leđa da ispus- 
tim oca, tri brata i tri vezira, kad su već sjenke 
neka se konjima za repove hvataju! Ferhad neka 
ne izviruje, ako ga ugledam, povraćaću; kada sam 
s Drine sav krvav i blatnjav ujahao u Seher, 
skočila je sila Sarajlija da me dočeka, zar sam 
mogao doći krišom; tri moja poraza na granicama 
Bosne, mokra luč za potpalu vatre, tvrdnu u 
upute kako sutradan da udarim na Kara Hamdi- 
pašu; to i tako u meni; ali nisam mogao predvid- 
jeti da će se naći i oni koji će zagovarati 
predaju! udrite silovito, jer pred nama je pobjeda 
ili smrt, progonstvo i prosjački štap; O, glavinje 
ugašene! moje baše i barjaktari bijahu bljeđi od 
jutra; na čijem licu blješti čelik,  hrlili su 
hitronogi i donosili vijesti o kretanju Kara Mah- 
mud  Hamdi-pašine vojske; nekoliko hiljada 
Bošnjaka zaposjelo je Zli Stup, ostali buljuci i 

razasuti bašibozuci čekali su odluku bosanskog 
ajaleta; prijedlog da se pregovara s Kara-pašom 
ugušio sam i kao da ga nikad nije ni bilo; ali 
sve je Sarajevo bježalo na sve strane; mnogi su 
bježali Gorici, pod Trebević i dalje Ilidži, ali je i 
mnogo naroda grnulo prema Zlom Stupu; i 
ugledah mnoge žene i starice i djecu i sakate i 
svakojake ljude; kud idu, upitah; hoće da nas 
bodre; pa što toliki? beli svako od njih ima 
nekog svog; pogledao sam svome konju u OČI ... 


171,11 ... moj konak bio je zatrpan ljudima, bisagama, 

samarima, vrećama, parama, oružjem, fišecima, 
prahom, sahanima, kuburama, puškama, barjacima, 
sedlima,  sepetima,  vrećama mliva, — oraha, 
ćupovima masla, meda, mehlema, topovima beza, 
odjećom, oputom, kajasima, bičevima, kamdžijama, 
ponjavama; sad me slijedite, rekao sam; mnogi 
skočiše, mnogi zabezeknuti ostadoše kako se 
zatekoše u toj mojoj riječi; ne obazirući se ni na 
koga, sletih niz basamake, seiz, kad me ugleda, 
pritrča s konjem, ne sačekah ni da ga privede 
binjektašu; izjahao sam na sokak sam i svi me u 
čudu gledahu; dugo sam jahao sam ali osjećao 
sam da se vojska pokrenula kć lavina, činilo mi 
se da se i brda pomiču; ne treba meni ni plan 
ni raspored, svi su planovi i svi rasporedi svega 
na svijetu pa i svake vojne u Božjim rukama; ko 
hoće za mnom neka ide; kada sam minuo Babji 
Zub i primicao se Kozjoj ćupriji sustiže me Ali 
-paša Fidahić, a onda pristiže i nekoliko stotina 
najodanijih i najodlučnijih; primakavši se Zlom 
Stupu iza mene je hitalo već nekoliko hiljada 
ljudi; ali gore nisam mogao proći od svojih; oko 
mene se tijesno stisla sva moja sila; koliko sam 


mogao pogledom da obuhvatim, moglo nas je biti 
sve u svemu sedam do osam hiljada, a naroda 
svuda po okolnim ćukama, oštrim grebenima i 
drveću možda isto toliko; Kara Hamdi-paša je 
svoju silu postavio u tri zbijena reda jedan iza 
drugoga; kao gladna djeca koru hljeba moji su 
čekali i prežali hoću li izgovoriti koju riječ; šta 
da kazujem? kad god bih konja pokrenuo, oko 
mene se zbijalo hiljade njih; zar nećeš raspored? 
usudi se pitati Fidahić; sve se vrteći ukrug 
primicao sam se Kara-pašinoj vojsci koja je kao 
nijem, nepomičan bedem stajala i čekala; pos- 
jekoše me prvi uzvici naroda uokolo: mašalah, 
Husein-kapetane,  mašala, = ejvala ti, Allah _ ti 
pomogao, junače, mašala! brojao sam one uzvike 
koji mi se dopadoše i kad izdvojih i nabrojah 
tačno devetnaest uzvika koji mi se srca dotakaše, 
a bilo ih je na hiljade neprestance, pogledah oko 
sebe pogledom sasvim otvorenim; još izdaleka su 
se vidjele bijele čelenke  Arbanasa i, gusti, 
neprekidni redovi crvenih fesova nizama; nijedan 
top ne izvukosmo a u meterizima i iza pletera 
Kara Hamdi-paša imao je dvadeset; mjestimice, 
blizu polju, te s gornju stranu i po nakazno 
rogobatnu stijenju šarenio se okupljeni, znatiželjni 
narod; mnogi od onih oko mene mogao je lasno 
u tom narodu da prepozna nekog svog: koji Oca, 
koji bi nasluti mater, koji ugledaj sestru, pa i 
ljubovcu, mlađeg brata, druga ili rođaka; a još 
lakše bi oni odozgo ugledaj nekog svog od onih 
pod oružjem; čuči starac s kvrgavim štapom u 
ruci, više njega žena pod feredžom krajem zara 
pokrila djevojčicu kojoj viri debela crna pletenica; 
čovjek bez nogu, s nožem raspuknute koštane 
drške za pojasom, uglavljen u rašlje divlje kruške; 
odasvud stadoše da viču i halaču; pokaži se, 

Haso! ne daj se Junuze! da te vidim sokole! 
osvjetlaj obraz Celebićima, Haso! Fadile, sablju 
mi vrati! trojicu ubij, babo, trojicu! viče dijete; 
pasković, odade se otac i obori glavu; Bećir-aga, 
jednog za me! čuo se raspjevan ženski glas! 
tetak, reko si mi fes! Mujo, ne idi prvi, viče 
mati, smakla pokrivalo za' glavu, podigla ruke, 
žene oko nje pokriše je ćutke i skriše; neke su 
već plakale i naricale: rano moja ljuta, šta ću, 
jadna i Zžalosna; de, šuti, ne  plači, bona! 
Hamede, drži se dobro, babo je reko! vojska je 
dahtala, komešala se; imami i derviši stadoše 
glasno da uče; jedna ordija Bošnjaka tiskala se 
prema šljiviku da s boka udari na topove; hoćeš 
li govoriti? upita me Fidahić; ovim ću govoriti! 
rekoh i isukah handžara; cijelo polje je već bilo 
crno i gnjecavo, samo je nekih stotinu koračaja 
izmedju 1%bje vojske bio zelen pojas netaknute 
livade, zelen ćilim na koji će za koji trenutak 
pasti prvi ranjeni i poginuli; čuo sam barjaktare, 
baše i predvodnike, odnekud gruhnuše bubnjevi; 
naši, pomislim nehotično ali otresoh od sebe tu 
riječ 1 tu pomisao; ispred mene se razrijediše 
konjanici, sve se više zbijajući ustranu, škiljio sam 
i ciljao pukotinu prema Kara-pašinim meterizima 
kroz koju ću jurnuti tako da me niko od mojih 
neće imati kad ni stići a kamoli prestići, htio 
sam već u prvom naletu da nađem smrt; vojska 
je dahtala i komešala se, čuo se zvek oružja i 
rzanje konja; kreni namah odozgo, a ostali 
sredinom da udare, čuo sam Fidahića; najednom 
se sve utiša samo od sebe; jurnem; polje se 
ispuni vikom, urlicima, halabukom, gruhanjem 
topova i gromoglasnim hukom naroda uokolo; još 
nikome, ni onima oko mene ni onima ispred 
mene nije srce zamirilo; onda Fidahić i ostali 


povileniše, jurnuše da me stignu, zaustave, vrate, 
zaklone, a niko i ne pomisli da kidiše na Turke 
i Arnaute; ali već na pedeset koračaja od Kara 
Hamdinih meteriza znali smo da je baš upravo 
tako započeo boj; kugla me ne pogodi, top ne 
raznese, sablja ne posječe, tako se nekoliko 
stotina bosanskih junaka kao klin zabi u Kara 
pašine prednje redove; za nama, s još većom 
sillinom, jurnu i navali sva ostala orgija i tako 
udarismo na četiri puta jaču sultanovu vojsku; 
udar je bio tako silovit i tako neobičan i 
neočekivan da se prednji nizamski redovi očas 
zaljuljaše, pokidaše i pokolebaše; da se konj ne 
sruši poda mnom, čini mi se da bismo već u 
tom prvom naletu satrli najčvršće dijelove najis- 
turenijih redova Kara Hamdi-pašine odbrane; ali 
dok sam se pridizao sa zemlje i probijao prema 
rukama koje su mi pružale uzde živa konja, onaj 
naš val popusti, te se i nizam osokoli, pribra i 
snažno oduprije; i drugi konj pade poda mnom, 
zajahah trećeg; kroz šta sam to  prohodio? 
kuršm me ne pogađa, sablja ne dotiče, smrt 
kojoj sam otvorena lica hrlio kosila je druge oko 
mene; jedan dio moje vojske se stade pribirati; 
osjetim to i ja, osjetiše to i prednjaci, ali začudo, 
umjesto da popuste, udariše dvostruko jače i 
pribranije; onda sva vojska navali svom snagom; 
sad umri, Huseine, sad, čuo sam svoj šapat i, od 
svega sam to; ali treći konj lipsa poda mnom i 
ne obazirući se više ninašta, stanem se probijati 
k središtu bitke, tamo gdje mi se činilo da se 
bije najžešći boj; ali sto me ruku odiže na konja 
ponovo; četvrti pomislim, gotovo se smijući; do 
sada ste ginuli za me, sada ću ja za vas! i opet 
mi konja srušiše; smrt me nije htjela; zar ću 
pobijediti i zar ću ostati živ? i jurnem ponovo 

još bezumnije; ali Kara Hamdi-pašini nizami i 
Arbanasi stadoše uzmicati; to me još više razjari! 
osvrnem se i ugledam polje iza sebe puno mrtvih 
i ranjenih, ali i puno naroda koji je sišao s 
hridina; da nas nizam potisne bio bi to pokolj; 
nakon dva sata neprekidne, žestoke bitke osjećali 
smo da je pobjeda na našoj strani; pohitam 
ponovo ne bi li me smrt najzad našla ali se 
samo još bliže primaknem pobjedi; udarim još 
jednom nadljudskom snagom, sasma bezumno, uz 
krike i urlike, kako nigda nisam, sam sebe da 
skršim, ali Kara Hamdi-paša stade uzmicati; moje 
ordije tek tada okrilatiše, tek se sada razvi nes- 
miljen boj, kao da je tek počeo; začuše se prvi 
uzvici: pobjeda je naša, mašalah! pobjeda! pob- 
jeda! razaznaše čudo; Kara Hamdi-paša je imao 
još dosta vojske — naći ću smrt, neću joj više 
tako bezglavo jutiti u susret; najiskusniji su sjekli, 
udarali i tukli sporo, odmjereno, ujednačeno, čak, 
činilo se, sasvim polako; kad bi uzmakni, njih 
dušmanin nije ni progonio; presabirali su se i 
izvlačili ranjene; Allah je na me poslao meleke 
da me zaštite! hoće li izbiti  Mahmud-beg 
Fidahić? Tuzla-kapetan? još jučer su bili nadomak 
Glasincu; izdržati! samo izdržati; s one strane 
Kara Hamdi-pašinih redova na  kićenu zekanu 
projaha moj brat Orhan i ma još kićenijem 
doratu moj brat Bekir; pogledajte se, vičem 
onima u sebi, izađite iz mene, eno vam kože i 
kostiju, ubiću vas danas u sebi; kad sedmi konj 
pade poda mnom, oba moja mlađa brata me, na 
trenutak, u hipu napustiše, osta samo ravnodušni 
Ferhad; ja ionako nisam među živima, reče Fer- 
had muklo; o, da si, izgovorih sa dna srca, sad 
bi bio umjesto mene! zajahavši i osmog konja ja 
sam jasno ugledao lica čuda sa dna sebe; mnogo 


ranije nego što dođoše izvještaji osmatrača da 
turske čete uzmiču, a da se neke rasipaju i 
povlače, a paša svu vojsku priprema za uzmak, 
osjetio sam dah, miris, boju pa čak i prozirne 
oblike svoje pobjede, čitao sam je iz nevidljivog, 
zapahnjivala je sa svih strana moju dušu, njeni 
osmijesi su se mogli brojati, ali se njene odlike 
nisu mogle imenovati; i onaj koji dobiva i onaj 
koji gubi najprije to osjeti u svojim žilama i u 
svojim kostima; oči ne vide njeno blještavilo, ali 
je sva pobjeda puna i opipljiva; oni koji su do 
maločas patili lica zgrčena od boli podigoše pes- 
nice nebu i okrenuše se bojištu upirući oči u hi- 
ljadostruko = blještavilo — sabalja; = pogledi = puni 
zebnje, nevjerice i nade; pred njima je bilo 
bojište zaliveno krvlju, ponad polja hitri, = raz- 
norodni pokreti živih osvetnika koji su nadirali 
na nemušti zid bezimenih dušmana, bezličan usud 
koji je maločas, s ove strane pobjede izorao ovo 
polje i posijao smrt, bol i patnju; O, šehiti, niste 
pali uzalud, svetimo vaš zastanak, dvostruka je 
snaga pravednika boja i, ako vaše OČI iz 
dženetskih bašta gledaju dolje u ovu bitku koja 
prerasta u nesumnjivu pobjedu, mi se dolje 
krvavi i silni, dvostruko više radujemo; maločas 
mrtvo, ustavljeno srce opet radosno igra u 
grudima, naša radovanja se sudaraju ponad 
oblaka; šarena bujica žena, djece i staraca stade 
se odronjavati sa okolnih stijena i plaviti dijelove 
poljane koje je bitka već minula; vojska Kara 
Hamdi-paše se svijala, mrvila, ugibala, mjestimično 
je u njenim gustim redovima zavladala pometnja, 
pa čak i rasulo; Kara Hamdi-paša se pripremao 
za predaju; glasnici, kao bez duše, jurnuše 
Šeheru, Beogradu, k Drini, k Dubrovniku, Savi _i 
u Hercegovinu da raznesu vijest da je bosanska 

vojska na Zlom Stupu nadbila vojsku sultana 
Mahmuda Drugog; beogradskog i zadarskog glas- 
nika moj poraz na Zlom Stupu nije sustigao, oni 
su odnijeli vijest o mojoj pobjedi; stani Huseine, 
ne idi tako! viknu Fidahić, evo, zajedno ćemo, 
reci kad hoćeš! evo, hoćemo li, braćo! hoćemo! 
odgovoriše mu u horu i veselo i to me sasma 
dozva; nizami i Arnauti rijetko kad su vidjeli 
tako bezumnu hrabrost kao taj dan hrabrost 
našu; dokrajčimo nizame i Crnoga pašu, crn mu 
dan osvanuo na Zlom bosanskom Stupu! od- 
nekud se prosuše lažni glasovi da stižu vojske 
Tuzla-kapetana i Zvornik-kapetana; eto smo i bez 
njih, ali neka i njih! odnekud, doista,  izbiše 
manji  buljuci i pohrliše da odmorni prihvate 
bitku; Kara Hamdi-pašina vojska bila je skoro 
razbijena; ugledah jednog svog agu kako svojom 
krvavom šakom  zasipa Ždrijelo mladim sirom: 
donesoše mu i ibrik s vodom; jedna žena je 
vrišteći vukla dijete koje je ispod mrtvog oca 
izvlačilo sablju; u to, kao bez duše, dojuriše glas- 
nici od Šehera i javiše da na nas idu Rizvan- 
begović i Smail-aga Cengić; samo što to dojaviše, 
ugledasmo bijesne Hercegovce, njih nekoliko hi- 
ljada; sva se naša vojska najednom povuče i zbi 
u dolu; zar nas je samo ovoliko? jedni se od- 
vojiše da dočekuju Hercegovce, drugi da se 
brane od nizama i Arnauta; sjaj naše pobjede 
zamrče, vojska klonu, narod se  razbježa; u 
trenutku kada smo htjeli da dokrajčimo bitku i 
objema rukama se dokopamo velike pobjede, 
hercegovačke vojske udariše nam s leđa; nizam 
se osokoli i razjareni Hercegovci uletješe u bitku; 
nekoliko hiljada mojih ljudi vrtjelo se u krug i 
tako naizmjenično tuklo đah Kara Hamdi-pašu, 
dah Stočanina i Čengića; nekih dvije stotine 


junaka tijesno se, tokom boja, pribijalo uz mene; 
jahao sam devetoga konja; ako mi sad pogode 
kulaša, živog me se niko dočepati neće; Ali-paša 
Fidahić, vas krvav, znojan, bez kauka, izderanih 
rukava, poprskan blatom tako da su mu se samo 
bionjače i zubi vidjeli, zaurla: probićemo se kroz 
nizam da se dokopamo Glasinca, nema druge, 
ova bitka je izgubljena; ne dadoše mi da idem 
prvi i zatražiše da se Bogom zakunem da ću 
jurišati u grupi; oko dvjesta ljudi se stisnu na 
konjima i silovito jurnuvši probijemo se kroz 
vojsku Crnog turskog paše; nemilice satirući iz- 
ranjavljene konje dokopasmo se planine a 
posljednji progonioci odustadoše i vratiše se 
Zlom Stupu da svojim klicanjem čereče našu iIz- 
maklu pobjedu; puni čemera odvratismo vojske 
Mahmud-bega i Tuzla-kapetana koje susretosmo 
da idu Šeheru, glasno ih proklinjući što nisu 
pohitali; da sam pobijedio, obojicu bih pogubio, 
da znate, rekoh im; Fidahić svoga brata Mah- 
mud-bega nije ni pogledao; osim Ferhada, mrtvog 
Ferhada, moje braće kao da više nije bilo u 
meni, samo su na dnu moje duše poleđuške 
ležala tri turska vezira; rane stadoše peći, boli 
bujati, patnja gušiti, umor obrhvavati te nisam 
imao snage pogledati miču li se; pođoše da 
pokupe blago i porodice, jer svi preživjeli kojima 
sada prijeti kazna i odmazda, preći će Savu; ja 
sam jahao Gradačcu da zapalim i srušim svoje 
dvore da mi se u njih ne nastanjuju dušmani; 
domalo u meni ne osta nijedan vezir, samo mi je 
pred očima neprestance titrao osvijetljen očev 
Face UM 

172,11... je li sve, najzad okončano? je li ovo moja 

priželjkivana smrt? nije; moram do kraja da 
ispaštam svoje pogreške; pa ipak ova patnja je 
još imala ime; jesu li okamenjene one riječi iz 
stambolskih novina da sam uzurpator i neznalica? 
jesu li sad tačne i uvjerljive? jesu li prestale biti 
uvredljive; o, ne dao Bog da se ikad premetnu u 
istinu; pa ja više nemam ništa u rukama; a VEeZIr 
sam postao samo da bih svojoj sjenki otvorio 
vrata svoje duše u koju će se naseliti duhovi 
koje sam mrzio; i ta muka je sva moja nagrada; 
a ti Tuzla-kapetane koji pogazi onoliki trud, krv i 
muku našu samo zato što su ti lijepu glavu 
okovale neraskidive riječi sadrazamove spletke 
zasigurno ćeš se novom veziru, daleko bio od 
mene, Kara Mahmud Hamdi-paši, lako dodvoriti; 
i ti Stočanine; i ti Firduz-kapetane; i ti ... 


.. zapali, o Huseine, i moje kose, a ne samo 
naše dvore, neka sav svijet izgori; položi svoje 
ranjave ruke na moje nabrekle dojke, u moje se 
srce useli; svijet je kazna uboga, svojim ću 
milovanjem da dozovem tvoje skamenjene kosti, 
ja ljubim svaki trun tvoga umiranja; ali, je li is- 
tina, reci mi, je li istina ono što se priča Oo 
tvome junaštvu? osam konja je palo pod tobom, 
deveti te živa iznio, to sam ja toga konja, silnim 
vradžbinama, Allah neka mi za to oprosti, pod- 
bola; bio si i pobjedu izvojštio, samo je Her- 
cegovci razvrgoše i oteše sebi u zadnji čas! ali, 
evo slasti tvoje izmakle pobjede: prohodi, mili, 
kroz mene, sve je tu, uzmi, nauži se, obveseli; 
svojim = tajnim = poljupcima ja bijelim = tvoje 
zakrvavljene bionjače, moj šapat razgoni odjeke 
urlika koji još odzvanjaju u tvojim grudima — to 


je kad te ovako ljubim u prsa! čujem kako u 
tebi još zveče sablje, a i huku, gluho i daleko 
bilo, čujem, strahotno_ je to! evo; ovako, kad 
svoje čelo prislonim uz tvoje; vidi pa ti se ne 
izmičeš — živjećemo stotinu godina — sav si 
rana, goriš, a oživio nisi; hodi na moje ruke, ja 
ću bdjeti, a ti izilazi polahko iz tog boja, iz tog 
džehenema, iz tog zla imena i zlog svršetka; nu, 
rasprosti se; Allah je uslišio žarke molitve moje i 
evo ti dođe s crna polja s kojeg se vraća tek 
jedan od hiljadu; hoće li već minuti bol u tebi? 
odmičeš se a gledaš u mene tako žudno kako 
nikad nisi gledao, kad te dotaknem dlanom, ti se 
streseš, kad te dotaknem nadlanicom, koža ti 
poplavi s. Što? 45, 


174,12... vatra koja na Ejubu razgoni kugu, vatra pod 
očevim nogama, vatra u polju ispred moga 
čadora, vatra koja guta moje dvore; neka po 
zgarištima = lelujaju sjenke moje žive braće, 
Turkuša se neće nastaniti među moje duvarove, 
neka izgore sve moje misli i svi moji snovi, neka 
novog gradačačkog kapetana, crnog čauša, dočeka 
samo smrad! pršti džam s mojih okruglih kula, 
tanke grede gore kao slamke, izrezbareni stubići 
saginju glave, tope se boje opeka i šaren gust 
dim suklja u nebo; izgnanik sam, ništa, moj dom 
više nije moj dom, bježim u tuđinu putem koji 
sam utro nadajući se dobru i probitku a ne zlu i 
nevolji; pa ipak to još nije ni sva žalost ni sva 
nevolja 1 u tom plamenu još je moga prkosa i 
moga  otimanja; gledaj,  pogleduj,  pobratime 
Fidahiću, koji su zluradi, one kojima se oči 
sjakte na mojoj vatri, pa ako ih uočiš otjeraj ih! 
nema takvih, Huseine; naš karavan je već na 

Savi, sve u svemu nešto oko trista što ljudi, što 
žena, što slugu i nejači, četiri stotine konja i 
tovara; Fidahić stade da nabraja koji su ljudi; već 
dva dana prelazimo Savu a do jutra će svi biti 
na onoj strani, u Preku; suhim zlatom plaćamo 
đemije, dereglije, splavove i čamce; dođoše fra 
Ilija i posavski knezovi da se oproste i halale, i 
još mnogi — u meni više nemate gospodara, a 
moja braća su murtati i neće se okoristiti našom 
tugom, moj Orhan, mrtvi Belenlija, moj Bekir 
mrtvi Abdurahim, upamtite, njima  gradačačka 
polja neće pomoći iako umiru natenane i bez 
velike muke, njima treba zemlje koliko za mezar, 
gospodar vam je Kara Hamdi-paša, lasno ćete ga 
prepoznati: crn kao gar, posuvraćenih — usta, 
širokih nozdrva, bijelih zuba i mutnih bionjača, i 
budite zahvalni ako vam on bude gospodarem, 
ali neće, poslaće vam svoga čauša za kapetana 
mene da unizi, a sve moje što nađe odnijeće i 
prodaće na Baščaršiji na javnoj dražbi za pedeset 
hiljada sedam stotina dvadeset i dva groša; 
kupovaće moje stvari kauri, Cigani, Arnauti, Jev- 
reji i svetiće mi se Džindžafići, Sulejmanpašići, 
mulle i kadije, rod Memiš-age, spahije iz Tešnja, 
ridžali iz Travnika i mnogi, ini otkriveni; uzimaće 
moje stvari i sve što nađu i iz mog ljetnikovca u 
Zoviku 1 iz hambara u Tolisi, i iz magaze u 
Gradačcu, i iz konaka u Travniku iz saraja u 
Seheru, vući će to i razvlačiti da se ne desi da 
nešto ostane, da se ne premetne u svetinju i 
uspomenu; sto konja, sto tovara; moga konja će 
pojahati hrsuz, na moj peškun sjesti divanija, 
glavu na moj svileni jastuk položiti tirjaćija i 
prljavac; sve ću zapaliti što ne mogu ponijeti! ali 
kako sve da zapalim, ta nemam u svojim rukama 
ni toliko vremena ni toliko plamena; neću da 


svezan naopako zajašem magarca kao Hadži 
Mujaga Prijepoljac; u me su se uselili oni koji 
me iznutra izjedoše; a radovao sam se kad os- 
vane snijeg i vilenu dđogatu i svilenu odijelu ... 


175,12... sad nad Šeherom, u čijim vrtovima vode iz- 
viru, ponad džamije  svileni  barjaci vijore i 
gruhaju topovi u čast Crnog vezira koji grlo 
zasipa bijelim pilavom; do njega dopire klicanje i 
on je obasut riječima dobrodošlice i zahvalnosti 
što je svoje ordije ulogorio u Sarajevskom polju i 
tako zaštitio najljepši i najbogatiji grad od 
pljačke; koliko ima onih koji su mene bodrili na 
Zlom Stupu da sada njemu kliču; a ja palim, 
pljačkam, uništavam i zatirem vlastite dvore, svoju 
očevinu i svoju djedovinu; ja sam muhadžir;_a 
tamo, preko debele Save je zemlja tuđa, vlaška, 
kaurska, hrvatska, njemecka, prečanska, slavonska, 
na mojoj rodnoj grudi meni života više nema, ni 
meni ni mojim prebjezima; nogostup, pribježište, 
uputa i nada — ono mjesto u meni, u mojoj 
nutrini s kojeg se digla mudžiza a koju uništiše 
Stočanin i Glen. sada je zjapilo prazno; veziri i 
moja braća, ali sad sasvim lelujave, lagane sjeni 
nadnose se nad tom jamom, huču u nju, kriče i 
zatrpavaju je svojim urlicima; onda teferiče; lože 
vatru, ibrike s vodom pristavljaju ko = đoja kafu 
hoće da popiju; ali ni njihova vatra više ne prži, 
oni su sasvim ostali bez hrane; ta ravnica s obje 
strane vode, taj sumrak, ta noć, te zapaljene 
glavnje, ti čamci i dereglije, ti stranci;  uspla- 
hirenost, umor, užurbanost, sažaljenje, tuga i bol; 
i oni koji su išli u Preko i ugovarali prebjeg i 
vraćali se; ne dočekaše me na onoj strani onako 
kako rekoše da će, njemecki kapetan sve mi 

oduze i barjake, i kubure srebrom okovane, i 
handžare zlatom okovane i dva sata s četiri pok- 
lopca i sve uze svima iz zbjega; ostadosmo bez 
oružja; da sam bio samo Huse-kapetane, sunula 
bi moja sablja na njemecke stražare i rado bih 
svoj život tu, i na toj obali ostavio, ali prilika da 
se narugam lahori-vezirima izbi na mom licu 0Os- 
mijeh ukrivo — ja vas ne molim da ne izađete, 
šapnuh Dželal-paši, Abdurahim-paši, Belenli-paši i 
Namik-paši, ali ne izadoše; ovo je samo nužna 
mjera i predostrožnost, Husein-kapetane, sve će 
biti samo popisano i namah vraćeno, govorio je 
fra Ilija Starčević, neprekidni tumač i onaj koji 
je bio na mojoj strani; ne hajem, rekoh; ali ni 
unižen nisam mogao ostalima iz zbjega da 
pridđem onako kako sam želio a pogotovo kad i 
oni oćutiše silu austrijsku i da smo malne sužnji 
postali; ali oni se pokazaše dorasli ljubavi, halal 
im bilo sve po sto puta i na ovom i na onom 
svijetu i vidjeh ih sasvim goleme njih i njihove 
nenaseljene duše; i sada se pitam kako to da me 
baš to, ta njihova ljubav, nije svega sasma tada 
rastočila i dokrajčila; ugledavši ih takve, pitao 
sam se zar je moguće da smo bitku izgubili, da 
smo poraženi i prognani? ... 


... a dok smo jahali osječkoj tvrđavi, neke 
obijesne djevojke, uz ciku i smijeh, išle su i 
parale zlatne i srebrne žice sa haše i mog binjiša 
i namotavale u klupka i skrivale klupka u 
njedrima kikoćući se; kad bi na koncu zapni 
biser ili dragulj, otimale su se i vukle i konja mi 
ustavljale ... 


177,12. . . izjahivali smo iz utvrde ali smo bili 
zatočenici ... 


178,12... domalo se u Bosnu vratiše mnogi, a onda 
svi samo meni i Fidahiću oprosta nije bilo ... 


179,12... reci ti knjazu Meterniku, govorio je Fidahić 
fratru, neka nam vrati koji džilit za vježbu i nad- 
metanje; mi nikoga pogubit nećemo, ali nama je 
običaj. da izjahujemo u polje, ne možemo stalno 
sjediti u zidinama; a fratar reče: sultan se žesti 
na hrvatskoga bana i bečkog ćesara što nas čuva 
i podržava i da tako domalo neće moći i milos- 
tivo ti preporučuje da napišeš pismo pokajanja, 
jer knjaz hrvatski i car njemecki neće više da se 
zamjeraju sultanu i muhur-sahibiji; a ja takvu 
knjigu neću nigda napisati, jer samo od Allaha 
oprost išćem, a pokornih riječi i kajanja u sebi 
ne nalazim da bih ih mogao turiti na hartiju;_a 
pismo sam ja sam, ako hoće knjaz Meternik da 
mu pišem, idi, pitaj, mogu li mu doći pa neka 
sluša, ja ću govoriti; ali nije moglo; on kaže: 
volja ti je zaći dublje u moje carstvo da ne 
gledaš prema Bosni; a volja ti je i otići u 
Carigrad da ti sultan sudi; ja sam sužanj u 
tuđini, crne kamdžije mi džigerice kidaju! a uz- 
jahujem silno okićena ata u svom najbogatijem 
vezirskom odijelu; svi Bošnjani,  sultanovom 
milošću pomilovani, nisu krili svoje radosti; a_ja 
radosti u sebi više nisam imao i to je nešto što 
mi je bilo čudno i strano, znao sam da negdje u 
dubini duše kličem onima koji će se vratiti 
svome ognjištu, i neka, tako je i pravo i dobro, 
ali sim sam sapet i ne nalazim ništa čime bih se 

sada s njima udružio; idite i neka vam je prosto 
i halalite mi ako možete, drago mi je da ste 
spaseni, manji je teret za me; nisam bježao ni 
od drugoga koječega pa što da se skrivam pred 
vašim ushićenjem; ipak se, eto, Allah smilovao na 
vas; oprostite mi ako ikako možete za sve 
nevolje i pogibli koje smo zajedno propatili, za 
sve što ste podnijeli za Bosnu, din i iman, ako 
sam ja krivac, a nije moja i vaša sudbina; ne 
idem s vama, možda nije trebalo ni vi da idete 
sa mnom! ali to što se za kratko snuždiše, bi za 
kratko; a što ćemo nas dvojica, Ali-paša, ja za se 
više nemam nikakve nade; ja imam, reče moj 
pobratim, i dok sam živ, nikoga drugoga neću 
priznavati do tebe, da znaš; ... 


+... a uveče se po pustoj osječkoj tvrđavi stadoše 
iskupljati sjeni, sve jedna po jedna i nisam se 
toliko trudio da ih odagnam koliko sam stra- 
hovao da mi koja ne promakne neprepoznata; 
kada bih zažmiri, da odmorim uzavreo mozak, 
prilazile su mi još bliže i ja sam glavom i leđima 
svom snagom podupirao zid iza sebe; sjeni mrtvih 
i živih, tušta i tma; moram ići odavde pa kud 
bilo da bilo, a i prošlo bijaše već više od stotinu 
dana; pa da su mirne, tihe i lelujave još i 
nekako, da mi se izruguju, da me kunu i 
kleveću, da me optužuju još i nekako, ali mnoge 
preda mnom čine skarednosti i bezobraštine a _ja 
to podnijeti ne mogu; a bilo je i prijetvornih, 
lažnih sjena, sjena koje su hinile da su sjene; 
jednom dođe prosjak i prikaza se sasvim, pot- 
punoma sav i ja u njemu prepoznah Abdurahim- 
pašu, reče: nu, Ššljivaru, to u tebi nije Ab- 
durahim-paša, nego moj dvojnik kome je en- 


dorenski  čokadar, nadomak  Fileba, glavu 
odsjekao; tad Abdurahim uistinu izađe iz mene, 
u to odnekud iznikoše Orhan i Bekir i sva 
trojica, ruku pod ruku, zamakoše niza kamene 
stube; ode i prosjak, oba Abdurahima; tako su 
me samoća, očaj, poniženje i to nedorečeno 
sužanjstvo svodili na ono što je ostalo od mene i 
od svega toga bi mi ko malo lakše; a pohodili 
su me i oni koje sam pogubio; i to ovako: 
najprije bih čuo fijuk biča, pa galamu, viku i 
koškanje, a onda bi preda me nahrupi: tešanjski 
muftija, travnički kadija, prusački kadija, sva tri 
Selmanovića, a ispred svih moj mulla Kerim s 
kamžijom u ruci koja mu nikako nije pristajala, a 
iza svih mati umorna koraka; a svi bijeli ko od 
memle, samo u Selmanovića, u sve trojice, iste, 
plave oči; aferdesum, Huseine, govori  mulla 
Kerim napuklim glasom, jedva ga razumijem, ja 
velim da ne izlaze preda te, dosta ti je ionako 
muke, a oni navalili pasji sinovi; hoćemo baš na 
muku da mu pristanemo, viču; gledam travničkog 
kadiju, drži glavu pod pazuhom, toroče: strah te 
što živiš ne znaš od čega živiš! mlijeko ti gorko! 
pogača ko pljeva! kad ti vjetar lice dotakne, ko 
da te ja šamaram! kad te Altun-Duna miluje, ko 
da te ja šaketam, hihihi! samim bosanskim 
vodama ne mogu se prljavštine skinuti! i sve 
tako nešto nepovezano zbrda-zdola, ali niti je 
meni teško što travnički kadija blebeće, niti mi 
je muka što se ostali cerekaju, nego mi teško 
što me mulla Kerim Mestvica štiti i nikakva 
prijekora ne odaje od sebe što sam i na njega 
ruku digao; jedva čekam jutro da zajašem konja 
i uputim se Zemunu generalu Fojtu gdje nas 
čeka sultanov ferman i beogradski valija; ali noć 
nema kraja; u to se najednom svi razbježaše, ali 

domalo opet povratiše i ko Zđoja se. stadoše 
skrivati jedan iza drugog, a svi se provide; a 
teško mi i što mater vidim među njima i nikako 
ne mogu da dokučim tajnu riječ kojom bih je od 
njih izdvojio, da njih otjeram a nju zadržim; a 
travnički kadija, malo-malo, pa prstima podiže 
očne kapke na svojoj glavi, bijahu mu oteščali; 
da mu otmem glavu iz ruku, sinu mi, beli više 
ne bi mogao govoriti; a mati, kao da me ču, 
priđe onako mila i ponosita i dobrom kretnjom, 
mirno, uze glavu travničkom kadiji; obradovah se, 
nu, uzalud — mati hoće da vrati glavu kadiji na 
ramena, a on se onako bezglav, otima, uzmiče i 
govori: što je bilo, bilo je, ostavi se ti toga, 
Melek-kaduno, tvoj sin je dušu ogriješio i {o se 
više ne da ničim ispraviti, džabe mu se sada 
kajati ... 


. onda sve sjene opet utekoše, kao da ih nešto 
prepade, i pojavi se prikaza u vidu Ali- -paše 
Rizvanbegovića Stočanina, te ovako  progovori: 
andasani, Galib sam, eto, da znaš, i u Her- 
cegovini ne rastu više samo smokve, gdje god 
posiječem grabežljivca i izjelicu, posadim limun, a 
gdje posiječem lupeža ja — maslinu, preljubnicu 
— nar; iz ljudske krvi u mene bijela riža niče, 
da znaš; bolje su biljke nego ljudi i to da ti ja 
kažem; imam sina od sedam godina a već je 
miralaj, da znaš; ja sam gazija, paša i vezir na 
Hercegovini a ti si, što se 'no kaže, razbojnik 
neznalica; donio sam ti sahan smokava, svaku 
smokvu sam svojom rukom ubrao, da ti zahvalim 
na dobrima koja sam stekao kao tvoj dušmanim; 
samo u jednom smo isti — i nismo — ni ja sa 
svojom braćom, baš k6 ni ti, nisam Živio u slozi, 


samo što ja svoju braću nadbih i nadvladah, a 
tebe tvoja braća nadbiše i izdadoše; malo U bi 
Gradačac, htio si svu bultum Bosnu, pa, de što si 
htio svu Bosnu, ali ti htjede i svu Bosnu i svu 
Hercegovinu, eh, evo ti sad šipak, na! od šake 
do lakta, na! mene po Bosni već štuju više nego 
tebe, i to da znaš ... 


182,12. . . u gradu Osijeku, nekada beglerbegu temiš- 
varskog ejaleta, na sve strane tvrđave vide se 
kule i prolazi, uokolo mazgali za topove, dolje 
zidove utvrde oplakuje rijeka Drava, a zidine se 
dižu sa samih provalija ponad riječnih voda; 
zidine su mahom od drveta i štite natiskane kuće 
ponad rijeke; tu i tamo su, u te zidine od 
položenih golemih balvana, urezana mnoga uska 
vrata kroz koja puteljci vode obali, dočim sa 
sjeverne strane ide debeo zid od crvene cigle i 
sanduci od hrastovih greda za bedeme tvrđave; 
dvije su kapije velike i između njih se proteže 
dubok jarak ispunjen do vrha vodom s nasipima 
I terasama s obje strane s kojih Osječani love 
ribu; u unutrašnjosti kapije, koja je bliža mome 
tmurnom staništu, ima tabija od nabijene zemlje 
sa baljemez-topovima; tamo, daleko, prijeko, bila 
je Bosna, ali pogled je moj nije mogao dokučiti; 
ispred kapije, s unutrašnje strane, koja je bila 
ispunjena jelenjim rogovljem, bila je Sulejman- 
hanova džamija, ali je sada više nema; ispred 
moje postećije na kojoj klanjam je prazno i sum- 
rak, tu odmaram oči svoje i dušu mirim s 
kamenim zidovima strasno pominjući ime  All- 
ahovo po hiljadu puta; pokazaše mi i jedan 
mesdžid koji već dvjesta godina ne služi svojoj 
svrsi; svuda sam vidio krstove; i kada poslije sus- 

reta s đeneralom Fojtom, otvorih oči, obrevši se 
u Beogradu pod okriljem knjaza Miloša, ugledah 
na zidu trag od krsta ... 


183,12... da mi je samo jednom vidjeti snijeg kako 


pada, rekoh Fidahiću; ne znam, možda to stoga 
što zamišljam da je snijeg behar koji opada s 
golemog nebeskog stabla; a sve što je iza 
poraženog nikakvo je pa i mrtvi pa i izbjegli; i 
nada da tajno predem u Bosnu i ponovo dignem 
ustanak = ništa je i to; i to da odem bečkom 
ćesaru na dvor i to je ništa, samo pobjeda sebi 
sve pribrojava; a što je gradačačka kapetanija 
tolike godine održavala mir na granici i što se 
moji kmeti nikad nisu tužili nikojemu caru na 
me i to je sada ništavno; nisam se mogao popeti 
na konja, ispratiše me i dočekaše, začudo, kao 
da sam i bolji od vezira, dirnu me to; ch, taman, 
pomislim; ... 


184,12... Hamša je sa sebe skidala šamije, sve jednu 


po jednu, da se razotkrije, ali ja nisam ugledao 
Njeno! lice ss 


185,12... na ravnicu je bilo poleglo nebo, a zrak je bio 

ispunjen mirisima jeseni; jašući i kopneći pustih 
da ispred mene iznikne drum popločan kamenom 
i požurivah u sebi neke, nevidljive, da zastru taj 
drum, po kome sam jahao, novom, tek izatkanom 
beskrajnom ponjavom; pustih da duž puta s obje 
strane izniknu vitki pozlaćeni čiraci i pustih usred 
bijela dana, da gore svijeće i gledah u njih; 
njemecke i hrvatske gospoje golih vratova i golih 
leđa izadoše preda me; a izađe i deneral Fojt i 


uglednici i varadinski komandant i neki s beo- 
gradskog divana 1 svi kobajagi, krišom suze 
otirahu s lica; Fojt je bio sa zulufima, krivonog, 
usukan, zategnut i žut i rumen, i plav i crven i 
mračan i sjajan, s okruglim staklom na oku; 
mahnu meni carskim fermanom, ali mu ne čuh 
glas; posadiše me na nekakvo vidno mjesto i do 
mene dopriješe nekakve praskave, čudne i milo- 
zvučne ali i teretli riječi; ali kud god bih se ok- 
renuo, odsvakle su u me oči upirali; ne odem li 
sultanu u Istambul, biću zatvoren u tvrđavu 
Komoran, jer se bečki ćesar, zbog gostoprimstva 
koje mi je pruženo u Osijeku, ne želi dalje zam- 
jerati sultanu; i bi mi tako da rekoh: ti đenerale, 
i ti varadinski komandante i vi paše, beogradski 
ridžali, treba od bečkog ćesara i od sultana za 
me da išćete Bosnu da ja u njoj budem vladalac, 
tako bi po sve nas bilo hazne 1 koristi, a 
petorostruki vezir Dželal-Belenli-Abdurahim  Na- 
mik-Husein-paša minO bi nas ko čudna bolest; a 
oni rekoše: ako nećeš u Komoran, a ti onda idi 
beogradskom veziru pa mu se pokloni; a ja 
rekoh: da je u beogradskog vezira pod nogama 
moj kabur, a u njegovim rukama moj život, ja 
mu se ne bih poklonio, neka se on pokloni 
meni! sići ću u Carigrad i sve što ću učiniti jeste 
da ću vezirovom divan-efendiji javiti za moj od- 
lazak; a da blago koje mi je uzeto u Osijeku 
pominjen, to meni ponos ne da; meni ne trebaju 
riječi kojima se gradi ćuprija privida; a Bog dušu 
rastavlja i grešnu i pokidanu i istanjenu i potrtu 
i ponovo sebi dozivlje i sudi joj; neka se dogodi; 
a osjećao sam da ću pasti ondje i umrijeti i da 
nikad neću doprijeti ni do Beograda a kamoli do 
Carigrada; ali ne bi; dođoh na mjesto koje mi je 
bilo suđeno da ne propustim svoj smrtni čas ... 

BRAĆA I VEZIRI 


Građa za pripovijest 


BRAĆA | VEZIRI 


Građa za pripovijest 


Već nekoliko godina trsim se da sebi 
predočim lik Husein-bega Gradaščevića i istorijski 
i književno. Zmaj od Bosne — primamljiv_ naslov 
za jednu pripovijest; ali da li je i čovjek koji ga 
je zadobio i nosio uistinu bio "Zmaj" i, ako je 
bio, kojim i kakvim djelima je zaslužio to 
neodredjeno, a u isti mah i narodsko odličje? 

Bosna je oduvijek imala junaka napretek _i 
mislim da u meni ne preteže zor književnika 
kada tvrdim da je Husein-kapetan za Bosnu ono 
što je Miloš Obilić za Srbiju. Istina, tek u skorije 
doba naučenjaci i istoričari osvjetljavaju pokret 
Husein-kapetana i lako se može dogoditi da u 
mnogim stvarima prevagne moja pripovjedačka 
strast te da prenebregnem neke naučne istine, 
one koje su već zapisane o Huscin-kapetanu, a i 
one koje će uskoro biti stavljene crno na bijelo. 
Pa ipak ću se u ovom napisu držati istorijskih 
činjenica, a svaka moja vlastita slika o tim či- 
njenicama biće, iole pažljivijem čitatelju, namah 
uočljiva. 

Grad, ili Gradačac, jedna od rijetko očuvanih 
bosanskih utvrda podignuta je nekako taman na 
onim posljednjim bregovima bosanskim prije nego 
što će ovi odahnuti u zelenom beskraju prema 
Savi i obzorju. Od bosanskih planina s juga, 
vazda nekakav vjetar puše i ako će se nad tom 
posavskom  pitominom = tmasti, = olujni oblaci 
zgomilati, odozdo će naići. 

Gradačac i Gradačačka kapetanija pripadali su 
rodu Huseinovu od davnina, a prvi njegov 
znamenitiji pređ i kapetan Grada bio je Ćose 


255 


250 


Ahmed-kapetan koji je živio nekih stotinu godina 
prije Huseinova rođenja. = Poslije Cose Ahmed 
-kapetana, kapetani su bili: Mehmed I, pradjed 
Huseinov, Mehmed II, djed Huseinov, Osman 
-kapetan, otac mu, pa stariji brat Murat_i 
napokon on, Husein, čijom smrću gasne sjaj i 
gospodstvo ove loze. 

Husein je rođen 1802. godine u Gradačcu. 
Imao je tri brata: starijeg Murat-kapetana, pa 
mlađeg Osman - pašu i još mlađeg Hadži Bećir 
-bega. 

Učitelj mu je bio Mulla Mestvica Divović iz 
Sarajeva, koji je ujedno više godina bio pisar 
kod Murat-kapetana. Igračka Huseinova bio je 
balčak očeve sablje, a bajke, koje je slušao o 
junacima,  mejdandžijama 1 ratovima, bečkom 
ćesaru i stambolskom sultanu, Karađorđu i krva- 
voj zavadi braće hercegovačke Rizvanbegovića, 
bili su stvarni događaji. Rastao je u bogatstvu i 
imanju svake vrste kao i ostali sinovi begovski, 
pa još i bolje. Nekih osam kilometara od Gra- 
dačca ima selo Čardak. Na tom mjestu Husein je 
dao da se iskopa jarak kojih stotinjak metara 
širok i nekoliko kilometara dugačak, te je tako 
načinio umjetno ostrvo. Na tom ostrvu, na jed- 
nom brežuljku, podigao je čardak (po kojem to 
mjesto i danas nosi ime), a nedaleko od toga 
čardaka dvorac kružnog oblika gotovo vas od 
stakla. Unutrašnjost toga dvorca bila je obložena 
gleđosanim opekama u tri boje. Na samom otoku 
imao je ogroman pčelinjak i  lovište. Cijela 
kapetanija imala je još bezbroj kuća, čardaka, ali 
je Husein tu, na toj adi, najradije boravio. I 
kada su mu smutljivci i zavidljivci prigovarali da 
ga je tobože pohlepa i žudnja za vezirskom 
čašću i prednjačenjem daleko zavela, zaista je s 


punim pravom mogao da odgovori onako kako je 
i odgovorio: "Meni je dosta bilo moje gospodstvo 
kapetanluka kojim sam se bolje vlado i živio 
nego ijedan kapetan bosanski, kano jedan vezir!" 

Na jednoj staroj, iskrzanoj pgravuri vidimo 
Husein-kapetana kako dostojanstveno sjedi na 
stolici prekrštenih nogu, po "europski". Obučen 
je u dugu bošnjačku haljinu svijetle boje, a 
preko nje je, od tamne čohe, duga anterija bez 
ukrasa. Oko pasa širok pojas. Preko koljena u 
desnici ruci drži dugačku sablju, dok je lijevom 
rukom lahko pridržava. Na bosim nogama su mu 
bošnjačke sandale sa samo jednim širokim 
kaišem. Na glavi turban, dok mu je lice uok- 
vireno gustom četvrtastom bradom. Lik mu je 
skladan, nos malo orlovski, muški srezan, ima 
crne, lijepo izvijene obrve ponad tamnih, pomalo 
sjetnih očiju. 

Fotografija ili risotina često zna zavarati, ali 
da se ne znam kako uslika jedan žgebo, on će 
ostati žgebo. Međutim, na ovoj gravuri uistinu se 
jasno naslućuje snažna, dostojanstvena, samoOSsvoJj- 
na ličnost jednog viteza. 

Bio je srednjeg rasta, ali mu snaga nije bila 
u stasu i golemosti tijela. A ako ga je išta 
osobito napadno odlikovalo bila je to velika 
pobožnost. Cesto su ga vidjeli kako, usred raz- 
govora, neznatno pomiče usnama tiho izgovarajući 
neku molitvu. Prve bujruldije koje je za svoga 
vezirovanja (početak oktobra 1831. — početak 
juna 1832. god.) izdao bile su čisto vjerske 
prirode. 

Istorici napominju da tu svoju predanost vjeri i 
molitvi duguje majci Meleć-hanumi, Đurđijanki, 
koju je Osman-kapetan doveo :s jedne vojne od- 

nekud s Kavkaza. I inače je Meleć-hanuma imala 
golem utjecaj na sina Huseina, ali otom-potom. 

Kakav i koliko složen i težak put je bio 
Huseinov od osjetljiva mladića odgajana u izobilju 
do junaka, najbolje će reći ovaj, naoko neznatan, 
događaj iz njegove mladosti. Naime, kada su 
nekom prigodom klali ovna i kada je Husein 
vidio ovnujsku krv, toliko mu se stužilo na to da 
je povraćao. Kako mu je bilo kada je svuda oko 
njega prskala ljudska krv, to samo on zna! 

Oženio se u svojoj devetnaestoj godini. Iste 
te, 1821. godine Ali-Dželaludin-paša, pjesnik 1 
krvolok, namjesnik bosanski, dovabi na prevaru 
Murat-kapetana sebi u Travnik i tu ga pogubi. 
Tako Husein, sa nepunih svojih dvadeset godina, 
postade najmlađi kapetan u Bosni i Hercegovini. 

Dželaludin-paša došao je na Bosnu 1820. 
godine. U mladosti je pripadao redu bektašija. 
Bio je skroman, nije volio raskoš, nije imao dvor 
ni harem, bio je obrazovan, pisao je pjesme. Ali 
je bio čovjek gvozdene ruke, odlučan i svim 
srcem odan sultanu Mahmudu II koji je nizom 
preinaka u vojsci i upravljanju pokušavao učvrstiti 
dobro poljuljanu gradjevinu Otomanskog Carstva. 
Za nepune tri godine bijaše pjesnik duboko 
ogrezao u krvi. Sablja mu se ni za trenutak nije 
odmarala. Za jednu noć u Jajcu posiječe šesnaest 
glava, Mostar i Srebrenicu skršio je silom. Pa 
ipak, Bosnu nije pokorio i bio je opozvan. 

Ja zamišljam da je svoje opozivanje primio s 
duboko zatomljenom  gorčinom, pa iako nije 
digao ruku na sebe, kako mu silni grijesi 0Os- 
tadoše bez potpore i pokrića njegova nared- 
bodavca sultana Mahmuda II, morali su mu oni, 
onako sami od sebe, dohakati. Tolika je u njega 
bila revnost! | 


Husein je upravljao svojom = kapetanijom 
jedanaest godina, od 1821. do 1832., srećno i 
pravedno. 

Podno zidina svoga grada podigao je 1826. 
godine jednu od najljepših džamija u Bosni, koja 
je po njemu dobila ime Huseinija. 

Fra Ilija Starčević koji je Husein-kapetana 
redovito obavještavao šta pišu ondašnje bečke 
novine, dobio je odobrenje i novčanu potporu za 
gradnju crkve, župskog stana i škole u selu 
Tolisi, a carskog berata nije Husein nikada ni 
tražio, niti ga je kadgod spominjao. 


Početkom XIX vijeka Bosna i Hercegovina 
imala je četrdeset i dvije kapetanije kojima su 
gotovo potpuno samostalno upravljali i vladali 
kapetani. Iako je sultan bio gospodar svake stope 
zemlje svoga carstva jedino su, izgleda, Bošnjaci i 
Hercegovci uspjeli sačuvati stare privilegije da im 
imanja ostanu nasljedna. Događalo se da su 
pojedine kapetanije između se vodile prave male 
ratove, a nerijetko je bjegunac iz jedne, mogao 
naći utočište u drugoj kapetaniji. 

Ovakva se pjesma u to doba pjevala: 


Oj Bojčiću, bojiš li se koga? 
Boga malo, a cara nimalo, 
A vezira ko dorata svoga. 


Sultan Mahmud II zasjeo je na prijestolje 
poslije Selima III i Mustafe IV i pomoću svoga 
čuvenog Mustafe Barjaktara htio je da dokine 
janjičarski red, kapetane, ajane i muteselime, a u 
vojsci uvede  nizam. Spoljne odlike  nizama, 

gledane očima ondašnjeg Bošnjaka, bile su: 
sramotno tijesno odijelo, kaiševi za  fišeklije 1 
sablju koji su se ukrštali na grudima i tako 
tvorili "krst", te smiješno jednostavna kapa — 
fes! Stoga Bošnjaci i nazvaše Mahmuda II 
pogrdnim imenom "Đaur-sultan". 

Krajem juna 1826. godine bi buna janjičarska 
u Carigradu, ali je Mahmud II uguši i tom 
prilkom na Hatmejdanu  posiječe šest hiljada 
nepokornih. 

Planu buna i u Sarajevu, janjičari izabraše 
agu Alijagu Ruščukliju, te vas butum Bosnu 
dignu na noge. Bosanski vezir Mustafa-paša 
Belenlija bi svrgnut, a na njegovo mjesto pos- 
tavljen beogradski muhafiz Abdurahim. 

Da je Husein-kapetan u ovim burnim danima 
bio načisto s tim kuda da udari, jamačno ne bi 
bio u pratnji ove lukave vezirske protuhe, slike i 
prilike onoga doba. 

Abdurahim nije mogao ni prići Sarajevu, nego 
primljen od Fidahića na zvornički dvor odande 
započe svoju podmuklu igru punu krvi i prevara. 
Ali je Husein sada izbliza mogao vidjeti šta se 
radi od njegove braće. 

Kako je svaki bosanski vezir, pa i Onaj 
najslabiji, namah među Bošnjacima mogao imati 
svoju stranku, tako je i u Sarajevu bilo dosta 
onih koji pristaše uz Abdurahima, a da ga nisu 
ni čuli ni vidjeli. I jednog zimskog dana, s 
početka januara 1827. godine izašalje Abdurahim 
-paša iz Zvornika put Sarajeva do hiljadu 
oružnika koje je predvodio Ali-beg Fidahić Zvor- 
nički. Šta se sve isplitalo oko ljudi naredna dva i 
po mjeseca nikad niko neće u potpunosti 
dokučiti, ali bilo kako bilo, početkom marta, što 
silom, što milom, mnogi se nađoše pred Ab- 


durahim-pašom. Po ko zna koji put sunu sablja i 
padoše glave mnogih Bošnjaka a među njima i 
glava janjičarskog age Alijage Ruščuklije. 

Iza toga pozvaše Sarajlije svoga dušmanina a 
on, mimo davnašnjeg običaja, ne htjedne otići u 
vezirski Travnik, nego sebi uredi dvor u Sarajevu. 
Tokom mjeseca Ramazana, svake noći poslije if- 
tara, u tvrđavi je umoreno od deset do dvadeset 
ljudi. Pa ti računaj koliko je to za trideset dana! 

Svaki narod i svaka zemlja ima svojih izroda, 
ali izroda kakav je bio PFadil-efendija Šerifović, 
samo je Bosna mogla okotiti. Naime, otac  Fa- 
dil-efendije bio je Mustafa Nurudin, zastupnik 
nekibu-l-ešrafa. Kada se janjičari u Sarajevu 
pobuniše Mustafa Nurudin naočigled svih zdrobi 
svoj pečat, a razjareni janjičari ga Kamenovaše. 
Za sva Abdurahimova smaknuća više je kriv 
Fadil-efentija koji se svetio za smrt svoga oca 
govoreći: "Niko od vas nije vrijedan mestve 
moga rahmetli oca"? — nego sam Abdurahim. 

Pa kada je, pored mnogih ostalih, i Ali-aga 
Rizvanbegović Stočević, koji je uspio  uteći 
Dželaludinovoj sablji, poručio Abdurahimu da 
zadije sablju u korice, ovaj je zadi, ali mu i opet 
ne bi dosta nego udari globu i namet da su 
mnogi ostali bez krova nad glavom. 

Ljeto je 1828. godine i rat između Turske i 
Rusije. Bošnjaci se, i pored svega, caru odazvaše. 
Samo Abdurahimu sve što je onolikom krvlju 
polučio pade u vodu. A evo kako. Visočanima bi 
naređeno da ne dolaze u Sarajevo, ali ovi ne 
poslušaše. Abdurahim okrenu topove i zaprijeti 
da će porušiti grad, te tom prijetnjom  prevrši 
svaku mjeru. "Hem nas je klao, hem nas je 
globio i ne bi mu dosta, nego hoće i grad da 
nam sruši." Tako se zametnu desetodnevni boj 

oko Abdurahimova saraja. I opet vezir nađe 
zagovarače koji mu pomogoše da zdrav i čitav 
napusti Sarajevo i skloni se u Zovik na imanje 
Husein-kapetana Gradaščevića. Tu je i dočekao 
ferman o svome svrgnuću, pa se krajem avgusta 
zaputio u Carigrad. Ali ne stiže tamo kuda je 
naumio. Između Filebe i Edrena izađe mu u sus- 
ret carski kapidžibaša i odrubi mu glavu. Tako je, 
napokon, i ovaj satrap platio svoje zulume. 

Međutim, Abdurahimove pristaše bijahu od- 
likovane, a među njima i Ali-beg Fidahić = nas- 
lovom paše. Osim toga, carskim fermanom data 
mu je još i Srebrenička kapetanija. Kapetani se 
uznemiriše, jer su svoje kapetanije držali za 
nasljedne. Memić-aga, dotadašnji gospodar Srebre- 
nice, ne dade Ali-paši ni prići, a kamoli se us- 
toličiti. Kud će, šta će, Ali-paša Fidahić vrati se 
svome Zvorniku, nu za njegova odsustva proglasi 
se zvorničkim kapetanom i ajanom njegov rođak 
Mahmud-aga Fidahić, inače dobar prijatelj 
Memić-age Srebreničkog. Ali-paša navali da 
oružjem povrati svoju babovinu, ali nijedan 
kapetan ne nađe se na njegovoj strani, nego, k 
tomu, napadne ga i Husein Gradaščević. Ne 
mogavši odoljeti  pretežnoj sili Ali-paša se 
predade Husein-kapetanu, a ovaj ga kao sužnja 
povede u Gradačac. 

Cijelu spletku zasnovao je Abdurahim i čim 
istina izbi na vidjelo Husein-kapetan priđe Ali 
-paši, pobratimi se s njim i od tada ostaše vjerni 
jedan drugome do groba i, povrh groba. 

Nakon  Abdurahima na Bosnu za vezira 
dohodi Morali Ali Namik-paša, čovjek koji je na 
blag način, lijepim htio utrti put posvemašnijim 
sultanovim preinakama. Ali Bošnjaci, svikli_ na 
krvnike i glavosječe, niti znadoše, niti htjedoše 


razumjeti Namik-pašu, no su ga zbog njegove 
blagosti doslovce nipodaštavali i prezirali. On je 
već nosio novo službeno odijelo i na glavi fes. 

Dođe carska irada da se kupi vojska za rat 
protiv Rusije. Bošnjaci se  odazvaše i pod 
vođstvom  Ibrahim-alajbega Sulejmanpašića i 
Hasan-bega Rustambegovića krenu ova vojska put 
Vidina. Na glas da su Rusi stigli do Jedrene Ali 
Namik-paša opremi još jednu vojsku i siđe 
Filebu. U to 14. septembra bi sklopljen mir, pa 
se sva bosanska vojska, do kraja 1829. godine, 
povrati kućama. Za ovaj odziv Bošnjaci dobiju od 
sultana Mahmuda posebnu zahvalu. Međutim, uz- 
nemirena Bosna nikako da se primiri, pa Mah- 
mud II pozva viđenije prvake i kapetane na 
veliko vijeće u Carigrad, da bi ih nekako na 
lijep način privolio na promjene. 

Kada uđoše u vijeće, skinuše svi Bošnjaci 
čalme i kauke, samo to ne učiniše Mustafa-aga 
Zlatarević i derventski kapetan Mahmud-beg. Sul- 
tan to, dabome, primijeti, pa će ovako der- 
ventskom kapetanu: "Znaš li ti da bih ti ja s 
kapom i glavu mogao skinuti?" A Mahmud-beg 
na to pritišće jednom rukom čalmu, a drugom 
podbradak pa reče: "Ovako je, care, možeš 
skinuti, ali samu kapu ne možeš!" 

1831. godine dobi Morali Ali Namik-paša 
posebno izaslata čovjeka iz Carigrada da mu 
pomogne ali, čim se u Sarajevu saznalo zašto je 
ovaj došao, buknuše neredi. Pade dvadeset 
vezirovih pristaša, a njih oko šezdesetak raz- 
bježaše se kud koji. 

Utom Bosnom poletješe glasnici s pismima 
za 20. januara 1831. godine u Tuzli. Malo ko se 
od viđenijih Bošnjaka i Hercegovaca nije odaz- 

vao, a vijećanje i dogovor o zajedničkom otporu 
protiv "Đaur-sultana"" i Carigradske Porte potraja 
punih petnaest dana. Na tom zboru izabraše 
Husein-kapetana Gradaščevića za vođu svih us- 
tanika. Tako bljesnu zvijezda Huseinova. Bijaše 
mu sve u svemu dvadeset i devet godina. 

Pa kao što danas djevojke  uzdišu za 
pjevačima i glumcima, tako su u ono doba 
djevojke uzdisale za junacima. Vjerovalo se da je 
Huseinova lijeva ruka zelena ispod lakta i mnoge 
su se nade i maštanja vezivala uz njegovo ime. 
Nu, još je jedan junak bio znan u Bosni. Bio je 
to skadarski Mahmud-paša Bušatlija, od svojih 
zvani Škodra-paša, tri godine mlađi od Huseina. 
Mahmud-paša se, takođe, digao na sultana te se 
pričalo da prikuplja silu od kojih 40.000 vojnika i 
da će s njom udariti na Carigrad. Bošnjaci se na 
zboru u Tuzli dogovore da se sa Skadraninom 
zbliže i povežu. 


Od tuzlanskog dogovora izuzeše se Smail-aga 
Čengić i Ali-aga Rizvanbegović te skoro sva Her- 
cegovina osim Ahmed-bega Resulbegovića. Na 
sultana Mahmuda II u to vrijeme digao se | 
Alija iz Egipta. 

Sva ova zbivanja oko pokreta Husein-kape- 
tana, kao što je čitatelj dosada mogao primijetiti, 
gledam očima književnika i posmatram kao građu 
koju sam prikupio za svoju pripovijest, a lik 
Zmaja od Bosne gradiću onako kako ga ja u 
duši osjećam, pa i po cijenu da se ogriješim O 
neke činjenice iz njegova života. Zato sam prije 
za Bošnjake i njihov otpor, nego za sultana 
Mahmuda II koji mi je nekako dalek i nepoznat. 
Jer Bošnjaci su iskali ono što je sebi Srbija 
teškom mukom izborila — kakvu takvu samostal- 


nost. A nije bio mali broj hrišćana u onih 25.000 
Bošnjaka što je sišlo Kosovu. 

Ali neka pretegne i ono da je bunu digla 
vlastela da očuva svoja blaga, meni, opet, ostaje 
dvoje oko čega se i vrti moja misao: |. Šta je 
Huseina navelo da izgubi sve što je imao? i 2. 
Kakvog je soja ona njegova izvanredna hrabrost? 
A da li je Bosni laknulo kada je napokon 
janjičarski red skršen, a uveden nizam, skinuti 
ajani i kapetani, a ma mjesto njih postavljeni 
muselimi, neka to utvrde istorici i ostali kojima 
su takva pitanja struka. Sto se tiče kaljanja 
imena Huseinovoga, i za to imam svoju riječ. 

Kada je Zmaju od Bosne krenulo nizbrdo, 
dao je pogubiti neke ljude koji su iz različitih 
pobuda odmagali njegovu stvar, a među njima i 
pretka (ja mu ne znam ime)  Savfet-bega 
Bašagića. Očito zato Savfet-beg Bašagić, u svojoj 
knjizi "Kratka uputa u prošlost Bosne i Her- 
cegovine", uzima, zagleda i iznosi samo Ono O 
Husein-kapetanu što bi ga moglo  nagrditi. 
Između ostaloga tvrdi da je iz Austro-Ugarske na 
imanje Huseinovo prebjegao nekakav Švabo i sa 
sobom donio naprave za vješto  patvorenje 
austrougarskih banknota; helem, da ga je Husein 
sklonio u kuću kod nekog svog seoskog kneza, 
te da su od te tajne rabote svi imali fajde, a 
Husein-kapetan ponajviše. Kada je stvar izbila na 
vidjelo dade Husein pogubit i kneza i Svabu. Pa 
kako je čovjek vazda sklon da prije povjeruje u 
ono što je loše nego u ono što je dobro, svačiji 
pogled može za to zapeti. Još ako se zna da je 
Husein, poslije pogibije svoga brata Murata, 
morao Dželaludin-paši platiti na ime globe 20.000 
groša, onda sve izgleda vjerovatno. Može biti, a 
može i ne biti. Ali da je Gradačačka kapetanija 

bila najbogatija kapetanija u Bosni i Hercegovini 
toga doba, ni to ne treba smetnuti s uma. 

Među žrtvama Huseinovim je i moj čukunđed 
o majci Hasan, tešanjski muftija, sin bajraktara 
Čelebi-Ćulića. Moj djed kadija Hazim zabilježio 
je u Gajretu 1927. godine kako je Husein 
-kapetan tražio od čukundjeda da izda fetvu 
(deciziju) za rat protiv sultana Mahmuda II, a 
ovaj se tome odupro, te da je sustignut kod 
Samobora na Drini i tu pogubljen. Nije li meni, 
kad na to pomislim, jednako tegobno kao i Sav- 
fet-begu Bašagiću, ako ne da je meni i teže. Jer, 
prije svega, ja sam Zmaja od Bosne zavolio, a 
da bih ga pred oči ljudima živa isturio, malne ću 
se morati s krvnikom moga čukunđeda poisto- 
vjetiti. Pa ipak ne hitam da osudim Zmaja od 
Bosne. A usuđujem se i šalu načiniti pa kazati: 
dobro je da sam ja već bio na putu da se 
rodim, prije nego što će se ta nemila nesreća 
dogoditi. Hoće li u meni, kada o svemu tome 
još podrobnije razmislim, uzavrijeti, ne znam, ali 
za sada imam merhameta, a ostaje mi krivo. 


Kada je Ali Namik-paša čuo šta se sprema, 
pozove braću Sulejmanpašiće, Mustaj-bega i 
Osman-bega, da mu sa svojim Skopljacima dođu 
u pomoć. Međutim, jedna vojska od oko dvije 
hiljade ljudi na čelu sa Husein-kapetanom i Ali 
-pašom Fidahićem krenu na Travnik, a druga put 
Skoplja da kazni Sulejmanpašiće. Ova se sa 
Skopljacima sukobi kod Pirota i Bošnjaci do 
nogu potuku Mustaj-bega i Osman-bega koji se 
spasiše pobjegavši u Duvno. 

Husein je tri dana iz topova tukao Travnik i 
kada se Namik-paša predade narediše mu da 


svuče nizamsko odijelo i u džamiji obavi javnu 
pokoru, kao da se o vjeru ogriješio. Sto god u 
magazama nađoše nizamsko  spališe. Namik-paša, 
tobože svečano, pristade uz Bošnjake, a ovi mu 
povjerovaše i izniješe svoje: 

1. Da se Jadar i Rađevina, koje su pripadale 
Zvorničkoj kapetaniji a date Srbiji, vrate Zvor- 
ničkoj kapetaniji. 

2. Da se obustavi uvođenje nove vojske. 

3. Da se poglavica bosanski bira između samih 
Bošnjaka. 

4. Da se Porta ne miješa u upravu zemlje, a 
da će za ove ustupke dobivati porez od dva 
miliona groša godišnje. 

Ovo su kasnije donijele i neke onovremene 
novine, a Namik-paša obeća da će sve to iznijeti 
pred sultana. 

U to vrijeme vojska Skadarskog paše 
nadimala se prema Carigradu. Po svemu je to 
bila vojska nekog istočnjaka. Hem je Škodra-paša 
na ratište vukao harem, hem su ga u njihalci 
nosili robovi, hem je imao čitavu, zasebnu četu 
"čočeka", iliti lakrndijaša da mu vojsku uvese- 
ljava, a o množini zurna, talambasa i bubnjeva 
da i ne govorim. Takvu vojsku, iskusnom i previ- 
janom  ratniku, velikom veziru Rešid-paši, nije 
bilo teško, što mitom, što spletkama, što lažnim, 
ili istinitim obećanjima i drugim smicalicama Os- 
labiti i razbiti, te Škodra-pašu primorati da se 
vrne tvrdome Skadru i u njega zatvori. 

Sinu i pramaljeće 1831. godine, a 13. aprila 
krenuše prve čete iz Travnika spram Busovače 
gdje se imala sakupiti sva bosanska vojska. 

Bio je ramazan, te uz pomoć, a možda i uz 
nagovor  Mustaj-bega Malkoča i  Mustaj-bega 
Duvnjaka, Ali Namik-paša u Busovači omrkne, a 

u Hercegovini osvane. Tu ga, u Stocu pod svoje 
okrilje prihvati Ali-aga Rizvanbegović, a onda mu 
dadne pratnju i otputi za Carigrad. 


Nije samo veliki vezir pomno motrio kakvi sve 
vjetrovi pušu po Bosni. Budnim okom to isto je 
činio i nasljedni knjaz Serbije Miloš Obrenović. I 
u veoma složenim i' zapetljanim prilikama onoga 
vremena Miloš je u početku htio da izmiri 
Bošnjake sa Carigradom. U to ime pisao je jedno 
pismo Zmaju od Bosne i nudeći svoju pomoć i 
posredništvo, a uz to i malo priprijetivši. 

Zmaj od Bosne je na to ovako odgovorio: 
Uzmi sam to malo jestiva što je pred tobom; ja 
sam svoje činije već prevrno. Baš za tog 
padišaha neću da znam kod kojeg bi se ti 
mogao za me zauzeti. A da te dočekam gotov 
sam u svako doba i na svakom mjestu. Moja je 
sablja sjekla prije nego što je tvoja kovana." 
(Autentično.) 

Malne stotinu dana kretalo se 25.000 bosan- 
skih vojnika dok ne dođoše Novom Pazaru; tu se 
snabdješe svim potrebnim, skinuše topove s 
grada, odrediše srebreničkog bega i do stotinu 
ljudi da čuvaju grad, pođoše Sitnici i onda 
udariše put Peći. Pod ovim gradom pokaza 
junaštvo Ali-paša Fidahić, vjerni pobratim Zmaja 
od Bosne. On osvoji Peć i rastjera ljute Arnaute. 
Uto će i veliki vezir Rešid-paša, koji je s 
vojskom bio u Skoplju, krenuti put Sazllije da se 
sukobi sa Zmajom od Bosne. 18. jula 1831. 
godine na Kosovu ravnom, blizu mjesta Kačanika 
zametnu se ljuti boj. 

"Izvježbanih ruku" (muallemi iskendž — izvjež- 
bana ruka, nizam) bijaše sve u svemu 21.000. 


Zmaj od Bosne uzjaha ata, isuče sablju, 
povede Bošnjake i  hametice potuče vojsku 
velikog vezira Rešid-paše. Zarobiše oko dvije hi- 
ljade turskih askera, zaplijeniše mnoštvo čadora, 
svu džebhanu, topove, vezirski čador sa svim što 
je u njemu bilo od tapija, kajima i buruntij; do 
pisaljki, ukrasa, i netaknutih jela koja su se 
pušila. Veliki vezir je jedva bijegom u Skoplje 
spasao svoju rusu glavu. Bošnjaci u boju pos- 
jekoše Cor Jusuf-pašu, a raniše Hivzi-pašu, raniše 
i zasužnjiše haznadara Ahmed-pašu, namjesnika 
solunskog. U jednoj  kajimi velikog vezira 
pročitaše da se Namik diže sa Bosne, a na 
njegovo mjesto za vezira postavlja Ibrahim-paša 
Vidinlija. 

Vijest o sjajnoj pobjedi Bošnjaka puče du- 
njalukom. 

Domalo eto ti na bojište izaslanika velikog 
vezira, a Bošnjaci iznesoše svoje: da se ne uvodi 
nova vojska  nizam, da vezir na Bosni bude 
Husein-kapetan Gradaščević i da (će sultanu 
plaćati godišnji porez od 4000 kesa (2,000,000 
groša). 

Povjerovaše na carsku, a ferman ne sačekaše! 
I umjesto da priteknu Škodra-paši u pomoć ok- 
renuše kućama, puni slave i plijena. Rešid-paša 
tajnim putem, izokola, Javi Mahmud-begu Tuzla 
-kapetanu da bi njemu, pristalom, starijem  čov- 
jeku mnogo više odgovaralo da bude bosanski 
namjesnik nego onako mladu i nevičnu čovjeku 
kakav je, tobože, Zmaj od Bosne. Te Tuzla-ka- 
petan prvi okrenu svoju vojsku, odvoji se od 
Zmaja od Bosne i prvi ode s Kosova. 

Još Bošnjaci nisu znali da je Ali Namik-paša 
utekao u Tursku, pa Husein naredi da se jedna 
vojska uputi na Stolac. Druga vojska, sastavljena 

od  Posavljaka i Fočaka udari na Smail-agu 

ngića u Boračkoj nahiji, ali ih ovaj potuče. 
Fočaci bi poraz i nekako podnijeli, ali im Smail 
-aga Čengić pogubi ajane Fejzalaj-bega Čengića, 
što mu nikad ne oprostiše. 

Sam Husein krenu preko Prijepolja i Taslidže 
i tu posiječe neke nepokorne iz plemena Sel- 
manovića. 

Čim se Bošnjaci raziđoše, veliki vezir Rešid 
-paša navali na Skadar i prisili Škodra-pašu na 
predaju i odvede ga caru u Istambul ... 

Miloš Obrenović posla Zmaju od Bosne na 
peškeš 50.000 groša, a u jednom pismu bratu 
Jevremu zapisa da je Mahmud-beg kapetan tuz- 
lanski izdajnik — Vuk Branković ... 

Sve u svemu ova vojna trajala je pet mjeseci. 
Krajem avgusta 1831. godine Sarajevo je zadesio 
veliki požar koji je spržio gotovo cijelu čaršiju. 
Iako je narod ovaj požar tumačio kao nesretan 
predznak, kada se Zmaj od Bosne slavodobitno 
povratio u spaljeno Sarajevo, bio je nadasve 
svečano dočekan. 


To je septembar, a u oktobru 1831. (mjeseca 
džumadu-l-evuel_ 1247. god. po hidžri) u kući 
Mujage Zlatarevića Husein-kapetan je izabran za 
vezira i pašu. 

Za ćehaju odredi on, Husein, Hasana-alajbega 
Sijarčića, za tefterdara imenovao je Ahmed-bega 
Vilića, a za haznadara Hadži Mujagu Prijepoljca. 
Za  musellima sarajevskog odredi Husein-paša 
Gradaščević svoga vjernoga druga i prijatelja 
Mujagu Zlatarevića; za ajana nevesinjskog Hasan 
-bega Manova, za ajana gatačkog Mehmed-bega 
Turhaniju. Turhanija siđe Gacku, ali ga Smail-aga 

ngić otuda protjera. 


Husein-paša pređe u vezirski Travnik okružen 
svojom svitom i tu načini dvor bogato i dolično 
ga dotjeravši da to odmah na početku mnogima 
za oko zape kao kakva mahana. Zašto se 
bosanski vezir i paša ne bi dolično nosio i 
dolično obukao? A da se nije uznio, kako 
domalo vremena  graknuše sarajevski trgovci 
oćutivši štetu u trgovini sa Carigradom, rječito 
govori to što na svakoj bujruldiji koju je izdao, 
pored njegovog imena stoji i "ova je bujruldija 
izdata od samostalnog ajaleta bosanskog." 

Sebi je dao izraditi pečat od zlata na kojem 
je u sedam polja bilo urezano sedam uzvika: "O, 
Prijatelju, o Slavni, o Mogući, o Darežljivi, 0 
Milosni, o Pokrovitelju, o Oprosniče." 

Kada je došao u Travnik, porodicu odbjeglog 
Ali Namik-paše dao je o svom trošku preko 
Brčkog povratiti u Stambol. Ako se koji čilat-ij 
zamislio nad onim patvorenjem lažnih novčanica 
neka se zamisli i nad ovim činom posljednjeg 
viteza europskog! A valjalo bi se nadnijeti i nad 
onim da je sudbinu Bosne, i svoju vlastitu, 
prepustio vjeri u tuđu riječ (jer u svoju zadatu 
ne bi sumnjao, pa stoga ni u vezirsku). 

Ali carski ferman o Huseinovu naimenovanju 
nikako nije stizao, pa su se neki ljudi osipali i 
odvajali. 

Začinjale su se prve nevolje. 

Novonaimenovani vezir Vidinlija puče jednom 
svojom bujruldijom po bosanskim bezima da se 
odvoje od Husein-paše. 

Svakakve glasine iz tamnih budžaka zapalacaše 
spram Huseina. On poteže handžara pa pogubi: 
tešanjskog i gradiškog kapetana, Mahmud-alajbega 
Filipovića, Izetagu iz Travnika, Ibrahima efendiju 
iz Jezera, travničkog kadiju, prusačkog muftiju, 

tešanjskog muftiju (moga  čukundjeda). Mnogi 
pobjegoše u Slavoniju i Beograd. Među bjegun- 
cima nađe se i Huseinov brat Osman-paša. 

Iz dana u dan uviđao je da je prevaren. 
Dođe zima i padoše prvi snjegovi. Trećeg 
mjeseca svoga vezirovanja sačini arzuhal na 
velikog vezira i posla ga po kapidžibaši Husein 
-begu i endorenskom čokađaru Mulla  Alijagi. 
Mulla Alija je uručio ovaj arzuhal velikom veziru 
Rešid-paši. 

Ali dok su kapidžibaša i endorenski čokadar 
bili na putu "Moniteur Ottoman" objavljuje da je 
Husein "buntovnik i uzurpator", da je "nez- 
nalica" 1 "grub čovjek". A sljedećeg mjeseca, 
znači januara 1832. god, sve to prenosi i 
austrougarski list "Beobachter". U samoj Bosni, 
izgleda, o ovome niko ništa i ne zna. 

Pedesetak dana pošto je primio endorenskog 
čokadara, a tridesetak dana pošto je u onim 
novinama cijelom = svijetu objavio da je Husein 
-kapetan "buntovnik i uzurpator", veliki vezir 
Rešid-paša šalje Huseinu kajimu, u kojoj mu 
odaje sve uobičajene počasti i priznaje za vezira, 
ali pod uslovom da bosanske momke obuče u 
nizamsku odoru. 

Na takvo pismo muhur-sahibija nije trebalo ni 
da čeka odgovor. Huseinu ne preostaje ništa 
drugo nego ponovo kupiti vojsku. 

U međuvremenu Mahmud-aga Fidahić, samo- 
zvani ajan i kapetan zvornički, traži od Miloša 
Obrenovića porez od Jadra i Rađevine, a Miloš 
mu odgovara da je on na ime poreza još ljetos 
poslao Husein-kapetanu pedeset hiljada groša, pa 
neka od njega išće. Miloš je uvidio da je 
Huseinova stvar propala, pa je peškeš preok- 
renuo u tobožnji porez. 


Na to, uvrijeđen i nevičan lažima, Husein 
piše pismo Mahmud-agi, a u stvari odgovara 
Milošu, pa to pismo Muhamud-aga Milošu i 
pošalje (16. XII 1831. god.). U tom pismu 
Husein ponovo kaže da je onih pedeset hiljada 
groša dobio na peškeš nakon bitke na Kosovu, a 
da mu je Miloš obećao "jošte više poslati". Dalje 
piše da se Miloš vara ako misli. Jadar i Rađevinu 
od Bosne otcijepiti, pa kaže: %.. kada mu ja 
preko Drine vode pređem i na Šabačko polje s 
Bošnjacima dođem, još će mi i više peškeše 
davati i dati, a za mali kusur poreza ondašnjeg 
naroda hoće mi dževab dati. A kada u Cupriju 
palanku dođem, onda ćemo se ne samo za 
godišnji no i za više zaostavši kusur poreza 
nakusurivati i naplaćivati s njime. Sve što je od 
naroda ondašnjeg zulumom oduzeo i narod onaj 
u liko opaso od njega ću uzeti i narodu na volju 
učiniti . . . Ono lani kada smo bili, s Božjom 
pomoći, na Kosovu, ti muhur-sahibija (veliki vezir 
Rešid-paša) isti je oni bio. Imali su svu Rumeliju 
i Anadoliju, do Cabe, pak da nas nije Bog 
sačuvao Svojom milošću, bi nas sviju popili ko 
jedan fildžan vode. Tako će biti i u napredak." 

Miloš Obrenović, dabome, nije ostao dužan 
odgovora, pa, između ostaloga ovako veli: "Pismo 
ti je puno smrada, zato što je puno sopstvene 
hvale, a sopstvena hvala smrdi". A što se tiče 
Jadra i Rađevine to je samo "nadimanje" jer ono 
što je "sam Bog gorama i vodama ograničio, što 
je nekada Serbiji pripadalo i što premilostivi car 
naš njoj opet hoće da prisajedini, to ni ti 
Husein-kapetane, niti Bosna ne možete zaustaviti. 
A Bošnjake znamo već dovoljno kakvi su; Bosna 
nije još Serbiji zakone predpisivala, neće, ako 
Bog da, ni u napredak takove predpisivati 

Pretiš da ćeš račun iskati od mene kada preko 
Drine pređeš i u Cupriju dođeš. Ja te za to ne 
molim da ne činiš. Cik i sutra odmah dođi! No 
kao što rekoh Serbija se jošt Bosne nije bojala, 
ne, e ni danas, tim više što eno carske vojske 
koja ide Bosnu sa dviju strana da opkoli, koje 
će do nekoliko dana biti. Sablja ti tvoja ne može 
ništa pomoći protiv same Serbije, a kamoli i 
protiv Serbije i carske vojske. Svi smo se bojali 
skadarskog vezira, i sam sultan bojao ga se, pak 
eno i njega ugasi se i eno ga gdi se šeta po 
Carigradu i car ga uhvatio za perčin i vuče tamo 
amo ... Skadranin ima barem perčin, te ga car 
za njega vuče kud 'oće, a ti nemaš toga, tebe će 
ćuškati po glavi!" 

Ali-paša Fidahić nastojao je da izmiri Huseina 
i Miloša ali je Husein to odbijao ostajući pri 
onoj svojoj da je Miloš lagao. Zmaj od Bosne 
nije znao da za takve prilike postoji i drugačija 
riječ. Ali-paša Fidahić je bio vještiji u toj 
ophodnji pa je, recimo, dok je još ta prepirka 
bila u jeku, po nekom Mustafa-agi poslao Milošu 
paripa i zamolio ga da propusti lađe nekih 
bosanskih trgovaca. 

Početkom marta 1832. pade Bajram te se 
bosanski prvaci ponovo sastadoše u Travniku, 
dođe čak i Tuzla-kapetan. Kajima Rešid-paše, u 
kojoj veliki vezir poručuje Zmaju od Bosne da je 
čuva u tajnosti, ogorči Bošnjake. 

Veliki vezir posla svoga čovjeka u Travnik, ali 
kako je ovaj bio u nizamskom odijelu, prvake to 
toliko ražesti da ga i ne saslušaše nego skočiše 
da ga posijeku. Tek na veliko zauzimanje 
Huseinovo jedva mu život poštedješe. 

Onda  muhur  sahibija naredi  Osman-paši 
Gradaščeviću da ode Huseinu i odvrati ga od 


pobune ali kada je Husein saznao zašto ga brat 
pohodi, izasla mu glasnika u sretanje i strogo 
poruči da će ga posjeći ako se pomoli u Travnik 
poslom kojim je krenuo. 

Po Bosni je u to malo dana vršljao još i 
Hadži Hasan-efendija noseći sa sobom šezdeset 
hiljada groša za podmićivanje, pa je između os- 
talih, i čuvenom  krajiškom junaku  Hasan-agi 
Pećkom, pored blaga, ponudio i naslov paše od 
dva tuga samo da se ovaj od Huseina odmetne. 
To isto bi ponuđeno i Mahmud-agi Zvorničkom, 
ali ni Tuzla-kapetan, ni Mahmud-aga ne smjedoše 
u ovim danima otvoreno istupiti protiv Zmaja od 
Bosne. Oni će to, u njegovim najtežim trenucima 
života, učiniti mnogo smišljenije. 

U to se carska vojska na čelu sa novonaime- 
novanim bosanskim vezirom Kara-pašom, polahko 
primicala Bosni. 

Da se Hercegovci ne priključe Kara Hamdi 
-paši Husein izasla i treću vojsku na Hercegovinu 
pod vođstvom Mujage Zlatarevića. Ovaj dođe u 
polje Nevesinjsko i na Đurđev-dan pobi se s 
Bašagom i njegovim Nevesinjcima u Kifinu Selu i 
nadbi ih. Onda u Bratačima zaždi Bašaginu kulu 
više glava žena da su i gologlave i bosonoge iz 
vatre iskakale.  Popali i pobije sve što se 
Redžepašića zvalo, a u Zalom-Palanci sruši čak i 
džamiju, ja Rabumme tobe estagfirullah. S polja 
Nevesinskog opremi  Zlatarević dio vojske na 
Gacko na Čengića, a sam krenu na Stolac e da 
bi se jednim udarcem dvojici dovezo. Naime 
Bašaga se sa svojom družinom sklonio u Rizvan- 
begovića kuli s Rizvanbegovićem. 

Na onom zboru u Travniku, na kojem je Hu- 
sein pročitao bosanskim prvacima kajimu muhur 
-sahibije, odlučili su Bošnjaci okupiti i do Ššez- 

deset hiljada svojih askera. Bijaše zamišljeno da 


Ali-paša Fidahić sa kojih dvadesetak hiljada ljudi 
izađe Kara Mahmud  Hamdi-paši do Novog 
Pazara. Ali jedva da su sve u svemu sakupili 
dvadeset hiljada ljudi. Tako jedna manja vojska, 
pod vođstvom Alaj-bega Todorovića i Krupa 
Mehmed-kapetana utabori se kod Banjske. Druga 
vojska pod vođstvom Hadži Mujage Prijepoljca 
kod Prijepolja na Hisardžiku, dok je treća vojska 
pod zapovjedništvom Sijerčića čuvala prelaz pseko 
Drine. 

Kara Mahmud  Hamdi-paša prvo — nadbi 
Todorovića i mada su se ovi hrabro borili 
pretežnoj sili nisu se mogli oduprijeti. Samog 
Todorovića Kara Hamdi-paša posla svezanog u 
Carigrad. Onda Crni paša navali preko ćuprije na 
Limu i tu na toj ćupriji zametne se krvav boj u 
kojem, od nekoliko hiljada Bošnjaka, samo 
dvadesetak izvuče živu glavu. 

Sijerčić, uvidjevši nemio poraz povuče vojsku i 
okrenu Sarajevu. 

Hadži Mujagu Prijepoljca, kojega živa Zaro- 
biše, metnuše naopačke na magarca i provedoše 
tako po varoši u kojoj je, koliko još juče, bio 
zapovjednik. Tako jašući vikao je i glasno vapio 
da ga neko smakne te da mu prekrati muku i 
sramotu. 

Husein u tom pozva Mujagu Zlatarevića, pa 
se tako širom otvoriše vrata Ali-agi Rizvan- 
begoviću i Smail-agi Čengiću da Hamdi-paši pri- 
teknu u pomoć. 

Početkom maja (godina je 1832.) Husein je u 
Sarajevu, okuplja oko sebe ono vojske što je os- 
talo, ali otvoreno gledajući kako su se događaji 
ukrstili protiv njega, prvi i posljednji put u 
svome životu pokoleba se ali, za kratko. Kada je 


Kara Hamdi-paša već bio blizu Sarajeva, upita 
Husein svoje vjerne prisićaše ne bi li bilo zgoreg 
da se nađe nekoliko pametnih ljudi pa da izađu 
s darovima i mitom pred Kara Hamdi-pašu. Na 
te njegove riječi svi skočiše kao opareni na noge 
i isukavši sablje povikaše: Ko od toga prid 
Mahmud-pašu poslanja više progovori  deraćemo 
mu mater!". Na šta Husein odmah na to ovako 
odvrati: "Kad vi meni tako slobodno odgovarate 
ja vama svima velim: ko me u ovi čas ne bude 
u vojsku slidio, ja ću mu i mater derat' i svojom 
rukom glavu osići!" 

Samo šte je to rekao, izjurio_ je napolje, 
bacio se konju u sedlo i ni na koga se ne 
obazirući okrenuo put Pala. Za njim odmah 
pobrliše svi ostali. 

Isti dan sukobe se sa Hamdi-pašom i izgube 
bitku. Ponovo Husein okupi oko sebe svoje 
junake, sada gotovo siguran da mu je sudbina 
zapečaćena i na Zlom Stupu (dobar sahat hoda 
od Sarajeva) potuče se sa daleko nadmoćnijom 
vojskom (18.000 Arnauta i oko 12.000 po nizam- 
ski ustrojene vojske), pa i tu bitku izgubi. 

Dođu pod Sarajevo i Zmaj do Bosne odluči 
još jedanput, posljednji put, ogledati se sa Kara 
Hamdi-pašom. S jedne strane posadi sebi Ali-pa- 
šu Fidahića, s druge strane Mujagu Zlatarevića, 
pa jurne u posljednji odlučan boj. Ni na šta se 
ne obazirući borio se poput lava, tako da je taj 
dan osam konja satro pod sobom, tako je 
prezirao smrt. Njegova dva vjerna jarana ni 
trenutka ga ne ostaviše samoga u ovoj očajnoj i 
velikoj bitki. Tolika je sila izbijala iz Zmaja od 
Bosne da je Hamdi-paša, uvidjevši goleme i 
nenadane gubitke počeo da se povlači, a glasovi 
o novoj velikoj pobjedi Bošnjaka već su hitali u 

Beograd i u Dubrovnik i tamo je takav glas i 
stigao. 

I taman kada se na vidiku ukazala skora pob- 
jeda, pomoliše se čete Ali-age Rizvanbegovića i 
Smail-age Cengića, koje smjesta udariše u leđa 
umornoj Huseinovoj vojsci i koja se tako nađe 
između dvije vatre. Uvidjevši šta ih je spopalo 
Zmaj od Bosne sakupi oko sebe dvije stotine 
najhrabrijih vitezova i jurnuvši protuku se kroz 
nizamske redove, pa preko Bakija, on i njegovi 
odani ahbabi, iznesoše žive glave. 

Čete Tuzla-kapetana i Mahmud-age Fidahića 
tako su se sporo kretale prema Sarajevu da su 
od jednog konaka pravile tri, pa ih vijest o 
porazu Huseinovu zateče na Glasincu. Obojica se 
odmah vratiše svojim kućama. Tako mu se i ovi 
osvetiše. 

Bila je zora ljetnog jutra i bosanski bregovi 
nadimali su se od svoje preobilne ljepote, ali 
Zmajev pogled i pogledi njegovih drugova bili su 
zamagljeni čemerom poraza i oni jedva da su 
oko sebe išta i zamjećivali. 

Na izranjavljenim konjima hitali su Gradačcu. 


Osamnaest hiljada Arnauta spremalo se da 
opljačka Sarajevo, pa je Hamdi-paša svoju vojsku 
morao izvesti u Sarajevsko polje. 

_ Čim je novi vezir ušao u Sarajevo, izađe pred 


njega onaj Fadil-efendija Šerifović. K6 da ga 
_ gledam. U ruci mu podugačak spisak onih koje 


bi, po njegovim mišljenju, trebalo posjeći, sagiba 
se udvorno i snishodljivo, nakaradno ozbiljan =i 
predaje spisak Kara Hamdi-paši. Osjeća u tom 
času neku drzovitu nadmenost i nadmoć naspram 
onih čije poglede osjeća na potiljku i čije bi tihe 


kletve želio da čuje glasno izgovorene. Ali ako 
je Fadil efendija bio sviko na krvavu sablju 
Dželaludinovu i Abdurahimovu, ne mora biti da 
svagda i na svakom mjestu zakon u topuzu leži. 

Kada je vezir pročitao spisak i razumio ga, 
podere ga i baci pod noge RFadil-efendiji, pa 
reče:" Nisam je ljudski kasap!" 

Pa ipak ga jošte isti dan postavi za sara- 
jevskog mullu dok mu ne stigne naimenovanje iz 
Carigrada. | 

Po zapovijesti vezirova ćehaje porušena je 
kafana Hasana Zubovića, kafana u kojoj su se 
sastajale Huseinove pristaše. 

Već drugi dan po ulasku u Sarajevo u prvim 
bujruldijama naziva vezir Kara Hamdi-paša 
Huseina odmetnikom i izdajicom cara. i naroda. 
Imanje je Huseinovo oduzeto, a da ga što više 
ponizi, za upravitelja Gradačačke kapetanije vezi 
Je postavio nekog Arnauta koji je u njegovoj 
vojsci bio. čauš! Pokretni imetak nađen u Trav- 
niku prenesen je u Sarajevo i na javnoj dražbi 
rasprodat znatno ispod stvarne cijene za 59.310 
groša i 27 para. Tako isto je bilo i sa imecima 
ostalih Huseinovih pristaša. 

Sedam narednih godina Sarajevo će biti glavni 
grad Bosne, a do tada nijedan vezir, po starom 
običaju koji je ljubomorno čuvan, nije smio ostati 
u Sarajevu više od tri dana, nego je morao seliti 
u vezirski Travnik. 


15. juna, deset dana poslije bitke pod 
Sarajevom, Husein zaždi svoj dvorac na Adi i 
vatra ga proguta. Isti dan jedna grupa njegovih 
pristalica prede Savu kod Šamca, a on sutri dan. 
Osim Huseinove žene i sina mu Muhameda sa 

njim je išlo pedeset ratnika, dvadeset i dvije 
žene, dvadeset i šestoro djece i četrdeset sluga. 
Sve u svemu bila je to tužna i dugačka povorka 
koju. je nosilo stotinu jedanaest konja i dvadeset 
hatova. 

Naprijed, uporedo sa svojim vođom, jahali su 
Huseinovi = vjerni = prijatelji Ali-paša = Fidahić, 
Mujaga Zlatarević, a za njima Mahmud-beg 
Gradaščević, Mustafa Tuzla, Emin-beg kapetan 
Maglaja, dervenstki kapetan Mahmud-beg, doboj- 
ski beg Sinan-beg, Krupski kapetan Mehmed-beg, 
Salih-aga Tufekčić, terzibaša Mostić i drugi. 

Gradaščević je sa sobom ponio 3.000 dukata, 
dvije vreće srebrnog novca, dvije vreće talira, 
dvije vreće  cvancika, dva  handžara zlatom 
okovana, četiri srebrne  kubure, dvije sablje 
okićene draguljima, dva zlatna fišekluka, sedam 
pozlaćenih džeferdara, zlatni sahat sa četiri pok- 
lopca, srebrni sahat, dva srebrna svijećnjaka, četiri 
zlatom izvezena odijela, 38 pari srebrom 
ukrašenih pištolja, 38 pušaka okovanih zlatom i 
srebrom, četiri bogato ukrašena handžara, jedan 
džilit, dva koplja i dva barjaka. 

im su prešli Savu,  osjetiše silu 
austrougarsku. Uzalud_ im je bilo opiranje i 
nabjeđivanje, moradoše predati oružje. Potom su 
pod pratnjom, preko Vinkovaca prebačeni u 
Osijek i smješteni u jednu vojarnu. 

Iako su se mogli slobodno kretati, te su često 
na svojim visokim atima jezdili po okolici i nad- 
metali se u bacanju džilita, tužno i sumorno im 
je bilo stanište. 

Husein je pisao knezu Metternichu i tražio 
da ga pripusti bečkom ćesaru, ali je bio odbijen. 
Uz to, veliki vezir je tražio da Husein bude 
izručen, ali je to opet Metternich odbio. Vezama 


sa bečkim dvorom, koje mu je utro fra Ilija 
Starčević Husein = se, očigledno, nije = umio 
poslužiti ni prije, a ni sada. 

Mnim da su mu ta tri mjeseca, koliko je 
proveo u osječkoj tvrđavi, bili najteže razdoblje u 
životu. 

Ubrzo mnogi dobiše pomilovanje 1 vratiše se 
u Bosnu. Zlatarević, Fidahić i Krupa-kapetan Os- 
tadoše u osječkoj tvrđavi. Tu je boravak morao 
kad-tad biti okončan, pa je Metternich savjetovao 
Huseinu da napiše molbu za pomilovanje sultanu 
Mahmudu u Carigrad. Nakon dugog i mučnog 
kolebanja Husein to i učini. 

Krajem septembra 1832. god. stiže u Zemun 
generalu Fojtu sultanov ferman. Zmaj od Bosne, 
sa Fidahićem, Zlatarevićem i brojnom pratnjom 
izađe pred generala Fojta kao vezir, a tako i bi 
primljen. 

Svi su bili pomilovani, a imanja im vraćena, 
osim Huseina i Fidahića; njima je bilo naređeno 
da se imaju pokazati sultanu u Carigrad. 

I 1. oktobra, u četiri sata poslije podne, 
pređoše Husein, Fidahić i Zlatarević iz Zemuna 
u Beograd. Ali skrhan tegobama i neizvijesnošću 
padne Husein u postelju i tako ostane puna dva 
mjeseca. Za to vrijeme posjećivao ga je lični 
ljekar Miloša Obrenovića dr Bartol Kunibert, koji 
je potomstvu ostavio ovaj opis Zmaja od Bosne: 

"Husein-kapetan imađaše po gotovu 30 
godina, stas mu bijaše srednji, izgled interesantan, 
pogled blag i sumoran, osmijeh pun draži i tuge, 
njegove krupne oči natkriljavahu guste i ukrštene 
obrve,  bjeloća njegove puti  izdavaše više 
đurđijanski tip njegove matere no onaj ponos- 
noga, surovoga i poludivljeg Bošnjaka. Jedva bi 
se moglo vjerovati da se pod ovim nejakim i 

nježnim tjelesnim sastavom mogla skrivati ovako 
krepka duša, vojnički darovi, veliki ponos, a 
naročito lična hrabrost, dotjerana nekada do 
drskosti. Iskren i marljiv musliman, on je brižljivo 
vršio spoljne obrede svoje vjere i propise Kur'a- 
na i ni za šta na svijetu ne bi on propustio onih 
pet molitava dnevno, često su ga viđali kako za 
vrijeme razgovora okreće oči nebu i ponavlja sas- 
vim tiho po neku molitvu ili stihove iz Kur'ana, 
i protiv općeg običaja svojih sunarodnika uzdrža- 
vaše se on brižljivo od raznih vinskih i alkohol- 
nih pića zabranjenih zakonima islamizma." 


Krajem decembra 1832. uputi se Zmaj od 
Bosne sa Ali-pašom Fidahićem i jednom sluški- 
njom put Carigrada. 

Sultan Mahmud ponudio je Huseinu = i 
Fidahiću visoke činove u nizamskoj vojsci ali oni 
to odbiju. Držao ih je u Carigradu nekoliko 
mjeseci e da bi ih smekšao i privolio da se prih- 
vate onih odličja u nizamu, ali kako obojica Os- 
tadoše uporni u svome odbijanju, progna ih na 
Trapezunt. Međutim, Husein ne dočeka svoje 
progonstvo nego, najvjerovatnije otrovan, umrije 
krajem jula 1833. godine u svojoj trideset i prvoj 
godini života. Allah, dž.š. mu se smilovao na 
onom svijetu. Sahranjen je u Stambolu na Ejubu 
gdje mu se i danas grob može vidjeti. 

Ali-paša Fidahić nakon tri godine povratio se 
u Bosnu i živio je u Bijeljini sve do 1840. 
godine kada se ponovo pobunio protiv zuluma, 
paše Vedžihije. Uhvaćen je i prognan na otok 
Kipar gdje je iste godine umro. 

Mujaga Zlatarević se u Sarajevu bavio svojim 
zanatom sve dok ga godine 1863. smrt ne zateče. 


Grob mu se nalazi u haremu džamije na 
Mjedenici. ; 

Muhamed, sin Huseinov, umro je u Gradačcu 
1854. godine i pokopan je podno očeve džamije. 
S njegovom smrću gasnu izravni potomci Zmaja 
od Bosne. 

TUMAČ TURCIZAMA I MANJE POZNATIH RIJEČI 


A 

Abdest - pranje prije molitve 
ačkosum = bravo! 
adet - običaj 
aferim -_ bravo! 
aferdesum - izvini 
aga - zapovjednik 
ahbab - prijatelj 
ajan - prvak, odličnik 
ahiret - onaj svijet 
ajalet -_ pokrajina 
alaj - skup 
ahmak - budala 
akča -_ para 
akšam - molitva poslije zalaska 

sunca 
alajbaša - starješina 
arslan - lav 
asker - vojnik 
ašk - ZanoOs 
ašikovati - udvarati 
ašićare - očigledno 
arzuhal - molba 
Azrail - anđeo smrti 

barjaktar 
bamja 
bardak 
baša 
bazrđan 
basamak 
bašibozuk 
baščauš 
baška 

beg 
beglerbeg 
bensilah 
bektašija 


bigajrihak 
bimbaša 
binjiš 


binjektaš 


biva 
bonluk 
bukagija 
bujruldija 


zastavnik 

jelo 

zemljani sud 
starješina 

trgovac 

stepenik 

glavni trpeznik 
vojnik pljačkaš 
starješina podoficira 
posebno 

plemić 
zapovjednik oblasti 
širok kožni pojas 


pripadnik tog 
derviškog reda 


nepravedno 
major 
ogrtač 


kamen s kojeg se 
uzjahuje na konja 


dakle 
izobilje 
okov 
naredba 

buljuk 


čauš 
čoček 
čokadar 


čekmedža 


ćifluk 
ćehaja 


ćemane 
ćurak 


dekika 
derviš 
defterdar 
demir 


dever 

din 
divanhana 
divanija 
dizdar 
dost 
duvar 


četa 


predvodnik 
lakrdijaš 
dvorjanin 


kovčežić, kasa 


posjed 


zastupnik 
velikodostojnika 


violina 
kožuh 


minuta 
pripadnik sekte 
računovođa 


željezna rešetka 
na prozoru 


briga 

vjera 

soba za vijećanje 
blesast 

zapovjednik tvrđave 
prijatelj 

zid 


dušmanin 


dova 


džam 
džebhana 
dželat 
džehenem 
džeferdar 
džematile 
dženet 
džilit 


đah 
đaur 


đeride 


edevsuz 
eglenisati 
emin 
esnaf 


evlija 


feredža 


neprijatelj 


molitva 


prozorsko staklo 
ratna oprema 
krvnik 

pakao 

ukrašena puška 
skupno 

raj 


topuz, močuga 


sad 
nemusliman 


novine, štampa 


neuljudan 
razgovarati 
povjerenik 
organizacija zanatlija 


sveti čovjek, dobri 


ženski mantil 

ferman - sultanov ukaz 


fes - kapa 
fetva - decizija 
G 
gaflet - nervoza 
Galib - pobjednik 
H 
ha - čim 
haber - glas, vijest 
hadum - uškopljenik 
hair - zadužbina 
hala - zahod 
halal - oprost 
halaliti - oprostiti 
hajati - mariti 
harač - porez 
haman - možda 
haša - prekrivač za konja 
hanuma - gospođa 
han - konačište 
hazna - kasa 
hazna - korist 
haznadar - čuvar riznice 
hator - zamjerka 


helać - propast 


hrka -_ gornja haljina 


hrsuz - lopov 

I 
ibretiti - čuditi 
ibrik - bakreni sud 
ičoglan - dvorski paž 
iftar - ramazanska večera 
irada - carska zapovijest 
istilah - polagan govor, rad 
Isijot - začin za salep 
išaret - gestikulacija 
imam - hodža, muslimanski 

sveštenik 

J 
jacija - noćna molitva 
jaran -_ prijatelj 
jaramaz - nevaljalac 
janičari - rod turske vojske 
janičarski odžak - janičarski štab 


jarabum-tobeestakfirulah - Bože oprosti 


jamak -_ barjaktarev zamjenik 
jazuk - šteta 
jemek - jelo 
jok - ne, nije 

kabur 
kabadahija 
kadija 
kahvaji 
kajmekam 
kalkandžija 
kajima 

kara 
kapudan-paša 
kapidžibaša 
kauk 

katil 


kaldrma 


kasap 
kaurin 
kavazbaša 
kismet 
kjafir 
kečedžija 
kolćehaja 
kidisati 
kontuš 
konak 


grob 

nasilnik 

sudija 

smeđe 
zastupnik vezira 
oklopdžija 
novčano pismo 
crn 

ministar mornarice 
natkomornik 
kapa 

ubica 


kamenom popločan 
put ili avlija 


mesar 

isto što i đaur 
starješina stražar 
sudbina 
nevjernik 

kapar 

pomoćnik age 
napasti 

kaput 


noćenje, konačište 


kurban 


leđen 


mal 
maksum 
mandal 
mangala 
mašalah! 
mehkema 
mestve 


mihrab 


miralaj 
minderluk 
melek 
mengele 
meEZar 

meteriz 
muhanat 
muhur-sahibija 
muhatfiz 
muhadžir 


mukajet 


bravče ili goveče koje 
se kolje za Kurban 
-bajram 


lavor od bakra 


imovina 

dijete 

Zatvor 

sud za žeravicu 
ono što Bog hoće! 
sud 

vrsta obuće 
udubljenje u čelu 
džamije 

kapetan 

sećija 

anđeo 

prase 

grob 

rov 

na svoju ruku 
čuvar carskog pečata 
zapovjednik grada 
izbjeglica 
zainteresovanost 

mudžiza 
mualemi iskendž 


muftija 


murtat 
mulla 
mutvak 
MUŠIrI 
mušrik 
Moskov 


mušebak 


musafirhana 
muteselim 


muzur-aga 


nahija 
nam 
namazbez 
namaz 
nanule 
negve 
nišan 


nizam 


nakibul ešraf 


čudo 

izvježbana ruka 
najviši sveštenik 
okruga 

izdajica 

teolog 

kuhinja 

maršal 
neznabožac 

Rus 


drvena rešetka na 
prozoru 


gostinjska kuća 
kajmekam 


sudski činovnik 


župa 

glasovitost 

povezača 

molitva 

drvena obuća 

okovi 

nadgrobni spomenik ' 


regularna vojska u 
Turskoj od 1826. god. 


počasna titula 


Ordija 


ovnak-janduz 


paša 
pehlivan 
pasvandžija 
peškeš 
peškun 
predeverati 
pendžer 
pranga 


poguzija 


rahatluk 
rahmet 
rahmetli 
Ramazan 
redif 

reis 
ridžal 


IZ 


vojska 


mirisni korijen 


dostojanstvenik 
akrobata na žici 
noćni čuvar 
poklon, dar 
stolac 
prebrinuti 
prozor 

top 


proždrljiv, oblaporan 


zadovoljstvo 

pokoj 

pokojni 

mjesec posta, praznik 
rezervist 

vođa 

velikaš 

čast, obraz 

sabur 
sahan 
sahibija 
sadrazam 
sadaka 
saruk 
salep 
sehara 
sedžda 
seizbaša 
serasker 
seiz 
serbez 
sevap 
sifat 
sinija 
silistar 
sindžir 
spahija 


srmali 


šadrvan 
šehit 


strpljivost 

bakreni tanjur 
posjednik 

veliki vezir 
milostinja 

zavoj oko kape 
slatko piće 
okovan sanduk 
pasti ničice pri molitvi 
natkonjušar 
glavnokomandujući 
konjušar 

slobodno 
dobročinstvo 
odlika 

tepsija 

VEZITOV Oružar 
lanac 
veleposjednik 
srebrom ukrašen 


vodoskok 
koji junački pogine 
u ime islama 


šejh 
šilte 
šiše 
šindra 
šerefet 


šemadan 


takiše 
tašlihan 
teferič 
terzibaša 
ters 
testija 
tespih 
teskera 


tirjaćija 


timar efendija 


trenica 
tuknuti 
turundži 
tura 


tug 


starješina derviša 
dušečić za sjedenje 
tavanica 

drveni krov 

prsten na munari 


sviječnjak 


vrsta kruške 
kameni han 
izlet 

glavni krojač 
naprasit 
zemljani sud 
brojanice 
pismo 
uživalac droge 
spahija 

daska 
zaudarati 
narančasto 
sultanov monogram 


znak pašinskog 
dostojanstva 

Ušćup 
umet 


valija 

vakuf 
vallahi-billahi 
vaz 

VEZII 


vehdo 


Zar 
zahatoriti 
zehmerija 
zekat 
zeman 
zimija 
zindan 


zulum 


Skoplje 
narod 


vezir, guverner 
zadužbina 

Boga mi i Boga! 
propovijed 
guverner 

slabo 


žensko pokrivalo 
zamjeriti 


zima, studen 


obavezna milostinja 


vrijeme, doba 
rajetin 
tamnica 

zlo 

